
DESPRE ACEASTĂ CARTE 


Tânără, ambițioasă și frumoasă, Madison Rogers părea a avea 
lumea la picioare, până când moartea multimilionarului ei tată, 
Andrew Rogers, o face vulnerabilă și o lasă pradă durerii. După 
funeralii, șocuri lovesc în valuri familia, când avocaţii acestuia 
dezvăluie că fiica sa cea mare, Madison, este singura 
moștenitoare, în detrimentul unicului său fiu, Tyler. Alungată de 
furia familiei, tânăra își găsește vremelnic liniștea în căsătoria 
cu misteriosul și charismaticul Gregory Fifield - până când 
fratele înstrăinat al acestuia, Rex, iese din închisoare jurând să 
se răzbune pe Gregory și pe toți cei din jurul acestuia. Vendeta 
fraţilor ameninţă să distrugă căsnicia lui Madison, apoi ea 
dispare pe neașteptate în mare și unul dintre fraţi este găsit ucis 
cu brutalitate. E nevoie de inteligenţa Victoriei Hunt pentru 
dezlegarea misterului. Dar planul acesteia de a dezvălui 
înfricoșătoarele uneltiri ale ucigașului o pune în mare pericol. 
Derulându-se între puternica lume a New York-ului și ruralul 
Connecticut, Răzbunare mortală readuce întrebarea „cine” în 
tradiția romanului poliţist, într-un mod în totalitate original și 
palpitant și culminează cu un final exploziv pe care nu-l veţi 
uita... Povestea polițistă perfectă... Agatha Christie ar fi fost 
încântată de ingeniozitatea lui Jared Cade de a construi intrigi și 
de minunatul final-surpriză. 


Graham Gardner, rudă a Agathei Christie 

CAPITOLUL 1 


Vineri dimineaţă, alarma sună la 5.30 și Madison Rogers își 
cobori picioarele zvelte pe podea. Se dădu jos din pat, înainte să 
oprească alarma ceasului de pe noptieră. Aștepta cu nerăbdare 
o nouă zi la Rogers Enterprises. 

Telefonul începu să sune și ea se încruntă. Trebuie că se 
întâmplase ceva rău. Foarte puţine persoane aveau numărul ei 
personal. 

— Am luat-o înaintea alarmei? 

— Tată, trebuia să fii în vacanţă. 

Andrew Rogers râse. 

— Este greu să te rupi de obișnuinţele de-o viaţă. M-am trezit 
devreme. Răsăritul pe Prospect Island îţi taie răsuflarea. 

— Mă așteaptă o zi încărcată, începu Madison, sperând să-l 
impresioneze cu programul ei. 

— Termină-ţi treburile devreme, pe la patru, în după-amiaza 
aceasta. Vreau să vii pe insulă și să-ţi petreci weekendul cu 
mine. Muncești prea mult. 

Aceasta chiar că era o laudă neașteptată, venind de la 
pretenţiosul ei tată. 

— La ce te așteptai? replică Madison. Sunt fiica lui Andrew 
Rogers și nimic nu va schimba vreodată acest lucru. 


O oră mai târziu, o limuzină parca în faţa clădirii Rogers 
Towers de pe Fifth Avenue și șoferul deschidea portiera pentru 
Madison. Adora răcoarea aerului de la acest moment ai zilei, 
înainte de a fi alungată de fierbinţeala soarelui. Intră în clădire 
cu pași sprinteni, nerăbdătoare să se confrunte cu provocările 
zilei. 

Rogers Enterprises era o clădire de 85 de etaje, cu ferestre 
fumurii. Conducerea ocupa ultimele patru etaje, în vreme ce 
restul era închiriat altor companii. 

Un bărbat într-un costum la două rânduri de nasturi traversa 
holul. Era cu ochii în niște hârtii pe care le avea în mână și se 
lovi de Madison. 

— Scuze, spuse ea zâmbind politicos. 

— Îmi pare rău, e vina mea. 

Madison se îndreptă spre lifturi. Auzi două voci bărbătești în 
urma ei. 

— Ted, știi cine era doamna? 

— N-am recunoscut-o. 

— Era fiica lui Andrew Rogers. 

— Andrew Rogers? 

— Uhh! Este unul dintre cei mai respectabili hotelieri din 
America. 

— Nu mai spune! 

— Are o vilă extraordinară în Morgan Bay, o echipă de fotbal 
și o casă în sudul Franţei. 

— Am citit despre el prin ziare. A câștigat Cupa Americii nu o 
dată, ci de două ori. 

— Te-ai uitat un pic la fiica lui? 

— Data viitoare am să mă uit pe unde merg. Este superbă. 
Este uimitor ce noroc au unii bărbaţi, nu-i așa? 

Madison intră în lift și apăsă butonul pentru etajul 83. Ușile se 
închiseră și liftul începu să urce. Pe la etajul 32, tânăra simțea 
că emană un amestec de vulnerabilitate și cutezanţă irezistibil. 
Era considerată de mulţi o femeie frumoasă, dar nu reușea să 
înţeleagă de ce se agitau toţi așa. Buclele negre i se revărsau în 
jurul capului, în formă de clopot, ochii îi erau calzi, de un căprui 
seducător, iar buzele cărnoase și senzuale. Numai fermitatea 
maxilarului inferior trăda caracterul de oțel. Purta un costum 
bine croit care îi punea în valoare trupul subţire, bine 
proporţionat. Era capabilă să seducă un bărbat numai 
zâmbindu-i și să dojenească un angajat numai prin asprimea 
privirii. 

Madison era conștientă că nu numai norocul conta în succesul 
tatălui ei. Andrew Rogers devenise miliardar prin propriile-i 
forțe, prin perspicacitatea excepţională în afaceri, muncă 
serioasă și fără a evita oportunismul lipsit de scrupule. Ea 
lucrase întotdeauna pentru companie și era mândră de 
realizările lui. 

Liftul se opri la etajul 83 și Madison ieși din lift. Asistenta ei 
personală, Jacqui, își ridică privirile de pe birou. 

— Bună dimineaţa, domnișoară Rogers. 

— Bună, Jacqui. 

Madison intră în luxosul ei birou, care consta din sala de 

consiliu, living, bucătărie, baie și sală de gimnastică. Își consultă 
programul pentru întreaga zi și decise că putea să-și anuleze 
ultimele două-trei întâlniri. Le va reprograma pentru luni. Câteva 
minute mai târziu, Jacqui intră și îi puse în faţă o ceașcă cu ceai 
verde. 

— Jacqui, poţi, te rog, să îmi pregătești elicopterul la ora 
patru? Mă duc la Prospect Island să-mi petrec weekendul cu tata 
pe iahtul lui. 

— Da, doamnă Rogers. 

Madison luă o sorbitură de ceai și privi pe fereastră. Imaginea 
Manhattanului nu încetase niciodată s-o impresioneze. Câţi 
oameni au norocul să poată vedea Empire State Building de la 
biroul lor? se întrebă ea. Putea vedea două dintre cele mai 
faimoase hoteluri ale tatălui ei, Rogers Plaza și Rogers Royale; 
celelalte 69 de hoteluri și proprietăţi din imperiul Andrew Rogers 
se aflau în zone importante din America și Canada. 

După mai multe întâlniri, ziua lui Madison trecu repede. La trei 
și jumătate se întoarse în birou. Aștepta nerăbdătoare să se facă 
patru și decise să-și umple timpul citind un raport. 

Se auzi soneria interfonului și apoi vocea lui Jacqui: 

— Pe linia unu este domnul Bartholomew, care vrea să vă 
vorbească, domnișoară Rogers. 

Madison și-l imagină pe distinsul avocat cu părul alb. Firma de 
avocatură Bartholomew și Walker se ocupa de tranzacţiile lui 
Andrew Rogers de peste patruzeci de ani. Il aprecia foarte mult 
pe Paul Bartholomew și îi respecta perspicacitatea în afaceri. 

Vocea lui Paul Bartholomew era încărcată de emoție. 

— Madison, am primit niște vești proaste pentru tine... 

— Ce s-a întâmplat? Tânăra simţea cum îi crește încordarea. 

— Îmi doresc să fi existat un mod mai ușor de a-ți spune 
lucrul acesta. Tatăl tău este mort. 

— Mort? Sângele îi îngheţă și lumea se întoarse brusc cu susul 
în jos. Nu înțeleg. Se simţea foarte bine când am vorbit cu el de 
dimineață. 

— A murit acum mai puţin de jumătate de oră... 

— Oh, Doamne. Nu pot să cred. Spune-mi că visez... 

— Madison, îmi pare rău că sunt nevoit să îți dau vești atât de 
groaznice. Andrew era mai mult decât un client. Mi-a fost 
prieten bun. Știu cum trebuie să te simţi în acest moment. 

Lui Madison i se uscă gâtul, iar inima începu să-i bată cu 

putere. 

— Ce s-a întâmplat? 

— Andrew a murit la bordul iahtului. Trupul lui este în drum 
spre morga din Kettering Harbor, chiar în timp ce vorbim. Vom 
afla mai multe după autopsie. 

Mâna lui Madison se încleștase pe telefon. 

— Mai știe cineva? 

— Ne-am străduit să păstrăm discreția. Moartea lui Andrew 
Rogers va fi o informație de răsunet. 

Madison simţi că îi vine să urle. „Nu vreau ca tatăl meu să 
devină știrea numărul unu la CBS în seara aceasta”, se gândi ea. 
„AŞ vrea să intre în acest moment în biroul meu, frecându-și 
mâinile cu emoție și preocupare pentru afacerea de câteva 
milioane pe care o punea la cale”. 

Îi clănţăneau dinţii, deși temperatura aparatului de aer 
condiționat era programată la mediu. 

— Aţi mai vorbit cu altcineva în afară de mine? 

— Nu, tu ești prima persoană pe care am contactat-o, 
raspunse Paul Bartholomew. Am considerat că vei dori să anunți 
tu restul familiei. 

— Nu, aș prefera să o faci tu, spuse Madison, străduindu-se 
să-și păstreze concentrarea. Unchiul meu este în Canada. Nu mă 
întreba unde este fratele meu Tyler. Pe undeva prin Anglia cred. 

— Ce te gândești să faci? întrebă Paul Bartholomew. 

Ochii lui Madison se umplură de lacrimi. 

— Voi lua avionul spre Connecticut. Îndată ce autorităţile din 
Kettering Harbor îmi dau trupul tatei, îl aduc la New York pentru 
funeralii. Nu vreau... nu vreau să fie singur. Are nevoie de mine 
acum mai mult ca niciodată. 


Asistentul de la morgă trase cearșaful de pe faţa lui Andrew 
Rogers. Strălucirea și vitalitatea lipseau acum de pe trăsăturile 
lui. 

Madison spuse șoptind: 

— Arată ca un leu adormit... 

Tremura și cu greu stătea în picioare. Auzise că este mai ușor 
să accepţi moartea unei persoane pe care o iubeşti dacă ai 
văzut-o în repaosul final, dar nu era adevărat. Voia să strige la 
Dumnezeu pentru că l-a lăsat pe tatăl ei să moară. Ce fel de 
farsă sinistră a fost asta? 

Asistentul se încruntă. 

— Mă iertaţi, domnişoară Rogers, ce aţi spus? 

Vocea lui Madison era răgușită din cauza emoţiei. 

— Este tata - Andrew Rogers... 

Asistentul acoperi din nou faţa tatălui ei. Masa pe care zăcea 
trupul lui neînsufleţit fu împinsă la loc în nișa din perete. Sunetul 
ușii de oțel care se închise se propagă ca un torent prin trupul 
lui Madison. 

— Vreţi să semnaţi formularul acesta, doamnă Rogers, 
confirmând astfel că este trupul tatălui dumneavoastră...? 


Madison stătea în cabina iahtului luxos al lui Andrew Rogers. 
Căpitanul Foster, un bărbat autoritar, impunător, îi povestea ce 
se întâmplase. 

— Eu și tatăl dumneavoastră am luat prânzul împreună. Era 
într-o stare de spirit bună, cum nu-l mai văzusem de ceva timp. 
Și-a petrecut după-amiaza în cabina lui, citind o carte. 

— Când a început să se simtă rău? 

— În jur de trei și un sfert. Eram pe punte când am primit un 
apel de la el. 

Madison avea un nod în gât de emoție. 

— Ce-a spus mai exact? 

— S-a plâns de dureri în piept. Echipajul a alergat în ajutorul 
lui. L-au găsit zăcând aici, pe podea. Au încercat să-l 
resusciteze, dar a fost prea târziu. Atacul de cord i-a fost fatal. 

— Sunt sigură că aţi făcut tot ce aţi putut. Vă multumesc că l- 
aţi ajutat. 

Căpitanul Foster spuse: 

— Moartea lui este un șoc teribil. A fost admirat și respectat 
de către echipaj. Nu vă putem spune ce rău ne pare că a murit. 
Mai aveţi nevoie de ceva pentru moment, domnişoară Madison? 

Era conștientă că durerea pricinuită de moartea tatălui ei era 
abia la început. Se simţea amețită și se clătina puţin, ca și cum 
băuse ceva. Nu pusese însă nimic în gură. 

— Voi rămâne la bord până când autorităţile din Kettering 
Harbor îmi vor da trupul tatei. Vă deranjează să-mi arătați 
cabina? Vreau... vreau să fiu singură. 


Era ora trei dimineața. Madison nu putuse dormi. Stătea 
întinsă pe-o parte în întunericul cabinei personale. Gândurile îi 

erau copleșite de amintiri despre tatăl ei și o durea inima. 

Işi spunea: „Dumnezeu nu are nevoie de tata atât de mult cât 
am eu... De ce mi l-a luat? Îl vreau înapoi...” 

Andrew Rogers fusese raţiunea ei de a trăi. Acum era 
constrânsă să se descurce singură în iad. Era convinsă că i-ar fi 
fost mai bine să moară. 

Ea era unul dintre puţinii oameni în care Andrew Rogers 
avusese încredere. Pe când era numai o fetiță, făcuse un 
jurământ că va face orice era posibil pentru a umple golul lăsat 
în viaţa tatălui de moartea prematură a mamei ei. Treptat, peste 
ani, își asumase mai întâi grija casei lui și apoi faţă de viaţa lui. 
Într-un interviu recent dat la televiziune, la emisiunea șaizeci de 
minute, Andrew Rogers admisese că era un văduv neconsolat 
preocupat de familie. Dar Madison știa bine că înainte de orice, 
în priorităţile lui, primul loc îl ocupase imperiul de afaceri pe 
care-l crease. 

Madison simţi lacrimile calde ce i se prelingeau pe obraji, îl 
iubise pe Andrew Rogers necondiţionat, dar oare el o iubise? 

Sau o luase pur și simplu de bună, cum făcea cu toţi ceilalți? 


Resimţi soneria telefonului ca pe o explozie și îl apucă chiar 
înainte de a fi pe de-a-ntregul trează. Razele soarelui ricoșau de 
pe suprafețele cabinei și Madison își ţinea ochii pe jumătate 
deschiși, lumina puternică deranjând-o. 

La telefon era avocatul tatălui ei. 

— Madison, sunt Paul Bartholomew. Îmi pare rău că a durat 
atât de mult până am revenit. Am dat de Tyler. 

— Unde este? 

— La Londra. Va lua primul avion la care găsește loc. 


Madison se gândi: „Tyler mi-a lipsit mai mult decât mi-am dat 
seama. Imi va face bine să-l văd”. 

Tyler era un om de nădejde, ca și tatăl lor. De aceea Andrew 
Rogers îi lăsase lui totul, prin testament. 

— Madison, ești bine? Pari puţin obosită. 

— Sunt bine, serios. 

Două zile mai târziu, Madison se îmbarcă pe jetul particular al 
tatălui ei - Gulf-Stream V - și începu dureroasa călătorie dinspre 
Connecticut înapoi la New York. 

Durase o eternitate până ce autorităţile din Kettering Harbor îi 

dăduseră trupul și o cuprinsese disperarea că nu se va descurca 
cu birocraţia. 

La 9.33, jetul ateriză pe aeroportul La Guardia și rulă pe sol 
până la un hangar privat. Madison se uită pe fereastră și îl văzu 
pe fratele ei Tyler așteptând-o lângă limuzina tatălui lor. Se 
simţi revigorată. „Acum că Tyler era acasă, totul va fi din nou 
bine”, își spuse ea. 


Madison cobori și îl îmbrăţișă. 

— Mulţumesc lui Dumnezeu că ești acasă, spuse ea 
suspinând. 

— Imi pare rău că am stat departe atât de mult timp, surioară. 
Tata avea numai șaizeci și trei de ani. Cum s-a putut întâmpla 
așa ceva? 

— Vor urma multe schimbări în viaţa ta, îl avertiză ea. Sper că 
ești pregătit. 

Il privea pe Tyler, calmată de prezenţa lui masculină. La 
douăzeci și cinci de ani, emana același aer de autoritate ca și 
tatăl lor. Arătos, cu păr negru, ochi verzi și barbă de o zi. Era 
încruntat din cauza șocului și durerii, dar, în esenţă, era același 
frate pe care-l iubea și în care avusese încredere întotdeauna. În 
ultimii doi ani, el călătorise și muncise mult în America și în 
Europa. 

— Tata spunea că voi conduce cândva imperiul lui, dar nu am 
crezut că aceasta se va întâmpla atât de repede. Tyler făcu un 
gest înspre furgonul mortuar și spre asistentul care stătea lângă 
el. Mai avem de așteptat? 

Madison scutură din cap. Nu dorea să vadă coșciugul tatălui ei 
scos din jet și transferat în mașina mortuară. Andrew Rogers 
urma să fie dus la Casa Funerară Pinewood, unde rămânea până 
la înhumare. 

Madison și Tyler se așezară pe locurile din spatele șoferului 
care conducea limuzina ce ieșea din hangar, pentru a se 
întoarce la vila tatălui lor, care domina Morgan Bay. 

— Unchiul Badger s-a ocupat de companie în lipsa noastră, 
spuse Madison. Trebuie să îţi arăt ceva care nu îţi va plăcea. Își 
deschise servieta și scoase un tabloid. Aruncă o privire și fă-ţi 
singur o părere. 

Titlul de pe prima pagină anunţa: Charlene Rogers îşi uimeste 
oaspeții. Petrecerile penibile ce-au urmat după moartea tatălui 

ei. 

Madison era amărâtă că între Charlene și tatăl lor nu mai 
rămăsese nici pic de dragoste. Andrew Rogers nu fusese 
pregătit pentru a o consola pe Charlene după moartea mamei, 
care avusese loc cu mulți ani în urmă, și atitudinea lui 
permanent distantă îi dăduse adesea sentimentul că este 
exclusă din propria familie. 

În ultimii ani, Madison îl îndemnase pe Andrew Rogers să 
găsească o cale pentru a repara ruptura de Charlene. Avusese o 
reținere în a face acest lucru, spunând că nu are timp pentru 
melodramele lui Charlene, dar, în ultima vreme, se simţise o 
atitudine mai puţin tranșantă și-i acordase fiicei lui mai mici 
permisiunea de a-și sărbători împlinirea celor 30 de ani în 
grădina vilei familiei. 

Acum, Madison își dorea să nu fi fost niciodată intermediar 
între cei doi. După vestea morții tatălui ei, Charlene procedase 
inimaginabil. Mulțimea de paparazzi îngrămădiţi pe iahturi în 
Morgan Bay acționase cu sălbăticie pentru a o surprinde pe 
Charlene sărutând un chelner și împingându-l spre piscină, în 
timp ce oaspeţii ei o priveau, aplaudând-o. 

— L-am văzut deja, spuse Tyler și îi dădu înapoi ziarul. Este o 
mizerie - aruncă-l. 

Madison spuse repede: 

— Înainte de a-l blama pe unchiul Badger, ar trebui să ştii că a 
fost în Canada, într-o călătorie de afaceri. Nu aveam de unde ști 
că Charlene urma să ne umilească și să ne facă de râs în acest 
fel. 

Tyler spuse cu nerăbdare: 

— Liniștește-te, surioară. Pe prima pagină a acestei mizerii 
este faţa lui Charlene, nu a ta. 

Madison se uită la el surprinsă: 

— Sunt momente în care mă simt stânjenită să admit că este 
sora noastră. 

— Charlene și tata nu s-au înțeles niciodată. Ea s-a maturizat 
mult mai greu decât tine și decât mine. 

Rănită de replica lui Tyler, Madison spuse: 

— Charlene nu se poate condamna decât pe ea pentru asta. 
Tin minte majoratul ei, când a pus mâna pe renta anuală pe 
care i-o lăsase mama. Primul lucru pe care l-a făcut a fost să-și 
cumpere un apartament. Apoi și-a luat o slujbă într-o reţea de 

hoteluri rivală, pentru a-i face în ciudă tatei. A fost un act 
deliberat și premeditat de trădare. 

Tyler o întrerupse. 

— Mi-l amintesc pe tata spunându-mi că și el ar fi făcut exact 
același lucru dacă ar fi fost în locul ei. Eu am vorbit deja cu 
Charlene. Spunea că a aflat de moartea tatei după ce s-a 
terminat petrecerea. 

— Dar Paul Bartholomew... 

— Paul Bartholomew greșește când spune că a vorbit cu 
Charlene înainte de petrecere, spuse Tyler cu fermitate. Probabil 
că altcineva din vilă a răspuns la telefon. 

Madison își întoarse capul. 

— Intotdeauna i-ai găsit scuze lui Charlene. 

Vocea lui Tyler se înmuie. 

— Suferința este prețul pe care îl plătim pentru iubire. 
Greșești dacă îţi verși necazul pe Charlene pentru că nu i-a fost 
devotată tatei. Incearcă să dai uitării povestea asta. 

Funeraliile lui Andrew Rogers au avut loc cinci zile mai târziu, 
la catedrala Sf. Patrick, loc istoric în New York, în centrul 
Manhattanului. Peste șapte sute de persoane îndoliate, inclusiv 
vicepreședintele Americii, guvernatorul New York-ului, primarul 
și figuri faimoase din lumea politică, finanţe, entertainment și 
sport au venit să-și aducă omagiul. 

In ciuda atitudinii de stoicism, Madison simţea că inima îi 
sângerează. „Dacă aș fi sigură că tata m-a iubit, aș suporta mai 
ușor durerea”. 

S-a rugat pentru un semn tardiv de la tatăl ei, înainte de 
sfârșitul zilei. Ceva care să o ajute să înţeleagă ce a însemnat ea 
pentru el. 

Când slujba s-a sfârșit, preotul i-a informat pe participanţi că 
la înhumare sunt așteptați, alături de familie, numai cei invitaţi. 
Un cortegiu de mașini a condus trupul și persoanele invitate la 
cimitirul Green-Wood din Brooklyn. 

Madison aruncă pieziș o privire critică spre sora ei. Charlene 
purta o rochie Dior neagră. Transformarea ei dintr-o adolescentă 
lălăie într-o femeie stilată era o surpriză pentru familie. Bucle 
blonde, lungi încadrau o faţă atractivă, cu pomeţi înalți și ochi 
albaștri. Când sicriul lui Andrew Rogers a fost coborât în 
pământ, alături de sicriul mamei lor, Charlene se simţi complet 
devastată. 

„Charlene face teatru pentru că vrea simpatia tuturor”, se 
gândi Madison, hotărâtă să-și păstreze cu orice preţ atitudinea 
rece. 

Bănui că lacrimile lui Charlene aveau mai puţin de-a face cu 
durerea pentru tatăl lor decât cu furia înăbușită de a nu-i fi fost 
permis să participe la funeraliile mamei lor, cu atât de mulţi ani 
în urmă, din cauza unei crize de astm; o surprinse că după atâta 
timp, Charlene încă suferea după pierderea mamei lor. 

Cortegiul se întoarse la Morgan Bay pentru pomană. Vila 
familiei devenise un loc trist pentru Madison, acum că tatăl ei 
dispăruse. Chiar și așa, nu s-a putut abţine să nu-i admire ideile. 

Vila georgiană, din cărămidă roșie, de 46 de camere, cu 
porticul alb cu coloane, era așezată pe o proprietate de 88.000 
m2, pe malul apei. Terase largi cu gazon înconjurau casa și o 
balustradă o delimita de straturile de flori, de arbuștii 
ornamentali și de grădina de trandafiri. Proprietatea cuprindea 
un studio artistic, piscine, teren de tenis, diverse alte construcții 
și un debarcader privat. 


Dallaglio, majordomul de mulţi ani al familiei, supraveghea 
personalul casei care se asigura că toţi oaspeţii au băuturi. 
Prânzul - un bufet rece - era servit în livingul cu lambriuri din 
lemn de cedru, care putea adăposti numărul mare de persoane 
îndoliate. Se aflau numai membri ai înaltei societăţi. 

După o oră și jumătate, când ultimii oaspeţi au plecat, Paul 
Bartholomew spuse familiei că ar fi momentul potrivit pentru 
citirea testamentului. Partenerul lui, Seth Walker, un bărbat 
scund și gras, cu o faţă de vulpe, sugeră că livingul ar fi potrivit 
pentru citirea testamentului. 

Acesta era momentul de care se temuse Madison toată ziua. 
Încă se simţea amorţită de durere și ideea de a se ocupa de 
rezolvarea problemelor legate de afaceri așa de curând, după 
funeralii, era ceva oribil pentru ea. Era o atmosferă de așteptare 
tăcută, în timp ce fiecare se îndrepta spre living. Familia se 
așeză în jurul mesei Chippendale și așteptă ca avocaţii să 
înceapă. 

Tyler părea remarcabil de calm pentru cineva pe punctul de a 
deveni președintele Rogers Enterprises și de a moșteni un 
imperiu financiar enorm. Madison era hotărâtă să îl ajute cât de 
mult putea pentru a face tranziţia cât mai ușoară. Era ceea ce 

și-ar fi dorit tatăl lor, dar se simțea oarecum nemulțumită. 

„Dacă aș fi fost bărbat, Andrew Rogers mi-ar fi lăsat mie 
imperiul lui, pentru că eu sunt cel mai mare dintre copii, se 
gândea Madison. Prea mult din ce se întâmplă în viaţă depinde 
de soartă”. De dincolo de masă, Madison auzi un sunet jalnic. 
Era unchiul ei, care ofta. Badger Bridges avea o mutră de vulpe 
cu nasul cârn, ochi albaștri și părul argintiu, ondulat. Era ciudat 
să-și amintească acum că părul lui fusese cândva negru. li păru 
rău pentru el, pentru că toată viaţa lui fusese vioara a doua pe 
lângă tatăl ei. Ca frate vitreg al lui Andrew Rogers și consilier-șef 
în probleme financiare la Rogers și consilier-șef în probleme 
financiare la Rogers Enterprises, Badger lucrase neobosit pentru 
tatăl lui Madison, dar acesta din urmă luase loialitatea și 
seriozitatea celuilalt ca pe ceva ce i se cuvenea. Pentru unchiul 
ei, era o zi incredibil de tristă și, cunoscându-l, ea știa că era 
probabil disperat să bea un gin. 

Paul Bartholomew preluă sarcina procedurală. 

— „Testamentul Andrew Rogers” este un document de 18 
pagini, începu el. 

— Știm deja că tata i-a lăsat lui Tyler imperiul său financiar, 
pentru că ne-a spus adesea lucrul acesta, interveni Madison, 
încercând din greu să-și ascundă dezamăgirea. Există alte 
hotărâri testamentare? 

— Sora mea vrea să renunţi la introducere, îi spuse Charlene 
lui Paul Bartholomew. Este nerăbdătoare să afle dacă tata i-a 
lăsat și ei ceva. 

Madison scrâșni din dinți. Ar fi trebuit să știe că Charlene nu 
se va stăpâni. 

Rolul de mediator i-a revenit, desigur, lui Tyler, pentru că 
avea o dispoziţie bună și o perspectivă generoasă. Spuse 
repede: 

— Intenţionez să am grijă de fiecare membru al familiei. 
Charlene, am decis să-ţi ofer un salariu avantajos. Vreau să 
renunţi la slujba ta actuală și să vii să lucrezi pentru mine. 

Zâmbind recunoscătoare spre Tyler și jucându-se cu brățara 
purtătoare de noroc, pe care i-o dăruise cândva mama lor, 
Charlene spuse: 

— Tyler, cred că vei fi un președinte minunat pentru Rogers 
Enterprises. Umilinţa ei nu îi scăpă lui Madison, care izbucni: 

— Este un lucru înţelept? Se întrerupse și roși. Vreau să spun 

că Charlene are deja o slujbă care-i place. 

„La un lanţ de hoteluri rival”. 

Cuvintele rostite atârnau greu în aer. Madison prinse privirea 
unchiului Badger care parcă o avertiza. Dacă voia să-și asigure o 
poziție înaltă în compania Andrew Rogers, și-ar servi mai bine 
scopul dacă nu l-ar enerva pe Tyler denigrând-o pe sora lor. Lui 
nu-i plăceau contrazicerile și avea slăbiciune pentru Charlene. 

— Mai sunt 12 dispoziţii minore pentru acţiunile caritabile pe 
care Andrew Rogers le susținea de mulţi ani, spuse Paul 
Bartholomew. Suma totală destinată acestor acţiuni este de 
cinci milioane de dolari. 

Tyler întrebă cu interes vădit: 

— Care este valoarea proprietăţii? 

Seth Walker replică: 

— Averea personală a lui Andrew Rogers este evaluată la 27 
milioane de dolari. O evaluare integrală a proprietăţilor și a 
companiilor lui are loc chiar în timp ce vorbim. Anticipăm că va 
trece ușor peste șase miliarde de dolari. 

— Există o singură dispoziţie testamentară majoră, interveni 
Paul Bartholomew. Andrew Rogers lasă controlul averii lui 
personale și imperiul lui de afaceri fiicei mai mari, Madison. 

La început, Madison a crezut că nu a auzit bine. 

A urmat un moment de tăcere buimacă, apoi șocul, 
neîncrederea, sentimentul de ultraj au ieșit treptat la suprafață. 

— Nu cred! spuse Tyler, bătând cu pumnul în masă. Tata mi-a 
promis că îmi lasă totul. 

— Cred că glumești! Cuvintele acestea veniră de la Badger, 
care se uita la Madison pe sub sprâncenele lui stufoase. 

Charlene se întoarse spre Madison: 

— Cum îndrăznești să uzurpi moștenirea lui Tyler? șuieră ea. 

— Tyler, trebuie să fie o greșeală, spuse Madison. Nu... nu pot 
să cred că tata ţi-a făcut așa ceva. Nu înțeleg nimic. 

— Nici eu, murmură cu vehemenţă Tyler. Totul trebuia să fie 
al meu. 

Paul Bartholomew interveni din nou: 

— Domnișoară Rogers, nu este nicio greșeală. Tatăl 
dumneavoastră v-a lăsat această scrisoare. Conţinutul ei nu 
este cunoscut nici domnului Walker, nici mie. Sper că va furniza 
oarece informaţii care să explice motivul tatălui dumneavoastră 
de a vă lăsa imperiul lui. 

Madison ezită, apoi luă scrisoarea de la avocat. 

— Este nevoie de al dracului de multă experienţă pentru a 
conduce un asemenea imperiu, replică unchiul Badger. Trebuie 
să te gândești de două ori înainte de a lua dreptul lui prin 
naștere. Fiind un om reținut care prefera tăcerea, orice remarcă 
făcută de Badger avea invariabil greutate pentru familia lui - în 
special când era vorba de finanțe. 

Madison simţi lacrimi în ochi la atacul unchiului ei, dar și le 
reținu. Va fi destul timp pentru explicaţii cu Badger mai târziu. 
Chiar și așa, cuvintele lui o răneau; îl iubea mai mult decât pe 
restul familiei, pentru că el fusese un fel de tată surogat pentru 
ea, în multe situații, în trecut, când Andrew Rogers fusese prea 
ocupat cu afacerile pentru a realiza că ea era fiica lui. 

— Când a fost întocmit testamentul? întrebă Tyler. 

— În urmă cu două luni, răspunse Seth Walker. 

„În urmă cu două luni?” Tyler se simțea ca lovit în moalele 
capului. 

— A ţinut asta sub tăcere, mormăi Badger. 

Paul Bartholomew spuse: 

— Domnișoară Rogers, testamentul trebuie deschis în 
intervalul de o lună-șase săptămâni. Domnul Walker și cu mine 
am dori să vă felicităm pentru moștenire. 

— Vom fi fericiţi să vă oferim expertiza noastră profesională în 
viitoarele dumneavoastră afaceri, adăugă Seth Walker. 

— Vă mulţumesc, spuse Madison, recăpătându-și culoarea din 
obraji. Vreau... vreau să subliniez că nu am știut că tata și-a 
schimbat testamentul. Această remarcă stârni interesul lui 
Tyler, iar Madison se grăbi să continue: Andrew Rogers avea un 
respect enorm pentru firma Bartholomew și Walker, și la fel și 
eu. 

Madison ar fi dorit ca ei să nu plece, dar în același timp 
recunoscu că nu avea niciun rost să amâne momentul în care să 
rămână singură cu familia ei. Era uluită de privirile furioase ale 
rudelor și putea să jure că și ele se întrebau aceleași lucruri ca și 
ea. 

„De ce-și lăsase Andrew Rogers imperiul în mâinile ei?” 


VP - 16 


CAPITOLUL 2 


Madison îi privi pe cei doi avocaţi ieșind din sufragerie și se 
întrebă ce ar trebui să spună familiei ei șocate și oripilate. 
Nimeni nu se așteptase ca Andrew Rogers să-și dezmoștenească 
unicul fiu, pe Tyler. Acum vor începe incriminările, întrebările, de 
ce-urile în legătură cu toată povestea. Nici ea nu putea înțelege 
- nu-și dădeau seama de lucrul acesta? 

Tyler o privea pe Madison, faţa lui exprimând un amestec de 
oroare și dezgust, ca și cum ea i-ar fi furat în mod deliberat 
moștenirea. O cunoștea el destul de bine pentru a ști că ea nu 
ar fi complotat pentru doborârea lui? 

Era evident, după expresiile dure ale fețelor lui Badger și 
Charlene, că o suspectau că știuse dinainte, dacă nu cumva de 
duplicitate. Madison nu se gândise niciodată că va vedea ziua în 
care unchiul și sora ei, care de obicei nu suportau să stea în 
aceeași cameră, vor fi uniţi prin ură împotriva ei. 

Tatăl ei nu-i dezvăluise niciodată intenţia de a-i lăsa averea. 
Cum îndrăznește Andrew Rogers să o pună în situaţia 
insuportabilă de a-i justifica acţiunile? 

— Ce ai de spus în apărarea ta? întrebă Badger. 

— Ce-ar fi să spui adevărul? continuă Tyler. 

— Spune-ne ce metode ai folosit pentru a-l face pe tata să-și 
modifice testamentul în favoarea ta, spuse acuzator Charlene. 

— Nu știu de unde să încep... 

— Cred că l-ai obligat pe tata să-și schimbe testamentul, 
spuse Charlene cu răceală. Întotdeauna l-ai urât pe Tyler pentru 
că era singurul fiu și pentru că toată iubirea tatei se concentra 
asupra lui. 

Madison roși. 

— Charlene, lasă-ţi imaginaţia la o parte. l-am fost o soră 
foarte bună lui Tyler, ceea ce nu se poate spune în ceea cete 
privește. 

— Ești singura persoană din familie care echivalează 
dragostea cu înjunghierea pe la spate, spuse batjocoritor 
Charlene. 

— Trebuie să fi știut tu ceva despre ce avea în minte tatăl 

vostru, spuse Badger. Era mai apropiat de tine decât de oricare 
dintre noi. 

Madison se lupta să-și stăpânească emoţiile. 

— Încrederea lui Andrew Rogers în abilităţile mele înseamnă 
mult pentru mine. Am lucrat pentru el mai mult decât oricare 
din această încăpere - cu excepţia unchiului Badger. 

Scuturând din cap șocat și neîncrezător, Tyler întrebă: 

— Asta-i tot ce poţi spune în apărarea ta? 

— Ce se întâmplă cu voi? Tatăl nostru este mort. Acuzaţiile 
acestea nu mai pot oare aștepta? 

— Rogers Enterprises este al meu prin naștere, spuse furios 
Tyler. Aștept să mi-l dai. 

Badger tuși, curăţându-și gâtul. 

— Niciodată nu m-am gândit că voi vedea ziua în care Andrew 
Rogers își va dezmoșteni unicul fiu. Trebuie că și-a pierdut 
minţile. 

Rănită de cuvintele unchiului ei, Madison se ridică brusc, 
spunând că are nevoie să fie singură ca să citească scrisoarea 
pe care i-o lăsase tatăl ei. 

— Nu ne-ai spus ce cuprinde scrisoarea de la tata. Vino 
înapoi... 


Tyler urla, în timp ce ușa se închidea în urma lui Madison. În 
tensiunea momentului, uitaseră de scrisoare. S-ar putea să nu 
conţină întreaga explicaţie a acţiunilor lui Andrew Rogers sau s- 
ar putea să ofere cel puţin un indiciu. 

Simţindu-se frustraţi și înșelaţi, ceilalți membri ai familiei 
rămaseră în living, vorbind. Dezbătură diverse teorii cu privire la 
motivul lui Andrew Rogers de a-și schimba testamentul, dar, în 
cele din urmă, se ajunse la concluzia că nimeni nu știa ce fusese 
în mintea lui. Charlene și Badger se purtară cu simpatie față de 
Tyler, care arăta devastat. 

— Ar trebui ca voi doi s-o lăsaţi mai moale cu Madison, spuse 
el. Nu aș vrea să refuze să ne spună ce a scris tata în scrisoare. 

Charlene se uită neîncrezătoare la Tyler. 

— Probabil că Madison a știut de mult de testament. Acum 
încearcă să-ţi câștige simpatia fugind din cameră în lacrimi. 

— Madison nu face așa ceva, spuse Badger. Ești prea geloasă 
pe ea să o vezi luându-ţi-o înainte. Are mai multă minte decât 
vei avea tu vreodată. 

— Eh, de ce nu mă mir să te aud cântându-i osanale lui 
Madison? întrebă Charlene. Ea este nepoata ta favorită. Ai făcut 
destul de clar acest lucru, adeseori, prin comportamentul tău 
grosolan faţă de mine. 

Badger se holbă la ea încruntat. 

— Tatăl tău și cu mine am fost nemulțumiți din cauza 
caracterului tău superficial, nesăbuit. 

— Povestea ta de iubire cu sticla de gin face să fie dificil să 
ajungă cineva să te cunoască, atacă Charlene. 

— Terminaţi cu cearta, strigă Tyler. Știu că amândoi vreţi să 
mă ajutaţi, dar nu aceasta este calea cea bună. 

Ochii îi erau umbriţi de durere și confuzie. La aniversarea lui 
de 10 ani, grădinile vilei fuseseră transpuse într-un bâlci: 
aduseseră carusele, mașinuțe, clovni, magicieni, baloane cu 
heliu și vată de zahăr ars. Pe deasupra zburase un aeroplan de 
care era legat un text scris cu litere mari de tipar - LA MULŢI 
ANI, TYLER. Işi amintea că tatăl lui îi spusese: „Vreau să nu uiţi 
că ești special pentru că ești fiul meu și pentru că, într-o zi, îmi 
vei conduce imperiul”. 

Scuturând din cap cu uluire, Tyler spuse: 

— Când am crescut, tata mi-a spus adesea că el este cel mai 
bun prieten pe care-l voi avea vreodată. Nu numai că l-am 
crezut, dar l-am iubit și am avut încredere în el. Se pare că nu l- 
am cunoscut niciodată cu adevărat. Ce fel de nebun mi-a putut 
face una ca asta? 


În dimineaţa următoare, Madison știa că familia o urmărea și 
aștepta ca ea să facă prima mișcare. Avusese o noapte de 
nesomn, după ce citise scrisoarea lui Andrew Rogers - care îi 
aducea aminte de el și o făcea să se întrebe cum va reuși să-i 
îndeplinească dorinţele -, iar dimineaţa devreme, perna ei era 
udă de lacrimi. Işi iubea familia, dar asta în niciun caz nu-i 
slăbea decizia de a face ceea ce aștepta tatăl ei de la ea. 

— Moștenirea tatei a ridicat o serie de probleme, spuse ea, 
ridicându-se de la micul dejun. Vă invit pe toţi la o întâlnire în 
bibliotecă, într-o jumătate de oră. 

Familia era deja acolo, când intră Madison. Avea stomacul 
ghem de emoţii. Le simţea ostilitatea nerostită și cunoștea 
motivul acesteia. 

„Unchiul Badger nu este de acord ca eu să conduc Rogers 

Enterprises, pentru că sunt femeie. Tyler este furios deoarece 
crede că am un amestec în dezmoștenirea lui. Charlene este 
geloasă pe mine și-l va sprijini pe Tyler pentru a-mi face în 
ciudă”. 

— Vă mulțumesc că ați ven... 

— Ce intenţionezi să faci cu compania? o întrerupse Badger. 

— Eu cred că ar trebui să mi-o dai mie, surioară. Tyler avea 
niște cearcăne negre și arăta mizerabil. 

— Tyler are dreptate. Faţa mult prea fardată a lui Charlene nu 
mai purta niciun semn de durere. Ce spune scrisoarea tatei? 

Madison se așeză autoritară la biroul tatălui ei. Simţi cum o 
cuprindea un val neașteptat de putere. Va conduce această 
întâlnire cu aceeași abilitate pe care o văzuse la tatăl ei în 
situaţiile incomode. Nu va permite familiei ei certăreţe să o 
domine. 

— Am avut nevoie de mult curaj pentru a citi scrisoarea tatei, 
începu Madison. Mă temeam că aș fi făcut ceva care, oricât de 
neînsemnat, l-ar fi putut încuraja pe Andrew Rogers să-și 
dezmoștenească fiul. Sunteţi invitaţi să faceţi comentarii, după 
ce voi citi scrisoarea. 

Familia o privea cu prudență - pentru moment, își ţineau 
suspiciunile sub control. 

Madison trase adânc aer în piept, apoi începu să citească cu 
voce tare scrisoarea tatălui ei, subliniind lucrurile flatante pe 
care Andrew Rogers le spusese despre fiecare membru al 
familiei și încercând, unde era posibil, să atenueze comentariile 
lui dure, citind cu voce blândă. 


Draga mea Madison, 

Te vei întreba de ce te-am făcut pe tine unica mea 
moștenitoare. Am avut intenţia să-i las imperiul meu lui Tyler. 
Fratele tău are multe calități. Este un fiu afectuos și îl iubesc. Tu 
și Charlene veţi vedea ce frate bun vă este. E extrem de 
respectuos faţă de femei. Dar este, de asemenea, ușor de 
condus și foarte fericit când o femeie îi spune ce să facă. Ceea ce 
mă îngrijorează cel mai mult în legătură cu fratele tău este faptul 
că Tyler este pasionat de jocurile de noroc. Oricine câștigă un 
milion de dolari jucând în circuitele de poker europene și 
americane, cum a făcut el în ultimii doi ani, îl poate, de 
asemenea, irosi rapid. Nu am niciun chef ca el să risipească 
imperiul pentru care am lucrat toată viața, pentru că emoția 

jocului de noroc înseamnă pentru el mai mult decât 
perspicacitatea în afaceri. 


— Este adevărat? întrebă Charlene, fixându-și surprinsă 
fratele. Chiar ţi-ai câștigat banii jucând poker? 

— Am avut o înţelegere cu tata, bătu el în retragere. Înainte 
de a mă alătura companiei lui, trebuia să merg în străinătate și 
să câștig un milion de dolari prin propria mea întreprindere. Cu 
șase luni în urmă, i-am trimis un cec cu întreaga sumă. 

— Dumnezeule atotputernic, spuse Badger, scuturându-și 
capul cu dezgust. Ar fi trebuit să știi că nu-l vei putea păcăli 
niciodată pe tatăl tău. 

Vocea lui Madison era plină de dispreţ: 

— Tyler, tata se aștepta să găsești un mod respectabil de a 
câștiga un milion de dolari. Ti-a creat condiţiile necesare să-i 
câștigi respectul și tu ai ruinat totul. 

Se întoarse la scrisoare și reluă lectura: 


Ce pot spune despre sora ta Charlene, ceva ce voi să nu știți 
deja? Nu este făcută pentru afaceri. Ne-a pus pe toţi pe jar, în 
numeroase ocazii, cu ciudăţeniile ei și a manifestat dispreț total 
față de felul în care îi afecta pe ceilalți. Este important să 
amintesc că a fost sensibilă cât a fost copil, din cauza astmului, 
și probabil că asta a făcut-o să se simtă așa importantă. 


— Tatăl tău îi citea foarte bine pe oameni, spuse Badger 
nepoatei lui mai mici. 

— N-am de ce să ascult lucrurile acestea! spuse Charlene. 
Tata era un ipocrit arogant. Și-a folosit bogăţia și puterea, 
crucificând pe oricine se opunea dorințelor lui. Eu îl citeam și m- 
a urât pentru asta. A încercat să-mi zdrobească spiritul după ce 
a murit mama, dar am jurat că nu va avea niciun succes. 

— Tata nu a fost niciodată atent la sentimentele lui Charlene, 
așa cum a fost faţă de ale noastre, murmură Tyler. 

Badger își trăise cea mai mare parte a vieţii în umbra fratelui 
său vitreg Andrew Rogers și lui Madison îi era extrem de greu să 
dea citire cu voce tare la următoarea parte a scrisorii tatălui ei; 
iubindu-l atât de mult pe Badger, se temea că sentimentele 
acestuia vor fi rănite. 


Unchiul vostru Badger te va ajuta să administrezi Rogers 

Enterprises în absența mea. La început, s-ar putea să consideri 
că este necooperant, pentru că mândria lui va fi rănită să 
primească ordine de la tine, deoarece ești femeie. Se va întreba 
de ce nu i-am lăsat lui imperiul meu. De când s-a întors din 
războiul din Vietnam, cu atât de mulţi ani în urmă, viaţa lui a fost 
umbrită de amărăciune. Nervii îl chinuie, nu îl ascultă și 
presiunea conducerii acestei companii, care este enormă, nu va 
face decât să se adauge la stresul considerabil sub care se află 
deja. Vreau să-l menţii cât de mult timp este posibil consilier-șef 
pe probleme financiare. Are talent la cifre, dar nu și la oameni. 


Madison făcu o pauză pentru a-și recăpăta respiraţia, știind că 
fiecare cuvânt pe care-l scrisese tatăl ei era adevărat și dorindu- 
și să existe ceva ce ea să poată spune pentru a diminua efectul 
cuvintelor. 

Badger bombăni: 

— Dacă aș fi știut că aceasta era gratitudinea lui Andrew 
Rogers, nu aș fi lucrat pentru el toți acești ani! 

Madison continuă să citească, stânjenită puţin de comentariile 
lui Andrew Rogers la adresa ei înseși. 


Madison, îţi încredințez Rogers Enterprises pentru că noi doi 
avem aceleași abilităţi. Tu ai căpătat charisma mea și ceea ce 
unii ar numi un simţ al oportunismului lipsit de orice remușcare. 
De vreme ce suntem amândoi binecuvântaţi cu această calitate, 
o luăm așa cum este: un fler sclipitor pentru afaceri. Oamenii 
care nu mă plac o numesc aroganță, cei care mă plac îi spun 
siguranţă de sine. Unei femei puternice, capabile în afaceri, i se 
spune curvă. Să nu uiţi niciodată că asta înseamnă frumoasă, 
inteligentă, ambițioasă, șireată și cu o minte bună. Tu ai toate 
aceste calităţi. Este nevoie de hotărâre pentru a conduce o 
companie. Să nu cedezi niciodată controlul altcuiva. Acesta este 
cel mai bun sfat pe care ţi-l dau. 

Mi-am spus opiniile despre ceilalți destul de direct, pentru că 
banii aduc ce este mai rău în familii. Vei avea nevoie de acest 
document ca dovadă a intenţiilor mele bune și oneste faţă de 
tine, în situația lipsită de înțelepciune în care vreun membru al 
familiei încearcă să-mi conteste dorinţele. Sunt fiinţe umane 
slabe care merită dragostea, compasiunea și îndrumarea ta. 

Ca fiică, m-ai făcut să fiu mândru de tine, dar 
sentimentalismul nu mi-a influențat în niciun fel decizia. Te-am 
numit singurul meu beneficiar, pentru că tu ești persoana 
potrivită să-mi conduci imperiul. Am încredere că, după ce plec 

la Dumnezeu, mândria mea va spori. 
Tatăl tău iubitor, Andrew Rogers. 


Se lăsă o tăcere apăsătoare. 

Madison simți privirile întregii familii aţintite asupra ei. Le 
înțelese furia și dezamăgirea în legătură cu testamentul, dar nu 
avea de gând să tolereze nicio prostie din partea lor. 

— Acum că am citit scrisoarea lui Andrew Rogers, spuse ea pe 
un ton liniștit, este clar că nu am facut nimic ca să-ți uzurp 
moștenirea, Tyler. Voi administra Rogers Enterprises în acord cu 
dorinţele tatei, pe care sunt hotărâtă să le respect. 

— Eh, de ce nu sunt surprinsă? spuse Charlene. 

Tyler părea furios: 

— Nu pot crede că mi-ai făcut asta. 

Madison adoptă un ton înţelegător. 

— Tyler, îmi pasă de tine și de sentimentele tale. Dar, în 
același timp, sunt cu totul de acord cu ceea ce a spus tata 
despre tine. Am cu mult mai multă experiență în afaceri decât 
tine. 

Tyler își ridică brațele, agitat: 

— Îți mulţumesc pentru nimic, surioară. Nu sunt sigur că 
Charlene nu a pus punctul pe i când te-a acuzat că ești geloasă 
pe mine. Așa au stat lucrurile întotdeauna între noi? Am fost eu 
prea orb ca să observ? 

— Charlene vede numai o parte a lucrurilor, spuse Madison. 
De-asta este așa mulțumită de ea. 

Madison bănuia că relaţiile ei cu Tyler urmau să fie dificile 
pentru o vreme. S-ar putea să nu o ierte niciodată că i-a luat 
locul în testamentul tatălui lor. Gândul acesta o întristă. 

— Vă rog, ascultați cu atenţie ce vă voi spune în continuare, 
zise ea. Vreau să vă ofer tuturor poziţii potrivite cu abilităţile 
voastre, în Rogers Enterprises. Unchiule Badger, aș vrea să-ți 
continui munca, să fii consilierul-șef pe probleme financiare. Am 
multe de învăţat de la tine. 

— Mulţi bărbaţi vor vrea acum, că ești femeie bogată, să-ți fie 
soţi, spuse brusc Badger. Eşti sigură că ești în stare să primești 
provocarea de a conduce Rogers Enterprises și de a te apăra de 
oportuniști? 

Madison se înroși. 

— Amintește-mi să-mi angajez un bodyguard, spuse ea cu 

răceală. 

— Nu te supăra pe mine pentru că spun adevărul. Vei avea 
nevoie de protecţia familiei tale. Este ceva ce trebuia să 
analizezi bine înainte de a-i lua moștenirea lui Tyler. 

Madison trase adânc aer în piept și continuă: 

— Tyler, aș vrea să-ţi ofer poziţia de manager general 
teritorial. Aceasta va implica o mulţime de călătorii prin America 
și Canada. Sarcina ta va fi să implementezi strategii de vânzări 
și alte politici cu managerii generali ai hotelurilor noastre. Ei ţi 
se vor subordona. 

Tyler se lupta să-și stăpânească emoţiile. 

— Mă voi gândi la ofertă, spuse el. Pot avea o copie după 
scrisoarea tatei? Au fost multe lucruri interesante în ea. 

Madison dădu copii după scrisoare tuturor membrilor familiei, 
apoi se întoarse către sora ei mai mică. 

— Charlene, îţi ofer poziția de manager pentru relaţii publice 
la unul dintre hotelurile noastre de aici, din New York... 

— Insist să-l faci pe Tyler președinte al Rogers Enterprises. 

Madison înţelese că-și subestimase familia; nu va fi așa de 
ușor, cum sperase ea, să-i convingă să o sprijine. „Voi încerca 
psihologia inversă, se gândi ea. O să le sugerez să amâne să-mi 
comunice o decizie în această chestiune. Le va fi teamă că mă 
voi răzgândi, dacă nu acceptă oferta imediat”. 

— Să nu fiţi tentaţi să-mi daţi răspuns pe loc, spuse Madison. 
Dacă îmi comunicaţi la sfârșitul săptămânii viitoare, va fi în 
regulă. 

În ochii lui Tyler apăru o sclipire de neliniște și, rapid, adoptă 
un ton conciliator. 

— Este timpul să ne apucăm de treabă. Tata a greșit când s-a 
îndoit de mine. 

— Pensionarea mea este depășită, spuse Badger, cu reţinere. 
Voi mai rămâne în companie, pentru moment. Nu îţi pot promite 
mai mult decât atât. 

— Sunt singura persoană din familie cu integritate? întrebă 
Charlene cu indignare. Madison nu va fi în stare să conducă 
singură compania. Are nevoie de ajutorul nostru. Haideţi să 
folosim asta împotriva ei și să o obligăm să dea Rogers 
Enterprises lui Tyler. 

— Charlene, trebuie să-ți amintesc că am moștenit 
temperamentul tatei? spuse cu răceală Madison. Nu voi mai 

tolera o altă izbucnire din partea ta. Andrew Rogers și-a pus 
încrederea în mine. Am de gând să fac orice este necesar pentru 
a mă dovedi un succesor de valoare, ca președinte al Rogers 
Enterprises. Oricine îmi stă în cale se va afla în conflict cu mine. 
Întorcându-se spre unchiul și fratele ei, adăugă: Vă aştept pe 
amândoi în biroul meu, luni dimineaţă, la opt fix. 

CAPITOLUL 3 


Luni dimineaţă, Madison își asumă rolul de președinte al 
Rogers Enterprises. 

Atitudinea lui Badger și a lui Tyler era civilizată, în timp ce își 
beau cafelele. Cei doi trecuseră primul test pregătit de ea, 
întâlnindu-se aici astăzi, dar Madison bănuia că urma să fie o 
întâlnire grea. l-a numit pe Badger și pe Tyler al doilea și, 
respectiv, al treilea la comandă și, când ei au acceptat, a avut 
grijă să amâne momentul în care să răsufle ușurată. 

— Unchiul Badger ne va face acum un raport financiar 
detaliat, spuse ea. 

În familie, Badger era cunoscut pentru modul lui direct de a 
pune problema când era vorba de finanţe. 

— Au fost costuri de producție neprevăzute și întârzieri în 
construcţia noului hotel din Boston, spuse el fără menajamente. 
Facem echilibristică pe marginea prăpastiei. Cu două săptămâni 
în urmă, am convins băncile să ne reeșaloneze împrumuturile pe 
încă șase luni. Le datorăm 95 milioane de dolari, plus dobânda 
aferentă. Pot garanta că nu ne vor mai acorda încă o 
reeșalonare. 

Tyler era uluit. 

— Cum au ajuns afacerile într-o stare atât de deplorabilă? 
întrebă el. 

Badger îl scrută cu privirea. 

— Compania nu ar mai fi existat de mult, dacă era în mâinile 
tale. 

Madison strânse din dinţi. 

— Trebuie să găsim o cale să convertim câteva din acţiunile 
companiei în cash, spuse ea, părând mai calmă decât era. 

— Nu trebuie să vinzi prea repede pentru a plăti 
împrumuturile, o preveni Badger. Ar putea afecta serios 
reputaţia companiei. Partenerii noștri de afaceri își vor pierde 
respectul și încrederea în tine. 

— Sunt de acord cu unchiul Badger, spuse Tyler repede. Ești 
în pericol să reacţionezi prea agresiv. 

— Nu prea avem de ales, răspunse Madison, ignorând 

tentativa fratelui ei de a o submina. Trebuie să facem ceva sau 
compania pentru care Andrew Rogers a muncit din greu s-o 
construiască, toată viaţa lui, se va prăbuși ca un castel de nisip 
în momentul în care băncile vor solicita rambursarea 
împrumuturilor. 

Tyler deveni ostil și i se împotrivi în toate felurile. A fost greu, 
dar ea întocmi o listă de proprietăţi de scos la vânzare, inclusiv 
vila lui Andrew Rogers din sudul Franței, clubul lui de fotbal, 
colecţia de pictură și trei hoteluri mai mici, care nu merseseră 
așa de bine cum se prevăzuse. 

— Dacă putem dispune de câteva dintre aceste proprietăţi, 
spuse Madison, problema cash-ului ar trebui ameliorată. Sper că 
nu se va ajunge la asta, dar s-ar putea, de asemenea, să vând 
Prospect Island. 

— Eşti nebună dacă faci asta, spuse Tyler. Prospect Island se 
mândrește cu două dintre cele mai bune cursuri de golf din ţară. 
Tata și cu mine obișnuiam să jucăm acolo. 

Răbdarea lui Madison se consumase deja. 

— Tyler, sunt sătulă până peste cap de obiecțiile tale. Dacă 
nu te hotărăști să-mi acorzi respectul și cooperarea pe care le 
merit, voi face din Prospect Island prima proprietate de pus la 
vânzare. M-am făcut înțeleasă? 

Tyler se uită la ea și tăcu. 

Madison simţi că atitudinea ei dură are aprobarea unchiului 
lor. Era conștientă că Tyler trebuia să se fi simţit de o mie de ori 
mai rău decât ea, pentru că nimic nu avea să schimbe vreodată 
faptul că Andrew Rogers nu avusese destulă încredere în 
propriul fiu pentru a-i lăsa compania. Se simţi ușurată când 
întâlnirea se sfârși și Tyler ieși din birou. Nu îi plăcea ideea că 
cineva o urăște și o trecu un frison. 


Întorcându-se la locuinţa din Morgan Bay, în noaptea aceea, 
Tyler își turnă un pahar cu scotch. Se simţea depășit de situaţie. 
Rogers Enterprises trebuie să fie al lui, nu al lui Madison. 

Se gândi să plece din nou în străinătate. Circuitul internaţional 
de poker și stilul lui de viață playboy se completaseră foarte 
bine în trecut. Fluxul de adrenalină venea din ambele părți. li 
plăcuse să aibă o blondă la braţ, oriunde se ducea. Numele 
blondelor variaseră, dar exista una pe care nu o putea uita - 
fosta lui soţie, Victoria Hunt. 

Erau momente în care dădea uitării eșecul divorțului și 
înfrunta provocările, în loc să fugă de ele. Dar oare își dorea cu 
adevărat să continue lucrând pentru Madison? 

Când crescuse, fusese ambiția lui Tyler să se căsătorească cu 
o femeie frumoasă, dintr-o familie bogată, pe care s-o iubească 
la fel de mult pe cât îl iubea și ea, să se așeze la casa lui, să 
aibă mulţi copii, mulţi câini și să moștenească, într-o zi, averea 
tatălui lui, iar când va veni vremea, să i-o lase fiului său cel 
mare. Andrew Rogers îi insuflase ideea că familia este totul. 

Considerat cândva un optimist incorigibil de familia sa, Tyler 
se simţea deprimat când se gândea la viitorul său. Vedea în faţa 
lui ani de servitute față de Madison - și el ce câștiga în schimb? 
Voia să fie propriul lui stăpân - să-și ia viaţa în mâini și să și-o 
trăiască cu intensitate. Acum că, prin testamentul tatălui lor, 
puterea în familie trecuse la Madison, Tyler se simţea pierdut, 
pentru prima dată în viață. Mânaria lui primise o lovitură. 

Femeile vor continua să se arunce asupra lui atâta timp cât va 
arăta bine și vor crede că este bogat. Dar asta își dorea? 

Trebuie să existe ceva mai mult. Intorcându-se în America, 
unde numele familiei era sinonim cu bogăţia, puterea și 
strălucirea, era cu atât mai mult în gardă împotriva 
oportuniștilor și vânătorilor de avere. 

Dacă Madison avea vreun pic de bun simţ, și ea trebuia să fie, 
de asemenea, în gardă. Banii aduc ce este mai rău în familie - și 
oamenilor din jurul ei. 

Sora lor, Charlene, care îi simţise grozav lipsa cât timp fusese 
plecat, îl sfătuise: „Lasă-l în pace pe tatăl tău. Nu vei realiza 
nimic dacă ești înverșunat”, dar pentru ea era ușor să spună 
lucrul acesta. 

Madison îl depășise. Ce prost a fost - nu intuise pericolul. 

Își dorea el cu adevărat să se afle după ea și să i se 
subordoneze tot restul vieţii? Se transformase repede într-un 
monstru al controlului. Nu avea nimic de făcut decât să-și ignore 
mândria - dacă nu cumva... 

Presupunând că Madison moare... 


În ziua următoare, Madison fu surprinsă să primească vizita 
surorii ei Charlene. Îi dăduse instrucţiuni asistentei personale, 
Jacqui, să îi reţină toate apelurile. 

— Charlene, imediat începe întâlnirea comitetului de sănătate 

și siguranţă al companiei, pe care trebuie să-l conduc. Îţi pot 
acorda cinci minute. 

— M-am hotărât să-mi vând apartamentul și să mă mut înapoi 
în vilă, definitiv, anunţă Charlene. 

Informaţia o bucură foarte mult pe Madison. Era vremea să 
lase în urmă geloziile dintre fraţi din copilărie. 

Madison ridică din sprâncene. 

— Nu erai hotărâtă când am vorbit aseară. Ce te-a făcut să te 
răzgândești? 

— Fac asta din respect pentru Tyler. 

— Ești apropiată de el și cred că-i va fi mai ușor să se 
adapteze noilor circumstanţe avându-te pe tine aproape, spuse 
Madison, fiind de acord cu motivul ei. 

— Nu vreau ca Tyler să se întoarcă în Europa și să-și reia 
cariera de jucător, spuse Charlene. Mi-ar lipsi teribil dacă s-ar 
întâmpla așa ceva. 

— Există posibilitatea să facă acest lucru, dacă nu găsește 
dragostea și încurajarea de care are nevoie în familia lui, 
conchise Madison. Nici eu nu vreau să ne întoarcă spatele. 

— Mai am încă un motiv, în afară de Tyler, pentru a mă 
întoarce la vilă. Aici am crescut și amintirea mamei îmi este încă 
foarte prețioasă. Tin minte cât de mult îl iubea pe tata. Ea ar fi 
vrut să fiu și eu parte a familiei. Am decis, de asemenea, să vin 
și să lucrez pentru tine. Vreau să fiu manager la relaţii publice. 

Madison se lăsă ușor pe spătarul scaunului și o studie pe sora 
ei în tăcere, câteva secunde. Nici urmă din ranchiuna 
anterioară; modul ei de a fi era direct și prietenos. Îi arătă lui 
Madison respectul pe care aceasta îl merita. 

— Charlene, îţi pot oferi postul de manager la relaţii publice la 
Rogers Piaza. 

Aprobă, dând din cap cu satisfacție. 

— Este unul dintre cele mai prestigioase hoteluri ale noastre. 

— Salariul tău este de 75.000 de dolari pe an. 

— Îți mulțumesc. Accept. 

Madison ezită o clipă, apoi hotărî să spună ce gândea. 

— Charlene, mă preocupă relaţia ta cu unchiul Badger. 

— Ce relaţie? întrebă ea, pragmatic. Unchiul Badger este unul 
dintre oamenii ăia singuratici. Se poartă ca un crab - nu se 
simte bine decât dacă este lăsat singur. Eu sunt prea feminină 
pentru a-i fi pe plac. Singurul mod în care i-aș câștiga respectul 

este prin muncă. 

Madison spuse: 

— Vreau să fim o familie unită. Dacă-cţi faci treaba cum 
trebuie și constat o îmbunătăţire a relaţiei tale cu unchiul 
Badger, îţi voi plăti încă 25.000 de dolari pe an. 

— Sună bine. Renta anuală pe care mi-a lăsat-o mama s-a 
dus. Ar fi posibil să-mi dai un avans în contul salariului? 

— Charlene, cheltuiești prea mult pe stilul tău de viaţă 
spumos și pe haine. 

— Cea mai recentă factură a mea a fost... 

Madison o întrerupse: 

— Până nu plătesc împrumuturile la bancă, nimeni din 
această familie nu se poate aștepta la vreo favoare din partea 
mea. S-a înţeles? 

— Tu ești șefa, răspunse Charlene, enervată în mod clar de 
izbucnirea lui Madison. 

— Fac asta pentru binele tău, Charlene. Munca asiduă și 
disciplina ar putea să te ajute. Cu mine nu merge cu bacșișuri. 
Nimic nu aduce succes ca munca serioasă. Voi pregăti totul ca 
să-ți poţi începe treaba la Rogers Piaza, începând de mâine 
dimineață. 


leșind din biroul surorii ei, Charlene închise ușa și se sprijini 
cu spatele de ea. intuiţia îi spunea că se anunțau vremuri grele 
pentru familia lor, acum că moștenirea tatălui făcuse din 
Madison un fel de mână de fier. 

Problema era că fusese întotdeauna fiica favorită a lui Andrew 
Rogers. Părea că nu-l iritase niciodată acţionând greșit sau 
intrând în necazuri, în timp ce Charlene se abătuse de atâtea ori 
de la drumul drept, încât el îi făcuse viața mizerabilă. Existaseră 
momente, pe când erau copii, în care Charlene fusese așa de 
geloasă pe Madison, încât și-ar fi dorit să o zgârie pe faţă... 

„Madison nu va fi veșnic tânără și frumoasă, se consolă ea 
zâmbind. Într-o zi, va trebui să recurgă la bisturiul chirurgului, 
dacă va vrea să-și mențină înfățișarea. Dacă ceva merge prost 
și iese din operaţie desfigurată...? Acum este o femeie bogată și 
trebuie să fie în gardă. O mulţime de bărbați vor vrea să se 
căsătorească cu ea din interes... Când mă voi căsători, vreau să 
fie cineva care mă iubește pentru mine însămi, nu pentru 
averea familiei mele. Pentru prima dată în viaţa mea, pot spune 

cu mâna pe inimă că nu o invidiez pe Madison”. 

Dar Charlene știa că nu era adevărat. Chiar o invidia - 
înfățișarea ei, averea, puterea... 

Charlene se întrebă cum ar fi dacă Madison ar muri... Ea ar 
moșteni Rogers Enterprises, fiind cea mai apropiată rudă a lui 
Madison - și primul lucru pe care l-ar face ar fi să-l lase pe Tyler 
să conducă afacerea tatălui lor... 

Dacă Madison ar fi moartă... moartă... moartă... 


Poziţia lui Madison de președinte al Rogers Enterprises îi 
consuma o mare parte de timp și din energie. A devenit adepta 
delegării proiectelor unor angajaţi, supervizând ea însăși cele 
mai importante sarcini. A angajat patru secretari și doi asistenţi 
personali să se ocupe de grămada de corespondenţă și de cereri 
care veneau la biroul ei; în total erau 43.000 de oameni plătiţi 
de Rogers Enterprises, care lucrau în departamentele de 
contabilitate, administraţie, recreere și catering ale companiei. 
Responsabilitatea ei devenea tot mai mare cu fiecare zi. Era la 
birou la șapte dimineaţa și adesea ajungea acasă la opt seara. 

Vineri seara, sciatica îl chinuia pe Badger, când intră 
șchiopătând în biroul lui Madison și o întrebă despre întâlnirea ei 
cu Kelso Finance Group. 

— Refuză să-și asume clădirea noului hotel, spuse ea abătută. 

— Trebuia să fi așteptat până eram și eu disponibil, înainte de 
a programa o întâlnire cu ei. 

Madison roși: 

— Trebuie să fiu pe picioarele mele la un moment dat, spuse 
ea defensiv. 

Pentru că pierduse mulţi bani la schimbul de acţiuni din după- 
amiaza aceea, Badger era prost dispus, dacă nu cumva prea 
mândru pentru a-și mărturisi greutățile lui Madison sau oricui 
altcuiva. Planificase să pună banii la loc, spre pensionare. 
Presiunea muncii îl ucidea și își dorea să se fi spălat pe mâini de 
Rogers Enterprises, cu mult timp în urmă. Crizele de angină se 
întețeau și avea tensiunea prea mare. În ultimii trei ani, doctorul 
îl somase să se pensioneze, dar tatăl lui Madison îl convinsese 
să-și ia doar o vacanţă. 

— Nu voi ajunge acasă până la noapte târziu, adăugă Madison 
oftând. Există vreo șansă să stai și să mă ajuţi cu muntele ăsta 
de hârtii? 

Badger pufni pe nas: 

— Încă nu este prea târziu să-i lași locul lui Tyler. 

Observă că vorbele lui o luaseră prin surprindere pe 

Madison, prin duritatea lor, apoi ea își reveni: 

— Sunt fiica lui Andrew Rogers. Am de gând să reușesc în 
afaceri. 

— Am auzit că ai angajat-o pe Charlene. Este o decizie pe 
care o vei regreta. 

— Nu sunt de acord. 

— Sunt surprins că nu a ales calea mai ușoară, până acum, și 
nu s-a măritat cu un milionar bătrân. 

— Mi-aș dori să nu mai fi atât de critic cu ea, spuse, frustrată, 
Madison. Este departe de a fi perfectă, dar câţi oameni perfecţi 
cunoști? În ceea ce privește familia noastră, nu cred că am făcut 
vreodată efortul de a o cunoaște. Când ai întrebat-o ultima dată 
care este filmul ei preferat? 

Badger își scărpină eczema din spatele urechii stângi și se 
cufundă într-o tăcere indiferentă. 

— Te-ai mai gândit să renunţi la apartamentul din Brooklyn și 
să te muţi înapoi la vilă? întrebă Madison. 

— La ce bun, după toţi acești ani? întrebă Badger. Nu am 
răbdare să stau față în faţă cu Charlene la micul dejun, în 
fiecare dimineaţă. 

Deși Madison era nepoata favorită, lui Badger îi displăcea că 
se baza prea mult pe el. Bănuia că lua de bun statutul lui de 
consilier financiar și era, de asemenea, îngrijorat că ar putea s-o 
lase baltă. Pentru că vedea viața cu cinismul unui veteran al 
razboiului din Vietnam, era critic cu familia lui și aproape cu toți 
ceilalți pe care îi cunoștea. Le considera slăbiciunile ridicole, iar 
conflictele și dorințele jalnice și nerezonabile. Îl deranja că 
oamenii nu-l plăceau, dar nu știa cum să repare acest lucru. 
Voia ca oamenii să-l placă, dar nu știa ce să spună sau să facă 
pentru aceasta. Se obișnuise să fie cordial și se felicitase că 
avusese succes în a-i înșela, până într-o zi, cu mulți ani în urmă, 
când auzise doi colegi de muncă discutând despre greșelile lui. 
De atunci, se consolase ţinându-se la distanţă și cufundându-se 
în problemele financiare ale companiei, acceptând cu tristețe că 
întotdeauna va fi singur. 

Madison spuse: 

— Poţi alege orice dormitor din vilă. Mă voi asigura că familia 


VP - 32 


îți va respecta intimitatea. 

— Trebuie să știi că sunt prea bătrân pentru a-mi schimba 
obiceiurile de-o viață. 

Badger își blestemă sciatica și ieși șchiopătând din birou. 


Madison își petrecu următoarele trei ore studiind raportul 
ultimelor profituri ale Rogers Enterprises. După ce plecară 
angajaţii, se simţi singură și decise să-și ia de lucru acasă. 

„Mi-ar face bine ceva timp petrecut cu familia mea. Moartea 
lui Andrew Rogers îi întristase pe toţi. Poate că seara asta va fi 
momentul perfect pentru a ajuta la vindecarea unor răni. Este 
important ca familia mea să știe că îi iubesc pe toţi și că 
intenţionez să am grijă de ei”. 

Când ajunse la vilă, constată că nu era așteptată. Auzi voci 
familiare dinspre bibliotecă. 

— Sincer, nu o văd pe Madison rezistând prea mult timp, 
mormăi Tyler. 

Era trist pentru că orarul lui de lucru pentru următoarea lună 
semăna cu planul unei ofensive militare. Era solicitat să zboare 
înspre 40 de localități din America și Canada, pentru a lua 
legătura cu 69 de manageri generali ai hotelurilor companiei. 

— l-am cerut lui Madison un împrumut, spuse Charlene, dar 
m-a refuzat. 

— Eu nu te-aș fi lăsat baltă în niciun caz, surioară, spuse 
Tyler. Madison crede că durerea ei pentru moartea tatei trebuie 
să fie pe primul loc, înaintea propriei familii. 

— Madison a făcut un rahat la întâlnirea cu Kelso Finance 
Group, spuse Badger. 

Lacrimile îi țţâșniră din ochi. „Simt că trăiesc și muncesc într- 
un cuib cu vipere, se gândi ea. Familiei mele îi pasă mai mult de 
banii tatei decât de mine. Le va lua mult timp să accepte că 
sunt capul familiei”. Decise să nu se confrunte cu ei, pentru că 
nu va face decât să-i slăbească autoritatea, dacă ei ar vedea cât 
de supărată era. „Ceea ce îmi trebuie chiar acum - mai mult 
decât orice - este să simt braţele lui Gregory în jurul meu... 
îndată ce se întoarce din călătoria lui de afaceri, îl voi prezenta 
familiei. Mă întreb cum vor reacționa când le voi spune că am de 
gând să devin doamna Gregory Fifield...” 

CAPITOLUL 4 


Imediat ce Gregory Fifield se întoarse în America, două 
săptămâni mai târziu, Madison zbură la Kettering Harbor și 
petrecu weekendul cu el, în apartamentul care da spre Jefferson 
Bay. Avea atâtea motive să îl iubească, atât de multe motive 
pentru care îi plăcea să stea cu el cât de mult timp posibil. O 
surprindea în mod constant cu cadouri - flori, ciocolată, fleacuri 
de tot felul. Și o alinta și săruta încontinuu - nu ca preludiu la 
momentele în care făceau dragoste, ci pentru că, potrivit 
propriilor lui cuvinte, voia să fie mai aproape de ea. 

Înalt și chipeș, cu mustață neagră și păr prematur încărunţit, 
pieptănat pe spate, Gregory o fascina pe Madison prin 
complexitatea ideilor și opiniilor lui. li plăcea să descopere în el 
sensibilitatea - pe lângă faptul că își spăla singur lucrurile, că se 
punea serios pe treabă și făcea cumpărături de la băcănie, îi 
gătea și spăla vasele. Era minunat să facă dragoste cu el - îi 
păsa la fel de mult de plăcerea ei, ca şi de a lui. 

Le plăcea să facă lucruri simple împreună, ca de exemplu să 
asculte CD-uri cu muzică clasică și să se joace cu setterul lui 
irlandez. Sinbad era un câine afectuos și foarte activ, care lătra 
și solicita întruna atenţia lui Gregory. Activitatea lui favorită - 
când îl luau în plimbările de-a lungul plajei - era să sperie 
stolurile de pescăruși în zbor. 

Se cunoscuseră cu câteva luni în urmă, când tatăl lui Madison 
închiriase firma Glebe și Sutton, cu sediul în Kettering Harbor, ca 
să-i proiecteze o locuinţă de vară pe Prospect Island. Fiind cel 
mai talentat arhitect al firmei, Gregory făcuse proiectul și 
Andrew Rogers o însărcinase pe Madison să supravegheze 
construirea acesteia. 

Atracția sexuală dintre Madison și Gregory fusese intensă de 
la început și erau fericiţi să se cunoască unul pe celălalt. In 
deplin acord, se întâlneau din când în când, pentru că fiecare 
voia să-și vadă de propriul drum, dar adevărul este că lui 
Madison îi plăcea când Gregory era hotărât. Recenta lui stare 
meditativă, pe care ea o punea pe seama presiunii de a 
administra noua lui firmă de arhitectură, nu o deranja; el era 

mai sincer când era indispus și mai simpatic când era bine 
dispus. În ultimele trei săptămâni, cât Gregory stătuse în Japonia 
lui Madison îi fusese greu, dar acum erau din nou împreună și 
era mai fericită ca niciodată. 

— Ai vreun regret că ţi-ai părăsit fostul loc de muncă și ţi-ai 
înfiinţat propria firmă de arhitectură? întrebă Madison. 

Gregory dădu din cap. 

— Am fost cel mai bun arhitect al firmei Glebe și Sutton, timp 
de 12 ani. Îmi pare rău că nu am acceptat provocarea și nu am 
plecat mai devreme. 

— Acum ai satisfacția de a fi propriul stăpân, spuse Madison, 
și de a-ţi conduce afacerea așa cum îţi place. 

Nesigur dacă în vocea ei exista o notă critică, Gregory zâmbi 
și întrebă: 

— Ce e rău în dorința de a-mi lua viața în mâini? 

— Dacă nu încetezi să le compari pe celelalte femei cu 
amintirea mamei tale defuncte, nu va exista nicio femeie care 
să simtă vreodată că poate concura cu ea. 

— Am nevoie de o femeie care să mă înțeleagă. 

— Așa cum fac eu, spuse Madison. 

— Tu și cu mine suntem din lumi diferite, zise Gregory. 
Familia mea este săracă lipită pământului. Ai uitat că a trebuit 
să ne ascundem de tatăl tău? Nu ar fi fost de acord ca iubita lui 
fiică să aibă o relaţie cu un angajat. 

— Ești un arhitect respectat, spuse Madison. Mi-ar plăcea să 
scapi de ideile astea. Oftă. Familia mea bănuiește că mă văd cu 
cineva. 

— Ce le-ai spus? 

— Nimic... până acum. 

Gregory ridică din sprâncene. 

— Nu ar trebui să mă prezinţi familiei tale? Va trebui să ne 
cunoaștem cândva familiile. 

— Clasa contează mult pentru familia mea, spuse Madison. 
Sunt toți foarte snobi. Mă tem că întotdeauna îţi vor reproșa 
începuturile modeste. 

— Și ce dacă? spuse el, neîncrezător. 

— Eu te cunosc, Gregory. Nu-ţi va plăcea să ţi-o spună în față. 

— Madison, nu vrem ca ei să-și imagineze că le ascundem 
ceva sau să creadă că îţi este rușine cu mine. 

— Nimic nu mi-ar plăcea mai mult decât să mă căsătoresc cu 

tine - preferabil fără să le spunem și lor, zise ea. 

— Căsătoria cu tine m-ar face cel mai fericit om din lume. O 
grimasă desfigură pentru o clipă faţa lui Gregory. Oare ce a 
provocat-o? 

— Moartea tatei m-a făcut să realizez ce prețioasă este viaţa. 
Vreau să mă bucur de fiecare minut împreună cu tine. 

— Aceasta este singura relaţie pe care am avut-o, în care este 
totul perfect, mărturisi cu convingere Gregory. Vreau să-mi 
petrec restul vieții cu tine. 

— Nu mi-ar plăcea ca familia mea să te acuze că te 
căsătorești cu mine pentru bani. Cu toţii sunt împotriva mea din 
cauza testamentului tatei. Îi știu cum sunt. 

— Nu e cam dur? 

— Mi-au întors spatele după ce a murit tata, spuse Madison, 
cu vocea plină de amărăciune. Dacă n-ai fi fost tu, n-aș fi avut 
pe nimeni în care să am încredere. 

— Și familia mea este departe de a fi perfectă, spuse Gregory 
cu blândețe. Fratele meu mai mare, Rex, poate fi foarte 
dominant. În ultima vreme, am stat deoparte de el din cauza 
acestui lucru. Tata este mult mai apropiat de Rex decât de 
mine. Nimic nou sub soare, de fapt. 

— Se pare că familia ta este la fel de dezbinată ca și a mea, 
suspină Madison. 

Gregory o strânse în brațe. 

— Înţeleg că se vor rezolva o mulţime de probleme dacă ne 
căsătorim fără să le spunem, zise el. Dar ce facem după aceea? 

Madison știa că, pentru Gregory, faptul că nu se bucura de o 
relaţie bazată pe afecţiune cu tatăl lui, așa cum avusese ea cu 
tatăl ei, era un motiv de nefericire. Aparent, cei doi bărbaţi se 
aflaseră în relaţii cordiale în cea mai mare parte a timpului, dar 
tatăl lui nu se străduise niciodată să-l înțeleagă. 

— Orice am face, nu le vom fi pe plac, insistă Madison, 
nerăbdătoare. De aceea, calea propusă de mine este mai bună. 
Vreau să mă căsătoresc cu tine cât mai curând posibil. 

— Spune-mi când și unde și eu voi fi fericit să spun da, o 
asigură Gregory. 

A doua zi erau căsătoriţi în secret, pe Prospect Island. 


Pentru luna de miere, au zburat spre Australia și au făcut 
rezervări în Sails, la hotelul Desert din nord. Un ghid i-a luat de 

la hotel în seara aceea și i-a dus în deșert, unde au fost 
întâmpinați cu un pahar de șampanie, apetitive și cântecul 
nostalgic al unui aborigen la didgeridoo!. Au privit fascinaţi 
peisajul copleșitor al Ayers Rock, cel mai mare monolit din lume, 
care domină dunele roșii de nisip. Au mâncat din cele trei feluri 
oferite de bufetul barbecue, care includea file de cangur, 
barramundi sălbatic (pește din apele Australiei) cu lămâie și pui 
lilly pilly, și au privit apusul de soare. Un astronom le-a dat 
informaţia că pe cerul strălucitor al nopţii apar milioane de stele. 
Au băut vin, apoi luminile taberei au fost stinse și au ascultat 
sunetele tăcerii. A fost cu adevărat o experiență magică. 

Cuibărindu-și capul pe umărul lui Gregory, Madison șopti: 

— Sunt mai fericită decât am visat vreodată că este posibil. 
Te iubesc așa de mult. 

— Este minunat să te am numai pentru mine, se entuziasmă 
el. Mă simt ca și cum nimeni nu ne poate face rău. 

Gregory se întreba dacă ar fi trebuit să-i spună despre fratele 
lui, Rex. Decise că era destul timp, în viitor, să-i spună de ce 
fusese în pușcărie. 


1 instrument național australian (n.red.). 

CAPITOLUL 5 


Rex Fifield se plimba de colo până colo în celulă, așteptând 
sosirea fratelui său. Avea buze cărnoase, ochi albaștri, un cap 
mare cu păr tuns scurt și un trup slăbit de munca pe numeroase 
șantiere de construcţii. La trei și jumătate, deveni evident că 
Gregory nu va veni de vreme ce ultimii vizitatori ai închisorii 
Kettering Harbor erau primiţi la ora trei. Înjurând cu voce tare, 
Rex se duse la automatul de ceai de pe coridor. 

— Care-i treaba, Fifield? îl ironiză gardianul. Te simţi singur? 

Lui Rex i se ridică părul pe ceafa, pentru că recunoscuse 
vocea  gardianului. Davis îl violase de mai multe ori. 
„Nenorocitul”. 

— Să-ţi fac o vizită, după ce se dă stingerea? 

Întorcându-se, Rex îi aruncă în faţă o ceașcă cu apă fierbinte. 

Țipătul de durere al gardianului atrase atenţia colegilor 
acestuia, care îl târâră pe Rex la carceră. 


— Marea Barieră de Corali este cel mai mare grup de recife de 
corali din lume, se auzi vocea ghidului. 

Madison și Gregory erau în barcă, împreună cu alţi turiști. 
Auzeau în depărtare valurile ce loveau ţărmul Insulei 
Bonaventura; făcuseră rezervări cu o zi înainte, de la hotel. 
Cerul arăta ca o cupolă de azur deasupra lor, nori îndepărtați 
însoțeau orizontul și soarele încălzea pasagerii, făcându-i să 
transpire. Briza aducea miros de sare, pește și fum de diesel. In 
timp ce barca se apropia de recif, pasagerii simţiră un miros 
puternic, înțepător de vegetaţie putrezită și îngrășământ fosil. 

— Recifele de corali sunt formate din miliarde de animale 
marine minuscule numite polipi de corali și din plante numite 
alge coraline, care formează calcar. Reciful pe care îl veţi vedea 
are două milioane de ani. Dar veţi fi de acord că nici timpul, nici 
vârsta nu le-au afectat frumusețea și varietatea infinită... 

Toţi zâmbeau apreciativ și se aplecau să vadă prin fundul de 
sticlă al bărcii. Apa era limpede ca cristalul și se puteau vedea 
multe specii de coral: staghorn, honeycomb, table, leaf și 
mound. Sclipiri de raze de soare radiau prin apă ca niște fire de 

praf, prinzând planctonul în strălucirea lui. Pasagerii erau uimiţi 
de densitatea bancurilor de pești, cu forme alungite și colorate: 
angels, harlequin tusks, fusiliers, wrasses, clown triggers și 
drummers. Peștii se mișcau cu o eleganţă ireală și aparent fără 
nici cel mai mic efort. Peștele-fluture era în permanenţă în 
grabă, un pește-husar i-a încântat venind aproape de ei, apoi s-a 
depărtat, alţii îi ignorau. 

— Mă bucur că presa încă nu a aflat de noi, șopti Madison, 
mângâindu-l pe Gregory pe braţ și bucurându-se de zâmbetul de 
sub mustaţa lui neagră. Nu vreau să ne facă poze, oriunde ne 
ducem. 

— Nu spune asta, o mustră el. Vei atrage ghinionul asupra 
noastră. 

— Unchiul Badger conduce Rogers Enterprises cât sunt 
plecată. Crede că mă aflu într-o călătorie de afaceri peste 
ocean. 

— Doamnelor și domnilor, peștele pe care-l vedeţi înspre port 
este cunoscut sub numele de peștele-leu. Solzii lui superbi, 
diafani contracarează mirosul lui mortal... 


După ce îl eliberară din carceră, Rex stătu în celulă, gândindu- 
se la toate lucrurile pe care le făcuse pentru Gregory. Rex nu 
fusese deloc trist când mama lor murise, cu mulţi ani în urmă - 
ea îl ţinuse în permanenţă din scurt, cerându-i să înveţe și să ia 
note mari. Îi plăcuse mai mult bătrânul, care își vedea de ale lui. 

Dependenţa emoțională a lui Gregory faţă de Rex, 
manifestată în copilărie și adolescenţă, devenise încă și mai 
puternică după moartea mamei lor, iar Rex profitase de asta, 
preluând conducerea. 

În mod normal, era în stare să-l manipuleze pe Gregory fără 
dificultate, dar mai târziu, acesta dezvoltase o atitudine 
sfidătoare și Rex se trezise că dominaţia emoţională puternică, 
pe care o avusese odată asupra fratelui lui, slăbea. Ultima dată 
când se văzuseră, ajunseseră să se bată, ceea ce îl trimisese pe 
Rex la închisoare. 

„Gregory va avea multe de explicat când ne vom vedea, se 
gândi Rex Ziarele spun că are o relaţie cu acea moștenitoare - 
Madison Rogers. Nu-mi vine să cred că nu mi-a spus că a 
cunoscut-o. Eu stau în pușcărie, în timp ce Gregory este în luna 
de miere. Unde este dreptatea?” 

— Florenţa este frumoasă, spuse Madison. 

— Un oraș este pe atât de frumos, pe cât de plăcută este 
compania persoanei cu care îl vizitezi, șopti Gregory. Este la fel 
de nemaipomenit ca tine. Hai să-l explorăm. 

În următoarele trei zile au mers pe urmele lui Dante, 
Donatello și da Vinci și au explorat străzile supraaglomerate și 
piețele. Au vizitat Domul, catedrala Santa Maria del Fiore, cu 
fântânile ei din marmură multicoloră și cupola roșiatică, s-au 
urcat în turnurile ei și au privit panorama încântătorului oraș. La 
Galeriile Uffizi, au văzut Nașterea lui Venus de Botticelli, Medusa 
lui Caravaggio și Madona cu îngerii a lui Fillipo Lippi. Au fost 
încântați de statuia lui Michelanelo, David, care domină 
Academia di Belle Arti, și au fost copleșiți de Palatul Pitti. 
Madison s-a bucurat de străzile cu magazine de lux Via 
Tornabuoni, Calzaiuoi și Calimala. Existau peste șase sute de 
restaurante și nu știau niciodată pe care să-l aleagă. Gregory a 
apucat-o cu fermitate de mână pe Madison și a condus-o din 
zona restaurantelor scumpe din pieţele centrale spre mai puţin 
cunoscutele Trattoria din zonele Ognissanti și Via dei Leoni. A 
obligat-o să admită că i-au plăcut aceste experienţe culinare, la 
fel de mult precum cele mai scumpe. 

În a cincea dimineaţă a sejurului, în timp ce luau micul dejun 
pe balconul hotelului Excelsior, Gregory spuse: 

— Mi-ar fi plăcut ca Rex să fie aici ca să poată vedea casa în 
care s-a născut mama noastră. Acum este în pușcărie din cauza 
mea. 

Madison fusese șocată de confesiunea-bombă pe care i-o 
făcuse Gregory cu o noapte înainte, chiar când erau gata să se 
bage în pat. Încă îi era greu să accepte faptul că Gregory își 
trimisese la închisoare propriul frate. 

— Șase luni sunt o pedeapsă dură pentru un om aflat la prima 
abatere, spuse Madison, sperând să înțeleagă mai bine motivele 
lui Gregory și încurajându-l să vorbească încă o dată despre acel 
subiect. Atâta a primit Rex? 

Privirea lui Gregory se întunecă. 

— Am fost la pământ când judecătorul mi-a înmânat sentința. 
Rex este greșit înțeles pentru că intră pe sub pielea oamenilor. 
Acum regretă că l-a abuzat verbal pe judecător și că i-a atacat 
pe cei doi polițiști care l-au arestat. Urăște închisoarea Kettering 

Harbor. 

— Ar fi trebuit să aștepți să te trezești din beţie, înainte de a-ţi 
rezolva neînțelegerile cu el. 

Gregory mormăi ceva și îi aruncă lui Madison o privire plină 
de reproș, pe deasupra ceștii cu espresso. 

— lubito, nu. Nu mai spune niciun cuvânt. Mă simt destul de 
groaznic și așa. Nu ar fi trebuit să mă duc la localul respectiv, în 
seara aceea, după muncă. Rex nu are cine știe ce viaţă. Este 
dulgher și sudor. Când l-am văzut la bar ţinând de mijloc o 
infirmieră, dintr-odată m-am enervat. Am început să ne certăm. 
Femeia a fost dezgustată de comportarea noastră și a plecat. 
Cine o poate condamna? 

— Asta arată că nu era fraieră, spuse Madison, decizând că 
era momentul să zică ce crede și să nu îl mai menajeze 
exprimându-și compasiunea și spunând platitudini. Aș fi făcut 
exact același lucru. Îţi pare rău că i-ai tras primul pumn? 

Gregory dădu afirmativ din cap, cu un aer ursuz: 

— Rex are obiceiul blestemat de a seduce femeile din viața 
mea, când propria lui viaţă amoroasă este pe moarte. Meciul 
nostru începuse de ceva timp. A făcut prostia să se urce la 
volanul mașinii. Poliţiştii l-au oprit și i-au cerut să accepte testul 
de alcoolemie. El a azvârlit aparatul cât colo. Trebuie să 
recunosc că i-am mituit ca să plece, dar știam că se va ajunge la 
proces. Rex era furios și tata era alături de el. Mă tem că nu era 
nimic nou. 

— Îi poţi condamna? 

— Am procedat așa pentru binele lui Rex. Ar fi putut să facă 
accident în drum spre casă și să moară. 

— Dacă Rex te va persecuta când va ieși din pușcărie, 
singurul pe care-l vei putea condamna vei fi tu, îl avertiză 
Madison. 

— Voi face tot posibilul să mă ierte. Nu vreau să mai avem 
vreodată o dispută ca asta. 

Nu era genul lui Gregory să fie așa de vulnerabil și deprimat și 
Madison se întrebă dacă felul în care Rex îl domina emoţional pe 
soțul ei era chiar un lucru bun. Cum ar reacţiona Gregory dacă 
Rex ar dezaproba căsătoria lor? 

— Povestește-mi mai multe despre copilăria voastră, spuse 
ea. 

— Rex și cu mine eram hiperactivi. Nu știu cum s-au 

descurcat părinţii cu noi. Cât a trăit, mama mă înțelegea când 
eram supărat, fără să-i dau detalii. Nu mi-o amintesc vorbind 
vreodată urât cu o persoană. Rex a semănat mai mult cu tata, 
care era gură mare și niciodată nu a suportat proștii. Mie îmi 
plăcea școala, dar Rex a urât fiecare minut petrecut acolo. 

— Cum a fost căsnicia părinţilor tăi? 

— Nu a fost perfectă, dar cred că s-au iubit. Mama oferea 
adesea prea mult, iar tata i-a fost alături când a fost 
diagnosticată cu cancer ovarian. 

Lui Madison îi scăpă ceașca dintre degete și îi aruncă lui 
Gregory o privire copleșită de durere. 

— O vizitam la spital în fiecare zi, după ce am terminat liceul, 
spuse el, căpătând o privire pierdută, pe măsură ce își amintea. 
Viitorul lui Rex o chinuia mult. M-a făcut să-i promit că o să am 
grijă de el când ea nu va mai fi. A spus că eu eram singura 
persoană care-l influența să urmeze drumul drept în viaţă. După 
ce a murit, tata a intrat în război cu toată lumea. Nu cred că și-a 
revenit vreodată după pierderea ei. 

Madison își strânse mâinile și spuse: 

— Va fi mai ușor pentru familiile noastre dacă faci pace cu 
Rex înainte de a fi eliberat din închisoare. 

— Tatei îi lipsește și îi este greu să aștepte până iese din 
închisoare. Este bătrân și se bazează pe Rex să aibă grijă de el. 

— Nu este prima dată când spui că tatăl tău este mai apropiat 
de el decât de tine. Asta te face să ai resentimente faţă de ei? 

Privirea lui Gregory o evită oarecum pe a lui Madison. 

— Și ce dacă aș avea resentimente? Mama mi-a insuflat ideea 
că oamenii se schimbă și trebuie să fii pregătit să-i ierţi. Sper că 
nu te-am făcut să nu mai vrei să îmi cunoști familia. 

Madison spuse: 

— Dacă e ceva ce nu-mi place este comportamentul grosolan. 

— Nu înseamnă că între Rex și mine este o vrajbă 
permanentă. De obicei, este foarte amuzant. 

— Ai multe lucruri de rezolvat cu Rex, înainte ca familia mea 
să te cunoască, spuse Madison cu fermitate. li părea rău pentru 
Gregory, dar considera că, dacă își face clară poziţia acum, el își 
va rezolva neînțelegerile cu fratele său cât mai curând posibil. 
De ce nu mi-ai spus mai înainte că Rex este în pușcărie? 

— M-am temut că mă vei respinge. 

Expresia de pe faţa lui Madison se îndulci. 

— Trebuia să-mi fi spus mai devreme. Este evident că simţeai 
nevoia să te descarci. 

— Rex și cu mine am mai avut certuri și mai înainte, 
întotdeauna am aplanat neînțelegerile. Nici de data aceasta nu 
va fi altfel, vei vedea. 

Rușinea și remușcările lui Gregory erau vizibile și Madison nu 
se putea stăpâni să nu-i fie milă de el. 

— Nimic nu va schimba vreodată faptul că te iubesc, spuse 
ea, și simţi brusc un frison, pentru că un nor acoperise soarele. 
Haide să ne bucurăm la maximum de timpul care ne-a rămas 
până când ne vom confrunta cu familiile noastre... 


Gardianul descuie ușa celulei lui Rex și rânji batjocoritor: 

— Astăzi este ziua ta norocoasă, Fifield. leși din închisoare. 

„Cele șase luni s-au sfârșit, se gândi Rex. Dacă vreodată se va 
mai atinge de mine vreun poponar, îl voi ucide”. 

Inainte de a fi eliberat, Rex fu obiectul unei alte ultime insulte. 
| se făcu percheziţie corporală. „Ce cred idioţii ăștia că aș vrea 
să fur de-aici?” Când puse piciorul pe asfaltul aleii din fața 
închisorii, jură: „A venit timpul ca Gregory să plătească, își va 
dori să fi murit, în clipa în care ne vom întâlni...” 

CAPITOLUL 6 


După o zi febrilă, în care se ocupase de agenţia ei de 
distribuţie pentru film și televiziune, Victoria Hunt sorbea un 
pahar de vin alb și asculta un CD cu melodiile de dragoste ale lui 
Marvin Gaye, în apartamentul ei din Greenwich Village. Era o 
blondă mlădioasă cu ochi verzi ademenitori și un aer prietenos, 
al cărei optimism și joie de vivre erau dublate de un simţ al 
umorului cald, autocritic. După ce-și spălase părul și-și făcuse 
unghiile, era ocupată să-și interpreteze harta astrologică - în 
ideea de a prevedea perspectivele romanţioase -, când sună 
telefonul. 

intuiţia îi spuse că cea care suna era, probabil, Elaine 
Cawthorn, o brunetă exuberantă cu feţișoară de arici și ochi 
albaștri, inteligenţi. Cele două prietene vorbeau la telefon cel 
puţin o dată pe săptămână. Elaine și iubitul ei, Jack Danvers, 
locuiau într-un apartament cu vedere spre Central Park. Jack era 
broker și îi dădea mereu sfaturi de primă mână lui Elaine, cu 
privire la investiţiile ei, iar ea era președinta unei agenţii literare 
din Manhattan. Ultima dată când îi văzuse pe Elaine și pe Jack 
fusese la o petrecere pe care cei doi o dăduseră, cu trei 
săptămâni în urmă, la casa lor de weekend din Prospect Island. 
Nimic nu le plăcea mai mult decât să-și deschidă casa celor pe 
care-i iubeau și Victoria se bucura întotdeauna să petreacă timp 
în compania lor. 

— Victoria, motivul pentru care te sun este să-ţi spun că 
Madison s-a întors din luna de miere, se auzi la telefon vocea 
caldă, directă a lui Elaine. Presupun că nu vrei să afle că te-ai 
întâlnit cu Tyler pe ascuns. 

Victoria primi vestea uimită. 

— Tyler m-a invitat la cină de două-trei ori, cât a fost plecată 
Madison, spuse ea. A fost ideea lui, nu a mea. Nu am făcut nimic 
rău. 

— Madison se va enerva foarte tare dacă secretul vostru iese 
la iveală, adăugă Elaine, cu o nuanţă de reţinere în voce. 

— Vrei să spui că nu i-ai zis? întrebă repede Victoria. 

— Nu-ţi pot promite că nu-i voi spune, zise cu fermitate 

Elaine. Madison este prietena mea. 

Inima Victoriei stătu pe loc pentru o clipă. În mod normal, era 
adepta răspândirii veștilor bune și a trecerii peste momentele 
incomode printr-o remarcă simplă, dar neașteptatul avertisment 
al lui Elaine îi trezise amintiri dureroase despre mariajul ei ratat 
cu Tyler Rogers. În viaţa Victoriei nu mai existase nimeni de 
când divorțase de el, cu doi ani în urmă și, uneori, se întreba 
dacă va mai găsi pe cineva la fel de special. 

— De ce ești așa de deranjată de faptul că Tyler și cu mine 
am luat cina împreună? întrebă Victoria. 

— Nu vreau ca Madison să creadă că Jack și cu mine te 
ajutam să reaprinzi relaţia cu Tyler, în timp ce ea era în luna de 
miere, răspunse Elaine. Sau să creadă că încercăm să-i 
ascundem adevărul. 

— Jack ce spune despre asta? întrebă Victoria. 

Vocea lui Elaine deveni dură. 

— Este de acord cu mine, Victoria. Încheie-ţi relaţia amoroasă 
cu Tyler acum, înainte să fii rănită. 

— Dacă Jack este alături de tine, crezi c-aș putea să vorbesc 
cu el? întrebă Victoria pe un ton calm. 

— Bine, fă cum vrei. El nici măcar nu știe că-ți telefonez. Nici 
măcar nu este aici, în New York. Este plecat la Los Angeles, într- 
o călătorie de afaceri. 

— Tyler și cu mine trebuie să rezolvăm niște probleme 
personale rămase nefinalizate de la divorţ, spuse cu onestitate 
Victoria. Totul este între noi doi. 

Atât i-a trebuit curioasei Elaine. 

— De ce ai fost de acord să te vezi cu el după atâta timp? 

— Vreau ca Tyler să știe că-l iert pentru toată suferința pe 
care mi-a provocat-o când am divorțat, zise Victoria. El spune că 
m-a iertat și el. A fost cu adevărat important pentru amândoi să 
știm acest lucru. Nu voi regreta niciodată că m-am căsătorit cu 
el. 

— Toţi spun că eraţi prea tineri pentru a vă căsători, îi 
reaminti Elaine. 

— Și s-a dovedit că aveau dreptate, conchise ea. Numai tatăl 
lui ne-a dat permisiunea să ne căsătorim, cu gândul că îi voi 
dărui un moștenitor și un sprijin. 

— Ai fi putut să spui nu, Victoria. 

— Când ești îndrăgostită, crezi că ești invincibilă, spuse 


VP - 45 


Victoria. Partea sexuală mergea bine. La urma urmei, decizia de 
a încerca să avem un copil ne-a costat pe amândoi. Altfel, ne- 
am fi putut păstra mariajul. 

Elaine întrebă: 

— Ce simţi acum faţă de Tyler? 

— Ne-am rezolvat neînțelegerile și mergem mai departe, 
răspunse Victoria. Greșești când îţi imaginezi că avem o relaţie. 
Pur și simplu am cinat de câteva ori. Nu mi-a venit să cred când 
Tyler mi-a spus că Madison a moștenit Rogers Enterprises. 

— El și-a petrecut ultimii doi ani jucând poker într-un circuit 
internațional, spuse Elaine. Pe de altă parte, Madison a lucrat 
pentru compania tatălui ei, încontinuu, din adolescenţă. 
Corectează-mă dacă greşesc, Victoria, dar nu cred că a fost o 
adevărată concurenţă între ei, tu ce zici? 

Recunoscând că Elaine avea dreptate, Victoria spuse: 

— Tyler spunea odată că a dus o viață nemaipomenită, dar că 
se pare că norocul lui s-a dus. Sper ca Madison să nu afle că se 
întâlnește din nou cu mine și să tragă o concluzie greșită. Ea a 
fost de partea lui când am divorţat. 

Vocea lui Elaine se înmuie. 

— Nu trebuie să te descurajeze ce spune Madison. Jack și cu 
mine știm cât de mult ai încercat să-ţi salvezi mariajul. 

— Acum șase luni, m-am întâlnit întâmplător cu Madison la 
petrecerea unui prieten, spuse Victoria. Elaine, ar fi trebuit să 
vezi ce priviri mi-a aruncat. Toată lumea credea că e ceva în 
neregulă cu mine. 

— Victoria, știm amândouă că ești o ființă charismatică. 

— Madison m-a făcut să mă simt ca o cleptomană la o 
întâlnire supravegheată în cartier, oftă cu tristeţe Victoria. 

— Jack și cu mine te știm de mai mult timp decât Madison. 
Ești un adevărat geniu în rezolvarea crimelor care au făcut de 
rușine poliţia și alte minţi luminate. 

— Să nu cumva să audă Madison că spui asta. 

Elaine zise: 

— Ai făcut o treabă nemaipomenită aflând cine l-a ucis pe 
acel activist Greenpeace din Yonkers. Jack a spus asta chiar 
acum două seri. lar primarul New York-ului este de acord cu el. 
Știu asta pentru că suntem prieteni buni. 

— Familia lui Tyler este furioasă pe voi pentru că i-ați ajutat 
pe Madison și pe Gregory să fugă pe ascuns, sublinie Victoria. 

— Nu-mi mai spune! oftă Elaine, cu frustrare. Jack și cu mine 
n-am vrut decât să-i ajutăm. 

— Este adevărat că Madison și Gregory s-au căsătorit în 
livingul vostru din casa de pe Prospect Island? 

— Aha. Jack și cu mine am fost singurii martori. Ceremonia a 
fost oficiată de un preot din Kettering Harbor. Și ea, și Gregory 
și-au dorit o nuntă liniștită. 

— De când fac Rogersii ceva în liniște? întrebă Victoria cu 
scepticism. Tyler și cu mine ne-am căsătorit în faţa a opt sute de 
invitaţi. Avu o presimţire rea când adăugă: Dacă Gregory este 
soțul perfect, de ce s-a căsătorit Madison cu el în secret? 


— Madison și Gregory par fericiţi, remarcă Tyler abătut. Ea a 
spus că au de gând să-și împartă timpul între New York și noua 
lor locuinţă de weekend de pe Prospect Island. 

— Pare să fi trecut peste moartea tatei, spuse Charlene. 
Unchiul Badger este de acord cu mine. 

Tyler și Charlene erau în living-room, așteptând ca restul 
familiei să li se alăture la cină. 

Tyler adăugă, în timp ce își turna un scotch: 

— Gregory s-a descurcat bine. Nu a avut obiecţii la niciuna 
dintre întrebările pe care i le-am pus. În același timp, ceva mi se 
pare în neregulă. 

— Tatăl lui Gregory s-a născut și a crescut în Bronx, spuse 
Charlene cu o mutră ce exprima disprețul. Se pare că mama lui 
era o imigrantă italiancă. Nu aș fi surprinsă ca Gregory să se fi 
căsătorit cu Madison pentru bani. Acum este prea târziu să o 
avertizezi. Ce planuri are Gregory? 

— Madison i-a dat sarcina de a supraveghea construirea 
noului nostru hotel din Boston, pentru că termenul este depășit, 
răspunse Tyler. Reputația lui de arhitect este foarte cunoscută. 

— Am fost oripilată când unchiul Badger mi-a spus că fratele 
lui Gregory are cazier, spuse Charlene. Ti-a zis Madison ceva în 
legătură cu prezentarea lui Rex familiei noastre? 

Tyler dădu din cap. 

— Nu, mulțumesc lui Dumnezeu. Badger ne-a lăsat baltă, 
chiar în timp ce Madison era plecată. Nici nu mi-a mulțumit până 
acum pentru că am condus Rogers Enterprises în absenţa ei. 

Tyler avea o voce mâhnită. În timp ce Madison se afla în luna 
de miere, el lucrase câte 16 ore pe zi. li era recunoscător lui 

Charlene, a cărei loialitate nu cunoștea limite când era vorba de 
el, pentru ajutorul și sprijinul ei extraordinar. Singurul răspuns al 
lui Madison la aflarea acestei vești fusese să o critice pe 
Charlene pentru că-și ignora sarcinile de manager la relații 
publice al Rogers Piaza. În ochii lui Madison nu aveai niciodată 
dreptate și lui Tyler nu-i plăcea deloc că trebuia să-i cedeze 
controlul asupra companiei, la întoarcerea ei din excursie. 

— Unchiul Badger ce planuri are cu atâta timp liber? întrebă 
Charlene. În afară de pescuit, nu mai are alte pasiuni. 

— Pensionarea lui Badger trebuia făcută cu mult timp în 
urmă, spuse Tyler. Și-a cumpărat un iaht la mâna a doua. Indată 
ce termină de restaurat Guiding Light, are de gând să navigheze 
spre Connecticut și să-l gareze în afara Prospect Island. 
intenţionează să-și petreacă cea mai mare parte a timpului 
relaxându-se. La vârsta lui, merită să se odihnească. 


După cină, Madison îl găsi pe Badger în cockpitul iahtului care 
era garat la debarcaderul privat din capătul grădinii. Crepusculul 
se furișa pe linia de orizont a New York-ului în fâșii portocalii și 
roz. 

— Tu ești parte integrantă a Rogers Enterprises, protestă ea. 
Nu poți să pleci așa ușor. Vreau să te întorci. 

— Nu ai nicio șansă să mă convingi. 

Badger își văzu în continuare de vopsitul acoperișului cabinei. 
Era nerăbdător să-și termine treaba înainte să se facă prea 
întuneric. 

— N-ar trebui să te apuci de navigat la vârsta ta, obiectă 
Madison. Este o responsabilitate mult prea mare pentru o 
singură persoană să manevrezi o ambarcaţiune de 12 metri. 

— Ar fi trebuit să mă pensionez cu ani în urmă, dar tatăl tău 
nu ar fi acceptat. Tyler s-a descurcat bine la conducerea 
companiei, cât ai fost plecată. Și Charlene a muncit din greu. Ar 
trebui să fii corectă și să le mulțumești cum se cuvine. 

Madison ridică din sprâncene. 

— Este adevărat că Tyler s-a întâlnit cu fosta soţie cât am fost 
plecată? întrebă ea. 

Badger ridică din umeri. 

— De unde să știu eu? 

Madison spuse pe un ton tăios: 

— Câţiva asociaţi afirmă că l-au văzut luând cina în Manhattan 

cu o femeie despre care cred că era Victoria. Nu este potrivită 
pentru Tyler. Mi-ar plăcea ca el să se concentreze și să-și refacă 
viaţa profesională. 

— Tyler are dreptul la o viaţă personală ca orice persoană, 
spuse Badger, cu o lipsă de interes evidentă. Eu mi-am vândut 
apartamentul din Brooklyn. Bătrâna asta va fi casa mea, imediat 
ce o termin de restaurat. Pentru prima dată, Madison realiză că 
Badger era ferm în legătură cu pensionarea. Până atunci 
crezuse că-l va convinge să meargă într-o vacanţă, nu să se 
pensioneze. 

— Tyler a făcut sau a spus ceva care să te influențeze să te 
pensionezi? 

— Decizia de a mă retrage nu are nicio legătură cu Tyler, 
mormăi Badger. Sunt capabil să îl pun la punct și pe el și pe 
oricine altcineva în locul lui, dacă mă calcă pe nervi. 

— Dă-mi un motiv serios pentru care să te pensionezi și nu te 
voi mai bate la cap, spuse Madison cu răceală. Să nu-mi spui că 
te pensionezi ca să mergi la pescuit. Că nu te cred. 

— Te vei descurca să conduci compania, răspunse direct 
Badger. Așchia nu sare departe de trunchi - ești ca tatăl tău. 
Dar ţine minte lucrul acesta. Compania are dificultăţi financiare 
pentru că tatăl tău nu m-a ascultat. Eşti încăpăţânată ca el și te 
superi prea ușor pe cei care nu sunt de acord cu tine. 

Madison simţi cum o cuprinde exasperarea. 

— Te pensionezi pentru că m-am căsătorit cu Gregory fără să 
spun familiei? 

— Ai procedat greșit, insistă Badger. O femeie bogată trebuie 
să-și păzească pielea. Avem tot dreptul să-l suspectăm pe 
Gregory. Motivul pensionării mele ar trebui să fie evident. Sunt 
bătrân și nu mai am putere. Vederea și auzul mi-au slăbit. Vreau 
să mă bucur de câteva plăceri simple înainte să mor. 

— Te puteai retrage după ce mă întorceam din călătoria în 
Europa, spuse Madison. Am ţinut secretă căsătoria pentru că nu 
am vrut ca presa să vină după noi, în luna noastră de miere. 

Badger pufni: 

— Nu le-a luat prea mult să descopere că sunteţi în luna de 
miere pe Marea Barieră de Corali, spuse el. Am angajat un 
detectiv particular să caute prin trecutul lui Gregory. Ţi-a spus 
despre pușcăriașul ăla de frate-său, înainte de a te căsători cu 
el? 

— Nu avem secrete unul faţă de celălalt, spuse repede 
Madison. Știu totul despre Rex. Mă aștept ca familia să se 
poarte cu respect faţă de Gregory, cu orice ocazie. 

— Gregory va primi atât respect cât merită, spuse Badger. Ti- 
a picat faţa din cauză că ţi-am spus adevărul? 

Înroșindu-se, Madison scutură din cap. „Cel care mă insultă pe 
mine este o persoană curajoasă, gândi ea. In plus, este unchiul 
Badger. Cred că unele lucruri nu se schimbă niciodată”. 


În timp ce se pregăteau de culcare, Gregory îi spuse lui 
Madison, cu satisfacţie: 

— Cina a fost grozavă. Mai spune-mi o dată, cum îl cheamă pe 
majordom? 

— Dallaglio. Lucrează pentru familia mea de 15 ani. Vine din 
Neapole. 

— Am fost impresionat de cunoștințele lui în materie de 
vinuri. Trebuie să îi spun familiei tale, iubito. Au primit bine 
vestea căsătoriei noastre. Am crezut că vor face mai mult 
tărăboi. De fapt, am fost al naibii de înspăimântat la întoarcerea 
la New York. 

— Nu te lăsa înșelat de aparente, îl preveni Madison. 

— Noi suntem fericiţi și asta este tot ce contează, șopti 
suspinând Gregory. Nu-ţi lăsa familia să se bage în viaţa ta, 
spuse el, și adăugă, după ce o sărută: Vreau să facem un copil 
cât de curând posibil. Căsătoria cu tine este cel mai frumos 
lucru pe care l-am făcut vreodată. Le vom oferi copiilor noștri 
toată dragostea de care nu am avut eu parte. 

Madison se simţi încordată. Copilăria lui Gregory era un 
subiect dureros și se întreba dacă îi spusese totul. 

— M-a sunat astăzi fratele tău Rex la birou, spuse ea, 
privindu-l atent. A citit despre căsătoria noastră în ziare. 

— Rex poate fi foarte posesiv cu mine. A fost barbar din 
partea mea să-l trimit la închisoare. Nu... nu-mi voi ierta 
niciodată că l-am tratat așa de rău. Voi lua vina aceasta cu mine 
în mormânt. 

— Prostii, spuse scurt Madison. Nu va fi cazul. Rex te iartă. 
Știu asta pentru că l-am rugat eu și mi-a spus că te-a iertat deja. 

O sclipire confuză îi lumină ochii lui Gregory. 

— Amintirile pot fi atât de dureroase. l-am promis mamei, 
înainte să moară, că voi avea grijă de Rex. Ţin minte cum o 

tineam de mână, în spital, și nu puteam face nimic să o opresc 
să treacă dincolo. 

Madison simţi că o trece un frison. Vorbele lui despre moarte 
o călcau pe nervi. Poate ar fi fost mai bine dacă nu-l încuraja să 
se gândească așa de mult la trecutul lui. 

— Rex și-a reluat slujba pe șantierul din Kettering Harbor, 
spuse ea repede. 

— Da? Faţa lui Gregory se lumină. Este popular printre 
tovarășii lui de muncă. Se vor bucura să-l vadă. 

— Rex spunea că tatăl vostru ar vrea să mă cunoască, adăugă 
Madison. Am fost de acord ca familiile noastre să se întâlnească 
și sa-și satisfacă curiozitatea firească. 

Gregory se crispă. 

— Nu crezi că este prea devreme? întrebă el neliniștit. 

— Nu, nu cred. Am discutat cu Rex de dimineaţă despre asta. 

— Rex nu a fost întotdeauna de acord cu femeile cu care mă 
întâlneam. Vreau ca, în ceea ce te privește, să fie de acord. 

— Să nu ne mai facem griji dacă familiile noastre se vor 
înțelege, nu facem decât să ne enervăm, insistă Madison. 

— În general, Rex se împacă bine cu oamenii, spuse Gregory. 
lar tata este foarte bătrân. Își pierde memoria. În unele zile este 
mai lucid decât în altele. 

— Îți faci prea multe griji, îl mustră ea, ușor. Sunt sigură că ne 
vom înţelege bine cu toţii. Nu mai e mult până atunci. 

— Ce vrei să spui? întrebă Gregory. 

— Familia ta va veni la prânz sâmbăta aceasta. 

CAPITOLUL 7 


Pe Prospect Island, Madison își petrecea weekendul într-o 
casă albă, în stil mediteraneean, pe care o proiectase Gregory 
pentru tatăl ei, în South Island. Intrarea în vila decorată în culori 
intense și cu mobilă modernă era marcată de un portal placat cu 
teracotă. Pentru buna întreţinere a casei, Madison angajase trei 
îngrijitoare, dintre care una internă. Faptul că Andrew Rogers 
murise înainte de amenajarea acestui loc de vacanţă era motiv 
de tristeţe pentru Madison. 

Situată la trei kilometri de Kettering Harbor, Prospect Island 
era, în realitate, formată din două insule legate printr-un canal 
strâmt, lung de un kilometru jumătate. Prospect Island era 
nestemata din salba de reședințe insulare a Rogers Enterprises 
- un adevărat paradis de vacanţă pentru cei bogaţi și foarte 
bogați, faimos pentru pădurile, dealurile și văile, golfuleţele și 
plajele lui nisipoase. North Island era acasă pentru Prospect 
Resort și avea două dintre cele mai frumoase terenuri de golf 
din ţară, în vreme ce South Island - poreclit clubul milionarilor, 
era rezervat numai celor cu adevărat privilegiați, asemenea lui 
Madison, care deţineau cele cincisprezece vile construite acolo, 
după ce proiectele fuseseră aprobate de Rogers Enterprises. 

Sâmbătă dimineaţă, Madison simţi că era prea curând ca 
familia ei să facă cunoștință cu fratele și cu tatăl lui Gregory. Se 
bucura că el se purta așa de curtenitor cu familia ei, când era 
evident, după remarcile reţinute pe care ai ei le făceau pe la 
spate, că îl suspectau că era un vânător de avere. 

Când ieși din casă, o briză caldă și miresme de iasomie și 
azalee o învăluiră. Cobori treptele până pe terasă și traversă 
gazonul proaspăt. O echipă de grădinari  plantaseră 
rododendroni și hortensii înflorite într-o varietate de culori 
splendide. Își continuă plimbarea pe aleea tăiată printre stânci 
până la golful particular și garajul pentru bărci. Era vremea 
fluxului și în aer se simţea un iz puternic de mare, iar pescărușii 
zburau în rotocoale deasupra capului ei. 

notând înspre Guiding Light, Madison îl găsi pe Badger pe 
puntea ambarcaţiunii, fumându-și pipa la soare. Se simțea mai 

puţin tensionat decât de obicei. Madison încercase toate 
trucurile pentru a-l convinge pe unchiul ei să revină la lucru, să 
o ajute să plătească datoriile lui Rogers Enterprises la bănci, dar 
el fusese la fel de încăpățânat pe cât era și de certărețţ. 

Supărată, Madison spuse: 

— Cum te descurci cu plictiseala de a nu face nimic toată 
ziua? 

— Căldura soarelui chiar face bine la sciatica mea, răspunse 
Badger. Plănuiesc să ies cu niște prieteni la pescuit cu harponul, 
cu traulerul lor, o dată pe săptămână, în lunile de vară. Restul 
timpului depinde de mine cum vreau să mi-l petrec. 

Pe moment, Madison se întristă. 

— Nu pari a simţi vreun pic lipsa lui Rogers Enterprises, spuse 
ea cu o nuanţă de dezamăgire în voce. Am fost nevoită să mă 
bazez mai mult pe Tyler, care-și petrece cea mai mare parte a 
timpului obiectând la tot ce spun eu. Singura persoană care nu- 
mi face niciun fel de probleme este Charlene. Profesionalismul și 
capacitatea ei de muncă mă uimesc. 

— Nu găsești alt subiect în afară de Rogers Enterprises? 
întrebă Badger. 

Madison se simţi tentată să pledeze pe lângă unchiul ei să 
revină la muncă, dar acum voia altceva de la el. 

Spuse pe un ton plăcut: 

— Familia lui Gregory va ajunge în jurul orei unu. Eşti invitat 
să iei prânzul cu noi. 

Fără să aștepte vreun răspuns, începu să înoate înapoi spre 
tărm. 


Contrar speranțelor lui Madison, prânzul se dovedi un 
dezastru. Era evident că Rex îi purta încă pică lui Gregory din 
cauză că-l trimisese la închisoare și războiul care se declanșase 
între cei doi frați era cu adevărat înfricoșător. 

Iniţial, comportamentul lui Rex faţă de el fusese cordial. 
Gregory continua să arunce priviri pline de deferenţă în alte 
direcţii decât înspre fratele lui. Era evident disperat să-și facă 
mea culpa pentru ceea ce se petrecuse între ei. Cei doi bărbaţi îl 
ajutară pe bătrânul lor tată să se așeze pe un scaun pe terasa 
dinspre mare. 

Joshua Fifield avea o față nemulțumită, tristă, cu ochii de un 
albastru-deschis și adus de spate. Comportamentul lui faţă de 

Gregory părea distant și Madison puse asta pe seama faptului 
că probabil era una dintre zilele lui mai puţin bune. 

Prânzul debută promiţător, deoarece Badger veni, în mod 
neașteptat, de pe Guiding Light pe țărm, pentru a li se alătura. 
Madison simţi că-i revine buna dispoziţie. Cu toate acestea, Rex 
și Joshua simţiră că locul lor nu era acolo. Era scenariul clasic în 
care cei avuţi se întâlnesc cu cei săraci. Toţi se prefăceau că nu 
remarcă gafele făcute de cei doi. Madison avea o atitudine 
primitoare și își dădu silința să-i facă pe cei doi să se simtă bine. 
Ceea ce începu ca o întrecere în glumă la băutură între Gregory 
și Rex se înrăutăţi rapid. Rex începu să critice planurile, religia și 
concepţiile de viaţă ale lui Gregory. La început, lui Gregory nu-i 
venea să creadă și se strădui să rămână calm; bău mai mult vin 
și, în cele din urmă, luă foc. Râsul lor atinse limita indecenţei, 
dar nu a făcut decât să agraveze lipsa generală de politeţe. 
Gregory era mai vulnerabil și comentariile lui Rex loveau și mai 
adânc. Spre sfârșitul prânzului, Rex nu părea să se simtă rău de 
la alcoolul pe care îl consumase. Vorbea mai tare și gesturile lui 
erau mai expansive, dar, altfel, își păstra controlul. Ochii lui 
Gregory deveniseră lucioși și articula prost cuvintele. Pierdea 
bătălia de a-i ţine piept lui Rex la consumul de alcool. Lui 
Madison îi inspira imaginea unui câine nervos căruia nu-i vine să 
creadă că stăpânul lui este crud cu el. 

— Apropo, Greg, spuse pe un ton urât Rex, mă poţi jigni cu un 
împrumut? Am făcut câteva datorii cât am fost în închisoare. 

Disperat să fie iertat, Gregory spuse simplu: 

— Era bine să-mi fi zis mai devreme. 

— Trebuie să-mi duc mașina la service. 

Gregory își scoase portofelul și căută ceva bancnote. 

„Sunt gata să jur că Rex nu a făcut o zi de muncă cinstită în 
toată viața lui, se gândi Madison cu furie; Gregory joacă exact 
după cum îi cântă el”. 

Neputând să uite cum fusese violat, în mod repetat, de unul 
dintre gardienii închisorii, Rex spuse cu un surâs dispreţuitor: 

— Trei sute de dolari. Este o nimica toată pentru tine. 

Gregory băuse deja o mare cantitate de Chianti. Deranjat de 
tonul insinuant al lui Rex, scoase o bancnotă de o sută de dolari. 

— Pastrează-i, spuse Rex. Nu vreau ca familia soţiei tale să 
creadă că te jupoi de bani. 

Madison roși. Era convinsă că ai ei exact asta gândeau și era 

obligată să admită că probabil aveau dreptate. Gregory ar fi 
trebuit să rezolve orice treabă financiară cu fratele lui în 
particular. Rex îl înjosea în mod deliberat în faţa familiilor lor. 

— Este o favoare, spuse Gregory, nervos. Nimeni nu crede... 

— Și favorurile, ca și nedreptăţile, trebuie returnate, insistă 
Rex, cu o sclipire de ură în privire. Luând banii, el zâmbi cu 
încordare spre Gregory și adăugă: Banii te fac respectabil, 
corect? 

— Familia este cea mai importantă, spuse Charlene, punându- 
| pe Rex la locul lui. 

Faţa lui Rex se întunecă. 

— Nu te amesteca! 

Speriat să nu piardă în faţa familiei lui Madison, Gregory veni 
în ajutorul lui Charlene: 

— Rex, ne aflăm în prezenţa unor doamne, spuse el. Să nute 
mai aud vorbind așa. 

— Terminaţi amândoi cu prostiile, interveni Joshua. În mod 
sigur, spera să fie perceput de familia Rogers ca o figură 
patriarhală, demnă, respectat de cei doi fii ai săi, numai că păru 
mai degrabă patetic și dădu impresia că Rex îl are la degetul 
mic. Adăugă cu o voce conciliantă, adresându-i-se lui Madison: 

— Nu mi-a fost ușor să cresc doi băieţi. Mama lor a fost prea 
blândă cu ei. 

Gregory lăsă capul în jos și spuse apăsat: 

— Mama a fost o sfântă. 

_ Lui Madison i-ar fi plăcut ca soţul ei să nu fi băut atât de mult. 
Işi bătea joc de el însuși. Atmosfera era plină de tensiune și 
dezastrul se declanșă de la o întrebare inocentă pusă de Tyler. 

— Rex, cât timp ai trăit în Kettering Harbor? 

— Cam treizeci de ani. Ne-am mutat în Kettering Harbor după 
ce casa familiei noastre din New York a ars. Greg m-a rugat să 
nu spun nimănui că l-am văzut jucându-se cu chibriturile. Este 
un miracol că mama a ieșit vie din casă, nu-i așa, Greg? 

— Mincinosule! strigă Gregory. 

Se ridică de pe scaun și îi trase un pumn în gură lui Rex. 
Acesta se răzbună cu o lovitură în coaste. Apelurile familiilor 
uluite de a se purta ca niște oameni civilizaţi au ajuns la urechi 
surde. 

Madison fu surprinsă, ca și ceilalţi, când Badger îl lovi pe Rex. 

— Tyler, strigă ea, oprește odată bătaia asta! 

Se temu că Badger ar putea suferi un atac cerebral sau un 
infarct. Mâinile lui Badger se încleștaseră în jurul gâtului lui Rex. 
Acesta din urmă, luat prin surprindere, nu reușea să respire și 
nici să se desprindă din strânsoarea lui. 

Surprins de forța unchiului său, Tyler îl smulse în cele din 
urmă de lângă Rex. 

Gregory îl fulgeră cu privirea pe fratele său. 

— Bastard mincinos ce ești! Nu i-aș fi deranjat vreodată 
mamei nici măcar un fir de păr. 

Rex își tamponă ușor buza care sângera: 

— Vei regreta asta! 

Aruncă banii pe care i-i dăduse Gregory pe podea și continuă: 

— Poţi să-i păstrezi. Nimeni nu mă umilește fără să-și 
primească pedeapsa. Înainte de a pleca împreună cu tatăl lui, 
Rex o ameninţă pe Madison: Acesta este numai începutul... 


— Ai idee cât de prost m-am simţit pentru felul în care te-ai 
purtat? întrebă Madison, mai târziu în acea seară. 

— O spui de parcă am început de bunăvoie bătaia cu Rex, 
răspunse iritat Gregory. 

— Puteai să eviţi, insistă Madison. 

— Înseamnă că mă condamni pentru ce s-a întâmplat. 

Gregory era mahmur. Avea coastele învinețţite și fusese 
sfătuit de doctor să stea la pat. Ceea ce își dorea acum, mai 
presus de orice, era înțelegerea tandră a soţiei lui. In loc de 
asta, ea îl atrăgea în cearta asta ridicolă, în propriul lor dormitor. 

Madison își puse un pulover. 

— Nu trebuia să vă îmbătaţi, niciunul dintre voi doi, spuse ea. 
N-aș fi invitat niciodată familia ta la prânz dacă știam că voi doi 
mă veţi umili în acest fel. 

Gregory nu-și putea stăpâni furia. 

— Crezi că am o familie modestă, spuse el. De ce nu admiți 
acest lucru? 

— De unde ţi-a venit o asemenea idee? spuse Madison 
repede. 

— De-asta ai insistat să ne căsătorim în secret? întrebă 
Gregory. Ai făcut aluzie la începuturile mele modeste de mai 
multe ori. 

— Gregory, deja exagerezi. 

El refuză să o lase să iasă așa repede din încurcătura în care 

se afla. 

— Familia ta s-a uitat de sus la familia mea în permanenţă, în 
timpul mesei, spuse el. 

— Asta nu-i adevărat și o știi foarte bine! protestă Madison. 
Mi-ai promis că-ţi vei rezolva neînțelegerile cu Rex. De ce nu ai 
făcut-o? 

Confuzia și uimirea se simțeau în vocea lui Gregory. 

— Credeam că am făcut-o. Rex și cu mine am fost 
întotdeauna apropiaţi... până acum. Mă simt îngrozitor pentru că 
l-am trimis la pușcărie. El a fost un real sprijin pentru mine când 
a murit mama. Am găsit un mod groaznic de a-l răsplăti. 

Madison scrâșni din dinţi, în timp ce-l asculta pe soţul ei. 

— Ar fi trebuit să nu iei în seamă ce a spus Rex despre mama 
voastră, insistă ea cu răceală. ` 

— Tu ai ignora pe cineva care insultă memoria tatălui tău? Il 
cuprinse un acces de durere în dreptul coastelor și Gregory se 
chirci, așezându-se pe marginea patului. Avea gâtul uscat și se 
simţea deshidratat. Nu mi-a venit să cred când Rex a afirmat că 
am încercat să o ard pe mama de vie. Tata stătea acolo și nu a 
spus un singur cuvânt în apărarea mea. 

Madison trase adânc aer în piept și spuse: 

— Gregory, este evident că tatăl tău e încă supărat pe tine 
pentru că Rex a ajuns în pușcărie. Trebuie să faci pace cu 
familia ta. Nu vreau să se mai întâmple vreodată așa ceva. 

— Nu am vrut să te pun într-o situaţie neplăcută în fata 
familiei tale. Gregory era plin de remușcări. Rex nu are cine știe 
ce viaţă. Muncește mult pe șantier, în schimbul unui salariu mic, 
merge să bea cu colegii de muncă după serviciu, și-și petrece 
restul timpului având grijă de tata. 

— Încetează să-i mai găsești scuze lui Rex, strigă Madison. 

Încruntându-se, Gregory spuse: 

— Îl cunosc pe Rex mai bine decât oricine altcineva. 
Comentariile lui grosolane și comportamentul lipsit de respect 
m-au necăjit adesea. Dar niciodată nu îi voi întoarce spatele. Mi- 
a fost alături în câteva momente destul de dificile. 

— Întâlnește-te cu Rex, insistă Madison iritată. Fă tot posibilul 
să vă rezolvaţi problemele. Vreau să avem liniște. 

— Un gardian din închisoare a fost pedepsit din cauza lui Rex. 
A refuzat să-mi spună de ce. A 

— lar îl scuzi pe Rex! spuse cu dispreț Madison. Inchisoarea 

nu este un loc atât de groaznic. Am văzut documentare la 
televizor în care prizonierii aveau tot felul de privilegii. Rex 
trebuie să-și asume responsabilitatea pentru faptele sale și la fel 
și tu. Nu voi mai tolera nimic de felul acesta. 

— Am o durere de cap groaznică, se plânse Gregory. Nu voi 
mai bea așa mult niciodată. 

leși pe balcon și se aplecă peste balustradă. 

— La dracu’ cu familiile noastre, adăugă el provocator. Prea 
mult pentru o singură zi... 

Pe neașteptate, balustrada balconului cedă sub greutatea lui. 
Se dezechilibra și căzu pe spate. Pentru o clipă se gândi că 
plonjează direct spre moarte sau că va rămâne infirm pe viaţă. 

Madison ţipă și îl prinse într-o clipită. Se uitară amândoi uluiţi, 
cuprinși de groază, cum balustrada căzu de la înălţimea de cinci 
metri, aterizând pe sol. 

Madison tremura din tot corpul. 

— Probabil că șuruburile care fixau balustrada s-au rupt, 
spuse ea. 

La o examinare mai atentă, văzu că fuseseră scoase. 

Gregory simţi o durere în stomac și crezu că vomită. 

— Dumnezeule, dacă Rex vrea să termine cu mine pentru că 
l-am trimis în închisoare? 

CAPITOLUL 8 


— Nu trebuie să exagerăm, insistă Madison. Probabil că 
muncitorii au uitat să fixeze balustrada. 

— Am verificat toate celelalte balcoane de la casă, spuse 
soţul ei. Cum e posibil să fi uitat de acesta? 

— Erau presaţi să termine construcția casei, îi reaminti 
Madison. 

— M-am mai aplecat peste balustradă și înainte. Atunci mi-a 
susținut greutatea, pentru că șuruburile erau strânse bine. 

— Ai putea să greșești, spuse Madison. 

— Îmi spui că-mi închipui lucruri, zise fierbând de mânie 
Gregory. Cred că Rex a desfăcut șuruburile când s-a plimbat 
prin casă, în timpul prânzului. Știm că a fost la baie. ţi spun: 
trebuie să fim în gardă. 

— Probabil că balconul nu a fost bine securizat de la început, 
dar nu ne-am dat noi seama. 

— „Asta-i numai începutul”, își reaminti Gregory și își încleștă 
maxilarele. Asta a spus Rex înainte de plecare. _ 

— E posibil să nu însemne nimic, protestă Madison. Incetează 
să te tot plimbi încoace și-n colo. Nu vei reuși decât să te 
enervezi și mai tare. O voi ruga pe Gunning să-ţi mai aducă o 
cafea. 

Gunning era una dintre slujitoarele casei. 

Gregory spuse: 

— Ai dreptate asupra unui singur lucru: Rex este fratele meu. 
l-am promis mamei pe patul de moarte că voi avea grijă de el. l- 
am trădat amintirea și l-am lăsat baltă. Singura persoană care 
mi-a fost alături toată viaţa. Rex este mai supărat pe mine decât 
am crezut. 

Tulburarea pe care o simţea Gregory era evidentă prin faptul 
că se mișca încontinuu și prin lucirea din ochii lui. Se certau în 
legătură cu cauza accidentului de o jumătate de oră. Gregory 
refuza să renunţe la ideea că Rex încercase să-l ucidă. Când 
Madison sublinie că este greșit să-l acuze pe Rex fără nicio 
dovadă, Gregory răspunse că asta ar fi, probabil, destul de greu. 
Respinse cu vehemenţă sugestia ei de a merge la poliţie. Pe de 

o parte, nu dorea să-l bage pe Rex în alte necazuri, mai ales 
presupunând că ar fi fost nevinovat de desprinderea 
balustradei. Pe de altă parte, în cazul în care era vinovat, se 
temea că intervenţia poliţiei l-ar putea provoca, să facă ceva 
încă și mai răzbunător. 

— Tu chiar crezi că Rex a desprins balustrada balconului? îl 
întrebă disperată Madison. 

— Răzbunarea chiar este melodramatică, admise cu reţinere 
Gregory. Dar cu toţii suntem posedați de demoni, închise ochii și 
își frecă pleoapele - se simţea ca o epavă, obosit, nervos. 

— Voi doi aţi fost întotdeauna atât de apropiați. Este ca și 
cum mai există ceva din trecutul vostru care... Madison se uită 
nesigură spre soțul ei. 

— Uneori cred că Rex vrea să-mi controleze viata, admise 
Gregory. Nu-i place că sunt independent și fericit. Îl calcă pe 
nervi ideea că trebuie să aibă grijă de tata, de aceea petrece 
așa de mult timp prin baruri. Datorez scuze familiei tale. Nu 
trebuia să beau așa de mult și să-l las pe Rex să mă atragă într- 
o ceartă. 

— Hai să nu mai vorbim despre asta, spuse repede Madison. 
De ce nu te întinzi să te odihnești puţin? Gunning îţi poate aduce 
cina la pat, pe o tavă. 

O expresie de recunoștință se așternu pe faţa lui Gregory. 

— Ce m-aș face fără tine? întrebă el. Ar trebui să-mi amintesc 
propriul sfat și să încetez să mă mai las așa în voia nervilor. 
Încercă să o îmbrăţișeze, dar coastele învineţite îl dureau foarte 
tare. Rex este sincer și are inimă bună. Probabil că deja a dat 
uitării cearta noastră... 


Târziu, în noaptea aceea, Madison stătea pe terasă și privea 
cum întunericul se lăsa încet peste insulă. Neliniștea ei în 
legătură cu accidentul lui Gregory devenea tot mai mare și își 
dorea să fi aflat mai multe despre familia soțului ei înainte de a 
se fi căsătorit cu el. 

La cină, îl dojenise aspru pe Tyler pentru că nu intervenise să 
oprească cearta de mai devreme. 

— Putea fi rănit și unchiul Badger. 

— Charlene spune că ești prea prostită de soțul tău pentru a 
vedea în ce familie de troglodiţi ai intrat, mormăi Tyler. 

Supărată de comportamentul fratelui ei, Madison spuse pe un 

ton tăios: 

— Ești mai imatur decât am crezut. Charlene este de acord cu 
mine. Spune că ai amânat să întrerupi bătaia dintre Gregory și 
fratele lui pentru că încă ai resentimente față de mine. 

Neobișnuit ca amândouă surorile să fie împotriva lui, Tyler 
spuse repede: 

— Calitățile tale de împăciuitor vor fi suprasolicitate dacă 
certurile dintre Gregory și Rex se vor agrava. Trebuie să-ți pui 
ordine în viață. 

Oftând adânc, Madison se gândi că avertismentul lui Tyler nu 
putea fi prea departe de adevăr. După prânz, unchiul lor se 
întorsese la iahtul său, fără a-și lua la revedere de la familie. Işi 
aminti de neașteptatul lui acces de furie când îl strânsese de gât 
pe Rex și se cutremură. O îngrijora faptul că Badger ar putea să 
o influențeze prin antipatia lui pentru familia lui Gregory și că 
refuza să se întoarcă la serviciu și să o ajute să plătească 
împrumuturile datorate de Rogers Enterprises băncilor. 

Oricât de îndrăgostită ar fi fost de Gregory, Madison nu era 
pregătită să mai tolereze alte violenţe din partea soțului ei și a 
fratelui acestuia. Tatăl lor, Joshua, înaintat în vârstă, i se păruse 
un om trist, anost, care manifesta foarte puţin interes sau 
control faţă de fiii săi. Pe de altă parte, Rex demonstrase deja că 
era o posibilă amenințare la adresa fericirii și a siguranţei 
căsniciei ei. Trebuia să găsească o cale să lămurească situaţia, 
înainte de a-i scăpa total de sub control. 

„S-ar putea ca lui Gregory să nu-i placă, se gândi Madison, 
dar trebuie să aflu mai multe despre relația lui cu Rex. Ceva 
este putred, în mod evident. Charlene are dreptate când spune 
că paza bună trece primejdia rea”. 

Badger petrecu o noapte agitată pe Guiding Light. Se 
alăturase celorlalți la prânz, pentru că simţise că Madison avea 
nevoie de sprijin moral și, de asemenea, pentru că voia să afle 
mai multe despre familia lui Gregory. 

Își aminti accesul de furie care îi determinase atacul asupra 
lui Rex și își zise în sinea lui: „Niciodată nu mă voi vindeca de 
obiceiurile cu care m-am întors din Vietnam. Ca soldaţi, eram 
antrenați sa nu ţinem seama de sentimentele noastre și să le 
încuiem într-o cutie. Misiunea noastră era să devenim mașini de 
ucis. Îi puteam rupe gâtul lui Rex, dacă Tyler nu m-ar fi smuls de 
lângă el. Sunt mai aproape de prăpastie decât credeam. 

Madison și Gregory ar trebui să fie atenţi, altfel Rex se va pune 
între ei doi”. 

În ultimul timp, demonii din trecutul lui Badger amenințau să 
iasă din cutie. Era înspăimântat de pierderea bătăliei cu ei. 
„Niciunuia dintre noi, cei care ne-am întors din Vietnam, nu ni s- 
a spus ce să facem cu sentimentele încuiate în sufletele 
noastre”. Badger îl visă pe comandantul lui din Vietnam și se 
trezi plin de sudoare. Nenorocitul acela îi aducea aminte de Rex. 


Miercuri după-masă, Madison lucra în birou, când asistenta 
personală îi spuse că Rex o căuta la telefon, pe linia doi. Primul 
impuls a fost să nu preia apelul cumnatului ei, pentru că îl 
atacase și-l umilise pe Gregory, în weekend. De asemenea, era 
conștientă că dispoziţia lui Gregory depindea de atitudinea 
fratelui său. 

Ridică totuși receptorul și spuse: 

— Madison Rogers. 

Auzul vocii indolente a lui Rex îi provocă furnicături pe piele. 

— Hei, Madison, sunt eu, Rex. Mă întrebam dacă ne-am putea 
vedea în acest weekend. 

— Am mult de lucru, spuse ea cu răceală. Nu ar fi... 

Rex o întrerupse: 

— Am vorbit deja cu Greg și a spus că nu are nimic împotrivă. 

Madison crezu că simţi o notă de sinceritate în vocea lui Rex. 

— De ce l-ai provocat pe Gregory? întrebă ea tăios. 

— Băusem amândoi destul de mult. 

— După ce-ai plecat de pe insulă, s-a petrecut un accident. 
Știi ceva despre balustrada de la balcon? 

Rex râse înfundat. 

— Accidente se întâmplă tot timpul. 

Madison spera să-l încurce cu remarca ei. 

— L-am sunat pe tatăl vostru săptămâna asta. Mi-a spus că a 
fost dezgustat de comportamentul tău din timpul prânzului. 

În vocea lui Rex se simţi o enervare bruscă. 

— Tata este un om bătrân și nu vreau să-l mai deranjezi. Ce-ai 
sperat să afli de la el? 

— Mai multe despre relaţia ta cu Gregory. 

— Tata nu are niciun control asupra noastră. Face ce-i spun 
eu. 

— A refuzat să aibă încredere în mine, spuse Madison. De ce 

nu-mi satisfaci tu curiozitatea și nu-mi povestești despre relaţia 
ta cu Gregory? 

„ — Lui Greg nu i-ar plăcea să vorbim despre el. Dar, ce dracu’? 
Asta poate fi secretul nostru. Când era copil, îi plăcea să se 
joace cu chibriturile. Vrei să știi de ce? întrebă el deodată. 

Madison se întrebă dacă Rex nu era un mincinos patologic. Îi 
plăcea să exagereze și nu avea niciun pic de respect faţă de 
opinia altcuiva. 

— Vreau să-mi spui adevărul, spuse Madison ferm. 

Vocea lui Rex căpătă un ton nostalgic. 

— Cred că știi că mariajul părinţilor noștri a avut destule 
probleme. La un moment dat, părea că se vor despărți. Greg a 
dat foc casei noastre din New York, ca să împiedice asta. Părinţii 
noștri au decis să rămână împreună și familia s-a mutat la 
Kettering Harbor, în căutarea unei noi locuinţe. 

Madison spuse cu scepticism: 

— De ce-mi povestești aceste lucruri? 

O notă de satisfacţie se strecură în vocea lui Rex. 

— Greg o ia razna la cea mai mică provocare, dacă nu sunt în 
preajmă pentru a-i netezi penele zburlite. Nu este punctul lui 
forte să lucreze sub presiune. Nu-mi spune că nu ai remarcat cât 
este de instabil. Pariez că nu știi că a încercat să se asfixieze, 
ducându-se în garaj și dând drumul la motorul mașinii. 

Madison nu își dădea seama dacă Rex spunea adevărul sau 
dacă pur și simplu voia să încerce să o enerveze. 

— Greg îmi datorează viaţa, insistă el. Avem același sânge. 

— Trebuie să-ţi fie foarte recunoscător, dacă ceea ce spui 
este adevărat, spuse Madison enervată. 

— Greg nu a iertat-o niciodată pe mama că a murit, de aceea 
eu îi spun „băieţelul lui mămica”. Are dificultăţi în a stabili relaţii 
de durată, spuse Rex pe un ton rece și distant. 

— Gregory spune că nu ai avut niciodată o relaţie care să 
dureze mai mult de șase săptămâni, spuse Madison calm. 

— Viaţa mea particulară nu e treaba voastră, spuse el tăios. 
Greg și cu mine suntem fraţi de sânge. Nu ai niciun drept să te 
bagi între noi. Ce ai făcut de l-ai luat de lângă mine? 

— Ne-am îndrăgostit, așa cum li se întâmplă oamenilor 
normali, replică Madison. 

— A mai fost cu cineva, înainte să-l întâlnești tu, spuse pe un 
ton batjocoritor Rex. 

— Mi-a povestit despre acest lucru, zise repede Madison. Era 
infirmieră și povestea amoroasă s-a încheiat. 

— Ne-am bătut pentru ea. Asta a fost în noaptea în care m-a 
arestat poliția, pe drumul de la bar spre casă. Acum, că am ieșit 
din închisoare, Gregory chiar că se simte prost. Se află într-o 
stare de panică, pentru că nu știe dacă-l voi ierta. Rex vorbea cu 
satisfacție. 

Madison simţea că o ia razna. „Rex a fost condamnat 
deoarece șofase băut și atacase doi ofițeri de poliţie. De 
asemenea, și-a pierdut cumpătul și l-a abuzat verbal pe 
judecător în timpul procesului. L-am văzut provocându-l și 
atacându-l pe Gregory. Un om nevinovat ar fi negat că a 
desprins balustrada balconului”. 

Bănui că prin următoarea ei întrebare și-l va face dușman pe 
Rex, dar instinctul îi spuse că ar putea fi crucială pentru relaţia 
ei cu Gregory. 

— Cum a fost, de fapt, viaţa ta în închisoare? 

Răspunsul lui Rex sună curios de rece și reţinut. 

— Am fost în iad. Eliberarea nu a schimbat mare lucru. 

— Încetează să-ţi tot plângi de milă și trăiește-ţi viața, spuse 
Madison. Nu are niciun rost să vii la prânz în weekendul 
următor, dacă nu l-ai iertat pe Gregory. Certurile și bătăile 
trebuie să înceteze. Vreau să-ţi dai cuvântul că împăcarea dintre 
tine și Gregory este sinceră. 

Simţi că-și pierde suflul și se înfurie pe ea însăși pentru că se 
lăsase cuprinsă de panică, în timp ce aștepta răspunsul 
cumnatului ei. 

— Ai cuvântul meu de onoare, spuse el. 

Se auzi un sunet ascuţit și legătura telefonică se întrerupse. 

CAPITOLUL 9 


Madison se întoarse la vila de la Morgan Bay, imediat după 
ora 8.00, în seara aceea, simțindu-se epuizată după o altă zi 
plină la Rogers Enterprises. Îl găsi pe soțul ei în dormitor, citind 
o carte. Gregory răspunse cu tandreţe la sărutul ei, iar ea îi 
spuse ce mult îl iubește. 

— Cum a fost ziua ta? întrebă Madison. 

— Coastele încă mă dor, mulțumită pumnilor pe care mi i-a 
tras Rex. De când mi-ai dat sarcina de a supraveghea 
construcţia noului hotel din Boston, n-am avut o clipă liberă, 
până acum. 

— Suntem în întârziere. Mă bazez pe tine să pui lucrurile la 
punct. 

— Totul va fi bine, o asigură Gregory. Nu mă simt 
nemaipomenit, dar mi-am petrecut cea mai mare parte a zilei 
revăzând planurile și vorbind la telefon cu diverse persoane- 
cheie. Aruncându-și pantofii din picioare și desfăcându-și 
nasturii de la jachetă, Madison spuse: 

— M-a sunat fratele tău în după-amiaza aceasta, spune că ați 
făcut pace. 

Gregory zâmbi tăios: 

— Rex îl aduce pe tata la prânz duminica viitoare. Sper că 
este în regulă, în ce te privește. 

Deși Madison era mândră de soțul ei pentru că făcuse pace cu 
Rex, își dorea să nu fi fost de acord cu o nouă reuniune cu 
familia lui. 

— Sper să vă purtaţi cât se poate de civilizat, îl avertiză ea. 

Gregory privi amuzat: 

— Trebuie să-ţi scoţi din cap ideea că eu și Rex ne urâm. Dacă 
și eu aș fi intrat în pușcărie din cauza lui, aș fi vrut să egalez 
scorul. Performanţa noastră pugilistică a limpezit lucrurile. 

Madison se uită la el uimită. Gregory era total transformat, din 
soțul furios pe care încercase să-l împace, la sfârșitul săptămânii 
trecute. Decât să admită că era presată de ai ei să nu mai aibă 
de-a face cu familia lui Gregory, Madison păstră tăcerea cu 
privire la acest subiect, pentru a nu-și supăra soțul. 

— L-ai întrebat pe Rex dacă el a desprins balustrada de la 
balcon? întrebă ea. 

— lubito, a negat că ar avea vreo legătură cu acest lucru, 
spuse Gregory rușinat. Imaginaţia mea a luat-o puţin razna. 

Madison se așeză la măsuța de toaletă și-și scoase încet 
colierul. Se simţea tensionată și rănită. 

— Rex spune că sunteţi frați de sânge. Ce vrea să spună prin 
asta? întrebă ea în cele din urmă. 

— Am făcut un pact după ce a murit mama, să fim unul lângă 
altul toată viaţa noastră. Gregory observă expresia ei care trăda 
preocuparea. Care-i problema? 

— Cred că lui Rex nu-i place să ai relaţii cu alți oameni. A 
încercat să mă pună în gardă în ceea ce te privește. Madison 
bănuia că joacă cum îi cântă Rex dar, pentru liniștea ei, avea 
nevoie să știe răspunsurile la câteva întrebări. De ce te jucai cu 
chibriturile în copilărie? 

— Ce dracu' este asta? Vocea lui Gregory era gâtuită. Crezi că 
eu am ars casa părinţilor mei? 

— Rex spune că ai făcut-o pentru a-i împiedica pe părinţii tăi 
se divorțeze, spuse Madison. 

— Prostii. Liniștea lui Gregory se evaporă. Oricine te-ar auzi ar 
crede că sufăr de complexul lui Oedip! Într-o zi, după ce am mai 
pus un buștean în șemineul din living, Rex și cu mine ne 
plictiseam. Am plecat la un prieten să ne jucăm. Aceea a fost 
ziua în care casa noastră a ars până la temelie. Unul dintre 
lemne trebuie că s-a rostogolit din șemineu. A fost un accident - 
nimic mai mult. 

Lui Madison îi bătea foarte tare inima și abia își mai păstra 
ritmul respirației. 

— Atunci de ce ai reacţionat violent când Rex a venit la prânz 
însoţit de tatăl tău? 

— M-am simțit umilit când m-a acuzat în fața familiilor noastre 
că sunt un piroman. Nu contează cât de mult m-am străduit să 
devin un fiu bun pentru tatăl meu; uneori simt că sunt singurul 
care face eforturi în această relaţie. Suntem atât de diferiți! Eu 
semăn mai mult cu mama. 

Madison ridică din umeri. 

— Este adevărat că ai încercat să te sinucizi, după moartea 
ei? întrebă cu o voce stinsă. 

Gregory se uită cuprins de furie. 

— Cine ţi-a spus asta? întrebă el. Tata sau Rex? 

— Ce contează? Vocea lui Madison era dură. Insist să-mi spui 
tu, acum. 

— Vârsta de nouăsprezece ani este dificilă pentru oricine. Mie 
mi-a fost mai greu fără mama. Obișnuiam să privesc cerul și să- 
mi imaginez că-i vedeam numele scris din stele. Într-o noapte, 
nu am mai putut suporta singurătatea. M-am dus în garaj, am 
închis ușa și am pornit motorul mașinii. 

— Rex spune că el te-a salvat. Este adevărat? 

Gregory dădu din cap. 

— Acţiunile mele erau un strigăt pentru ajutor, spuse el cu 
voce stinsă. După aceea, tata m-a sfătuit să merg la psiholog. 

Madison se simţea tulburată de cele spuse de soțul ei. 

— Când Rex era în închisoare, ai fost fericit și ţi-ai afirmat 
independenţa, spuse ea. Tot ce-ai făcut, după ce a ieșit el de 
acolo, a fost să-ți faci griji dacă acţiunile tale vor fi sau nu 
aprobate de el. 

Privirile lui Gregory o fulgerară. 

— Prostii! 

— Numai pentru că îi ești recunoscător că te-a salvat nu 
înseamnă că trebuie să fii servil toată viaţa, izbucni Madison. Eu 
cred că familia ta profită de sufletul tău bun, cerându-ţi bani și 
cadouri tot timpul. Trebuie să te distanţezi de ei. 

— Ei sunt singura familie pe care o am, spuse cu răceală 
Gregory. Nu-mi vine să cred că ai încerca să mă întorci 
împotriva lor. 

Madison se gândi că Rex poseda un talent straniu de a ști cât 
de departe să-și forțeze norocul. 

— Ca soţie a ta, am tot dreptul să-mi exprim preocuparea... 

Faţa lui Gregory se întunecă. 

— Deja s-a ajuns prea departe. 

— Gregory, dacă nu ai grijă, Rex se va băga între noi. Pe mine 
mă percepe ca pe o ameninţare. Nu poţi vedea asta? 

— Întrebările tale mă calcă pe nervi, izbucni Gregory. Mă duc 
să fac un duș. 

Intră în baie și trânti ușa. 

Madison rămase uimită de izbucnirea lui. Niciodată nu-l 
văzuse așa de furios. „Ce se întâmplă cu Gregory? se întrebă ea. 
Brusc, se poartă cu mine ca un străin. O trecu un frison. Pe cine 
prostesc eu? Rex s-a băgat deja între noi...” 

Când Gregory cobori pentru micul dejun, în dimineaţa 
următoare, Madison îi aruncă o privire înțelegătoare, pe 
deasupra ziarului financial Times. Nu avea niciun chef pentru 
reluarea disputei de seara trecută. 

Când se așeză la masă, Dallaglio spuse: 

— Bună dimineaţa, domnule Fifield. Doriţi o cafea? 

Gregory dădu din cap cu recunoștință și majordomul îi turnă 
în ceașcă, dintr-o cafetieră strălucitoare de argint. Madison își 
dădea seama din privirea spăsită a lui Gregory că voia să-i ceară 
scuze. Simplifică lucrurile, trimiţându-l pe Dallaglio la bucătărie 
să aducă niște grepuri. 

— Imi pare rău pentru seara trecută. Privirea lui Gregory o 
întâlni pe cea a lui Madison și i se adresă cu voce joasă: Nu 
trebuia să mă enervez. 

— Se va mai repeta? întrebă Madison cu scepticism. 

— Te rog, spune-mi că mă ierți. 

— Gregory... Madison ezită înainte de a pune întrebarea... | s- 
a întâmplat ceva neobișnuit lui Rex cât timp a fost în închisoare? 

Gregory luă câteva felii de pepene galben. 

— Imensa plictiseală de acolo l-a făcut să se urce pe pereți. 

— Nu ai spus tu că a avut necazuri cu un gardian? 

— Ba da. Rex refuză să vorbească despre asta. 

Urmă o pauză în care Madison își turnă încă o ceașcă cu ceai 
de plante chinezesc. _ 

Resimţea presiunea de a conduce Rogers Enterprises. Il iubea 
pe Gregory și își dorea să trăiască în pace și armonie. 

— Pentru ce acest suspin nostalgic? întrebă el. 

Madison schimbă rapid subiectul. 

— Uneori mă simt atât de nerăbdătoare să văd lucrurile 
așezându-se, spuse ea. Mi-ar putea fi mai ușor să plătesc 
împrumuturile făcute la bănci, acum că unchiul Badger a revenit 
la lucru. Dacă e cineva care poate scoate Rogers Enterprises din 
dificultăţi, acela el este. 

Gregory o întrebă, tachinând-o: 

— Ce strategie inteligentă ai aplicat pentru a-l ispiti să 
renunţe la pensionare? 

— Decizia unchiului Badger nu are nicio legătură cu mine. 
Probabil s-a plictisit să stea degeaba toată ziua. 

— Imediat ce împrumuturile vor fi achitate, vom începe să fim 

o familie normală, spuse Gregory cu entuziasm. Uneori mă 
întreb ce am făcut ca să merit o asemenea viaţă. Te iubesc mai 
mult decât îţi dai tu seama. 

Madison se simţi ca o proastă că se îndoise de cuvântul lui 
Gregory în ce-l privea pe cumnatul ei. Rex ar face bine să se 
stăpânească, pentru că ea era pregătită să facă orice pentru a-l 
proteja pe soţul ei și iubirea lor. 

— Eu sunt cea norocoasă, spuse ea cu lacrimi în ochi. Acum, 
gata cu frământările pentru seara trecută. Te iert. 

Sâmbătă, Rex și Joshua nu reușiră să vină la prânz, la casa din 
Prospect Island. După ce își făcuse tot felul de probleme 
stabilind meniul și toate cele cu menajera, Madison se supărase, 
în mod justificat, dar rămase complet calmă de dragul soţului ei. 

Dezamăgit și uluit, Gregory sună de mai multe ori la casa lui 
din Kettering Harbor, dar nu răspunse nimeni. 

— Este neobișnuit pentru Rex să nu-mi spună unde e, zise el. 

— A uitat, probabil... sau o fi greșit data, spuse Madison, 
prefăcându-se că nu are nicio importanţă, deși era plină de 
presimţiri proaste. 


Mai târziu în ziua aceea, după întoarcerea la New York, 
Madison și Gregory erau întâmpinați de Dallaglio la vila din 
Morgan Bay. Majordomul avea noutăţi tulburătoare. 

— După prânz, unul dintre grădinari l-a găsit pe Sinbad mort. 
Personalul nu-și poate explica de unde a apărut o bucată mare 
de carne în grădină. Credem că cineva care a trecut pe drum a 
aruncat carne otrăvită peste zid. Am chemat imediat poliţia. 

Setterul irlandez al lui Gregory era un câine iubitor și amândoi 
au fost supăraţi și furioși de această turnură neașteptată a 
evenimentelor. 

Mai târziu, când rămaseră singuri, Gregory spuse, străbătut 
de un fior: 

— Cine să aibă atâta minte încât să otrăvească un câine de 
trei ani? 

Madison văzu lacrimi în ochii soțului ei și spuse repede: 

— Nu știm cu siguranţă dacă Sinbad a fost otrăvit. 

— Carnea n-a zburat singură peste zid, protestă Gregory. 

— Nu are niciun rost să facem în continuare speculaţii, până 
nu vedem rezultatul autopsiei, insistă ea. 

Răspunsul lui Gregory o umplu de spaimă. 

— Dacă aflu că Rex l-a otrăvit pe Sinbad, îl omor. 

CAPITOLUL 10 


Ziua următoare, poliția îi contactă pe Madison și pe Gregory 
să le spună rezultatul autopsiei. Sinbad murise după ce înghiţise 
carne împănată cu cianură, asemănătoare cu bucata mai mare 
găsită în grădina vilei. 

„Nimeni nu mă rănește fără să plătească”, se gândi Gregory. 

— Nu suntem siguri că Rex a făcut asta, spuse apăsat 
Madison. Poliţia zice că a fost mâna unui maniac. 

Furia lui Gregory se dezlănţui. 

— Rex este un nenorocit! Dacă mai face ceva care să ne 
rănească, îi voi suci gâtul! 

Madison spuse, ascuţit: 

— Să nu spui așa ceva! 

— Îmi menţin fiecare cuvânt pe care l-am spus. Rex știa cât 
de mult iubeam acest câine. Aș fi preferat să moară el, nu 
Sinbad. 

Madison era convinsă că Rex îl otrăvise, dar știa că nu ar face 
decât să exacerbeze problemele dacă l-ar încuraja prea mult pe 
Gregory. Se uita ca hipnotizată, în timp ce Gregory se agita, 
mergând încoace și-n colo. Era imperativ să aplaneze situaţia 
înainte ca ea să conducă la ceva mai serios. 

— Întâi balustrada de la balcon... și acum asta... spuse 
cuprins ca de nebunie. Ce mai urmează? 

— Lumea este plină de nebuni, spuse Madison. Ar fi putut s-o 
facă oricine. 

— Îmi este rușine să-l numesc fratele meu! 

— Gregory, adună-te! sublinie apăsat Madison. Invinovăţirea 
prin deducție este greșită. 

Înainte de a pleca la slujbă, Madison îi smulse promisiunea că 
va păstra o tăcere demnă și se va ţine departe de Rex. Nervii lui 
Gregory erau întinși aproape la limită și era îngrijorată că ar 
putea face ceva care să regrete amândoi. 


Acum, lui Gregory i se alăturară la micul dejun fratele și sora 
lui Madison. Tyler își începuse ziua înotând treizeci de lungimi în 
piscina exterioară. Charlene era, ca de obicei, machiată cu 

meticulozitate; pe lângă coafeza și cosmeticiana personală, mai 
avea și un instructor care venea de trei ori pe săptămână la vilă, 
pentru a o ajuta să se păstreze în formă. 

— Ce planuri ai pentru astăzi, surioară? 

— Madison mi-a dat sarcina să organizez balul de safir al 
Rogers Enterprises, răspunse Charlene. La cel de anul trecut s- 
au strâns 2,4 milioane de dolari pentru acţiunile de caritate ale 
tatei. Sunt nerăbdătoare să fac din balul de anul acesta un 
eveniment încă și mai impresionant. Îmi voi petrece ziua într-o 
serie de întâlniri cu comitetul de organizare. 

Întorcându-se spre cumnatul său, Tyler întrebă: 

— Gregory, v-a contactat poliţia în legătură cu Sinbad? 

— Carnea aruncată peste zid, în grădină, era otrăvită, spuse 
el. 

Tyler scutură din cap, uluit: 

— Ce fel de persoană ar face așa ceva? 

— Trebuie să fi fost unul căruia îi lipsește o doagă, spuse 
Charlene, părând foarte afectată. 

Deși cei doi fraţi erau întotdeauna politicoși cu el, Gregory se 
simțea exclus din relaţia lor caldă și iubitoare și nu se putea 
abţine să nu se întrebe dacă nu-l spionau pentru Madison. 

— Am ceva treabă, spuse el scurt. 

Avea de dat niște telefoane, înainte de a participa la acea 
întâlnire de după-amiază din Boston, pentru constituirea echipei 
însărcinate cu construirea noului hotel pentru Rogers 
Enterprises. 

Cobori la parter, spre camera lui de lucru... și se încruntă. 

Ușa era întredeschisă. 

Probabil că unul dintre servitori o lăsase așa. 

Când o deschise larg, simţi o umbră deasupra lui. Era deja 
prea târziu să se dea la o parte. Un bust de marmură îl izbi în 
umăr și căzu pe podea, sfărâmându-se. 

Speriaţi de zgomot, Tyler și Charlene alergară după el. 

— Ce s-a-ntâmplat? întrebă Tyler, privind consternat. 

Fața lui Gregory era contorsionată de durere. 

— Bustul a căzut peste mine, spuse gâfâind, cu mâna 
încleștată pe umărul lovit. Bine că nu mi-a rupt clavicula. 

— Puteai fi rănit serios, spuse Charlene, privind uluită. 

Tyler îl întrebă: 

— Când ai folosit ultima oară camera de lucru? 

— Înainte de a pleca în weekend. 

Gregory împinse ușa, ca să vadă cum se deschide. Se mișca 
mai ușor decât cu câteva momente mai devreme, pentru că nu 
mai era împiedicată de greutatea bustului. 

Charlene spuse: 

— Nu văd cum te-ar fi putut lovi bustul, dacă nu ar fi fost 
așezat chiar pe ușă. 

— Indiferent cine a făcut asta, a vrut să știu că otrăvirea lui 
Sinbad nu a fost acţiunea unui nebun oarecare, spuse Gregory 
cu vocea îngroșată de emoție. Cineva nu vrea ca eu să fiu 
fericit. 

Charlene îl privi de sus pe Gregory. 

— Cred c-ar trebui să-ţi rezolvi problemele cu Rex. 

— Charlene, ce te face să crezi că Rex este implicat? o întrebă 
tăios Tyler. Este foarte important să nu reacţionăm sub impuls. 
Totul indică faptul că a fost un accident. 

— Un accident? repetă sceptic Charlene. 

Stăpânindu-și emoţiile, Gregory spuse cu asprime: 

— Eu am obiceiul să trântesc ușa tare, ca să se închidă, când 
ies din cameră. Bănuiesc că bustul a alunecat de pe etajera de 
deasupra ușii. 

— Cum ceea ce s-a întâmplat este un accident, nu văd de ce 
ar trebui să afle și Madison, spuse Charlene, răspunzând privirii 
lui Tyler. Ne bucurăm că nu ești rănit. Trebuie să o lăsăm baltă. 

Gregory medita, distras, la problema lui, iar mai târziu în 
cursul acelei dimineţi, părăsi vila. „Trebuie să-l opresc pe Rex 
înainte să mai facă și alte lucruri”. 

Pe autostrada spre Kettering Harbor, Gregory își întări 
hotărârea oprind la trei restaurante diferite pentru a-și reface 
forțele cu câte o băutură alcoolică. Considerându-l pe fratele lui 
cauza problemelor sale, își dădu seama că nu va fi ușor să 
ajungă la o soluție eficientă, deși spera că ar putea găsi un aliat 
în tatăl lui. Aceasta, din nou, putea să nu se întâmple. Rex era 
fiul preferat al lui Joshua, probabil că cei doi bărbaţi erau uniţi 
prin invidia faţă de el, pentru că se căsătorise cu cineva din 
bogata familie Rogers. Gândul îl deprimă și făcu ca mânia lui să 
fiarbă la foc mic. 

Numai dacă Rex era bolnav și nu se dusese la lucru, nu ar fi 
fost pe șantier. În mod normal, tatăl lor ar fi singur acasă. 
Presupunând că Joshua avea una dintre zilele lui mai lucide, ar fi 

putut să-i dea un indiciu despre următoarea mișcare a lui Rex. 
Sau cel puţin niște sfaturi despre cum să-i intre din nou în voie. 

Gregory conduse mașina pe strada liniștită, cu arţari roșii pe 
margini, pe care locuise și el cândva împreună cu familia. Când 
se mutaseră aici, cu mulţi ani înainte, vecinii îi ostracizaseră din 
cauza statutului social modest. Proprietatea fusese ieftină, 
deoarece casa era în stare proastă și instalaţia de apă avea 
probleme. Îl găsi pe tatăl său așezat într-un fotoliu uzat, lângă 
radio, în camera de zi. 

— M-am gândit că am putea sta de vorbă, începu Gregory. 

Facultăţile mintale ale lui Joshua Fifield păliseră în ultimul 
timp și nu da niciun semn de recunoaștere sau de bun venit. 

— De ce nu a venit Rex la prânz duminica trecută? întrebă 
Gregory. V-am așteptat pe amândoi. 

— Nu știam. 

Gregory, care aproape întotdeauna știa când tatăl lui minţea, 
simţi că de această dată spunea adevărul. Înainte de a se 
pensiona din slujba de meteorolog, Joshua eșuase în ambiția lui 
de a deveni prezentator meteo la televiziune, pentru că nu arăta 
bine, nu avea personalitate și încredere. În circumstanţele date, 
lui Gregory îi părea rău pentru el. 

— Ai fost cu Rex la New York și l-ai văzut cum a aruncat carne 
otrăvită peste zid, în grădina vilei? întrebă Gregory. 

Tăcerea indiferentă a tatălui îl irită. 

— Sinbad a murit, spuse el pe un ton strident. Cineva l-a 
otrăvit. 

Cum Joshua era prea bătrân și fragil pentru a fi direct implicat 
în actele de răutate ale lui Rex, Gregory bănuia totuși că avea 
cunoștință de ele și că el îi spusese să-și ţină gura dacă nu voia 
să ajungă într-un azil de bătrâni. Joshua se temea grozav să nu 
fie abandonat și nu ar fi fost pentru prima dată când Rex folosea 
această ameninţare împotriva lui. Și probabil nu ar fi nici ultima 
oară, pentru că era întotdeauna nemilos când era vorba să-și 
atingă un scop. 

— Știu și despre bustul de marmură, adăugă Gregory, 
sperând că tatăl lui va nega totul. 

Din reacția lui Joshua, era clar că acesta tot nu-și iertase fiul 
mai tânăr pentru că-l trimisese pe Rex la închisoare. 

— N-aș risipi niciodată o bucată de carne bună. Maică-ta ţi-a 
băgat în cap că vei crește și vei ajunge cineva important. 

— M-ai fi tratat mai bine dacă ai fi știut că voi ajunge o 
persoană importantă? întrebă el cu amărăciune. 

— Amândoi, eu și Rex, ne dorim ca tu să nu te fi născut 
niciodată. 

Până în acea clipă, Gregory nu avusese nicio intenţie să-i facă 
vreun rău fizic fratelui său. Însă cuvintele vindicative ale tatălui 
pecetluiră soarta lui Rex. 

CAPITOLUL 11 


Când Madison ajunse acasă, la Morgan Bay, în seara aceea, îl 
găsi pe soțul ei în camera de lucru, ascultând Concertul în de 
major al lui Bruch (III Allegro) și lucrând la planurile noului hotel. 

— Ce-ai mai făcut azi? 

Gregory nu-și ridică privirile de pe planșetă. 

— Numai muncă, nimic distractiv. 

Gregory știa că Madison ar fi fost oripilată dacă ar fi știut ce 
făcuse de fapt. 


Mai târziu în acea noapte, soneria telefonului le străpunse 
somnul ca o sabie. Inima lui Gregory bătea cu putere. „Acesta 
este apelul care ne eliberează, pe mine și pe Madison, din iad. 
Trebuie să par șocat de vestea morții lui Rex”. 

Madison se ridică și aprinse veioza. Faţa i se făcu albă ca 
ceara, în timp ce-l asculta pe cel care sunase. Câteva momente 
mai târziu, auzi semnalul de ocupat al telefonului și puse 
receptorul în furcă. 

— Era tatăl tău, spuse ea. Joshua te anunţa că Rex și-a lovit 
mașina într-un stâlp de telegraf. 

— Este bine? întrebă el. Ce s-a-ntâmplat? 

— Rex a scăpat fără nicio zgârietură. 

— Al dracului noroc! Gregory se uita lung la soţia lui, șocat. 

— Fratele tău se întorcea spre casă, de la un restaurant din 
zonă. Privirea lui Madison îl enervă. Nu a mai fost nimeni 
implicat în accident. 

Gregory avea gura uscată și simţea picături de transpiraţie 
adunându-i-se pe sprâncene. 

— Mulţumim lui Dumnezeu. 

— Tu pe unde ai umblat de dimineaţă? întrebă Madison. 
Dallaglio mi-a spus că ai scos mașina. 

— Asta ce este? Suntem la percheziție? 

Madison îl privi cu suspiciune. 

— De ce nu ești surprins de accidentul fratelui tău? 

— Sunt la fel de surprins ca și tine, urlă Gregory. Trebuie să 
mă crezi. Îţi spun numai adevărul. 

— Tatăl tău mi-a spus chiar acum, la telefon, că te-a văzut 
intrând în garaj. 

— Minte... 

Vocea lui Madison era gâtuită de emoție. 

— A spus că-i este rușine să te numească fiul lui. 

— Nici măcar nu m-am apropiat de garaj, strigă Gregory. 

Madison își pierdu controlul. 

— Cum ai provocat accidentul lui Rex? ţipă ea. 

Gregory simţi furia din vocea ei și se panică. Nu era nicio cale 
s-o convingă contrariul. Succesul planului lui presupunea ca 
toată lumea să creadă că fusese un accident. 

— Am... am fost mai prost decât am crezut, mărturisi el, 
lăsându-și capul în jos cu o expresie de vinovăţie și regret. Când 
ieșise din casa tatălui său, se gândise că Joshua va continua să 
asculte derbiul Kettering Harbor la radio. Nu știu ce m-a apucat. 

— Cum ai provocat accidentul? 

Gregory își recăpătă cu greu vocea. 

— Am fost nechibzuit... impulsiv... Nu ar fi trebuit să beau atât 
de mult la restaurantele de pe drum... 

— Spune-mi totul, acum, strigă Madison, plesnindu-l peste 
faţă. 

Gregory tresări de durere, înghiţi în sec de câteva ori și 
răspunse: 

— Am scos șuruburile de la roata din faţă a mașinii lui Rex. Și 
am pus piuliţa la loc. 

Madison se uita la el fix, cu dezgust și oroare. 

— De ce? 

— Chiar trebuie să pui această întrebare? 

— Da! 

— Rex vrea să distrugă tot ce este important pentru noi. Este 
clar că el a desfăcut balustrada de la balcon. El l-a otrăvit pe 
Sinbad și... 

— Rex ar fi putut să moară, îl întrerupse furioasă Madison. 

— Nimeni nu va putea dovedi acest lucru, replică Gregory. 
Lumea va crede că cei de la service au uitat să strângă bine 
șuruburile, la verificarea mașinii. 

Vocea lui Madison semăna mai mult cu o șoaptă. 

— Vei lăsa ca ei să fie acuzaţi? 

Urmă o tăcere tensionată. 

— Răspunde la ce te-am întrebat! 

Încrederea lui Gregory se făcu ţăndări. 

— Da... 

Madison arăta de parcă îi venea să vomite. 

— Nu-mi vine să cred că ai spus asta. 

Gregory nu s-ar fi apropiat niciodată de mașină dacă ar fi știut 
că soţia lui va afla. Pentru că nu știa ce să spună ca s-o 
consoleze, intră în defensivă. 

— Rex este hotărât să ne distrugă fericirea. 

— Gregory, faptele tale sunt de neiertat. 

— Am făcut-o pentru noi. Nu am avut de ales. A mai fost o 
tentativă de a mă ucide, în dimi... 

Madison spuse tăios: 

— Știu despre bustul care a alunecat de pe etajera de 
deasupra ușii. Mi-au povestit Charlene și Tyler. 

— Ți-au spus fără ca eu să știu asta? 

Se simţea pierdută în furia ce-o cuprinsese. 

— Gregory, erau îngrijoraţi pentru tine! Aveam dreptul să știu! 
Rex nu are nimic de-a face cu treaba asta... a fost un accident. 

Se simţea și el furios și trădat. Oare aceasta era prima dată 
când îl spionaseră și-i raportaseră pe la spate lui Madison? 

— Rex ne vânează, insistă el. 

— Cum ţi-a venit ideea să umbli la mașina lui? întrebă 
Madison. Crezi că se va termina așa? 

— Nu trebuia să fi băut atât de mult, recunoscu Gregory. 

Nelăsându-se impresionată de încercarea soțului de a-și 
plânge de milă pentru a o câștiga de partea lui, Madison spuse 
cu răceală: 

— Este de mirare că nu a fost implicat nimeni altcineva în 
accident. De ce nu s-a dus Rex cu mașina la serviciu? Ce căuta 
în garaj? 

— Oamenii care lucrează pe șantier fac economie la benzină 
mergând mai mulți, pe rând, cu o singură mașină, la serviciu. 
Când am văzut mașina lui Rex în garaj, furia a pus stăpânire pe 
mine. Mi-am imaginat cum roata va cădea când el va merge cu 
viteză spre restaurant, după slujbă. 

— Putea să fie rănit grav sau chiar ucis. 

— Mi-ai spus că a scăpat fără nicio zgârietură. 

— Nu mulțumită ţie, strigă Madison. Putea să ajungă 
paraplegic. Cum te-ai fi simţit atunci? 

„Voiam să mă simt în siguranţă”, gândi Gregory. Se uită fix la 

ea, tăcut, știind că va considera acest răspuns inacceptabil. 
Madison avea dreptate - nu se gândise la consecinţe. Chiar nu. 
Mulțumită lui Dumnezeu, nimeni altcineva nu fusese rănit sau 
ucis. Alcoolul împreună cu teama și ura îi întunecaseră judecata. 
Se gândise că doar Rex va muri. 

— Tatăl tău te-a văzut intrând în garaj, continuă Madison. Să 
sperăm că nu va spune nimănui. 

Gregory era disperat să o împace pe Madison, pentru că nu 
voia să o piardă. 

— Tata a spus niște lucruri urâte despre mama. Altfel, nu m- 
aș fi enervat și nu aș fi încercat să-i fac rău lui Rex. 

— Poliţia va vrea să știe de ce ai făcut asta, spuse ea. 

— Voi nega totul. Voi spune că tata minte. 

— Poliţia va ţine cont de ce va spune el, nu tu. Trebuia să stai 
departe de familia ta. Nu-l mai lăsa pe Rex să te provoace la 
alte violențe. 

Vocea lui Gregory tremura. 

— Suntem în pericol mai mult decât îţi dai seama. Eu cred că 
Rex vrea să ne ucidă. 

— Pentru Dumnezeu, vino-ţi în fire, Gregory. Gândurile tale 
sunt bolnave și înșelătoare. Nu vreau să mă atingi, adăugă ea, 
retrăgându-se de lângă el. Nu, până nu mă conving că îţi pare 
cu adevărat rău de ce-ai făcut. Stai la distanţă de mine. 

— Am făcut-o pentru că te iubesc... 

— Nici măcar să nu îndrăznești să-mi spui asta, șuieră cu furie 
Madison. Nu există scuză pentru încercarea de a-ţi ucide fratele. 

— Rex ne vânează! repetă Gregory, cu o privire disperată în 
ochi. Mă înspăimântă ideea că plănuiește ceva groaznic. 

Madison era gâtuită de emoție. Gregory făcuse un lucru 
groaznic și ea încă îl iubea. 

— A încerca să-l ucizi pe Rex nu este în niciun caz calea de a 
ne apăra, spuse ea cu răceală. Vorbește cu el. Spune-i că-ţi pare 
rău. Orice. Violenţa inspiră violență. Mă aștept să termini cu 
scandalul ăsta înainte de a fi prea târziu, înţelegi? 


Dimineaţa următoare, înainte de a merge la jogging, Gregory 
primi un telefon de la fratele lui. 

— Mașina mea este un ciuruc, din cauza ta, spuse Rex. 

— Mi s-a spus că ai avut un accident ciudat, zise Gregory, 
încercând să pună o notă de îngrijorare în vocea lui. Ceea cea 

simţit a fost, în schimb, frică. Cee... s-a întâmplat, exact? 

— Am petrecut noaptea în spital, sub observaţie. 

— Când ai fost scos de sub observaţie? 

Răspunsul lui Rex îl umplu pe Gregory de groază: 

— Am ieșit din spital în dimineața asta. 

— Slavă Domnului că ești bine. 

— Poliţia i-a pus întrebări mecanicului care mi-a făcut revizia, 
spuse Rex. Din fericire pentru tine, a uitat să strângă șuruburile 
când a schimbat roțile. 

— Ar trebui să dai în judecată service-ul pentru neglijenţă. 

— Noi trebuia să fim fraţi de sânge toată viața. Asta mi-ai 
promis. Am fost nebun să te cred. 

— Ascultă, Rex. Noi încă suntem fraţi de sânge. 

— În timp ce erai în luna de miere, un gardian de la închisoare 
a intrat în celula mea. Nenorocitul m-a violat. Vocea lui Rex era 
rigidă din cauza furiei. 

Gregory era oripilat: 

— Habar n-am avut. De ce nu mi-ai spus mai demult? 

— Cum puteam să-ţi spun? întrebă Rex. Erai în luna de miere. 
Mă gândesc că erai prea al dracului de cufundat în noua ta viață 
plină de bogăţie și privilegii pentru a-ți păsa de ce mi se 
întâmplă - noapte de noapte. 

— Ar fi trebuit să te plângi guvernatorului. Gregory era 
îngrozit de ce i se întâmplase fratelui lui. 

— Nimănuli nu-i păsa. Rămas singur, am făcut orice să mă ajut 
cumva. 

— Te-aș fi ajutat dacă aș fi știut, spuse repede Gregory. Nu 
mi-ar plăcea să crezi... 

— Nu-ţi pierde timpul vorbindu-mi despre iertare. 

— Rex, fii rezonabil. 

— Nu mai e cale de-ntoarcere, de-acum, pentru băieţașul 
mamei, spuse zeflemitor Rex. 

Gregory era complet panicat. 

— Trebuie să vorbim... 

— Pari speriat, Greg. 

— Rex, eu... eu nu pot să cred că ai putut să-mi întorci spatele 
în acest fel... 

— lată-ne în război total, mârâi Rex. 

CAPITOLUL 12 


— Păreai încordată când mi-ai telefonat ieri, spuse Victoria 
Hunt, privind pe deasupra meniului spre prietena ei. Este totul în 
regulă la agenţia literară? 

— Viaţa devine mai aglomerată, cu fiecare zi, spuse Elaine 
Cawthorn. Dar nu te-am invitat la prânz să vorbim despre cât de 
mult muncesc. Mi-ar prinde bine câteva sfaturi. 

Victoria era  intrigată. Elaine era o femeie generoasă, 
inimoasă, care știa ce vrea. Indiferent ce problemă avea, trebuie 
că era ceva neobișnuit. 

— Ce fel de sfaturi? 

Elaine se aplecă spre ea și cobori vocea, în așa fel încât cei de 
la masa alăturată să nu audă. Stăteau una în fața celeilalte, în 
restaurantul Caviar Russe din Manhattan. 

— Tu ai fler în rezolvarea crimelor. Acel fel de sfaturi. 

Victoria puse jos meniul și o privi atent pe Elaine. 

— Continuă. 

— În weekend, Jack și cu mine am avut un vizitator neașteptat 
acasă la noi, în Prospect Island. Niciodată nu am văzut-o pe 
Madison atât de supărată și înfricoșată. 

Elaine petrecu mai multe minute povestindu-i Victoriei despre 
vendeta dintre fraţi, apoi, în concluzie, spuse: 

— După cum îţi poţi imagina, Madison a fost oripilată când 
Gregory i-a povestit că el a defectat mașina. 

Victoria, șocată de cele aflate, era copleșită de milă și de grijă 
faţă de fosta ei cumnată. 

— Ce simte acum Madison pentru Gregory? 

Elaine își înghiţi ginul și continuă: 

— Madison este furioasă pe Gregory pentru că a încercat să-l 
omoare pe Rex. Niciodată, în toată viaţa ei, nu a mai fost așa de 
supărată, dar, în ciuda acestor lucruri, spune că încă îl iubește. 

Victoria tăcu un minut sau două. Chiar voia să se implice în 
problemele conjugale ale lui Madison? In mare măsură era o 
întrebare retorică, pentru că ceea ce o afecta pe ea îl afecta și 
pe fratele acesteia, Tyler, și Victoria avea încă sentimente 
tandre pentru fostul ei soț, deși relaţia lor era strict platonică în 

prezent. 

— Trebuie că Madison trece prin iad, spuse Victoria. 

— Cei doi fraţi sunt atât de vindicativi și neiertători. Madison 
este disperată să pună capăt răzbunării, înainte ca ei să se 
termine unul pe celălalt. 

— Poliţia i-a pus lui Gregory întrebări în legătură cu mașina lui 
Rex? întrebă Victoria. 

Elaine dădu din cap. 

— Gregory a negat totul. A spus că Rex a pus la cale toată 
povestea ca răzbunare că a fost trimis la închisoare. Poliţia a 
pus întrebări și mecanicului care a făcut revizia mașinii lui Rex. 
Există posibilitatea ca acesta să fi uitat să fixeze cum trebuie 
șuruburile la roată. Inutil de zis că el neagă orice greșeală. 

Victoria se juca cu piciorul paharului cu vin. 

— Joshua a spus poliţiei că l-a văzut pe Gregory intrând în 
garaj, înainte de accident? întrebă ea. 

Elaine scutură din cap. 

— Madison crede că Joshua trebuie să fi suferit una din crizele 
lui de pierdere de memorie, înainte ca poliția să-l chestioneze, 
ceea ce a fost în favoarea lui Gregory. 

Chelnerul veni să le ia comanda, dar Elaine îi făcu semn să 
mai aștepte. 

Victoria ridică din sprâncene: 

— De ce Madison nu-l plătește pe Rex ca să stea departe de 
ea și de Gregory? Este o femeie bogată. El nu se află deloc în 
poziţia să o refuze. 

Elaine răspunse: 

— Madison i-a oferit lui Rex o sută de mii de dolari să-i lase în 
pace. El a refuzat-o. 

Victoria își ridică din nou sprâncenele. 

— Sunt o mulţime de bani. Oricine ar fi acceptat oferta. 

— Rex a rupt cecul în fața lui Madison și a spus: „Doamnă, eu 
sunt un bun creștin. Nu pot accepta pomana”. A ieșit din biroul 
ei, fără niciun alt cuvânt. 

Victoria zise: 

— Mă gândeam la faptul că mi-ai spus că Rex este dulgher și 
sudor și are un salariu mic. 

— A înregistrat pe ascuns convorbirea lui cu Madison. Elaine 
tăcu un moment pentru a lăsa cuvintele să-și facă efectul. Două 
zile mai târziu, ea a primit un comunicat de la avocaţii lui. 

Aceștia afirmau că clientul lor se teme pentru viaţa lui din cauza 
amenințărilor ei. Avocaţii lui Rex au instrucţiuni ca, în cazul în 
care ei i se întâmplă ceva, să folosească înregistrarea la tribunal 
ca probă împotriva lui Madison. 

Victoria își mușcă buza de jos. 

— Pariez că Madison își dă singură pumni în cap. 

— Avocaţii i-au trimis, de asemenea, o copie a înregistrării, 
continuă Elaine. Zicea că a albit când s-a auzit spunându-i lui 
Rex că-și va aduna artileria grea ca să-l bată măr, dacă îi mai 
face ei personal vreun necaz. În încercarea neinspirată de a 
neutraliza ura lui Rex față de Gregory, Madison a mers prea 
departe și a făcut lucrurile de o sută de ori mai rele. Este numai 
o chestiune de timp până când Gregory și Rex se vor omori unul 
pe celălalt. 

— l-a venit oare ideea de a divorța de Gregory? 

— Madison este catolică. 

— La fel și Tyler, dar asta nu l-a împiedicat să divorțeze de 
mine. 

— Mulțumită ţie, Victoria, Tyler este un catolic căzut în păcat. 
Ea nu. Tatăl lui Rex îi este alături, împotriva lui Gregory. 
Madison suportă multă presiune din partea familiei ei, care o 
sfătuiește să divorțeze de Gregory. Ea este cu totul împotriva 
familiei. Este incredibil de supărată pe toţi ai ei. Nu pot spune că 
o condamn. De ce să i se permită lui Rex să distrugă dragostea 
dintre ea și Gregory? 

Victoria simţi îngrijorarea din vocea prietenei ei și se gândi că 
avea dreptate să fie îngrijorată pentru Madison și Gregory. 

— Elaine, dacă vrei să știi opinia mea, ea trebuie să înţeleagă 
mai bine felul de a gândi lui Rex, dacă vrea să găsească o cale 
pentru a pune capăt răzbunării. 

Elaine își termină ginul tonic și îi făcut semn chelnerului să-i 
mai aducă unul. 

— Cei doi fraţi au mai avut certuri și apoi s-au împăcat 
iertându-se unul pe celălalt și în trecut, spuse ea. Dar acum este 
diferit. Gregory este căsătorit cu o femeie bogată și Rex este 
plin de ură și gelozie. 

— S-o fi gândit să ia legătura cu părintele Duggan? întrebă 
Victoria. Îmi este prieten. De asemenea, tot el era capelanul 
închisorii Kettering Harbor, unde și-a ispășit Rex pedeapsa. Ar 
putea s-o ajute pe Madison. 

— Jack și cu mine îl cunoaștem pe părintele Duggan de ani de 
zile, spuse Elaine. | l-am prezentat lui Madison în weekend. A 
fost îngrozită de cele ce i-a spus acesta. Rex îl rugase pe 
părintele Duggan să-l ajute, după ce un gardian din închisoare îl 
violase. 

— Oh, Dumnezeule... Victoria făcu o pauză să-și recapete 
respiraţia. Așadar, asta explică de ce este Rex așa de furios și 
neiertător. Îl acuză pe Gregory pentru faptul că a fost violat. 

— Se pare că, în timpul nopţii. Expresia de pe faţa lui Elaine 
arăta că ea considera povestea adevărată. 

— Autorităţile închisorii au investigat zvonurile despre viol? 

— Victoria, s-a spus că ofițerul închisorii este căsătorit și că nu 
există reclamaţii anterioare că ar fi abuzat sexual prizonierii. 
Rex a fost acuzat că a inventat povestea, pentru că ofițerul îl 
trimise să lucreze la bucătărie. Cu o săptămână înainte de a fi 
eliberat, Rex a cerut să fie mutat deoarece colegul lui de celulă 
era homosexual. 

— l-a fost ascultată cererea? 

Elaine dădu din cap. 

— Închisoarea era plină și guvernatorul a refuzat. Două zile 
mai târziu, prizonierul a fost găsit spânzurat de grilajul de la 
fereastra celulei. Madison a fost oripilată când părintele Duggan 
i-a spus că la gâtul acestuia au găsit cureaua lui Rex. 

Victoria era șocată și îngrozită. 

— Nu e de mirare că Madison este speriată de ce ar putea să-i 
facă Rex lui Gregory. Care a fost rezultatul investigaţiei? 

— Victoria, probabil că nu vom ști niciodată adevărul despre 
ce s-a întâmplat. Oricum, autorităţile închisorii au concluzionat 
că a fost sinucidere. 

Victoria simţi scepticismul din vocea prietenei ei și se gândi 
că era justificat. 

— Elaine, știi că sugrumarea cu mâna și spânzurarea lasă 
același fel de urme pe gât, iar la autopsie nu se face 
deosebirea? Unui criminal ca Rex nu i-ar fi fost greu să aranjeze 
corpul pentru a face să pară sinucidere. 

— Același lucru mi-a trecut și mie prin minte. Elaine suspină 
nervos. Nu i-aș dori nimănui să-l aibă pe Rex cumnat. Este genul 
de om care se simte bine făcându-și dușmani. 

— Trauma de a fi fost sodomizat va deveni și mai gravă dacă 
nu-l crede nimeni, sublinie Victoria. 

— Părintele Duggan este un preot perspicace și receptiv, 
remarcă Victoria, pe gânduri. Ce sfat i-a dat lui Madison? 

— Nu-ţi va plăcea ce i-a spus el mai mult decât ce a făcut 
Madison. Este convins că Rex e psihotic. Este sigur că în el ticăie 
ceasul unei bombe. 

— Și eu cred la fel. 

— Cuvintele „iertare” și „uitare” nu fac parte din vocabularul 
lui, spuse Elaine. Furia pe care o simte iese ușor de sub control, 
asemenea focului pe care nu-l poţi stăpâni, adăugă ea. 

— Uneori, singurul mod de a opri un incendiu este să 
îndepărtezi oxigenul, spuse Victoria. Rex ar face bine să fie 
atent... altfel i s-ar putea întâmpla și lui ceva asemănător. 

— Madison se teme că ce este mai rău nu s-a întâmplat încă. 
Mi-aș dori să o pot ajuta. 

— Este mult mai ușor să rezolvi o crimă decât să previi una, 
remarcă Victoria, având o presimţire rea. 

— Dacă aș fi în locul lui Madison, aș fi tentată să angajez un 
bătăuș să-l aranjeze pe Rex, spuse Elaine. 

Victoria tăcu un moment. 

— Din experienţa mea, este imposibil să plantezi în mintea 
cuiva sămânţa crimei, dacă solul nu este deja fertil, spuse ea, 
simțind un frison. Dacă Madison nu găsește o modalitate de a-i 
ţine pe cei doi fraţi la distanţă, următoarea confruntare dintre ei 
se va dovedi aproape sigur fatală... 

CAPITOLUL 13 


Era noaptea balului anual de safir al Rogers Enterprises și 
Madison stătea pe bancheta din spate a limuzinei, în drum spre 
casă, pe străzile din Manhattan. Bucuria adusă de succesul 
strângerii de fonduri era umbrită de necazurile personale. Avea 
numai presimţiri rele. 

„Gregory a plecat de la petrecere cu mai mult de o oră în 
urmă, se gândea ea. Mi-ar fi plăcut să-mi spună unde merge. Mi- 
a promis că nu se va mai apropia de Rex, dar mă tem să mă și 
gândesc la ce s-ar putea întâmpla dacă o face”. 

Madison credea că soțul ei este în general un om cumsecade, 
dar acţiunile lui recente o obligaseră să-i reevalueze caracterul, 
de vreme ce nu avusese nicio mustrare de conștiință când 
defectase mașina lui Rex. Indiferent cât de mult sau cât de des 
încercase ea să se apropie de Gregory, el nu putuse să înțeleagă 
de ce supărarea ei pe el nu înceta. 

Când se gândea la cumnatul ei, simţea o ură grozavă și frică 
de ce ar putea face pentru a distruge fericirea ei cu Gregory. 
Familia ei o înfuriase prin insistența de a divorța, dar făcuse un 
jurământ în faţa lui Dumnezeu să rămână lângă el și să-l 
protejeze. Cei din familia ei erau mai săraci sufletește decât ea, 
pentru că nu cunoscuseră niciodată o iubire la fel de puternică 
ca a lor. Madison nu își punea problema dacă marele conflict 
dintre cei doi fraţi se va intensifica, ci cât de curând se va 
întâmpla ca unul dintre ei să-l ucidă pe celălalt. 

Trei sferturi de oră mai târziu, limuzina trase în fața vilei din 
Morgan Bay și șoferul îi deschise portiera lui Madison. 

— Noapte bună, doamnă Fifield. 

— Noapte bună, Tony. 

„Probabil că Gregory a venit acasă mai devreme pentru că 
era obosit”, se gândi Madison, încercând să nu se mai 
îngrijoreze, gândind logic. 

Descuie ușa și intră în casă. Personalul de serviciu primise 
liber în această noapte. 

„Nu m-ar mira să-l găsesc dormind...” 

Se opri uimită. Făcu ochii mari de spaimă când văzu 

ornamentele sparte și dezordinea generală. Cineva distrusese 
holul de la intrare. 

O vază chinezească zbură prin aer, foarte aproape de capul 
lui Madison, și se zdrobi de podea, lângă picioarele ei. Uluită, se 
întoarse înspre direcţia de unde venise vaza. 

Gregory și Rex își cărau pumni și picioare pe podeaua de la 
primul etaj. O masă era cu picioarele-n sus. Unul dintre tablouri 
fusese smuls de pe perete. În mod clar, intenționau să se 
omoare în bătaie. 

Madison trebuia să îi oprească. Să cheme poliţia... dar până 
veneau polițiștii, ea urma fie să rămână văduvă, fie căsătorită 
cu un ucigaș. 

— Tony! 

Un țipăt nebun după ajutor îl aduse pe șofer în goană. 

— Ce este, doamnă Fifield? 

— Adu-l pe Bruno, spuse ea. Eu voi suna la poliţie. 

Bruno era grădinarul-șef și locuia nu departe, într-o căsuţă pe 
proprietatea ei. Tony aruncă o privire spre Gregory și Rex, apoi, 
dându-și seama că este urgent, o luă la fugă să-l aducă pe 
Bruno. 

Madison apucă receptorul. Telefonul nu avea ton. În timp ce 
distruseseră holul, unul dintre fraţi smulsese firele acestuia. 

Pe neașteptate, Rex se aruncă asupra lui Gregory, care stătea 
în capul scării. Pierzându-și echilibrul, se clătină și căzu pe 
spate, trăgându-l pe Rex după el pe scări. 

Madison scoase un țipăt puternic în momentul acela. 

Gregory se opri la jumătatea scărilor, agăţându-se de 
balustradă. Rex se rostogoli peste el și căzu pe podeaua de la 
baza scărilor. Cei doi fraţi erau tăiaţi, sângerau și șchiopătau, 
epuizați. 

— Rex, nu ai dreptul să vii aici! strigă Madison. 

Se ridică într-un cot, dar lupta îl secase de puteri. Respira cu 
greutate. 

— Greg m-a invitat. Mi-a spus că vrea să ne împăcăm. 

— Minti, îngăimă Gregory. Tu ești cel care a propus să ne 
întâlnim aici, când nu e nimeni acasă, ca să ne putem rezolva 
neînțelegerile. 

— Cine a început bătaia? întrebă Madison. 

— Rex! 

— Gregory! 

— Mincinosule... 

— Tăceţi din gură, amândoi! strigă Madison. 

Afară se auzeau pași alergând. Tony și Bruno năvăliră în holul 
de la intrare. 

Madison era furioasă. 

— Rex, vreau să ieși din vieţile noastre! spuse ea. Am de gând 
să merg cât de departe trebuie pentru a scăpa de tine. 

Rex se holbă la ea. 

— Din punct de vedere social, sunt o pacoste pentru tine, 
pentru că am fost în închisoare șase luni, acuzat că am condus 
sub influenţa alcoolului. 

— Ești o pacoste și mai mare, din punct de vedere social, 
pentru tine însuţi, ripostă Madison. 

El spuse cu amărăciune: 

— Ai făcut tot ce-ai putut să te bagi între mine și Gregory. 

— Lui Gregory îi este mai bine fără tine. 

Întorcându-se spre Tony și Bruno, Rex zise: 

— Madison spune că este pregătită să facă tot ce este 
necesar ca să scape de mine o dată pentru totdeauna. 

Cei doi angajaţi erau uluiţi de cele ce auzeau. 

Dându-și seama că era o capcană, Madison spuse tăios: 

— Îmi răstălmăcește cuvintele cu bună știință. 

— Te-am subestimat, Madison, pufni Rex. L-ai pus pe Greg să 
mă facă să vin aici noaptea, ca să îi poţi aduce pe cei doi 
bătăuși ai tăi să mă aranjeze. Privirile lui îi indicau pe Tony și pe 
Bruno. Ce te costă să-l îngropi pe cumnatul nedorit în niște 
ciment proaspăt? 

Bruno văzu că telefonul era deconectat și își scoase mobilul 
din buzunar. 

— Doamnă Fifield, vreţi să chem eu poliţia? întrebă el. 

— O voi chema chiar eu, spuse ea, luând mobilul și formând 
911. Apelă și așteptă. 

— Nu vreau să fie implicată poliţia. Închide telefonul! 

Madison era șocată de concizia comenzii date de Gregory. 

Se uită în ochii lui, uluită de expresia imperturbabilă de pe 
faţa lui. 

„Ce se întâmplă aici? se întrebă ea. Trebuie că Gregory m-a 
minţit, altfel nu ar fi obiectat la intenţia mea de a chema ajutor”. 

De altfel, știa că poliţia ar crede ce spune ea, dar pe Gregory 
îl vor crede? Dar dacă Rex încerca să-i implice pe Tony și pe 

Bruno? Ar putea spune că ei l-au ajutat pe Gregory să-l bată, la 
ordinele ei. Avocaţii lui Rex au deja dovada că îl ameninţase că- 
și va pune bătăușii să-l zdrobească în bătaie. Rex era un 
mincinos convingător. Este chiar posibil ca poliţia să-l creadă pe 
el. Tony și Bruno erau amândoi oameni căsătoriţi, cu familii. 
Erau angajaţi loiali și nu putea risca să li se întocmească dosar 
penal sau să fie trimiși la închisoare, fără să fie vinovaţi de ceva. 
Nu, nu trebuie să sufere niște oameni nevinovați... 

Madison auzi operatorul întrebând ce serviciu de urgenţă 
dorește. Își ceru scuze și închise telefonul. 

Madison luă o bancnotă de o sută de dolari din geantă și îi 
puse în mână lui Tony. 

— Cheamă un taxi și trimite-l pe Rex de aici. Nu-l mai vreau 
pe parazitul ăsta în casa mea, niciun minut în plus! 

Tony și Bruno îl ridicară pe Rex, dar momentul de triumf al lui 
Madison a fost scurt. 

Rex spuse cu un rânjet: 

— Greg, de ce nu-i dai lui Madison înregistrarea video pe care 
ţi-am adus-o? 

Cei doi angajaţi îl luară pe Rex pe sus și îl scoaseră din casă. 

Zăpăcită, Madison se întoarse spre Gregory. 

— Rex spune că ai o aventură. 

Madison fu prinsă pe picior greșit de suspiciunea și ostilitatea 
din ochii lui Gregory. 

— Să nu mai crezi nicio vorbă din ce spune el, spuse ea tăios. 
Minte... 

— Atunci, cum explici asta? 

Gregory se duse ca o furtună în living și arătă spre ecranul 
televizorului. În video rula o casetă. Madison se cutremură când 
văzu imaginile de pe ecran. Nu numai că era ea, goală și făcând 
dragoste cu un necunoscut, dar îi și plăcea. 

— M-am luat la bătaie cu Rex pentru că nu am vrut să cred ce 
aveam în faţa ochilor, spuse Gregory. 

Madison simţi cum sângele îi îngheaţă în vene. 

— Înregistrarea a fost făcută cu ani în urmă, spuse ea. Dacă 
te uiţi atent, vei vedea că am numai douăzeci de ani. 

— Cine e acolo? Cum îl cheamă? 

Madison avea gâtul uscat. 

— Prima dată am lucrat în catering, la unul dintre hotelurile 
din New York ale tatălui meu - Caledonian. Intr-o noapte, după 

ce s-a închis barul Dukes, am făcut dragoste cu unul dintre 
managerii de serviciu - un bărbat pe nume Adrian Willis. 

— Te-ai mai văzut cu el, pe ascuns! N 

Lui Madison îi venea să izbucnească în plâns. Inţelese durerea 
și furia soțului ei. Era mai greu decât crezuse ea să-l convingă 
că spune adevărul. 

— Uitasem că am fost filmaţi de camerele de supraveghere, 
strigă ea. Această casetă video are doisprezece ani. Nu l-am mai 
văzut pe Adrian de-atunci. 

În ochii lui Gregory apăru o sclipire de speranţă care îi arătă 
lui Madison că dorea să o creadă, dar era, de asemenea, vizibil 
că se lupta cu povara suspiciunilor lui. 

— De ce te-aș crede? întrebă Gregory. 

— Îți jur pe Dumnezeu că spun adevărul, Gregory. Vocea lui 
Madison era răvăşită de emoție. De unde ai caseta asta 
dezgustătoare? 

— Mi-a adus-o Rex la vilă, fiindcă s-a gândit că ar trebui să 
știu cu ce fel de femeie m-am căsătorit... 

Madison era plină de scârbă faţă de Rex. 

— Fratele tău încearcă să se bage între noi. Nu a uitat că tu l- 
ai trimis la pușcărie. Nu-ţi dai seama ce încearcă să facă? 


Madison zăcea pe-o parte, în întuneric, neputând să adoarmă 
din cauza furiei și a fricii. Lacrimile i se uscaseră de mult pe 
obraji. Gregory luase un sedativ puternic și dormea lângă ea. 

Își petrecuseră ultimele trei ore certându-se. Se simţea 
epuizată emoţional și obosită decât încercase să-l convingă că 
ea i-a fost... îi fusese întotdeauna... o soție credincioasă. In cele 
din urmă, spusese că o crede, dar Madison văzuse îndoiala din 
ochii lui. Într-un fel sau altul, trebuia să găsească o modalitate 
de a-l convinge că Adrian Willis aparţinea trecutului, altfel 
suspiciunile și gelozia le vor sfâșia căsnicia până la despărțire. 

Înainte ca Gregory să adoarmă, îl implorase să stea departe 
de Rex, dar răspunsul lui o paralizase. 

„Am fost prea îngăduitor cu el. Data viitoare, când îmi mai 
iese în cale, am de gând să-i tai beregata...” 

Madison distrusese caseta înainte de a se băga în pat, dar 
acest lucru nu-i diminuase în niciun fel dezgustul și ura față de 
Rex. l-ar da ce merită dacă ar angaja niște oameni care să-l 
bată măr și să-l îngroape în ciment. 

Singură, în întuneric, se certa, zicându-și în gând: „Nu-mi vine 
să cred că mi-a trecut prin minte așa ceva... trebuie să fiu cu 
băgare de seamă, altfel o să devin la fel de inumană ca Rex... 
îmi doresc să fi fost unchiul Badger aici, cu mine, acum. Nu mai 
e mult până când se întoarce din vacanţa în Bahamas - numai 
două săptămâni. Între timp, trebuie să sper că Gregory și Rex 
vor sta departe unul de celălalt...” 


O săptămână mai târziu, Madison privea tandru o fotografie 
înrămată a lui Gregory, de pe biroul ei de la serviciu, și se 
gândea: „Planul meu de a-l păcăli pe Rex este pentru proști. 
Este pe cât de sclipitor, pe atât de îndrăzneţ”. 

In ultimul timp se simţise hăituită, neliniștită și înfricoșată, iar 
acum era din nou entuziastă. Apăsă pe butonul telefonului 
interior. 

— Jacqui, trebuie să vorbesc cu Paul Bartholomew. Te rog, 
sună la biroul lui. 

— Da, doamnă Rogers, răspunse asistenta ei personală. 

Câteva minute mai târziu, vocea avocatului se auzi pe fir: 

— Madison, ce plăcere să te aud... 

— Paul, am nevoie de tine pentru niște documente. Le vreau 
gata de semnătură la ora patru, în după-amiaza asta. 

Paul Bartholomew ascultă amuzat instrucțiunile ei. Când puse 
telefonul în furcă, își scutură capul uimit. „Nu pot crede că 
Madison Rogers îmi cere să fac asta, gândi el. Este nebunie 
curată, și totuși, e la fel de întreagă la minte ca și mine... familia 
ei va fi furioasă când va afla ce a făcut...” 

CAPITOLUL 14 


Când Badger se întoarse din Bahamas, o săptămână mai 
târziu, fu șocat și îngrozit de planul lui Madison. O înfruntă, după 
cină, la vila din Morgan Bay. 

— Ce-i cu chestia pe care am auzit-o despre Gregory și Rex, 
care s-au bătut în noaptea balului de safir? întrebă el. 

Madison roși. 

— Cred că ai vorbit cu Tyler și cu Charlene. Gregory a plecat 
mai devreme de la petrecere și s-a întors la vilă. Rex l-a 
provocat să se ia la bătaie, după ce i-a arătat o casetă video cu 
mine și cu un alt bărbat, într-o situaţie compromiţătoare. 

— Ar fi trebuit să chemi poliţia. Lui Badger îi părea rău că 
fusese plecat în acea vacanţă atât de necesară. Cu puţin noroc, 
ar putea să-i dea acestui blestemat de Rex o lecţie pe care să 
nu o uite niciodată. 

— Mersul la poliţie implica prea multe soluţii posibile, spuse 
Madison iritată. N-ar fi fost decât cuvântul lui Gregory împotriva 
cuvântului lui Rex, ei fiind cei care începuseră bătaia. Avocaţii 
lui Rex știu că l-am ameninţat că voi pune pe cineva să-l bată 
zdravăn. Ar fi fost de departe prea riscant... o prea mare 
mizerie. 

— Cum a pus Rex mâna pe casetă? 

Lui Madison îi fu greu să suporte privirea lui Badger. 

— Un angajat pe nume Adrian Willis m-a sedus într-o noapte, 
la sfârșitul zilei de lucru, la Hotel Caledonia, spuse ea. Am uitat 
că fuseserăm filmaţi de camerele de supraveghere. Când Adrian 
Willis a demisionat, agenţii de securitate i-au dat o copie a 
casetei video, drept cadou de despărțire. 

Badger își frecă lobul urechii. 

— Tatăl tău îţi spunea mereu să nu te împrietenești niciodată 
cu angajaţii. 

— Cu o lună în urmă, Adrian Willis s-a angajat pe șantierul de 
la Kettering Harbor. Îi tremura vocea și îi luă puţin să se adune 
și să continue să povestească. Cei doi, el și Rex, s-au 
împrietenit. Se pare că, într-o noapte, au băut împreună într-un 
restaurant local. Adrian Willis l-a invitat în apartamentul lui și i-a 

arătat caseta. Trebuie că Rex a furat-o. Oricum, i-a arătat-o lui 
Gregory. Chiar că îl urăsc pe Rex pentru asta, adăugă ea cu un 
acces de furie. Gregory a crezut că nu i-am fost credincioasă. 
Am avut cea mai urâtă ceartă. Prima din altele câteva, de fapt. 

Badger lăsă capul în jos. 

— Cred și eu că v-aţi certat. 

— Rex m-a sunat în dimineaţa de după balul de safir și mi-a 
spus că zilele lui Gregory sunt numărate. Am angajat imediat un 
detectiv particular să ia urma lui Adrian Willis. Detectivul l-a 
adus aici, la vilă. Adrian Willis s-a schimbat mult de când l-am 
văzut eu ultima oară. Cândva un bărbat încrezător și 
prezentabil, acum este chel, de vârstă mijlocie. Gregory și-a dat 
seama imediat că greșise acuzându-mă că-l înșelasem. 

Badger dădu din cap cu dezgust. 

— Rex a făcut un lucru de o cruzime teribilă. 

Madison scăpă un suspin înăbușit. 

— După ce și-a cerut scuze că s-a îndoit de mine, Gregory a 
ieșit ca o furtună din vilă, jurând că-i va rupe gâtul lui Rex. L-am 
pus pe Tyler împreună cu vreo doi servitori să-l urmărească. Nu 
a ajuns prea departe cu mașina, pentru că, mai devreme, 
avusesem grijă să-i golesc rezervorul. 

Badger pufni în râs. 

— Când vei admite că ai făcut o greșeală căsătorindu-te cu 
Gregory? 

Madison tresări. 

— Amestecul răutăcios al lui Rex nu a făcut decât să 
întărească dragostea pe care Gregory și cu mine ne-o purtăm 
unul altuia. 

— Căsnicia ta este un dezastru. Nu ţi-a adus nimic altceva 
decât nefericire. Fă-ţi o favoare și divorțează de Gregory. 

— Am făcut un jurământ la căsătorie, să-i fiu alături indiferent 
ce se întâmplă. 

— Ești nebună? Pe Badger îl cuprinse panica, pentru că știa 
cât de încăpăţânată era Madison. Trebuia să găsească o cale să 
o facă să se răzgândească. 

— Ce știi tu despre dragoste? întrebă ea cu furie. 

Echilibrul lui Badger se frânse. 

— Destul cât să îmi dau seama că, atunci când ai necazuri, la 
mine vii pentru ajutor. Uiţi cum îmi încredințai, înainte de a 
spune oricui altcuiva, toate secretele tale? 

Badger izbucnise pe neașteptate, tremurând. Conversaţia la 
care se referea nu se putea uita vreodată. Într-o dimineaţă, 
după întoarcerea lui Madison din luna de miere, înotase până la 
el la iaht și-i spusese: „Am cancer cervical...” Vestea 
devastatoare fusese total neașteptată, o bombă într-o zi de 
vară, altfel destul de frumoasă. Mâna lui Badger tremura când 
pusese jos spatula cu care amesteca în omletă. 

Scosese un sunet sfâșietor, ca al unor foaie ce elimină ultimul 
strop de aer. Nu mai știa de când nu mai avusese un asemenea 
șoc. Fusese izbit de nedreptatea vieții - era mai bătrân decât 
Madison și ar fi trebuit să moară el înaintea ei. Doctorii îi 
spuseseră că mai are numai șase luni, până la un an de trăit, 
dar ea insistase că erau niște nebuni și că trebuiau concediați 
pentru incompetenţă crasă. 

— Nu, nu am uitat acea conversație, spuse Madison cu 
răceală. Știi că am adunat toată familia și le-am spus despre 
boala mea cât timp ai fost plecat? 

Badger dădu din cap. 

— Ar fi trebuit să-mi spui mai devreme, în loc să ţii secret 
atâta timp. Cel puţin, acum, ei înțeleg de ce am renunțat la 
pensionare și am venit să te ajut să punem la adăpost finanțele 
companiei. Cum a reacţionat Gregory când i-ai spus că ai 
cancer? 

Vocea lui Madison se înmuie. 

— La început, a fost șocat, dar de atunci s-a purtat atât de 
frumos și m-a încurajat. Nu știu ce m-aș fi făcut fără el. 

— Cum de te-ai decis să-i spui? 

— Este bine ca el să aibă ceva mai important asupra căruia să 
se concentreze, decât ura pentru fratele tău. Este speriat de 
ideea că Rex va interveni iarăși între noi. Tyler și Charlene 
bănuiau că ceva nu era în regulă, pentru că devenisem așa de 
pretențioasă cu dieta. Niciodată nu s-au gândit însă să fie ceva 
așa de grav. Le-am spus că am consultat un naturist chinez care 
mi-a prescris cele mai bune remedii. Sunt hotărâtă să înving 
această boală și să-mi revin complet. 

Ochii lui Badger se umeziră. 

— Tyler și Charlene te iubesc mai mult decât îți dai tu seama. 

Acum îi părea rău pentru toate ocaziile în care o tachinase, pe 
când era copilă, întrebând-o: „Ce face mica Madison?” Andrew 
Rogers crezuse că copiii trebuie văzuţi, nu și ascultați. Ar fi 

ajutat-o mult dacă el ar fi fost mai deschis în a-i arăta afecțiune. 
Ea se deschisese prea mult față de el, în căutarea aprobării 
faptelor ei și a iubirii. Dacă nu și-ar fi neglijat sănătatea și s-ar fi 
dus regulat la doctor, ar fi putut să primească mai devreme 
diagnosticul și să urmeze un tratament care să oprească 
cancerul să se răspândească în tot corpul. Madison oftă. 

— Tyler pare că nu mai are resentimente faţă de mine. 
Presupun că ar trebui să fiu recunoscătoare pentru asta, dar 
este evident, după aluziile pe care continuă să le scape, că încă 
se gândește că ar fi bine să-l las pe el la conducerea companiei. 

— Nu va dura mult până când o va prelua. 

Vocea lui Madison deveni ascuţită. 

— Nu! Refuz să-i dau frâiele lui Tyler... nu după toate insultele 
pe care le-am îndurat de la el după cea murit tata! Nu am uitat 
sfatul pe care mi l-a dat Rogers în scrisoare. El s-a opus ideii ca 
Tyler să preia compania, și pe bună dreptate. În el nu poţi avea 
încredere, pentru că este un jucător înrăit. 

— Toate astea fac parte din trecutul lui Tyler, spuse Badger 
repede. Mai curând sau mai târziu, va trebui să ai încredere în 
el. 

Madison continuă să îl contrazică, stăruitor: 

— Charlene nu are destulă experienţă în afaceri. Tu te pricepi 
doar la finanțe. Singura persoană din această familie cu calităţi 
de lider și capabilă să conducă imperiul tatălui meu sunt eu. Am 
avut multe pe cap în ultimele trei-patru luni. Moartea tatei, șocul 
de a descoperi că sunt singura lui moștenitoare, provocarea de 
a conduce Rogers Enterprises, ca să nu mai menţionez aflarea 
veștii despre boala mea la scurt timp după căsătoria cu 
Gregory... 

Lui Badger i se puse un nod în gât. 

— Trebuia să-i fi spus lui Gregory despre boala ta înainte de 
căsătorie, strigă el. Avea dreptul să știe. Când vei admite că ești 
pe moarte? 

Madison își ridică fruntea sfidător. 

— Multă lume în situaţia mea ar fi cedat sub presiune. Câteva 
zile am avut dureri așa de mari, că îmi era greu să mă dau jos 
din pat. Contrar la tot ce crede lumea, eu știu că mă voi face 
bine, știu că mă voi vindeca. 

Badger simţea un amestec de furie, agitaţie, iubire și milă. 

— Nu mai gândește nimeni așa. Boala are cinci stadii: furie, 

negare, împăcarea cu situaţia, depresie și acceptare. Te-ai 
gândit la destinul tău? 

Madison râse trist. 

— Mi-ai spus cândva că destinul înseamnă caracter. Destinul 
meu este să extind Rogers Enterprises și să-mi formez o familie 
împreună cu Gregory, îndată ce voi fi mai bine. Va fi un tată 
minunat. 

În momentul acela, Badger o privi cu tristețe. 

— Ţi-a intrat în cap că familia îţi este potrivnică pentru că nu 
crezi că nu există vindecare miraculoasă. Ești sigură că încă te 
bazezi pe prostiile pe care ţi le-a spus tămăduitorul chinez? 

— Ce vrei să spui? întrebă Madison. 

Vocea lui Badger răguși de furie. 

— Tyler și Charlene mi-au spus despre noul tău testament. 

Madison scrâșni din dinți. 

— Trebuia să-mi fi dat seama că vei aduce vorba despre asta! 
izbucni ea. 

— Este un testament al dracului de absurd! strigă Badger. 
Trebuie că ţi-ai pierdut minţile! 

Madison îi aruncă acea privire cu subințeles pe care el o 
văzuse atât de des în trecut, când era prea încăpăţânată pentru 
a admite că a greșit. 

— Mi-am lăsat banii într-un cont discreţionar pentru Gregory 
și Rex, spuse ea. Venitul anual al contului le va reveni lor, pe 
viață. Când unul dintre ei va muri, cel care va supravieţui va 
pierde orice drept asupra contului. Toate veniturile viitoare le 
vor reveni, în schimb, lui Tyler, lui Charlene și ţie. Este în 
interesul lui Gregory și al lui Rex să trăiască cât de mult posibil. 
Moartea unuia îl lasă pe celălalt fără niciun ban. 

— Ai fost o nebună că nu ai făcut o asigurare personală 
înainte de a te căsători! 

— Asta ce mai vrea să însemne? 

— Dacă ai fi făcut asta, nu ai mai fi îngrijorată de viitorul lui 
Gregory. Acum este prea târziu pentru asigurare. Nicio 
companie nu te va despăgubi. Gregory ce are de spus în 
această chestiune? 

Madison îl privi dușmănos. 

— Gregory și cu mine ne iubim și asta-i tot ce contează! 
Avocaţii mei i-au trimis lui Rex o copie a testamentului, însoțită 
de certificatele a doi doctori. l-am comunicat clar cumnatului 

meu că dacă nu stă departe de această familie, îl voi scoate din 
testament. 

— Cu noi cum rămâne? Cu familia ta? întrebă Badger. Noi nu 
contăm pentru tine? 

Răspunsul lui Madison fu dur și categoric. 

— Fac asta pentru că îl iubesc pe Gregory. Este singura cale 
de a-i opri, pe el și pe Rex, să se omoare unul pe celălalt. 

CAPITOLUL 15 


— Fiind familia ei, aveam dreptul să știm că este pe moarte. 
Tyler arăta vizibil abătut. Cum a putut să ţină secret faţă de noi 
ceva atât de groaznic? 

Charlene tresări. 

— Și eu mi-am pus aceeași întrebare. Adesea am spus că 
Madison este prea încăpăţânată chiar și când vine vorba de 
propriul ei confort, dar nimeni nu m-a ascultat. 

Charlene era mulțumită că se dusese regulat la doctor și că 
avea o sănătate excelentă. Gelozia de-o viaţă pe care o simțea 
pentru sora ei mai mare dispăruse. Cum putea continua să o 
urască pentru că era mai frumoasă, mai talentată și iubită, când 
ea era pe moarte din cauza cancerului cervical? 

Tyler își lărgi nodul de la cravată. 

— Când a aflat că este bolnavă? 

— Cu puţin timp înainte de căsătoria cu Gregory. 

— Nu pot să cred că nu ne-a spus atunci când a aflat! Și lui 
Gregory, de asemenea. 

— Probabil i-a fost teamă că nu se va mai căsători cu ea, 
spuse Charlene. Singura persoană căreia i-a spus, până acum, 
este unchiul Badger. Avea nevoie de el să se întoarcă de la 
pensie și să o ajute să plătească împrumuturile la bănci ale 
Rogers Entreprises. 

— Ziarele vorbesc despre un nou vaccin împotriva cancerului 
cervical, spuse Tyler. 

— Pentru ca vaccinul să aibă efect, trebuie făcut înainte de 
apariţia bolii. 

— Prea târziu în cazul lui Madison, concluzionă Tyler 
neîndurător. 

— Ea refuză să accepte că este pe moarte. Charlene dădu din 
cap, frustrată. A mers la un clarvăzător, cu câţiva ani în urmă, și 
acesta i-a spus că va avea o carieră glorioasă în domeniul 
financiar. A fost avertizată că va avea ceva probleme de 
sănătate, dar că le va depăși cu ajutorul medicinei alternative. 
Clarvăzătorul a adăugat că o să aibă o familie mare și că va trăi 
până la adânci bătrâneţi. 

— Clarvăzătorul a fost evident un escroc! mormăi Tyler. 
Trebuie să o convingem să-și schimbe testamentul, continuă el 
și începu să se plimbe prin încăpere. 

Charlene spuse: 

— Mie mi se pare că știe că e pe moarte, dar încă nu a putut 
admite acest lucru. Altfel, de ce ar fi scris un testament așa 
bizar? 

— Starea ei se înrăutățește pe zi ce trece, surioară. Oncologul 
i-a prescris calmante pentru a-i ușura suferinţa. Cancerul i-a 
prins acum plămânii. Ştie cineva cât mai are de trăit? vorbim de 
săptămâni sau de zile? 

Charlene întrebă: 

— Este adevărat că ai vorbit cu avocaţii lui Madison și că 
aceștia spun că testamentul ei este imbatabil? 

Tyler dădu din cap. 

— Contul discreţionar pe care l-a înființat Madison va fi 
controlat, după moartea ei, de avocaţi. Venitul anual va fi 
împărţit în mod egal între Gregory și Rex. Există o clauză care 
stabilește că, atunci când unul dintre fraţi va muri, toate 
veniturile rezultate din cont trec în mod automat la noi. Fratele 
supraviețuitor rămâne fără un cent. 

— Noi suntem familia ei, spuse Charlene. Cum ne poate face 
una ca asta? 

Tyler clătină din cap cu regret. 

— Nu trebuia să-i facem viața așa de amară după moartea 
tatei. 

— Dacă nu-și schimbă testamentul, e posibil să nu mai vedem 
vreun cent. Sau am putea aștepta ani mulţi până să ajungă banii 
la noi. Vocea lui Tyler era plină de furie. Pentru a-și primi venitul 
anual de la contul discreţionar, cei doi fraţi trebuie să trăiască 
cât de mult posibil. Gândul că toată averea familiei noastre 
merge la ei mă îmbolnăvește. Când unul dintre ei va muri, este 
posibil ca toţi banii să fi fost cheltuiţi și să nu ne mai revină 
nimic. 

— Gregory are treizeci și nouă de ani și Rex patruzeci și unu, 
spuse Charlene, cu un tremur. Au viața înainte. Ce se va 
întâmpla cu noi, între timp? 


În următoarele trei săptămâni, îngrijorarea lui Tyler în ceea ce 
privea sănătatea lui Madison continuă să crească. In dorinţa ei 

de a perpetua memoria tatălui lor și de a mări popularitatea 
lanţului de hoteluri Rogers în America și în Canada, Madison 
deveni un și mai mare monstru al controlului și, făcând astfel, îi 
șocă pe toţi cu transformarea ei. 

Tyler spera că Madison va fi impresionată când va vedea cea 
mai recentă situaţie a profitului. Se gândea să i-o dea și să 
abordeze încă o dată subiectul testamentului, când secretara îl 
informă prin interfon că, în anticameră, sunt doi bărbaţi care vor 
să-l vadă, în numele lui Terry Douglas, un fost asociat. 

Tyler se încruntă... numele nu-i spunea nimic. În mod evident, 
Terry Douglas trebuia să fie cineva cu care făcuse afaceri de 
scurtă durată, cu destul de mult timp în urmă. 

— Le pot acorda zece minute. Invită-i înăuntru. 

Doi bărbaţi în costume la două rânduri de nasturi intrară în 
birou. Tyler era convins că nu-i mai văzuse niciodată în viaţa lui. 

Bărbatul slab, cu un zâmbet plat începu să vorbească pe un 
ton cordial, cu accent londonez. 

— Vă mulţumim pentru timpul acordat, domnule Rogers. Sunt 
Phil Summers și acesta este Dave Madden, arătând spre 
tovarășul său solid, cu părul tuns scurt. Lucrăm pentru un domn 
pe nume Terry Douglas. 

Tyler ridică din sprâncene și repetă: 

— Terry Douglas? Numele îmi sună cunoscut, dar nu-mi pot 
aminti unde... 

— Aţi putea să vă concentrați asupra vizitei de la Londra. V-aţi 
cunoscut în urmă cu 18 luni la clubul lui de jocuri din Mayfair. 

Faţa lui Tyler se lumină. 

— Băusem mult în seara aceea, mărturisi el. Amintirile îmi 
sunt puţin neclare. Parcă îmi aduc aminte că am rămas cu 
numai 100 de lire sterline. Terry m-a scos din încurcătură. 

— Ţi-a dat o chitanţă pentru 100.000 de lire sterline. Ne-a 
rugat să-ţi aducem discret aminte de asta. Recunoști? 

Phil Summers îi arătă polița. 

Pe Tyler îl trecu un frison... scrisul era incontestabil al lui. 

— Domnilor, voi fi cinstit cu dumneavoastră. Uitasem 
povestea. Voi răscumpăra polita. 

Dave Madden vorbi pe un ton ameninţător: 

— Asta ne face sarcina mult mai ușoară. 

— l-am fost recunoscător lui Terry că m-a ajutat atunci. Cât de 
repede vrea banii înapoi? 

— Plus dobânda, replică Dave Madden. Trebuie, de 
asemenea, să suporţi cheltuielile pe care le-am făcut pentru a te 
găsi. Ne datorezi 187 864 lire sterline. O jumătate de milion de 
dolari americani. 

— O jumătate de milion de dolari? Lui Tyler îi trebui ceva timp 
pentru a-și recăpăta suflul. Domnilor, voi strânge banii cât mai 
repede posibil. Dar, între timp... 

Phil Summers îl întrerupse. 

— Vrem să te ajutăm ca totul să fie cât mai ușor posibil 
pentru tine. De aceea, ai timp până luni, la patru după-amiază, 
să ne dai toată suma, cash. 

— Până luni mai sunt doar trei zile. Aș avea nevoie de mai 
mult timp... 

— Domnul Douglas a întâmpinat multe probleme până te-a 
găsit, spuse Dave Madden. Nu i-ar plăcea să audă că ți s-a 
întâmplat ceva. 

— Ce vreți să spuneţi? întrebă Tyler. 

— Cu mult timp în urmă, un prieten de-al nostru a fost 
aproape pus la pământ de o limuzină, în Londra. 

Tyler înghiţi în sec. „Hristoase, aproape am fost ucis de o 
limuzină pe când traversam o stradă în Londra. S-a întâmplat 
exact după ce am aflat vestea morţii tatei. Am presupus că a 
fost vina mea, pentru că nu m-am uitat pe unde merg”. 

Brusc, Tyler simţi că se enervează. 

— Voi găsi o cale să fac rost de bani. Vă rog, spuneti-i lui 
Terry... 

Phil Summers zâmbi. 

— Dacă-l neglijezi iar pe șeful nostru, următoarea întâlnire nu 
va mai fi la fel de cordială. 

După ce plecară cei doi, Tyler blestemă datoriile făcute la 
jocuri. Ritmul alimentării cardului lui de credit era mic tot timpul. 
Sună mai mulți prieteni care-i datorau câte ceva. Niciunul nu era 
în stare să-l ajute. Ştia o singură persoană care îl putea scoate 
din necaz. 

Işi spuse nervos: „Am trei zile la dispoziţie să adun o jumătate 
de milion de dolari pentru a-mi plăti datoria. Este imperativ să 
câștig încrederea lui Madison în această săptămână. Dacă ea 
nu-mi dă banii, gorilele lui Terry Douglas mă vor ucide”. 

CAPITOLUL 16 


Tyler zbură spre Prospect Island, sâmbătă, pentru a se 
asigura că face rost de jumătatea de milion de dolari de care 
avea nevoie pentru a-i plăti pe oamenii lui Terry Douglas. 

Charlene îi luase pe toți prin surprindere, invitându-l pe lan 
Lazenby în weekend, la reședința din South Island a familiei. De 
când Madison îi vânduse două hoteluri mai mici ale Rogers 
Enterprises, pentru a putea plăti împrumuturile făcute la bănci, 
lan Lazenby o tot urmărea pe Charlene, îi făcea cadouri și o 
lingușea. Instinctiv, familia nu avea încredere în el: tatăl lui lan, 
Cecil Lazenby, avea reputaţia de om fără maniere în afaceri și 
Tyler bănuia că nici lan nu era altfel. 

„lan arată ca unul dintre ucigașii plătiţi ai Lucreţiei Borgia, 
gândea Tyler cu dezgust. Ce Dumnezeului vede Charlene la el?” 


În timpul cinei, lan Lazenby se uita admirativ în jurul mesei, la 
familia lui Charlene, și se întreba cum vor reacţiona la anunţul 
logodnei lui cu Charlene. Ea era tot ce-și dorea el de la o femeie. 
Nu era numai o blondă fabuloasă, ci era, de asemenea, caldă, 
iubitoare și atentă. Aveau multe hobby-uri în comun, inclusiv cel 
pentru balet, operă și pictură. Era nerăbdător ca familia lui 
Charlene să-l aprobe. Se simţea foarte singur înainte să o 
întâlnească pe ea. 

Un bărbat cu faţa numai piele și os, spre cincizeci de ani, cu 
părul și ochii negri. Gesturile lui lan Lazenby erau rafinate și 
vorbea într-un fel urban, relaxat. Cu cunoștințele lui largi, care 
acopereau o varietate de subiecte, atrăsese atenţia și respectul 
familiei lui Charlene în timpul mesei. Tânăra, care era încântată 
de impresia favorabilă pe care o făcea, îi strânse încurajator 
mâna pe sub masă. Pentru că era încordat, ulcerul începu să îl 
supere și nu putu bea din excelentul Chateau d'Yquem 1911 
care fusese servit la masă. Voia ca familia ei să-l placă și să fie 
de acord cu căsătoria lor. 

lan îi spuse lui Madison cu sinceritate: 

— Este un privilegiu să fiu invitat la frumoasa dumneavoastră 
reședință de pe insulă. 

— Casa a fost construită de tatăl meu, răspunse cu graţie 
Madison. Andrew Rogers nu a trăit să o vadă terminată. 

— Moartea tatei a venit ca o lovitură teribilă pentru noi toți, 
suspină Charlene, atingând faţa de masă cu una dintre unghiile 
ei false și luând o atitudine tragică. 

— Trebuie că-i simţiţi foarte tare lipsa, spuse el cu blândeţe. 
Ce-ar fi să mergem împreună să navigăm? 

— Ar fi minunat, ciripi Charlene. 

Badger îl întrebă pe lan: 

— Ce planuri aveţi? 

— Mă gândeam să-mi iau o vacanţă - posibil, undeva în 
Caraibe, spuse lan, schimbând priviri cu Charlene. 

— O lună de miere vreţi să spuneţi? continuă Badger. Puteau 
pretinde că nu l-au auzit; însă un efect neplăcut al surzeniei din 
ce în ce mai profunde era că Badger vorbea foarte tare. 
Charlene, văd un inel consistent pe degetul tău. 

— Este un diamant, spuse ea, prefăcându-se că-l iartă pe 
unchiul ei, care stricase surpriza anunţului important pe care 
voia să-l facă. Madison, unchiul Badger a ghicit ce secret avem 
eu și lan. M-a cerut în căsătorie și am spus da. 

lan o privi tandru pe Charlene. Aștepta cu nerăbdare să-i 
cunoască familia, odată ce se vor căsători. Madison îl 
impresionase cu charisma și inteligenţa ei; respecta priceperea 
la afaceri și atitudinea perspicace a lui Badger; de asemenea, 
invidia felul în care arăta Tyler, bucurându-se, în același timp, 
de compania lui. 

— lan și cu mine vrem ca voi toţi să știți că suntem cu 
adevărat îndrăgostiți unul de celălalt și niciodată nu am fost mai 
fericiţi, spuse Charlene emoţionată. 

Toţi se uitau la Madison, așteptând ca ea să dea răspunsul 
potrivit. Anunţul cuplului fusese o surpriză pentru ea, dar, în 
același timp, erau vești bune. 

— Felicitări, spuse ea zâmbind. Familia noastră este încântată 
pentru voi amândoi. 

Tyler se afla într-o stare de disperare extremă, când se 
confruntă cu sora lui, înainte de a merge la culcare. 

— Madison, am nevoie de ajutorul tău într-o problemă. Este 
urgent să adun o jumătate de milion de dolari. Trebuie să 
plătesc o datorie la un om de afaceri pe nume Terry Douglas. 

— De unde să știu că nu ai inventat povestea asta? 

Tyler făcu ochii mari, șocat. 

— De ce aș inventa o asemenea poveste? 

Madison i-o reteză: 

— Este evident că încă mă invidiezi că am moștenit Rogers 
Enterprises. Mai știu, de asemenea, că în timp ce eram plecată 
în luna de miere, tu și fosta ta soţie Victoria v-aţi întâlnit pe 
ascuns. 

— Este o acuzație indecentă. Vreau să știu cine... 

— Să nu mă minţi, Tyler, izbucni Madison nerăbdătoare. 

— Am nevoie disperată de ajutor, imploră Tyler. Trebuie să 
strâng până luni banii. Oamenii ăștia mă vor ucide dacă nu le 
plătesc. 

— Nu am ce altceva să-ţi mai spun. 

Tyler o fixă pe Madison cuprins de panică, în vreme ce ea 
ieșea din bibliotecă. „Trebuie să găsesc o cale s-o conving că 
spun adevărul. Altfel, sunt un om mort”. 


Starea de spirit capricioasă îi trecuse lui Madison, când se 
trezi dimineața următoare. In ciuda modului prietenos, păru 
curios de detașată de ceilalţi în timpul micului dejun. 

O urmări pe Charlene oferindu-i, cu dragoste, lui lan Lazenby 
tot ce avea nevoie - îi dădu laptele, îi puse căpșuni în cereale și 
le presără cu zahăr. Felul lui de a se comporta era un pic cam 
pompos, pentru că se bucura de noul lui statut de logodnic al lui 
Charlene. 

Madison era bucuroasă că ea și sora ei reușiseră să dea 
deoparte disensiunile dintre ele și să devină prietene. Charlene 
avusese o copilărie dificilă, iar ea și lan meritau să fie fericiţi 
împreună. Cuplul aștepta cu nerăbdare să aibă copii, după 
căsătorie. Dată fiind loialitatea surorii ei față de memoria mamei 
lor, nu exista nicio îndoială în mintea lui Madison că Charlene nu 
va fi o mamă minunată. 

Aruncând o privire spre ceasul de la mână, Madison decise să 
se bucure la maximum de vremea frumoasă de vară. Departe 
de New York și de problemele de la Rogers Enterprises, Badger 
își petrecea fiecare weekend relaxându-se pe Guiding Light. işi 
făcuse obiceiul să-și ia provizii de la Prospect Resort din North 
Island, între orele 10 și 11, în fiecare dimineață; îl va mai găsi, 
dacă nu înoată spre iahtul lui înainte de asta. 

leșind din starea meditativă, îi spuse lui lan: 

— Eu mă duc să înot puţin. N-ai vrea să mă însoțești? 

Mobilul lui lan începu să sune. Convorbirea dură cam un 
minut, apoi lan se întoarse spre Madison și îi spuse cu regret: 

— A intervenit ceva important. Trebuie să plec la Kettering 
Harbor... 


Puțin mai târziu, Tyler o urmări pe Madison pe cărarea spre 
plajă. Arăta complet distrus. 

— Madison, sunt disperat. Dacă nu le dau banii ucigașilor 
plătiţi ai lui Terry Douglas, nu vei mai avea frate mult timp. 

Madison se uită la el și se gândi: „Am primit în ultimii 32 de 
ani mai mult decât au alţii într-o viaţă. Am primit atâta iubire de 
la familia mea. A fost greșit din partea mea să-l supăr pe Tyler”. 

— Când te-am mai lăsat eu baltă? șopti ea. 

Tyler se uită uluit la ea. 

— Imi spui că, în cele din urmă, mă vei ajuta? 

— Bineînţeles. Îmi pare rău că ne-am certat. 

După ce făcu pace cu fratele ei, Madison înotă în larg. _ 

Tyler lovi aerul cu pumnul și scoase un strigăt de fericire: „li 
mulțumesc, surioară, nu știi ce fericit m-ai făcut!” 

Era o zi frumoasă de vară, care nu dădea niciun semn despre 
lanțul dramatic de evenimente ce urmau să se petreacă. 

Badger se trezi dintr-un somn liniștit și se uită la ceasul de pe 
peretele cabinei. Era un pic după ora 11 dimineaţa. Dormise mai 
mult și nu se dusese, ca de obicei, pe țărm, să-și ia laptele și 
ziarele. Madison avea obiceiul să vină la bord să bea cu el o 
ceașcă de ceai, în jurul orei 11, în fiecare dimineaţă. Aștepta cu 
nerăbdare să o vadă, pentru că stătuse îndelung de vorbă cu ea 
seara trecută și, în cele din urmă, fusese de acord să facă ceea 
ce-i cerea familia de multă vreme și să-și schimbe testamentul. 

Badger puse un CD și dădu sunetul la maximum, ca să audă 
bine. Se duse pe punte, ascultându-l pe Mario Lanza cântând 
Ave Maria. Aerul rece îl revigoră și o briză ușoară agită ușor 
marea calmă. Pentru prima dată, nu-l mai supăra nici sciatica. 

„Mă simt stăpânul lumii”. 

Cobori sub punte, puse ibricul pe ochiul aragazului și își 
aprinse pipa. 

O văzu pe Madison prin hublou înotând spre iaht. Prepară 
ceaiul și urcă înapoi pe punte. 

De pe țărm, câteva persoane, inclusiv Tyler și Charlene, îi 

făceau gesturi disperate. Se uită în direcţia lui Madison și euforia 
lui se evaporă. 

— Oh, Doamne, un rechin. Madison este în pericol. 

Ea se afla la 30 de metri de iaht și coada rechinului luneca 
prin apă, apropiindu-se de ea din spate. Badger scăpă ceștile 
din metal emailat, opărindu-și mâinile. 

Brusc, se simţea ca și cum ar fi în Vietnam, tremura 
incontrolabil și sudoarea îi curgea peste sprâncene. 

Harponul zăcea pe punte pentru a fi curăţat. Îl apucă, dar, în 
grabă, se prinse în plasa de pescuit. Se răsuci și îl scăpă din 
mână. Căzu cu capul înainte peste parapetul iahtului, pierzând 
harponul în apele întunecate. 

Inima îi bubuia și simțea că parcă lumea se întorsese cu susul 
în jos. Privea cuprins de groază și scoase un strigăt sălbatic, 
gutural, care îi congestionă fața și parcă îi înnodă corzile vocale. 

„Oh, Doamne, nu, nu, nu...! Este prea târziu... este prea mult 
sânge...” 

Apoi, când șocul se estompase și încercă să-și dea seama de 
tragedia zilei, își aminti de costumul de baie roșu al lui Madison 
și cum apa se umpluse de sânge. Și, încă și mai rău, de titlurile 
care au urmat în ziare: 

MADISON ROGERS UCISĂ DE UN RECHIN: 

INCERCAREA CURAJOASA A UNCHIULUI El DE A O SALVA. 

AMERICA ÎȘI PLÂNGE FATA DE AUR. 


Imaginile acelei zile teribile se derulau arzătoare în amintirea 
lui, încontinuu... 

Atmosfera din casa de deasupra micului golf a fost, în acea 
noapte, încărcată de durere și tensiune. 

Mâinile lui Badger tremurau atât de puternic, încât abia mai 
ținea sticla de gin când își umplea din nou paharul. 

— Când am urcat din nou pe punte, Madison era deja în 
pericol... 

Tyler avea fața întunecată. 

— A fost așa de neașteptat, de brusc... Charlene și cu mine i- 
am strigat să se întoarcă la țărm, dar nu ne-a auzit... 

— Nu-mi voi ierta niciodată că am îndemnat-o să se ducă să 
înoate, spuse Charlene, ștergându-și lacrimile de pe obraji. Nu 
merita să moară așa... Am fost așa de rea cu ea când eram 
copii... Nu e de mirare că tata a preferat-o pe ea și nu pe mine. 

Mi-aș dori să pot să iau totul de la început. Madison nu va ști 
niciodată cât de rău îmi pare și cât de mult mi-a păsat... 

Vestea despre atacul rechinului se răspândise pe Prospect 
Island și ajunse pe țărm imediat. Poliţia din Kettering Harbor și 
garda de coastă fuseseră alertate, plajele închise și lumea se 
speriase, stând departe de apă. Pe North Island, echipa de 
securitate de la Prospect Resort își intensificase supravegherea 
și îi ţinea la distanță pe vizitatorii nedoriți, în vreme ce 
proprietarii din South Island, ca răspuns la solicitarea 
administratorului, își părăsiseră casele de vară și reveniseră pe 
uscat, ca semn de respect pentru familia Rogers. 

— Moartea lui Madison ne lasă într-o situaţie groaznică, spuse 
Tyler, mergând de colo colo. Venitul anual de la contul 
discreționar merge la cei doi fraţi. Noi nu avem acces la bani, 
decât dacă moare unul dintre ei sau amândoi. 

— Numai unul dintre fraţi trebuie să moară, spuse Badger, 
uitându-se intens la Tyler. Fratele supravieţuitor nu va mai primi 
un cent și banii vor ajunge la noi. 

— Cum vă puteţi gândi la bani în asemenea momente? 
izbucni din nou în lacrimi Charlene. 

Tyler își bău paharul cu scotch și zise în sinea lui: „Nu voi uita 
niciodată evenimentele din ziua de 30 august. Moartea lui 
Madison înseamnă că nu voi putea să plătesc polita până luni la 
ora patru după-masă. Nu-mi imaginez că Gregory sau Rex îmi 
vor împrumuta acești bani. Nu vreau să mor. Ce dracu' mă fac?” 

Mai târziu în acea noapte, Tyler plecă de pe South Island, fără 
să spună cuiva unde se duce. 

CAPITOLUL 17 


Era ora 3.50 după-amiază, luni 31 august, și Tyler se afla în 
biroul lui de la Rogers Enterprises. Avea lângă el o servietă în 
care era o jumătate de milion de dolari. 

„Oamenii lui Terry Douglas vor fi aici în zece minute. Odată ce 
le voi da banii, viaţa mea nu va mai fi în pericol”. 

Ultimele 24 de ore fuseseră cele mai grele din viaţa lui Tyler. 
Își petrecuse cea mai mare parte a nopţii la vila de la Morgan 
Bay, din New York. 

Planul lui fusese să găsească parola lui Madison pentru contul 
de internet banking și să transfere o jumătate de milion de 
dolari în contul lui; dar, în ciuda faptului că scotocise prin hârtiile 
personale ale lui Madison, nu putuse găsi parola. Numeroasele 
încercări de a o ghici eșuaseră. Conștient de soarta ce-l aștepta, 
concepuse diverse scenarii despre moartea lui în mâinile 
ucigașilor plătiţi de Terry Douglas. Se simţea epuizat. 

Obosit și înfrânt, Tyler încă stătea în fața calculatorului, în 
dimineaţa aceea, uitându-se mut la ecran, când începu să-i sune 
mobilul. Cineva de la bancă îl contactase pentru a-i spune că 
Madison transferase o jumătate de milion de dolari în contul lui, 
cu puțin înainte să moară. Doriţi să faceţi un depozit, domnule 
Rogers? 

Înţepenit pe scaun, ca și cum l-ar fi străpuns un șoc electric, 
Tyler răspunsese: 

— Vreau banii cash, la ora două, în după-amiaza aceasta. 

Oricine altcineva ar fi avut nevoie de mai mult timp pentru a 
conștientiza ceea ce i se spusese, dar el pusese rapid stăpânire 
pe situaţie și emoţiile lui trecuseră de la disperare la ușurare, în 
interval de câteva secunde. 

Recunoștinţa pe care Tyler o simţea față de Madison era 
imposibil de exprimat în cuvinte. Gândurile lui pătrunse de 
suferință au fost întrerupte de vocea secretarei care se auzea 
prin telefonul de pe birou. 

— Domnule, sunt aici doi polițiști care vor să vă vadă, în 
legătură cu uciderea lui Rex Fifield. 

„Hristoase atotputernic! Tyler înghiţi în sec. Oamenilor lui 

Terry Douglas nu le va plăcea asta, vor putea crede că am 
organizat un comitet de primire pentru ei”. 

Așa cum îi ceru, secretara îi conduse pe cei doi ofiţeri în biroul 
lui. 

— Sunt detectivul Faulkner de la poliţia din Kettering Harbor. 

Tyler ridică privirile și văzu un bărbat care părea obosit, cu 
părul cărunt și o figură posacă. Îl surprinse prin atitudinea lui de 
om prietenos, destul de tern, mai potrivit pentru hârțogăraie 
decât pentru coordonarea unei anchete privind o crimă. 

— Detectiv Robinson. 

Tyler îl privi și pe celălalt - un ofițer blond, înalt, care dădea 
impresia unui individ energic, căruia îi plăcea să termine repede 
treaba, cu minimum de agitație. Manierele lui pline de deferenţă 
nu reușiră să mascheze niște ochi albaștri sfredelitori. 

Locotenentul Faulkner vorbea cu o voce domoală, fără grabă. 

— Domnule Rogers, știu că sora dumneavoastră a fost ucisă 
ieri de un rechin. În mod normal, nu v-aș fi deranjat într-un 
asemenea moment... 

— Dacă n-ar fi fost povestea asta nenorocită cu uciderea lui 
Rex, spuse Tyler. Am auzit vestea la radio, în dimineaţa aceasta. 
Mă voi strădui să răspund întrebărilor dumneavoastră. Dar vă 
previn că nu judec prea limpede în acest moment. 

Locotenentul Faulkner spuse: 

— Rex Fifield a tot ucis în casa lui noaptea trecută. Cineva l-a 
atacat cu o secure în timp ce-și făcea duș. Familia 
dumneavoastră era în relaţii bune cu el? 

— Familia mea nu-l suporta pe Rex. Tyler vorbea cu un aer 
plin de candoare. Nu aveam nimic în comun. Era un caz tipic de 
săraci și bogaţi. Rex era gelos pe fratele lui Gregory pentru că 
se căsătorise cu sora mea Madison, cu toate că motivul 
neînțelegerilor dintre ei era cu mult mai vechi. 

— Care era cauza disensiunilor? întrebă locotenentul 
Faulkner. 

— Rex îl condamna pe Gregory pentru că-l trimisese la 
închisoare sub acuzarea de a fi condus sub influenţa alcoolului, 
răspunse Tyler. Într-o zi, la prânz, Gregory a încercat să facă 
pace cu el, împrumutându-i niște bani, dar Rex nu era pregătit 
să renunţe la trecut. Au ajuns la bătaie pe viaţă și pe moarte. 

— Mi s-a spus că tatăl lor a asistat la răfuială, spuse 
locotenentul Faulkner. Care a fost reacția lui Joshua Fifield? 

— Joshua Fifield este un om în vârstă, explică răbdător Tyler. 
Am avut impresia că s-a simţit jignit de comportamentul lor, dar 
era evident că nu avea control asupra lor. Dar povestea nu s-a 
terminat acolo. Cei doi fraţi erau ca niște elemente chimice 
inofensive, până când îi puneai împreună, după care luau foc și 
se aruncau unul la beregata celuilalt. Se certau în mod constant. 

Locotenentul Faulkner spuse energic: 

— O clauză din testamentul surorii dumneavoastră stipulează 
că atunci când fie Gregory, fie Rex moare, venitul anual de la 
contul discreţionar care le-a fost lăsat lor revine în mod automat 
la familia dumneavoastră restrânsă. De fapt, testamentul ei 
oferă familiei dumneavoastră un motiv excelent pentru uciderea 
lui Rex, domnule Rogers. 

Trăsnit de dezvăluirea locotenentului Faulkner, Tyler abia își 
putea stăpâni furia. Asta nu numai că era o prostie, dar 
detectivul cu aspect neinteresant, cu adevărat sârguincios și 
eficient, avea priceperea de a afla adevăruri deranjante. 

Tyler spuse tăios: 

— Vă pot asigura că nimeni din familia mea nu este ucigaș. 
Madison avea intenţia să facă un alt testament la întoarcerea în 
New York. l-a spus unchiului meu de aceste planuri în noaptea 
de dinaintea morții ei. 

— Pe cine ar fi favorizat acest testament? 

Deranjat de tonul sceptic al locotenentului Faulkner, Tyler 
replică: 

— Pe unchiul meu, pe mine și pe sora mea. Madison urma să-l 
dezmoștenească pe Rex. 

— Așadar, noul testament nu a fost scris și semnat? 

— Nu, din păcate. 

— Este posibil ca termenii testamentului în vigoare să fi grăbit 
uciderea lui Rex, spuse locotenentul Faulkner. 

— Greșiţi suspectându-mi familia de omor, spuse Tyler cu 
răceală. Rex i-a făcut viaţa fratelui său un iad. Sunt convins că 
Joshua Fifield și-a ucis fiul. Odată ce veți vorbi cu menajera, sunt 
sigur că veţi înțelege motivele mele de a-l suspecta. 


Locotenentul Faulkner o interogase pe Janet Gilmore la casa 
ei din Kettering Harbor, în dimineața aceea. Era o văduvă 
voinică, de încredere, cu păr cărunt, care locuia într-un mic bloc 
de apartamente, la 15 km de casa bărbatului ucis. 

— Am fost menajera lui Rex Fifield, cu jumătate de normă, 
timp de opt ani, spusese doamna Gilmore. Inainte de asta, i-a 
fost menajeră sora soțului meu defunct, Mary-Lou. Ea a 
cunoscut-o pe doamna Fifield înainte ca aceasta să moară. A 
fost o femeie așa de drăguță, devotată celor doi fii ai ei. 

— Cei doi băieţi se înțelegeau bine? întrebă locotenentul 
Faulkner. 

— Rex și Gregory erau violenţi, cum sunt adeseori copiii. 
După moartea mamei lor, Rex a avut grijă de Gregory, care 
suferea mult. Au fost foarte apropiaţi până când Gregory s-a 
căsătorit cu Madison Rogers. După asta, Rex a devenit gelos. 

— Care este părerea dumneavoastră despre Rex? 

Doamna Gilmore oftă și spuse: 

— Era un pic prea sigur pe el. Lăudăros și înclinat să bea cam 
mult. Dar nu sunt o femeie fără minte, așa că nu pot spune că 
mi-a făcut probleme reale. Gregory s-a comportat mai bine. Era 
mai gentleman, dacă înțelegeţi ce vreau să spun. 

— Cum se împăca Rex cu tatăl lui? 

— Felul în care-l trata pe bătrânul domn Fifield era 
dezgustător. Îi luă pensia și o cheltuia în cea mai mare parte pe 
alcool, în baruri. 

— Aţi spus deja unuia dintre oamenii mei că Rex a avut o 
altercație cu tatăl lui în legătură cu o secure? 

Doamna Gilmore simţi un frison. Era neplăcut să fie implicată 
într-un caz de omucidere, fie chiar și ca martor, încurajată de 
atitudinea prietenoasă a locotenentului, își deschise inima. 

— Rex s-a supărat când a descoperit că securea lipsește din 
cămara de lângă bucătărie. Toamna este frig aici. Rex avea 
obiceiul să taie lemne și să facă un mic foc în bucătărie, înainte 
de a lua micul dejun. L-am auzit făcându-i reproșuri tatălui său: 
„Hei, am găsit securea acolo unde ai ascuns-o, în garaj”. 

— Care a fost răspunsul lui Joshua? întrebă locotenentul 
Faulkner. 

— Bătrânul domn Fifield a spus că îi era frică să nu se 
împiedice de colţul de oţel al sobei și securea să-i crape capul. 
Rex a râs și a spus: „Securea stă lângă soba din bucătărie. Când 
nevasta lui Greg va muri de cancer, eu voi fi putred de bogat. 
Primul lucru pe care-l voi face va fi să te duc la un azil de 
bătrâni”. Acestea sunt exact cuvintele pe care i le-a spus tatălui 
său. 

— Este adevărat că aţi vorbit cu domnul Joshua Fifield despre 
un coșmar pe care l-a avut, doamnă Gilmore? 

— Sărmanul de el. Pot spune că era trist. Mi-a spus că a avut 
un vis legat de secure. În vis, el îl lovea pe Rex cu securea, la 
duș. l-am spus că ar trebui să-și scoată asemenea idei din cap. 
Era de neclintit în hotărârea de a nu se lăsa dus la un azil de 
bătrâni. Se temea să nu moară acolo. 

Doamna Gilmore îi dădu un biscuit pechinezului obez pe care-l 
ținea în poală, apoi continuă: A 

— l-am spus că mai bine s-ar duce la azil. In felul acesta, ar 
avea trei mese normale pe zi. Am luat asupra mea sarcina de a 
vorbi cu Rex despre lipsa de mâncare din casă. Mi-a spus să-mi 
văd de treburile mele. Nu i-aș fi făcut această observaţie dacă 
nu mi-ar fi fost milă de bătrânul domn Fifield. Eu nu am nevoie 
de bani, lucrez ca să am ocupaţie. După asta, am sunat acasă la 
Madison Fifield, la Prospect Island. Am crezut că trebuie să știe 
că Rex își înfometa tatăl. 

Interesul locotenentului Faulkner crescu. 

— Ea ce-a spus? 

— Nu a răspuns ea. Era cineva din familie. Un bărbat. A fost 
foarte amabil. Mi-am descărcat sufletul, așa cum fac cu 
dumneavoastră. M-am simţit foarte ușurată când am închis 
telefonul. 

— l-ai povestit și visul lui Joshua Fifield? întrebă locotenentul 
Faulkner cu o voce neutră. 

— Tyler Rogers a fost extrem de șocat să afle asta. A promis 
să-i spună surorii lui despre faptul că în casă nu era nimic de 
mâncare. 


— Domnule Tyler, am vorbit deja cu menajera lui Rex. V-aţi 
ținut promisiunea făcută doamnei Gilmore de a-i spune surorii 
dumneavoastră că Rex se purta urât cu tatăl lui? 

— Nu, nu i-am spus, zise Tyler nerăbdător. Madison era o 
femeie ocupată. l-am adus totul la cunoștință soțului ei. 

— Și Gregory ce a spus? întrebă prompt locotenentul. 

— A zis că va aranja cu un magazin din Kettering Harbor să le 
ducă niște produse de băcănie. 

— Știţi dacă a și făcut asta? 

Tyler ridică din umeri. 

— Așa cred. Probabil că afirmaţia lui Joshua că avea de gând 

să-l atace pe Rex a fost o scăpare. 

— Sugeraţi că ticălosul s-a întors? întrebă locotenentul. 

Tyler se încruntă. 

— Trebuie că Rex mersese prea departe în ceea ce-l privea pe 
tatăl lui. 

— Eu cred că Joshua Fifield nu are destulă putere ca să atace 
pe cineva cu atâta forţă. Cred că Rex a fost ucis de un membru 
al familiei dumneavoastră. 

Afirmația, făcută pe un ton liniștit de câtre locotenentul 
Faulkner, nu i-a sunat mai puţin șocant lui Tyler decât dacă i-ar 
fi turnat un șir de blesteme. 

— Regretata noastră mamă ne-a lăsat, mie și lui Charlene, o 
rentă anuală generoasă, spuse Tyler, fără a menţiona și că 
amândoi o cheltuiseră deja de mult timp. Unchiul meu este la 
pensie. 

— Domnule Rogers, vă tot uitaţi la ceas. Sunteţi în întârziere 
la vreo întâlnire? 

Vocea lui Tyler se îngroșă. 

— Am ceva important de rezolvat, ceva ce nu are nicio 
legătură cu investigația dumneavoastră. Mi-aș fi dorit grozav să 
poată aștepta. Aș prefera să fiu cu familia mea acum. 

Locotenentul Faulkner îl privi gânditor. 

— Prin eliminare, unde eraţi noaptea trecută, între orele 9 și 
11? 

Degetele lui Tyler, care bătuseră darabana pe blatul biroului, 
se opriră. 

— Sora și unchiul meu vă vor spune că mi-am petrecut 
noaptea cu ei, pe Prospect Island. 

— De ce aţi plecat de acasă în timpul nopţii? întrebă 
locotenentul Faulkner tăios. 

Tyler își reveni repede din surpriză. „Trebuie că servitorii m- 
au văzut plecând”. 

— Familia își imaginează, poate, că m-am dus în camera mea, 
răspunse el calm. Nu mai puteam suporta durerea. In jur de ora 
nouă, am luat șalupa vecinilor pentru o ieșire. 

— Le-aţi cerut voie? 

Vocea lui Tyler se înăspri. 

— Jack Danvers și Elaine Cawthorn sunt în prezent în vacanţă 
în China. Mi-au dat permisiunea să folosesc șalupa când vreau. 
Mi-au lăsat un set de chei. 

— În spatele grădinii lui Rex, există un debarcader, spuse 
locotenentul Faulkner. În noaptea aceea, un vecin a fost trezit 
de zgomotul unui motor. Vă sugerez că aţi navigat de la 
Prospect Island spre casa cumnatului dumneavoastră din 
Kettering Harbor și l-aţi ucis. 

— M-am dus cu șalupa la Salford, unde mi-am petrecut 
noaptea cu un prieten. Tyler era furios și în jurul nărilor îi 
apăruseră niște bășicuţe albe. Nu m-am apropiat în niciun fel de 
Rex. 

— Numele prietenului dumneavoastră. 

— Victoria Hunt, răspunse cu reţinere Tyler. 

— Va confirma? 

— Da, sunt sigur de asta, minţi Tyler. 

— Când aţi fost ultima oară la Rex acasă? întrebă locotenentul 
Faulkner. 

— Nu am fost niciodată acolo. 

— Sunteţi sigur? Locotenentul Faulkner îl urmărea 
îndeaproape cu privirea. Kettering Harbor este la numai 6 km 
de-a lungul coastei, de la Salford. 

— Sunt foarte sigur, spuse Tyler pe un ton de gheață. 

— Cum explicaţi faptul că ceasul dumneavoastră Rolex a fost 
găsit la locul faptei? 

Tyler pufni pe nas. 

— Nu știu ce... 

— Înainte de a nega că ceasul este al dumneavoastră, 
domnule Rogers, vreau să știți că am aflat că vă aparţine după 
numărul de serie de pe spate. L-aţi cumpărat în urmă cu câteva 
luni de la un magazin de bijuterii din Kettering Harbor. 

Gândurile lui Tyler alergau cu viteză. 

— Probabil că Rex mi l-a luat din cameră, în ziua în care a 
venit la prânz în casa surorii mele din Prospect Island. 

— Aţi raportat poliției absenţa ceasului? In privirea 
locotenentului Faulkner sclipea o undă de scepticism. 

— Nu, întotdeauna îmi sparg sau îmi pierd ceasurile, spuse 
Tyler cu mâhnire. Joshua Fifield este omul vostru, locotenente. 
El era îngrozit că Rex îl va abandona într-un azil pentru bătrâni. 
Mă îndoiesc că veți avea dificultăţi în a obţine o mărturie de la el 
când îi veţi pune adevărul în față. 


Vila din New York fusese anormal de liniștită, toată ziua, 

servitorii mișcându-se în tăcere de colo colo, ca niște stafii, 
respectând ordinea stabilită de Charlene și durerea acesteia în 
urma morţii surorii ei. După ceea ce i se întâmplase lui Madison, 
Charlene nu mai putea rămâne cu niciun chip pe Prospect 
Island. 

Auzi mașina lui Tyler trăgând pe alee. Liniște... apoi 
deschiderea ușii de la intrare. 

Tyler era foarte încordat și faţa lui nefericită arăta ca tăiată în 
piatră. 

— A fost o zi de iad, surioară, spuse el, mergând în livingroom 
și desfăcându-și cravata. 

— Oamenii aceia au venit la tine la birou? 

— Despre ce vorbești? întrebă el evaziv. 

— Tyler, nu face pe prostul cu mine! Privirea lui Charlene 
exprimă îngrijorare și rugăminte, pentru că ei chiar îi păsa de el. 
Am auzit cearta ta cu Madison. Ai putut să-ți răscumperi polița? 

Tyler dădu din cap, înfrânt. 

— Am primit un telefon. Înainte de a muri, Madison a 
transferat banii în contul meu, fără să-mi spună. 

Oamenii lui Terry Douglas sosiseră la biroul lui Tyler la două 
minute după plecarea poliţiei. Le spusese că toţi banii pe care-i 
datora lui Terry Douglas erau în servietă, dar ei insistaseră să-i 
numere. La sfârșit, nu numai că nu spuseseră niciun cuvânt de 
multumire, dar îl ameninţaseră, înainte de a pleca: „Ţine-te la 
distanţă de Terry Douglas, altfel, data viitoare, nu va mai fi așa 
de ușor”. Întâlnirea îl speriase de moarte pe Tyler. 

Charlene era îngrijorată. 

— Poliţia va vrea să știe unde te-ai dus după ce ai plecat de 
pe insulă, în noaptea aceea. 

— Despre ce vorbești? 

— Unchiul Badger mi-a spus că te-a văzut plecând. 

— Mi-am petrecut noaptea cu o prietenă. După o pauză lungă, 
Tyler adăugă liniștit: Poliţia zicea că au găsit ceasul meu în casa 
lui Rex. 

— Tu ce le-ai spus? 

— L-am acuzat pe Rex că l-a luat din camera mea în ziua în 
care a venit la prânz pe Prospect Island. 

— Oare te-au crezut? 

— Să sperăm că da. Tyler își turnă un scotch și adăugă cuo 
inflexiune ciudată în voce: Nervii sărmanului nostru unchi 

Badger sunt pulbere. Va fi într-o situaţie dificilă când se va afla 
că l-a atacat pe Rex. 

CAPITOLUL 18 


La sediul poliţiei din Kettering Harbor, locotenentul Faulkner 
citea transcrierea anunţului făcut la serviciile de urgență din 
Kettering Harbor în noaptea crimei. Nu era greu să-și imagineze 
scena. 

O voce de om în vârstă, tremurând de emoție: „Oh, Doamne, 
Dumnezeule, te rog ajută-mă. Fiul meu Rex este mort... ucis sub 
duș... M-am uitat pe fereastră și l-am văzut pe ucigaș plecând. 
Vă rog, veniţi repede... știu cine a făcut-o...” 

Locotenentul Faulkner știa restul poveștii. Apelul fusese făcut 
la 17 minute după miezul nopţii. Cel care apelase nu mai 
dăduse și alte informaţii, dar mai târziu fusese identificat ca 
fiind Joshua Fifield. Se pierduse timp preţios până se identificase 
postul telefonic de unde se sunase: Bolton Street nr. 3, Kettering 
Harbor. 

Douăzeci de minute mai târziu, mașina patrulei de poliție se 
oprise cu un scârțâit de roți în faţa casei Fifield. Ofițerii Abel și 
Fiorentini porniseră în goană pe alee. Deși bătuseră de mai 
multe ori în ușa de la intrare, nimeni nu răspunsese și dăduseră 
ocol casei, mergând în spatele acesteia. Când au intrat în 
bucătărie, au simţit cioburi sub picioare. Ofiţerul Abel găsise 
întrerupătorul și aprinsese lumina. Pe podea, la vedere, ca nu 
cumva să scape neobservat, se afla un ceas Rolex, cu brățara 
ruptă, un ceas scump și nelalocul lui în bucătăria cenușie. 
Zgomotul apei curgând i-a dus înspre baie, unde au dat peste 
cel mai atroce carnagiu pe care-l văzuseră vreodată... 

— A durat ceva, spuse locotenentul Faulkner, lăsând 
transcrierea pe birou, în clipa în care sergentul Robinson intră în 
încăpere cu două cești de porțelan pline cu cafea. 

— A fost coadă. Tânărul sergent, necăsătorit încă, rânji. 

— Fără nicio îndoială. Presupun că e vorba de ofițerul 
Vermont, cu numele de botez Liz. 

Sergentul Robinson puse ceștile cu cafea pe birou și își lăsă 
trupul lung și subţire pe scaunul de pe cealaltă parte a biroului. 
Locotenentului Faulkner îi plăcea să lucreze cu el pentru că 
sergentul Robinson avea un mod plăcut de a fi, respectuos și o 

intuiţie bună în cazurile dificile pe care le gestionau împreună. 

— Se pare că nu vom avea multe pauze în acest caz, îl mustră 
locotenentul Faulkner. 

— Până acum nu am dus-o prea rău, spuse sergentul 
Robinson. Servitorii lui Madison Fifield au fost remarcabil de 
cooperanţi în ceea ce privește viața ei personală. Am fost 
norocoși că am găsit o copie a testamentului ei în casa lui Rex. 

— Am nimerit într-o a dracului de fierbinte afacere, oftă 
locotenentul Faulkner. Familia Rogers nu este numai arbitru al 
stilului și uzanțelor sociale. Este privită ca o regalitate 
americană. Cazul acesta va fi probabil cel mai important din 
cariera noastră. Ce noroc am avut până acum să prindem urma 
mișcărilor lui Joshua Fifield din weekend? 

Sergentul Robinson, care întotdeauna considera că biroul lui 
Faulkner este insuportabil de neaerisit, se trase de guler și 
aruncă o privire spre fereastră, în speranţa că superiorul lui va 
observa și o va deschide. Tot ce făcea ventilatorul din tavan era 
să răspândească aerul stătut prin cameră. 

Scoțându-și carnetul din buzunar, sergentul trecu repede în 
revistă șirul de fapte: 

— Soţia lui Joshua a murit cu mulţi ani în urmă. El avea 
obiceiul să viziteze Bostockul, în fiecare an, în ultimul weekend 
din august, pentru comemorarea căsătoriei lor. Programase să 
se întoarcă în Kettering Harbor luni după-amiază. Am verificat 
că și-a petrecut nopţile de vineri și sâmbătă într-o casă 
închiriată la periferia Bostockului. A plecat de acolo pe 
neașteptate duminică după-masă. A luat expresul 45 spre New 
York. Am găsit înregistrate pe camere câteva imagini cu el 
părăsind Gara Centrală în jur de 6.15. 

— Unde s-a dus? întrebă locotenentul Faulkner. 

— intuiţia dumneavoastră este la fel de bună ca și a mea, 
domnule. 

Locotenentul Faulkner refuză să-și lase colegul să iasă din 
clenci așa de ușor. 

— Ai vreo idee de ce și-a scurtat șederea la Bostock? 
Bănuielile tale inspirate sunt adesea lăudate, Robinson. Ce 
teorie ai în legătură cu asta? 

— Ar putea fi o coincidență, spuse fără grabă sergentul 
Robinson, dar concertul de debut al faimosului tenor Luciano 
Garibaldi a fost la Opera Metropolitană. Era aniversarea 

căsătoriei lui Joshua. Se poate să se fi dus la concert din motive 
sentimentale. Casa lui este plină de înregistrări cu Garibaldi. 

Punându-și picioarele pe birou, locotenentul Faulkner spuse: 

— Menajera zice că înregistrările aparțin soţiei defuncte. 

Sergentul Robinson înghiţi o gură plină de cafea și spuse: 

— Pe șemineu e o fotografie de nuntă cu autograful lui 
Garibaldi. Se pare că nimeni nu știe când a fost dat. 

— Ce ar însemna asta, dacă teoria ta ar fi adevărată? întrebă 
locotenentul Faulkner, gândindu-se că colegul lui era ca o vulpe 
după iepure când avea o ipoteză. 

— Să presupunem că Joshua s-a dus la concert și a luat 
autograf de la Garibaldi, continuă Robinson. Singurul tren pe 
care l-ar fi putut lua spre Kettering Harbor era cel de la ora 
10.45, din Gara Centrală, care ajunge aici la cinci minute după 
miezul nopţii. Cum Rex a fost ucis între orele 9.00 și 11.00, 
aceasta îl scoate cu totul din chestiune pe Joshua. 

— Mmmm... Locotenentul Faulkner păstră tăcerea pentru un 
moment, cântărind teoria colegului său. Intră pe site-ul casei de 
bilete. Vezi dacă Joshua Fifield a cumpărat bilet pentru concert. 

Sergentul Robinson dădu din cap. 

— Bănuiala mea este că ucigașul știa de vizita lui Joshua la 
Bostock și de faptul că Rex va rămâne singur acasă. 

— Bine. Să presupunem că ai dreptate. Locotenentul Faulkner 
își înmuie un biscuit în cafea. Norocul nostru este că locuința 
Fifield se află într-o zonă retrasă. Nimeni nu admite că a văzut o 
mașină, de orice fel, parcând în faţa casei. Asta aduce în 
discuţie debarcaderul din spatele proprietăţii. Avem un vecin 
care afirmă că a fost trezit, cândva, în timpul nopţii, de 
zgomotul unui motor de barcă. Dar, în loc să ne fie de folos și să 
verifice ce oră era, el s-a întors pur și simplu pe cealaltă parte și 
a adormit la loc. 

— Asta e lipsă grosolană de consideraţie, spuse sergentul 
Robinson. Îi dăm ce merită dacă îl arestăm pentru 
obstrucționarea poliţiei. 

Locotenentul Faulkner continuă: 

— Nu este sigur nici măcar dacă barca a acostat la 
debarcaderul lui Rex sau a trecut pur și simplu în jos pe râu, 
înspre mare. Când erai plecat să aduci cafeaua, a sosit raportul 
medical. Joshua Fifield a murit de atac de cord, după ce a sunat 
la poliţie. Toate cazurile de omor cu securea lasă un anume 

model de urme de sânge. Medicul spune că a găsit sânge pe 
hainele lui Joshua, când a descoperit trupul. Cu alte cuvinte, 
Joshua Fifield nu este omul nostru. 

— Păcat. Sergentul Robinson își ţuguie buzele ca pentru a 
fluiera. Asta distruge sugestia lui Tyler Rogers că prostul 
tratament aplicat tatălui său de către Rex a fost motivul 
omuciderii. Asta ar fi însemnat o soluţionare rapidă. 

Locotenentul Faulkner era tăcut. Să fie Tyler Rogers un tânăr 
decent, strivit de durere, pus la pământ de presiunea 
responsabilităţilor afacerii sale? Sau știe mai multe despre 
uciderea lui Rex decât spune? Din experienţă, locotenentul 
Faulkner își închipuia că cei mai mulţi oameni ar fi luat o mică 
pauză, înainte de a se întoarce la muncă, după moartea unei 
surori. Să fie posibil oare ca Tyler Rogers să acopere o afacere 
dubioasă despre care Madison nu știuse nimic? 

Scuturându-și câteva firimituri de biscuit de pe cămașă, 
locotenentul Faulkner întrebă: 

— Poţi găsi un motiv logic pentru care Joshua să ia securea în 
living, după ce a găsit cadavrul? Ar fi trebuit să știe că se 
autoincrimina punând mâna pe ea. 

Sergentul Robinson răspunse: 

— Comportamentul lui Joshua poate sugera dorinţa lui de a se 
înarma, în caz că ucigașul se întorcea. Când a sunat la urgenţă, 
i-a spus operatorului că l-a văzut pe ucigaș părăsind locuinţa. 
Aceasta micșorează numărul de suspecți. li cunoștea pe toți 
membrii familiei lui Madison Rogers, pentru că luase prânzul cu 
ei. Păcat că a fost copleșit de descoperire și a făcut atac de cord 
înainte de a spune pe cine a văzut. Abel și Florentini au avut un 
șoc când l-au găsit mort. Era așezat în living-room, cu mâna 
încleștată pe receptor și cu cealaltă ţinând strâns mânerul 
securii. 

— Fosta soţie a lui Tyler Rogers, Victoria Hunt, afirmă că el și- 
a petrecut toată noaptea cu ea, spuse pe gânduri locotenentul 
Faulkner. 

— Ea cum arată? întrebă sergentul Robinson, servindu-se din 
cutia cu biscuiţi de pe birou, fără să ceară permisiunea 
superiorului său. 

— Blondă planturoasă. Numai lapte și miere - teribil de 
nerăbdătoare să ajute poliţia în orice fel poate. Mills și Florentini 
nu pot pune la îndoială sinceritatea mărturiei ei sau să găsească 

vreo neclaritate în povestea ei. Fie spune adevărul, fie este o 
actriță desăvârșită. 

— Crezi că Tyler Rogers ar fi putut s-o plătească să mintă 
pentru el? 

— Se știe că se întâmplă tot felul de lucruri ciudate. 
Locotenentul Faulkner își mângâie barba. Testamentul lui 
Madison Fifield stipulează că venitul provenit de la un cont 
discreţionar revine familiei ei la moartea unuia sau a celor doi 
fraţi. Uciderea lui Rex a dus la trecerea averii ei în alte mâini, 
ceea ce este o coincidenţă prea mare, după părerea mea. 

— Intocmai! spuse sergentul Robinson. 

— Este un caz pe care nu ne permitem să-l lăsăm nerezolvat, 
spuse locotenentul Faulkner. Familia Rogers are prieteni foarte 
bine plasați. Dacă nu ne ferim spatele, putem ajunge și rămâne 
la munca de birou până ne pensionăm. Tăcu, apoi adăugă pe un 
ton de nemulțumire evidentă: Am convingerea că în spatele 
acestei afaceri se află Tyler Rogers. Cealaltă posibilitate este ca 
el să știe care membru al familiei sale a făcut-o și stă, în mod 
deliberat, departe de Prospect Island, pentru a ne împiedica să 
aflăm. 


Art Gunning era un servitor subţirel, cu păr castaniu, în jur de 
50 de ani, a cărui atitudine politicoasă, plină de deferenţă, 
rezervată masca o părere de rău sinceră pentru moartea 
angajatoarei lui. 

— Domnul Bridges este gata să stea de vorbă cu 
dumneavoastră, locotenente. Trebuie să vă aduc la cunoștință 
că a primit foarte prost moartea nepoatei lui. 

După ce-și formaseră o impresie favorabilă despre Gunning, 
când se întâlniseră cu el mai devreme în acea zi, locotenentul 
Faulkner spuse cu asprime: 

— Inainte de a vorbi cu domnul Bridges, vreau să treci 
împreună cu mine prin evenimentele de ieri, încă o dată. Vreau 
să-mi fie clar ce s-a întâmplat. 

Vocea servitorului tremură puţin în timp ce-și spuse povestea. 
Locotenentul îl întrerupse foarte des și îi puse întrebări, pentru a 
lămuri toate aspectele. 

— Ești sigur că Rex Fifield nu a contactat familia pentru a-și 
prezenta condoleanţele, după moartea lui Madison Fifield? 

— La cererea domnului Tyler Rogers, am răspuns la toate 

apelurile, spuse Gunning. Sunt absolut sigur că Rex Fifield nu a 
sunat, deși am răspuns la un apel al fratelui său la scurt timp 
după ora 7.00. Aflase despre moartea soţiei, ascultând știrile de 
la ora 7.00 la radio. Era furios că familia nu-i comunicase lui mai 
întâi. 

— Ce s-a întâmplat după aceasta? întrebă locotenentul 
Faulkner. 

— Domnul Lazenby s-a întors acasă. 

Locotenentul Faulkner se încruntă, dând semne că era foarte 
atent. 

— Este vorba de Lazenby care a fondat lanţul de hoteluri? 

— Nu, lanţul de hoteluri a fost fondat de tatăl lui. Domnul 
Cecil Lazenby, răspunse Gunning. Eu vorbesc despre fiu, domnul 
lan Lazenby, deși cred că lucrează pentru tatăl său. 

— Din ce motiv venise lan Lazenby pe insulă în acest 
weekend? întrebă locotenentul Faulkner. 

— El și Charlene Rogers și-au anunţat logodna în faţa familiei. 

— Au fost prezenţi și părinţii lui lan Lazenby? 

— Nu, cred că au rămas la New York. 

— Mi s-a spus că lan Lazenby a fost nevoit să plece, ieri 
dimineaţă, spuse locotenentul Faulkner. 

— Da. Se pare că a avut o întâlnire neașteptată în Kettering 
Harbor. 

Locotenentul Faulkner era ușor nelămurit. De ce fiul unui 
miliardar, care fusese invitat să-și petreacă weekendul cu 
familia logodnicei sale, ar da prioritate unei întâlniri de afaceri? 
Poate în cazul în care propriii lui părinţi nu ar aproba logodna și 
ar fi nevoit să tăinuiască o afacere, pentru a strânge ceva mai 
multe fonduri pentru el și viitoarea soție? 

— Când s-a întors acasă lan Lazenby? întrebă locotenentul 
Faulkner pe un ton neutru. 

— In jur de 7.30, răspunse Gunning. Domnul Rogers mi-a spus 
că pot merge în camera mea după aceasta, pentru că nu mai 
era nevoie de mine. Locotenente, este un mic amănunt pe care 
am uitat să-l menţionez ultima dată când am vorbit. 

— Da, care anume? 

— La 8.50, l-am auzit pe domnul Lazenby plecând de aici cu 
elicopterul. Mă tem că nu știu să spun unde s-a dus. Trebuie să-l 
întrebaţi pe el. 

Badger voia cu disperare să bea ceva, dar se temea că dacă 
șchioapătă în drum spre bufet, locotenentul Faulkner s-ar putea 
întreba dacă și-a deranjat vreun disc de la coloană mânuind 
securea împotriva lui Rex. Durerea de spate era groaznică de 
când se forțase, în noaptea anterioară. 

Locotenentul începu interogatoriul prin a spune: 

— Domnule Bridges, îmi pare nespus de rău că trebuie să vă 
chestionez așa de curând, după tragedia de ieri. L-a contactat 
cineva din familia dumneavoastră pe Rex, să-i spună despre 
moartea lui Madison Fifield? 

— Nu. 

— Este adevărat că rudele dumneavoastră nu-l plăceau pe 
Rex? întrebă locotenentul Faulkner. 

— Ce fel de întrebare este aceasta? Cu ochii împăienjeniți și în 
defensivă, Badger își trăgea capul înapoi, ca un cal de luptă 
bătrân. 

— După cum spun servitorii, l-aţi atacat pe Rex în timpul 
prânzului, într-una din zile. 

— Cineva trebuia să-i despartă pe Rex și pe Gregory, care se 
băteau, spuse apăsat Badger. 

— Haide, haide, domnule Bridges. Poţi mai mult de-atât. Ţi-ai 
înfipt mâinile în gâtul lui Rex și a trebuit să fii smuls de lângă el. 

— Nu-mi aduc aminte, vă spun cinstit. Bineînţeles că își 
amintea. Rex îi inspira imaginea comandantului sadic de la care 
primise ordine în Vietnam; aproape își ieșise din minţi și-l 
ucisese pe comandantul Howe, cu câteva secunde înainte de a fi 
prinși într-o ambuscadă de către dușman. După masacrarea 
companiei lor, Badger stătuse ascuns sub o grămadă formată 
din cadavrele camarazilor lui, așteptând plecarea dușmanilor, și 
reușise să găsească drumul înapoi până la tabăra-aerodrom a 
aliaților. 

— Ce ai simţit când ai aflat că Rex urma să moștenească 
averea prin testamentul lui Madison Fifield? întrebă locotenentul 
Faulkner. 

Badger era prea șocat pentru a răspunde. „Cum dracului 
aflase locotenentul Faulkner despre testament? Am vrut să-l 
ucid pe Rex”. 

— Ai fost tentat să-l sugrumi din nou? Sau plănuiai încă de 
atunci să ridici securea asupra lui? Ei bine, domnule Bridges? 

După o pauză lungă, Badger mormăi: 


VP - 123 


— Nu era drept. 

— Ce aveai în plan să faci în legătură cu asta? 

— Nimic. 

— Mi s-a spus că, în noaptea de dinaintea zilei în care a murit 
Madison Fifield, aceasta a decis să modifice termenii 
testamentului, domnule Bridges. Pe cine ar fi favorizat noul 
testament? 

— Madison mi-a spus că intenţiona să-și pună averea într-un 
cont confidenţial, pentru mine. După moartea mea, averea urma 
să le revină lui Tyler și lui Charlene. Plănuia să stabilească o 
sumă de plătit cash soțului ei Gregory, dar a murit înainte să le 
dea instrucțiuni avocaților ei să întocmească un alt testament. 

Locotenentul Faulkner schimbă discuţia: 

— Este adevărat că Gregory Fifield a sunat acasă la scurt timp 
după ora 7.00, seara trecută? 

— Sărmanul a aflat despre moartea lui Madison la știrile de la 
ora 7.00. Vestea l-a lovit puternic. 

— Unde ai fost între orele 9.00 și 11.00 noaptea trecută? 
întrebă locotenentul Faulkner. 

— Aici. Durerea pentru soarta lui Madison devenea prea mare 
pentru a o suporta și Badger își șterse lacrimile din ochi cu o 
mână tremurândă. Se simţea ca un ceas care-și învârte limbile 
tot mai încet. 

— Poţi dovedi? 

— Nu, m-am dus la culcare pe la ora 9.00. 

— Te-ai întors pe iaht, vreun moment, în timpul nopţii? 

— Nu. 

— Eu îţi sugerez că ai mers cu iahtul până la Kettering Harbor 
și l-ai ucis pe Rex. 

— Prostii! Badger se uită cu resentimente la locotenentul 
Faulkner. 

— Rolexul tău a fost găsit la locul crimei. 

— Ce tot spui? 

— Domnule Bridges, negi că ai primit cadou un Rolex de la 
nepotul tău? Vocea locotenentului Faulkner era plină de 
scepticism. 

— Asta e ceva nou. 

— Ceasul Rolex a fost cumpărat de nepotul tău Tyler de la un 
magazin din Kettering Harbor. Bijutierul și-l amintește cu 
exactitate, spunând că voia să ţi-l dea de ziua ta de naștere. 

— Nu este al meu afurisitul de ceas. Tyler nu mi-a dat 
niciodată un ceas. Trebuie că l-a plantat cineva în casa lui Rex. 

— Dacă nu l-ai ucis tu pe Rex, cine crezi că a făcut-o? întrebă 
locotenentul Faulkner. 

— Rex era o poamă. Poamele atrag poame. 

— Ştiai că Tyler a părăsit locuinţa pe la ora 9.00 seara 
trecută? 

— Nu, nu știam, minţi Badger. 

— Ce-mi poţi spune despre deplasările nepoatei tale? 

— Va trebui s-o întrebi pe Charlene despre ce a făcut ea. 

Durerea lui Charlene față de moartea lui Madison îl 
surprinsese pe Badger, dar încă ţinea minte cât de geloasă 
fusese pe sora ei când erau niște copile. Să fie al naibii dacă îi 
va furniza el vreun alibi. 

După ce locotenentul Faulkner plecă, Badger se duse 
șchiopătând spre dulapul cu băuturi și își turnă un gin. Spatele îl 
durea îngrozitor. 

Locotenentul pierduse timpul degeaba chestionându-l. Rex 
era mort - ucis sub duș, exact ca în visul tatălui lui. O soartă 
potrivită pentru un nenorocit ca el, rău și intrigant. Acum, tot ce 
voia Badger, în timp ce punea mâna pe sticla de gin, era să 
șteargă suferinţa lăsată de moartea lui Madison. 

CAPITOLUL 19 


Miercuri dimineaţă, locotenentul Faulkner luă avionul spre 
New York și făcu o vizită la vila familiei Rogers din Morgan Bay. 
Făcuse apel la Charlene pentru a-i permite să o intervieveze, dar 
doctorul ei - posibil alertat de familie - semnase un certificat 
prin care era exceptată de la interogatoriu și nu-i permisese să 
discute cu ea. Se pretinsese că era prea afectată de moartea 
surorii ei pentru a vorbi cu cineva, dar potrivit servitorilor de la 
Prospect Island, fusese geloasă pe Madison. 

Până acum, investigația locotenentului Faulkner trăsese loz 
necâștigător. Alibiul lui Tyler Rogers fusese verificat și echipa de 
la feribotul ce transborda mașini din North Island stabilise că 
niciun membru al familiei nu părăsise Prospect Island în noaptea 
crimei. Ferocitatea atacului cu securea fusese așa de mare, 
încât Faulkner scosese din discuţie posibilitatea ca ucigașul să 
fie o femeie. Deși Charlene nu avea nicio intenţie să coopereze 
cu el, dacă vorbea cu ea putea să-i scape, în mod inconștient, 
un fapt mărunt sau un detaliu care să-i ofere indiciul de care 
avea nevoie în rezolvarea cazului. 

Locotenentul Faulkner apăsă pe soneria de la intrare și o auzi 
răsunând în interiorul casei. Familia Rogers și prietenii ei păreau 
a face tot ce era posibil pentru a obstrucţiona investigația. 
Oamenilor bogați nu le place să fie implicaţi în cercetarea unor 
crime, pentru că aceasta le afectează statutul social, își propuse 
să ţină minte să facă o descindere la birourile din Manhattan ale 
lanțului de hoteluri Lazenby și să stea de vorbă cu indiscutabilul 
moștenitor, lan Lazenby, înainte de a se întoarce la Kettering 
Harbor. Dacă lanţul de hoteluri se afla în dificultate financiară 
sau dacă lan Lazenby fusese înstrăinat de părinţii lui din cine 
știe ce motiv, era posibil ca el să-l fi ucis pe Rex, pentru a pune 
mâna pe averea familiei Rogers. Nu ar fi primul bărbat care se 
căsătorește cu o femeie bogată. 

Ușa de la intrare se deschise în sfârșit și locotenentul Faulkner 
se trezi, în mod neașteptat, față în față cu logodnicul lui 
Charlene, lan Lazenby. 

— Bună dimineaţa. Cu ce vă pot fi de folos? 

Locotenentul se prezentă și lan Lazenby îl invită în antreu. 
Evenimentele din weekend erau, indubitabil, întipărite în 
memoria hotelierului. Ceea ce trebuia să fi fost un moment plin 
de bucurie, ca urmare a anunţului logodnei lui cu Charlene, 
fusese întunecat de o tragedie. Nimic nu l-ar fi putut pregăti pe 
lan pentru moartea prematură a lui Madison. Reacţia lui, 
deopotrivă cu reacția familiei, fusese una de șoc fără margini și 
groază. lan își amânase întâlnirile de afaceri pe toată 
săptămâna, pentru a o consola pe Charlene. 

— Scopul venirii mele este de a o vedea pe Charlene Rogers, 
începu locotenentul. 

— Mă tem că încă nu se simte destul de bine pentru a vedea 
pe cineva, spuse lan. 

— Cine hotărăște asta? Neplăcerea se simţi în vocea 
locotenentului. 

— Medicul ei personal - doctorul Enright. 

— Asta-i a doua mea vizită. Nu concep să fiu refuzat din nou. 

— Doctorul Enright insistă că nu trebuie deranjată. Poate vă 
ajut eu. 

lan simţi că locotenentul Faulkner era pe punctul să se 
supere, când, brusc, se răzgândi și întrebă: 

— Domnule Lazenby, aveţi vreo idee cine l-a ucis pe Rex 
Fifield? 

— Nu, mă tem că nu. 

Locotenentul Faulkner întrebă, cu un zâmbet de îngăduinţă 
forţat: 

— De fapt, de ce aţi plecat de pe Prospect Island duminică 
dimineaţă? 

— Trebuia să rezolv o problemă de afaceri. 

— Mi s-a spus că întâlnirea aceea v-a ţinut ocupat cea mai 
mare parte a zilei. 

— Da. Pe când plecam de la hotelul tatălui meu din Kettering 
Harbor, m-am ciocnit de un prieten care mi-a spus că a auzit la 
știri, la radio, despre moartea lui Madison Fifield. Simţțeam că nu 
mă mai ţineau picioarele, nu mă jenez să vă spun asta. 

Reacţia promptă al lui lan fusese să se întoarcă în grabă la 
Prospect Island, pentru a avea grijă de Charlene. Acesta fusese 
primul test adevărat al iubirii lor și dorise ca ea să știe că se 
poate baza pe el. Privirea febrilă din ochii ei îi amintise de o 
pasăre pe moarte și o strânsese la pieptul lui, în timp ce ea 


VP - 127 


plânsese pe umărul lui. 

— Trebuie să fi fost un moment greu pentru familia lui 
Madison Fifield, remarcă locotenentul Faulkner, urmărindu-l 
atent cu privirea pe lan. 

Acesta aprobă, dând din cap, rememorând cât de fragilă o 
simţise pe Charlene în braţele lui. 

— Au fost devastaţi, absolut devastaţi, replică el. Se simţise 
vinovat pentru că nu fusese lângă Charlene mai devreme în ziua 
aceea, pentru a-i fi alături în chinul ei. Se gândise: „Măcar dacă 
Charlene n-ar fi fost martoră la atacul rechinului. Durerea este 
acolo, în ochii ei și mă îngrozește ideea că niciodată nu va 
dispărea. Mi-ar plăcea să fie la fel cum era înainte ca Madison să 
moară. Vreau să văd sclipirea din ochii ei, să aud din nou râsul 
ei vesel”. Nu trebuia să o las singură în acea duminică. 

— La ce oră v-aţi întors pe insulă în noaptea aceea? întrebă 
locotenentul Faulkner. 

— La 7.30. 

— Domnule Lazenby, trebuie să stabilesc dacă Rex a avut 
vreun contact cu familia lui Madison Fifield după moartea ei. 

— Asta trebuie să-i întrebaţi pe ei. Eu nu știu. lan gândea în 
sinea lui: „Oare locotenentul Faulkner chiar crede că eu îi voi 
spune ceva folositor pentru ancheta lui? Familia Rogers este 
zdrobită de moartea lui Madison. Charlene nu se poate opri din 
plâns. Tyler arată de parcă i s-a dat o pedeapsă pe viaţă și 
Badger trage zdravăn la măsea. Este de mirare că erau cu toţii 
supăraţi pe conţinutul straniu al testamentului lui Madison?” 

— Aveţi datoria să-mi spuneţi, dacă știți ceva. 

Neplăcându-i tonul suspicios al locotenentului, lan spuse 
repede: 

— Charlene a fost înnebunită de durere. Nu a mai putut 
suporta să rămână pe insulă. A insistat să plece, așa că am dus- 
o cu elicopterul acasă, la părinţii mei, la New York, unde am 
avut cu toţii grijă de ea. 

— Părinţii dumneavoastră vor confirma acest lucru? întrebă 
locotenentul Faulkner. 

— Da. 

— La ce oră aţi plecat de pe insulă? 

— La 8.15. 

Ochii locotenentului îl priviră cu suspiciune. 

— Am aflat că v-aţi anunţat logodna în fața familiei lui 

Charlene sâmbătă seara. De ce erau absenţi părinţii 
dumneavoastră? 

— Plănuiam să ne întoarcem la New York și să sărbătorim 
împreună cu ei, mai târziu, în cursul acestei săptămâni. 

— Este vreo fărâmă de adevăr în sugestia că aţi fi înstrăinat 
de ei? întrebă locotenentul Faulkner. 

— Nici poveste, spuse lan, privind aproape imperceptibil cu 
uimire. 

lan recunoștea că fusese o greșeală să vorbească cu poliţia, 
atâta vreme cât nu era pregătit să spună ceva. Se ruga la 
Dumnezeu ca poliţia să nu o suspecteze pe Charlene. 

Locotenentul Faulkner spuse: 

— Este adevărat că lanţul de hoteluri Lazenby are dificultăţi 
financiare? 

— Nimic nu ar putea fi mai fals. Compania tatălui meu a 
cumpărat recent două hoteluri de la Rogers Enterprises. 

— Eraţi la curent cu dispoziţiile testamentului lui Madison 
Fifield? 

— Nu, asta-i privește pe avocații lui Madison Fifield, spuse lan, 
într-un fel care îi sugera poliţistului că îi răpise destul de mult 
timp. 

— Vă mulţumesc pentru că aţi răspuns întrebărilor mele, 
domnule Lazenby, spuse locotenentul Faulkner. Acum, trebuie 
să insist să vorbesc cu doctorul Enright. 

— Nu este aici, spuse repede lan. A fost însă, ca să-mi dea 
acest certificat care o scutește pe Charlene de la a primi vizite, 
indiferent cine ar veni. 

Locotenentul Faulkner citi certificatul și spuse: _ 

— Expresia „până la noi recomandări” este cam vagă. Incep 
să cred că familia ei nu vrea să ne întâlnim. 

— Nu-i adevărat, spuse cu fermitate lan. Familia abia dacă-l 
cunoștea pe Rex Fifield. Bănuiesc că știți că a fost la închisoare. 
Se poate să fi cerut informaţii de la cine nu trebuia, cât a fost 
închis, și să se fi amestecat cu cine nu era cazul, după eliberare. 
Traficul de droguri este o afacere periculoasă. 

— lan, cine a fost? întrebă Charlene din capul scărilor, după 
ce poliția plecă. Am auzit zgomot de mașină. 

lan ezită. 

— Poliţia. 

— Ce au vrut? 

Charlene era bănuitoare și lan avu sentimentul absurd că o 
pierduse, că niciodată nu va mai fi a lui. Faptul că se 
îndrăgostise de ea era cel mai minunat lucru care i se 
întâmplase vreodată. De ani de zile, lanţul de hoteluri al 
părinţilor îi consumase timpul și energia și se simţea îndatorat 
faţă de Charlene că îl readusese la viaţă. Nu trebuia să permită 
ca suferinţa pentru moartea lui Madison să intervină între ei. 

— Nu mi-ai răspuns la întrebare, lan. 

— Este vorba despre treaba asta groaznică cu uciderea lui 
Rex, spuse lan. Poliţia voia să te elimine de pe lista de 
interogatorii. Le-am spus că am plecat amândoi de pe Prospect 
Island cu elicopterul și ne-am petrecut noaptea cu părinţii mei. 
Nu trebuie să-ţi fie teamă. Vom avea grijă de tine. Totul va fi 
bine. 

— M-ai făcut să mă simt așa de specială, adăugă încetișor 
Charlene, reținându-și lacrimile. Le vei mulțumi părinţilor tăi în 
numele meu, nu-i așa? 

CAPITOLUL 20 


— Ceva ne scapă, remarcă sergentul Robinson, amestecând 
în cafea să se topească zahărul. Joshua Fifield putea să ia 
autograful lui Luciano Garibaldi înainte de concert, să nu se fi 
dus acolo și să se întoarcă în Kettering Harbor mult mai 
devreme în noaptea aceea. 

— Incetează să încerci să mă înveselești, mormăi locotenentul 
Faulkner. Examenul medical spune că pe hainele lui Joshua nu 
erau pete de stropi de sânge care să ateste că el l-a atacat pe 
Rex. Aș da orice să aflu dacă Joshua a stat sau nu la concert. 

Cercetările la casa de bilete a Operei Metropolitane 
dezvăluiseră că Joshua Fifield nu-și folosise cardul de credit sau 
un cec pentru a-și cumpăra bilet, duminică noaptea. Dacă a fost 
la concert, trebuie că a plătit biletul cu cash. 

— Nu pot să nu spun că ziua mea a evoluat de la rău la mai 
rău, continuă locotenentul Faulkner. Nu numai că am fost 
împiedicat să o interoghez pe Charlene Rogers, dar am fost și 
obligat să vorbesc cu logodnicul ei, lan Lazenby. 

— Cum este tipul? 

— Prea calm și prefăcut pentru gustul meu, replică 
locotenentul Faulkner. M-am gândit că, până la urmă, voi 
descoperi ceva, așa că i-am interogat pe părinţii lui, dar ei au 
confirmat că el și Charlene și-au petrecut noaptea crimei 
împreună cu ei. M-am simţit ca un prost mi-a trecut prin cap că 
ar putea să mă mintă. Inainte de a pleca din New York, l-am 
anchetat pe Luciano Garibaldi, la hotelul Mandarin Oriental. Mi 
s-a părut un tip cumsecade. Nu și-a putut aminti când sau în ce 
circumstanţe a scris autograful pe fotografia de căsătorie a lui 
Fifield. 

— L-a recunoscut pe Joshua într-o fotografie recentă? întrebă 
sergentul Robinson. 

Locotenentul Faulkner scutură din cap cu regret. 

— N-am avut asemenea noroc. Are mai mulţi fani decât tine, 
iar eu am avut concurenţă nerăbdătoare. 

— Te-ai străduit cât ai putut, domnule. 

— Trebuie să ne străduim și mai mult decât putem, Robinson. 

Trebuie să aflăm cine l-a ucis pe Rex Fifield. Am fost asaltaţi oră 
de oră de presă. Până acum, toate indiciile posibile pe care le- 
am urmat s-au soldat cu eșec. Nu este cel mai bun moment al 
nostru. 

Sergentul Robinson se pricepea să dea o întorsătură pozitivă 
oricărei situații. 

— Să nu uităm că Joshua Fifield i-a mărturisit menajerei că ar 
vrea să-l taie pe Rex sub duș, domnule. Nu este greu de 
imaginat ce s-a întâmplat când a ajuns acasă. L-a găsit pe fiul lui 
într-o stare de euforie sălbatică. Madison Fifield murise și Rex 
tocmai se trezise cu o mulţime de bani. Avea acum mijloacele 
financiare să-și abandoneze tatăl într-un azil. Cel mai groaznic 
coșmar al lui Joshua era pe punctul să devină realitate. Ce-ai 
zice dacă s-a dezbrăcat în pielea goală înainte de atacul cu 
securea, și mai târziu a făcut baie și s-a îmbrăcat cu haine 
curate, înainte de a suna la poliţie? 

Era o teorie perfectă, atâta timp cât era doar o teorie, numai 
că sergentul Robinson nu credea nici el un cuvânt din ceea ce 
spusese. Motivul pentru a o expune fusese, de fapt, să-i schimbe 
în bine starea de spirit locotenentului Faulkner. Sergentul era, 
de asemenea, conștient că, dacă lucrurile ar degenera, ar putea 
să revină la teorie, pentru a salva situaţia, în eventualitatea că 
acest caz ar părea să nu aibă soluţie. Se abţinu să spună acest 
lucru, ca să nu-l demoralizeze pe locotenent din nou. 

Locotenentul Faulkner încetă să-și mai mângâie barba. 

— Vrei să spui că a blufat de două ori? întrebă cu o 
neașteptată expresie de interes. 

— Joshua putea să se fi gândit că era mai bine să-și acopere 
crima oferind dovada decât încercând să o distrugă, sugeră 
sergentul Robinson. Există întotdeauna o șansă ca, în ultimă 
instanţă, criminalului să-i scape ceva și astfel să fie prins. 

— Nu trebuie să optăm pentru o soluţie ușoară, spuse, în 
defensivă, locotenentul Faulkner. Am putea sfârși prin a arăta ca 
o pereche de proști, dacă se dovedește că Joshua are alibi. 
Trebuie să-i fi vorbit cuiva despre planurile lui de duminică. 
Sarcina noastră este să aflăm cui. 


În după-amiaza următoare, locotenentul Faulkner stătea în 
picioare în faţa lui Gregory, în living-roomul familiei Rogers, din 
Prospect Island. 

— Aţi trecut printr-o încercare teribilă, domnule Fifield. Vă rog 
să acceptați condoleanţele mele sincere. 

Faţa lui Gregory era trasă, iar vocea plină de emoție. 

— Incă nu pot accepta că Madison nu mai este. Când am 
văzut-o ultima oară, mi-a spus cât de mult mă iubește. Asta nu 
s-ar fi întâmplat dacă și-ar fi petrecut weekendul cu mine, în vila 
de la New York... 

Locotenentul Faulkner știa că, mai devreme, în săptămâna 
aceea, Gregory se dusese cu Badger Bridges la casa mortuară 
din Kettering Harbor pentru a identifica rămășițele pământești 
ale soţiei lui, care fuseseră aduse la mal de flux. Medicul legist 
ajunsese la concluzia, după adâncimea mușcăturilor și 
circumferința fălcilor, că Madison fusese atacată de un rechin 
alb mare. Gregory identificase, de asemenea, trupurile fratelui și 
tatălui lui, înainte de a pleca de pe Prospect Island. Până acum, 
fusese sedat bine și abia în momentul acesta locotenentul 
Faulkner avu ocazia să-l interogheze cum trebuie. 

— Cu siguranţă aveți o idee despre cine l-a ucis pe Rex. Spuse 
nerăbdător Gregory. 

— Facem și noi ce putem, domnule Fifield. 

— Nu pot să cred că Rex este mort. Mă aşteptam să aibă o 
viaţă lungă. Sănătatea pe care am moștenit-o de la părinţi ne-a 
scăpat cu cruzime printre degete, spuse Gregory. Apoi adăugă 
cu o urmă de resentiment: Ce vă ia atât de mult să aflaţi cine a 
făcut asta? 

— Este încă devreme, zise încet locotenentul Faulkner. Așa 
cum a explicat deja sergentul Robinson, tatăl dumneavoastră nu 
a fost ucis. A murit de infarct. Nu a putut suporta să dea peste 
cadavrul lui Rex. 

— Oricine l-a omorât pe Rex este responsabil, moral, și de 
moartea tatălui meu. 

Locotenentul Faulkner se gândea că Gregory are probabil 
dreptate, deși expertiza medicală nu confirma acest lucru. Cine 
credeţi că l-a ucis pe Rex, domnule Fifield? întrebă el cu 
blândețe. 

— Nu ar trebui să le întrebaţi asta pe rudele mele prin alianță? 

— Ușurel, domnule Fifield. Nu vreţi, cred, să spuneţi ceva ce 
aţi putea să regretați. 

— La dracu’ cu precauţia, locotenente. Vreau dreptate pentru 
fratele și tatăl meu. 

Gregory traversă încăperea, mergând la birou, și luă un 
document dintr-un sertar. „Rex nici măcar nu a fost îngropat și 
rudele își împart deja prada”, se gândea el cu amărăciune. Încă 
nu uitase conversaţia pe care o auzise în dimineaţa aceea între 
Badger și Charlene. 


— Nu voi regreta că văd pentru ultima oară acest loc, spuse 
Badger, dând peste cap un alt gin, pentru a-și amorti angoasa și 
durerea. 

Charlene zăbovise pe insulă, să împacheteze lucrurile lui 
Madison, și era nerăbdătoare să plece cât mai repede posibil. 

— Nu mai avem de ce să rămânem aici, spuse ea. Madison ar 
fi dorit să ne vedem de viețile noastre. 

— Mai ușor de zis decât de făcut, mormăi Badger. Am făcut 
tot ce-am putut să o salvez. 

Charlene închise ochii a neputinţă. 

— Te rog, să nu mai vorbim despre ce s-a întâmplat... Trebuie 
să ne scoatem din minte întâmplarea asta. 

Badger își drese glasul și spuse cu stângăcie: 

— Trebuie să obţinem un preț rezonabil pe casă. 

Gregory spuse cu voce de gheață: 

— Nu oblig pe niciunul dintre voi să rămână. 

Uluiţi, cei doi își ridicară privirile și îl văzură pe Gregory stând 
în pragul ușii dinspre terasă. 

— Intenţionezi să locuiești aici? Șocul îl scoase din atitudinea 
lui obișnuită de taciturn. Ești nebun. Niciodată nu vei putea să 
continui să-ţi trăieşti viața. 

— Testamentul lui Madison stipulează că am dreptul să stau 
aici câte zile mai am, continuă Gregory. Nu am voie să vând sau 
să închiriez casă, care revine familiei voastre abia după moartea 
mea. 

După surpriza de pe fețele lor, era evident că cei doi uitaseră 
această clauză minoră din testament. 

— Banii din contul discreţionar al lui Madison ne revin nouă 
acum, spuse Badger. Tu ai rămas fără niciun ban. 

„Tu, bastard înfumurat! se gândea Gregory, încleștându-și 
fălcile și privindu-l fix pe Badger. Dacă Rex ar fi trăit, el și cu 
mine am fi fost putrezi de bogaţi acum. Am rămas fără un ban”. 

Gregory spuse: 

— Înainte de a mă căsători cu Madison, avocatul meu m-a 


VP - 134 


prevenit asupra contractului prenupţial, pe care l-am semnat, la 
cererea avocaţilor ei, că era fără cusur. De asemenea, mi-a spus 
că nu avea nici asigurare personală. 

Gregory se opri de la a adăuga cu amărăciune: „Am fost un 
prost că nu am obiectat atunci, dar m-am gândit că nu are 
importanţă”. 

— Ne simţim ușurați că știi, spuse scurt Badger. 

Până în acel moment, Gregory fusese indecis în ceea ce 
privea planurile lui. 

— Sunt conştient că moartea lui Rex îmi anulează 
perspectivele financiare. Am iubit-o pe Madison și am de gând 
să stau aici, din respect pentru memoria ei. 

Simţindu-se încurcat de faptul că depășise o limită, Badger 
spuse: 

— Mai bine ai trăi undeva unde nu există amintiri dureroase. 
Ar trebui să părăsești insula. 

— Nu sunt pregătit să uit că fratele meu a fost ucis, spuse 
Gregory cuprins de nebunie. Și se uita fix la fețele celor doi a 
căror soartă se schimbase așa de radical de când murise Rex. 


Acum, când îi înmâna o copie a testamentului lui Madison 
locotenentului Faulkner, expresia lui Gregory era o combinaţie 
neplăcută de furie, neîncredere și frustrare. 

— Sunt convins că a fost ucis din cauza testamentului soţiei 
mele. 

— Cu siguranţă, a oferit familiei un motiv puternic, spuse 
locotenentul Faulkner. Ce s-ar fi întâmplat dacă fratele 
dumneavoastră ar fi trai? 

Întrebarea îl luă pe Gregory prin surprindere. 

— Rex și cu mine am fi înotat în bani, răspunse el. Familia lui 
Madison ar fi rămas lefteră. Un salariu de bază de la Rogers 
Enterprises era tot ce puteau aștepta. Asta, dacă voiau să 
rămână angajaţi acolo. Eu unul nu aș fi avut încredere că nu ar fi 
delapidat banii companiei. Probabil că Rex i-ar fi dat pe toți 
afară înainte să aibă ei ocazia să o facă. Ar fi spus că le-a dat ce 
meritau. 

— Nu este cam copilăresc? întrebă locotenentul Faulkner. 
Vorbim despre familia soției dumneavoastră. Membrii ei aveau 
tot dreptul să fie furioși că au fost excluși din testament. 

În vocea lui Gregory se citea indignarea. 

— Fratele meu a fost ucis și tu îndrăznești să-mi ţii predici 
despre ce este bine și ce este rău, în aceste momente? 

— Ai vorbit recent cu Rex? 

Întrebarea locotenentului îl luă pe nepregătite pe Gregory. 

— Nu-l mai văzusem și nici nu vorbisem cu el de peste o lună. 
Cu două săptămâni în urmă, l-am sunat pe tata, după ce mi s-a 
sugerat că în casă nu era destulă mâncare. Tata era un om 
mândru. A refuzat oferta mea de a-l ajuta. 

— Aceasta a fost ultima dată când ați vorbit cu tatăl 
dumneavoastră? întrebă locotenentul Faulkner. 

— Da. Mi-aș fi dorit să fi făcut mai mult pentru el. Să-l fi 
încurajat să-și ia o vacanţă adevărată. Singura lui ieșire era să 
meargă la Bostock, în ultima săptămână din august. Poate că ar 
fi fost încă în viață dacă nu s-ar fi întors acasă și nu ar fi dat 
peste cadavrul lui Rex. 

— Era obiceiul tatălui dumneavoastră să meargă la Bostock 
vinerea și să se întoarcă în Kettering Harbor lunea. Vă puteți 
gândi la un motiv pentru care și-a schimbat planurile și s-a 
întors acasă mai devreme, duminică noaptea, domnule Fifield? 

Gregory dădu din cap. 

— Cred că se plictisise. Se ducea acolo de ani buni pentru a 
comemora aniversarea căsătoriei lui. 

— Trebuie să-mi fac o imagine clară despre Rex, spuse 
locotenentul Faulkner. Cine erau prietenii lui și ce fel de viață 
ducea? Toate acestea ar putea avea legătură cu felul în care a 
murit. 

Gregory se încruntă. 

— Rex era dulgher și sudor. Viaţa lui se desfășura în preajma 
șantierului de construcţii, bând un pahar cu băieţii după muncă 
și având grijă de tata. O existenţă simplă, predictibilă. Sunt 
convins că testamentul lui Madison a fost motivul uciderii lui. 

— Exista vreo femeie în viaţa lui? insistă locotenentul 
Faulkner. 

— Bordelul local era destul de potrivit pentru Rex, răspunse 
Gregory. Greșiţi dacă credeți că a lăsat vreo fată cu buza 
umflată și că ea l-a urmărit cu securea. Nu avea mult timp 
pentru femei. Nu-i plăcea încărcătura emoţională pe care 
femeile o aduceau în relaţia cu el. 

— Am analizat cu atenţie situaţia financiară a lui Rex, spuse 
locotenentul Faulkner. Avea datorii și a murit fară testament. 

Știţi dacă proprietatea era pe numele lui? 

— Tata a trecut casa pe numele lui cu ani în urmă. Voia ca 
Rex să nu aibă de plătit succesiunea. Mi-a spus că cheltuia mai 
mult decât câștiga. Recent, Rex ipotecase casa și-și cumpărase 
o mașină, și restul banilor îi cheltuise rapid. 

— Rex era, de regulă, nesăbuit în ce privește banii? întrebă 
locotenentul Faulkner. 

— Am pierdut socoteala situaţiilor în care l-am scos pe Rex 
din dificultate, spuse Gregory, lăsând să-i scape un oftat. Pentru 
că era fiul cel mare, tata și-a pus speranţele în el, că va fi cel 
care se va realiza. Lui Rex îi plăcea să impresioneze, dar nu știa 
ce să facă mai departe. Căsătoria mea cu Madison i-a accentuat 
frustrarea. 

— Îmi spuneţi că Rex era în competiţie cu dumneavoastră? 

— Era gelos pe noul meu stil de viață, spuse Gregory. Speram 
că venitul anual din contul discreţionar al lui Madison ne va face 
egali. Lumea spunea că suntem dușmani de moarte. In decursul 
anilor, am avut destule certuri, dar le-am lăsat în urmă. Rex m- 
ar fi iertat că l-am trimis la închisoare și camaraderia pe care o 
împărtășeam cândva ar fi reînviat. Nu era chiar așa de lipsit de 
înțelepciune cum credea lumea. 

Gregory îi aruncă o privire locotenentului Faulkner, căutând 
parcă aprobare în acest subiect. 

— Domnule Fifield, tatăl dumneavoastră a ameninţat 
vreodată că-l va omori pe Rex? 

Gregory ridică tonul: 

— Bineînţeles că nu! Au existat certuri ocazionale din motive 
obișnuite. De cele mai multe ori, tata era ca lutul proaspăt în 
mâinile lui Rex. Nu aveți altceva mai bun de făcut decât să 
insultaţi memoria tatălui meu? 

— Cineva l-a ucis pe Rex între orele 9.00 și 11.00 duminică 
noaptea, spuse locotenentul Faulkner. Ştiţi, din întâmplare, dacă 
tatăl dumneavoastră avea intenţia de a merge la Opera 
Metropolitană din New York, să-l vadă pe Luciano Garibaldi în 
concert? 

— Nu. Asta credeți că a făcut? Gregory se uită la el surprins. 
Asta ar explica de ce a venit acasă devreme. 

— Este unul dintre firele pe care le urmărim, spuse 
locotenentul Faulkner. Este adevărat că familia soţiei 
dumneavoastră a încercat să vă contacteze duminică? 

— Da. Mi-am petrecut sâmbăta și prima parte a zilei de 
duminică la vila din New York. Trebuia să termin niște planuri de 
arhitectură, înainte de o întâlnire de afaceri programată pentru 
ziua de luni. Mobilul meu era închis și personalul avea liber. 

— Sunt surprins că familia soţiei nu a încercat să vă sune pe 
telefonul fix de la vilă. 

— Era fixat pe robot. Probabil erau prea ocupați să tragă la 
sorți cine să-l ucidă pe Rex, pentru a se necăji să mă 
contacteze. Erau furioși din cauza testamentului soției mele. 
Înainte ca ea să moară, au încercat de nenumărate ori să o 
convingă să-și schimbe testamentul. 

— Mi s-a spus că aţi călătorit spre Prospect Island cu barca cu 
motor. 

Gregory dădu din cap. 

— Mi-am terminat treaba mai repede decât crezusem. Eram 
în drum spre Prospect Island, când am auzit la radio știrea 
despre moartea lui Madison. Planul meu era să-i fac o surpriză, 
arătându-i barca pe care o cumpărasem pentru ziua ei de 
naștere, care trebuia să fie astăzi. Ar fi împlinit 33 de ani. 

— Mi s-a spus că aţi sunat pe insulă la scurt timp după ora 
7.00 sâmbătă seara, interveni locotenentul Faulkner. 

— Da. Mi-am deschis mobilul după ce am auzit știrile de la ora 
7.00. Atunci am văzut că Badger îmi lăsase câteva mesaje pe 
robotul meu telefonic, rugându-mă să-l sun. Am telefonat 
imediat la casa de pe Prospect Island. A răspuns Gunning. Am 
vorbit și cu Tyler, înainte de a mi-l da pe Badger. Am spus că voi 
ancora la Deacon Bay sau la Sorrell, pentru că nu mai eram în 
stare să continui călătoria. Deacon Bay era mai aproape, așa că 
mi-am petrecut noaptea acolo. Când am ajuns la Prospect 
Island, în dimineaţa următoare, nu mi-a venit să cred când mi s- 
a spus că Rex fusese ucis... 

Locotenentul Faulkner se înclină aprobator. 

— Domnule Fifield, asta este foarte important. După ce ați 
sunat, folosindu-vă telefonul mobil, aţi spus cuiva despre 
drumurile dumneavoastră? 

Gregory scutură ușor din cap. 

— Aveam nevoie de timp să mă regăsesc. Aș fi urmat 
sugestia lui Badger de a înnopta la Sorrell, dar insistența lui m-a 
împins în direcţia greșită. Aproape că am ajuns să ne certăm, 
noroc că a cedat bateria telefonului meu mobil. 

Locotenentul Faulkner dădu din cap, pe gânduri. „Este posibil 
ca bateria mobilului să-i fi salvat viaţa lui Gregory”. Ezită, 
întrebându-se dacă îi putea încredința suspiciunea lui, apoi se 
decise să nu-i spună nimic, pentru că era conștient că vina de a 
fi supravieţuit putea fi greu de suportat; nu ar câștiga nimic 
dacă l-ar supăra pe Gregory în acest fel. 

— Madison, Rex și Joshua... cele trei persoane care îmi erau 
cele mai apropiate sunt moarte. Nu am avut șansa să le spun 
adio. Să le spun cât de mult i-am iubit. Acum este prea târziu... 
Cum am să continui să trăiesc fără ei? 

— O luaţi încet, răspunse cu umilinţă locotenentul. Nu aveţi 
altceva ce să faceţi. Domnule Fifield, am găsit amprentele 
tatălui dumneavoastră pe securea care l-a ucis pe Rex. 

Gregory era uluit. 

— Ce spuneţi? Tata era un om fragil. Cu siguranță, nu vă 
gândiţi că...? Chiar vă așteptați ca eu să cred că el l-a omorât pe 
fratele meu cu securea? 

— Trebuie să fiți de acord că motivul exista, spuse 
locotenentul Faulkner. Boala în fază terminală a soţiei 
dumneavoastră a exacerbat teama lui Joshua Fifield de a fi 
abandonat într-un azil. 

— Nu pot să cred că aud una ca asta. Rex zicea multe lucruri, 
fără să creadă el însuși ce spunea. Era felul lui de a face valuri. 

— Tatăl dumneavoastră părea a lua în serios amenințările lui, 
spuse locotenentul Faulkner. l-ați fi oferit o casă dacă Rex l-ar fi 
lăsat baltă? 

Gregory ezită puţin înainte de a răspunde. 

— Sunt sigur că da, dacă mi-ar fi cerut-o. 

— Tatăl dumneavoastră nu știa că avea această opțiune, 
domnule Fifield. 

Gregory se uită lung la locotenentul Faulkner. 

— Fratele meu a fost ucis de un membru al familiei soţiei 
mele. Dacă nu faceţi ceva, unul dintre ei va scăpa de acuzaţia 
de crimă... 


O săptămână mai târziu, când și-a scris raportul final, 
locotenentul Faulkner și-a amintit cuvintele lui Gregory. A fost 
obligat să fie de acord cu directiva discretă a superiorilor lui că 
Joshua își ucisese probabil fiul mai mare, în pielea goală, și după 
aceea făcuse o baie pentru a îndepărta urmele de sânge. 

Singura dovadă materială, ceasul Rolex, nu folosise la nimic, 
în cele din urmă. Amândoi, Tyler Rogers și Badger Bridges, 
negaseră că fuseseră la locul crimei. Pe ceasul Rolex se găsiseră 
amprentele lui Rex, ceea ce i-a determinat să acorde încredere 
afirmației lui Tyler Rogers că acesta furase probabil ceasul 
înainte de a muri. 

Investigația era pe punctul de a fi pusă la dosar; cazul putea fi 
redeschis oricând, pentru a verifica dacă nu au apărut probe sau 
informaţii noi. 

„În cazul acesta există mai multe adevăruri decât am 
descoperit eu, se gândea locotenentul Faulkner. Ar fi trebuit să 
fac mai mult de atât”. 

L-ar fi tulburat să afle că adevărul nu va ieși la iveală timp de 
încă patru ani sau înainte să aibă loc o altă crimă. 

CAPITOLUL 21 


În rolul său de președinte al Rogers Enterprises, Tyler Rogers 
era acum mult mai fericit pentru că împlinea destinul pe care, 
odată, i-l prezisese tatăl lui. 

Charlene umbla cu pași mari, plină de încredere, prin biroul ei 
art deco, proaspăt remobilat. Ca vicepreședintă a companiei, 
era egală cu Tyler. 

„Facem o echipă bună”, se gândea Tyler. 

Priceperea și raţionamentul surorii lui îi ţineau pe toți cei din 
jur pe urmele ei. 

Din fiica îmbufnată și rebelă a lui Andrew Rogers, se 
transformase într-o doamnă și un director de primă mână. li 
plăcea să-l ajute pe Tyler să satisfacă nevoile publicului, care în 
ultimii patru ani făcuse din reţeaua Rogers al șaselea cel mai 
popular lanţ hotelier din America. 

Nemaifiind cea care ţinea ranchiună în familie, Charlene 
apelase la Badger să o ajute să rezolve problemele curente ale 
companiei. Deși unchiul lor fusese surprins de schimbările pe 
care le făcuse în viața ei și era impresionat de realizările ei 
profesionale, fusese de acord să revină de la pensie la muncă și 
să o ajute, numai după ce Charlene îi adusese aminte că asta își 
dorise și Madison. Avusese mari dificultăţi să trăiască cu durerea 
provocată de moartea lui Madison și se lăsase în voia băuturii. 

— Ai ruinat totul, spuse Badger. Tatăl tău ar fi furios. 

— Am făcut o mulţime de bani, am ţinut compania pe picioare 
prin schimbarea acțiunilor și vânzarea acestora publicului, spuse 
Tyler, indispus de lipsa de menajamente cu care-i vorbise 
Badger. Madison plătise împrumuturile la bănci înainte să 
moară. Rogers Enterprises mergea în forță. La momentul acela, 
păruse un lucru de bun-simt. 

— Odată ce o companie privată iese în public, tu predai 
controlul, pentru că acţionarii au situaţia acţiunilor, spuse 
Badger. Din cauza lipsei tale de viziune, lan Lazenby a lansat un 
anunţ oficial de preluare a companiei. 

— lan face asta pentru că l-am părăsit, spuse Charlene. După 
moartea lui Madison, atitudinea lui fată de mine s-a schimbat. 

Credea că aveam nevoie de el ca să-mi controleze viaţa. Trebuia 
să procedez cu mai mult tact când am rupt logodna. 

— lan și-a petrecut ultimii patru ani cumpărând acţiuni de la 
Rogers Enterprises, izbucni Tyler. Nenorocitul nu se va opri până 
nu cumpără suficiente acțiuni pentru a prelua controlul Rogers 
Enterprises. 

— In prezent, noi deţinem 49%, spuse Charlene. lan are 46%. 
Restul de 5% sunt deținute de Gregory. 

Asta era ceva nou pentru Badger, care mormăi: 

— Presupun că glumești! 

— Madison i le-a dat lui Gregory drept cadou de nuntă, 
continuă Charlene. Valorau foarte puţin, până în momentul în 
care a făcut lan anunțul public de preluare. 

Badger era curios să afle mai mult. 

— Gregory ce mai face? 

— După ce a murit Madison, a continuat să lucreze ca 
arhitect, deși pentru scurtă vreme, răspunse Charlene. Una 
dintre clădirile pe care le-a proiectat a avut un defect de 
construcție. Acum nu-l va mai angaja nimeni. Și-a vândut 
apartamentul din Kettering Harbor când încă trăia ea. Acum 
locuiește pe Prospect Island. Singurul mijloc de trai este ajutorul 
social. Cu cinci luni în urmă, a făcut infarct în timp ce se plimba 
pe plajă. L-a găsit un vecin și a fost dus cu ambulanţa la spitalul 
din Kettering Harbor. | s-au făcut patru by-passuri. Mi s-a spus 
că situaţia a fost la limită pentru un timp. 

În ochii lui Badger se ivi o sclipire de milă. 

— Nu m-am mai gândit la Gregory de foarte mult timp. 
Sărmanul, este bine acum? 

— Și-a revenit complet, dar pare că și-a pierdut interesul 
pentru viaţă, spuse Charlene. Dacă ne vinde acțiunile lui, banii îi 
vor permite să plece de pe insulă și să înceapă o viaţă nouă. Ar 
fi cel mai bun lucru pentru el. 

— Intre noi și Gregory nu e niciun fel de prietenie, spuse 
Tyler. Trebuie să ne gândim cum să ni-l apropiem și să-i facem o 
ofertă pentru acţiuni. 

— Îmi amintesc de funeraliile lui Madison, spuse Badger 
privindu-l intens pe Tyler. Era evident, după atitudinea lui 
rezervată, că nu are încredere în noi. 

— Ar putea fi mai bine dacă negociază Charlene cu el, spuse 
Tyler, foindu-se inconfortabil pe scaun. 

Nu-i plăcea să i se amintească de uciderea lui Rex. Fosta lui 
soție, Victoria Hunt, nu mai înceta să-i ceară bani și alte 
beneficii în schimbul favorului de a fi spus poliţiei că Tyler își 
petrecuse noaptea cu ea. De atunci nu mai vorbiseră, nici ea nu 
încercase să-l contacteze, ceea ce, la vremea aceea, îl 
surprinsese destul de mult. 

— Am vorbit deja cu Gregory, anunţă Charlene, și spunea că 
este gata să negocieze cu noi. 

— Nu faci degeaba umbră pământului, spuse Badger cu 
admiraţie ușor pizmașă. 

— Gregory ne-a invitat pe toţi trei să stăm cu el la Prospect 
Island, în weekend, spuse Charlene. Am acceptat invitaţia. 

— Toţi trei? întrebă Tyler încruntându-se. Ești sigură că a fost 
o idee bună să accepţi invitaţia? 

— Ce altă șansă avem? spuse cu fermitate Charlene. Trebuie 
să ieșim cu o strategie de succes pentru a-l convinge să ne 
vândă acţiunile. Altfel, lan le va cumpăra el și va pune mâna pe 
compania noastră. 

CAPITOLUL 22 


Vineri după-amiază, stând cu Tyler în livingul vilei din 
Prospect Island, Charlene ajunse la concluzia că timpu 
încremenise pentru Gregory. La sosirea lor, ţinuse să-i prevină 
că locuința arăta așa pentru că îi eliberase de contract pe 
servitori, după moartea lui Madison, de vreme ce el nu-și 
permitea să-i păstreze. Charlene simţi atmosfera de tristeţe a 
casei și văzu grădina năpădită de verdeață. 

— Cum suportă Gregory să trăiască aici? întrebă Tyler. Locul 
ăsta mă calcă pe nervi. Nu mă voi simţi bine cât timp voi sta 
aici. 

Spre deosebire de fratele ei, Charlene nu se simţea 
deconcertată de atitudinea distantă a lui Gregory. 

— Cred că unchiul Badger a avut dreptate când a spus că 
Gregory a iubit-o pe Madison, zise Tyler. Mă bazez pe tine să-l 
convingi să ne vândă acțiunile. 

— Este important să-l facem să se simtă special cât stăm aici, 
spuse Charlene. Să nu aduci vorba despre afaceri până nu încep 
eu. Altfel vei strica planurile pe care le-am făcut pentru acest 
weekend. 

Charlene angajase trei servitori printr-o agenţie de recrutări 
de personal, pentru a se ocupa de treburile casnice, ca Gregory 
să nu se simtă incomodat de vizita familiei lor. Recenta operaţie 
își pusese amprenta pe starea lui fizică și fusese șocată de 
înfățișarea lui. 

Cu binoclul la ochi, Tyler privea afară pe fereastră, apoi înjură 
printre dinți. 

— Este un iaht de 18 metri tras lângă insulă. Numele lui este 
Speranta. Nu e nicio coincidenţă. lan Lazenby trebuie să fi aflat 
că Gregory deţine 5% din acţiunile Rogers Enterprises. 

Badger intră în încăpere. 

— A sunat lan Lazenby să ne invite să luăm cina cu el pe iaht. 

Tyler se încruntă. 

— De ce, pentru numele lui Dumnezeu, vrea lan să ne vadă? 

— Mai mult ca sigur că vrea să facă mai multă zarvă, 
răspunse Badger. Să ne convingă că nu avem nicio șansă să 

păstrăm acţiunile lui Gregory. 

— Ce i-ai răspuns? întrebă Charlene. 

— l-am spus că vom cina cu el sâmbătă seară. 

Charlene aprobă, dând din cap. 

— Asta ne dă răgazul să îl influenţăm pe Gregory, în seara 
asta și mâine. Duminică, punem la cale contraofensiva 
împotriva lui lan. 

— Bine gândit, surioară. 

Unchiul lor ieși din cameră să-și curețe pipa. 

— Trebuie să fim cu ochii pe Badger, spuse Tyler neliniștit. 
Bea prea mult. Și-a amintit de Madison. Cred că totul îi revine în 
minte. Ziua în care a murit. 

Charlene dădu din cap aprobator. 

— S-a purtat așa de ciudat în săptămânile de după moartea 
ei. Niciodată nu ne-a spus ce-a păţit la spate. 

— Servitorii au pus masa pentru cinci persoane. Cine este al 
cincilea musafir? 

Charlene zâmbi. 

— O bună prietenă de-a mea. Gregory are toate motivele să-i 
fie recunoscător lui Jennifer Anderson. Ea l-a găsit pe plajă când 
a avut atacul de cord și a chemat ambulanţa. 

Tyler spuse cu admiraţie: 

— Și de-asta ai invitat-o la cină? Te gândești la tot, surioară. 

— Cel mai bine este să nu lași nimic la întâmplare, spuse 
Charlene pe un ton încrezător. 

Jennifer Anderson sosi imediat după ora 7.00, emanând un 
aer de fericire ireprimabilă și bunăvoie. Părul castaniu-deschis i 
se revărsa în bucle lejere pe umeri și când zâmbea, ceea ce se 
întâmpla foarte des, făcea gropiţe în ambii obraji. 

În timpul convalescenţei lui Gregory, Jennifer își luase liber 
pentru a-și scrie ultima carte, nu numai pentru a se asigura că el 
era bine, ci, de asemenea, pentru a o informa continuu pe 
Charlene în legătură cu evoluția lui. Acceptase invitaţia la cină 
pentru că era nerăbdătoare să fie de ajutor la refacerea rupturii 
dintre el și familia lui Charlene. 

Deși promisese că va veni la cină, Gregory hotărî în ultima 
clipă contrariul, instruind servitorii să spună că îl doare capul. 
Reuniunea părea să înceapă cu stângul. Charlene îl suspecta că, 
în mod deliberat, testa nervii familiei ei. În media se făcuse 
multă publicitate asupra preluării de acţiuni și era normal ca el 

să vrea să negocieze acțiunile la un preţ cât mai bun. 

Badger se uita morocănos în paharul lui cu vin roșu, și 
Charlene bănuia că se gândea la ziua morţii lui Madison și la 
încercarea lui eșuată de a o salva. Ea și Tyler avuseseră mereu 
grijă să nu aducă în discuţie acea întâmplare, pentru a nu-i 
exacerba, în acest fel, sentimentul de vinovăţie. 

Ca răspuns la o întrebare pusă de Charlene, Jennifer explicase 
că ultima ei carte nu fusese încă tipărită. 

— Dorinţe ascunse este povestea unui dezvoltator care se 
îndrăgostește de cel mai faimos tenor, la nivel mondial, spuse 
ea. Mi-am construit personajul pe baza vieţii reale a lui Luciano 
Garibaldi. 

Ochii lui Tyler sclipiră. 

— Are mai mult păr în cap decât îi sugerează numele? 

— Luciano Garibaldi are părul des, replică Jennifer amuzată. 

— Despre ce este următoarea ta carte? Despre o femeie 
astronaut care se îndrăgostește de un șef de la NASA? glumi 
Tyler. 

Izbucniră într-un hohot de râs, ceea ce Jennifer o luă ca pe o 
ironie. 

— Cred că ai fost încântată să-l cunoști pe Luciano Garibaldi și 
să primești autograf de la el, spuse Charlene. 

— A fost un vis devenit realitate, spuse Jennifer. Am adus 
albumul cu mine, așa cum am promis, ca să vedeţi fotografiile 
pe care le-am făcut. 


După cină, Badger se uită pe fereastra dinspre terasă și spuse 
cu voce posomorâtă: 

— Se face târziu. Ar trebui să mă întorc pe iaht. 

— Chiar trebuie să pleci așa devreme? întrebă Jennifer. 

Era evident că îl plăcea mult pe Badger. Lipsa de gentileţe 
socială era compensată cu prisosință prin excentricităţile sale. 
Felul irascibil de a fi și onestitatea brutală erau în contrast cu 
farmecul și modul elegant de comportare al lui Charlene și al lui 
Tyler. 

— Unchiule Badger, nu ar trebui să pleci până nu ne arată 
Jennifer albumul cu fotografii, spuse Charlene. A trecut prin 
multe pentru a-l aduce aici. 

Jennifer deschise albumul și i-l dădu lui Charlene. Era o 
noapte caldă și umedă și fereastra dinspre terasă era deschisă. 

— Nu este nimic în neregulă cu părul lui Luciano Garibaldi, 
spuse Charlene. Este o poză în care amândoi păreţi încântați. 

— L-am întâlnit după concertul de debut de la Opera 
Metropolitană din New York, spuse Jennifer. 

Charlene dădu pagina și zâmbetul ei păli. 

— Când a avut loc concertul? 

— In urmă cu patru ani. Bătrânul de acolo este destul de 
transpirat. Am stat unul lângă altul în timpul concertului. La 
sfârșit, a venit cu mine la ușa scenei și i-a cerut un autograf lui 
Luciano Garibaldi, pe poza lui de la cununie. Păcat că nu i-am 
luat adresa. Mi-ar fi plăcut să-i trimit o fotografie. 

Charlene ezită, apoi îi dădu albumul unchiului ei. De când își 
făcuse operaţia de cataractă, putea să vadă mult mai bine. 

— Când a avut loc concertul? întrebă el, fără să-și ridice 
privirile. 

— Duminică, 30 august, răspunse repede. 

Badger dădu mai departe albumul nepotului lui. 

— lisuse Hristoase! Lui Tyler aproape că îi căzu ceașca cu 
cafea din mână. li era greu să-și smulgă privirile de la fotografie. 
Scuze... nu am vrut să fiu neîndemânatic. Cafeaua nu s-a vărsat 
peste album. 

— Te simţi bine? întrebă Jennifer, uluită de reacția lui. 

— Bine... bine. Fotografiile acestea sunt impresionante. 
Trebuie că ai participat la o mulţime de concerte ale lui Luciano 
Garibaldi. 

— Numai la acesta. Ziua următoare, am luat avionul spre 
Canada, pentru circuitul meu de conferinţe universitare. 

Tyler spuse: 

— Eşti sigură de dată? 

Jennifer zâmbi: 

— Era ziua mea de naștere. 

O stinghereală ciudată puse stăpânire pe grup. Charlene, în 
continuare o gazdă graţioasă, îi oferi musafirei ei o ceașcă de 
cafea și schimbă subiectul. 

Puțin mai târziu, Jennifer spuse noapte bună și plecă. 


Iniţial, rămăseseră muţi. 

Badger își curăţă gâtul. 

— Ce părere aveți despre fotografia lui Joshua? 

— Seamănă mult cu el, spuse Tyler. Crezi că Jennifer a greșit 

data? 

— Nu prea cred. Nu trebuia să o lași să plece cu albumul. 

— Cum să fi făcut așa ceva? întrebă Tyler, neplăcându-i tonul 
critic al unchiului său. Credeţi că ne-a arătat albumul ca apoi să 
ne stoarcă de bani? 

Badger dădu din cap. 

— Mă îndoiesc că își dă seama de importanţa lui. Ne aflăm 
într-o a naibii mizerie. Poliţia ar putea să folosească albumul 
pentru a redeschide investigația asupra uciderii lui Rex. 

— Suntem norocoși că Gregory nu ni s-a alăturat la masă, 
spuse Charlene, cu o urmă de viclenie în voce. Fotografia din 
albumul lui Jennifer arată că nu Joshua l-a ucis pe Rex. Trebuie 
să o împiedicăm să-i arate poza lui Gregory, altfel el va refuza 
să ne mai vândă acțiunile. 

Tyler se uită plin de speranţă la unchiul lui. 

— Unul dintre noi trebuie să-i ceară lui Jennifer negativul și 
fotografia. Bănuiesc că este prea târziu să mai facem ceva în 
seara asta. 

— Lăsăm pe mâine. Nu vrem să-i trezim suspiciuni. 

Tyler luă o decizie. 

— Cred că voi face o plimbare înainte de a mă culca, spuse el 
pe ton relaxat. 

leși afară și rămase în picioare, la marginea terasei, pierdut în 
meditaţie. Era o noapte cu lună plină și, cu colţul ochiului, văzu 
o siluetă îmbrăcată în alb traversând pajiștea, în direcţia aleii 
care ducea spre golf și spre plajă. 

Privind spre o latură a casei, văzu lumină în camera de lucru a 
lui Gregory. Îi trecu prin minte că are un vizitator. 

Pe lan Lazenby...! 

Hotelierul le-o luase înainte și veni să negocieze pentru 
acţiunile lui Gregory. Aceasta ar explica de ce nu coborâse la 
cină. Întâlnirea dintre cei doi bărbaţi trebuie că fusese 
planificată. Totul avea sens. În mod evident, acum, lan se 
întorcea spre iahtul lui luxos. 

Tyler trase o înjurătură printre dinţi. Simţi un miros înțepător. 
Privi în jurul lui și văzu ceva strălucind la picioarele sale, între 
straturile din grădină. Gregory nu fuma, dar cineva stătuse aici, 
în ultimele câteva minute, fumând o ţigară și aruncase 
chiștocul. 

Oare lan Lazenby ascultase toată conversaţia lor despre 

album? Un sentiment de neliniște puse stăpânire pe Tyler. 
Rămase pe gânduri, întrebându-se ce să facă în continuare. 

CAPITOLUL 23 


După recenta separare de partenerul ei Jack Danvers, Elaine 
Cawthorn lua micul dejun în noul ei apartament din East Village, 
New York. Se bucura să fie din nou singură și să se joace de-a 
mersul la întâlniri, deși nu cunoscuse încă pe cineva special cu 
care să iasă. 

Decizia de a-l părăsi pe Jack fusese luată pentru că acesta o 
tot presa de ceva timp să aibă un copil. Cum el era cu 18 ani 
mai în vârstă decât ea, ea îi spusese, în timpul uneia dintre 
numeroasele lor certuri, că își dorea ca tatăl copiilor ei să fie 
cam de aceeași vârstă cu ea. A se simţi bine împreună, 
adăugase ea, nu era același lucru cu a fi îndrăgostiţi unul de 
celălalt. Despărțirea de el fusese mai grea decât își imaginase 
și, în ciuda hotărârii comune de a rămâne prieteni, se simţea 
vinovată pentru că îl rănise. 

Era o dimineaţă frumoasă de sâmbătă și Elaine hotărî să uite 
de povara muncii de la agenţia ei literară și să dedice această zi 
propriilor plăceri. De dimineaţă va merge la cumpărături, în 
Bloomingdales, după-amiază va juca tenis cu prietenele ei, apoi 
își va petrece seara în fața televizorului, urmărind câteva filme 
pe DVD, cu o pizza alături. 

Sună telefonul. Cel care era la celălalt capăt al firului se 
prezentă ca Hal Wallace, un avocat de la firma Wallace și 
Mitchell. 

— Vă sun în numele clientei mele Jennifer Anderson. Cred că 
aţi fost prietena ei. 

— D... da, așa este. S-a întâmplat ceva? 

— Devreme, în dimineaţa aceasta, m-a contactat poliţia din 
Kettering Harbor. Îmi pare foarte rău să vă anunţ că prietena 
dumneavoastră a murit noaptea trecută. 

Elaine era oripilată. 

— Ce s-a-ntâmplat? 

— Aparent, s-a sinucis... 

— Sinucis? Sunteţi sigur? 

Elaine trebui să se așeze, pentru a se obișnui cu șocul. Nu-i 
venea să creadă că nu-i va mai vedea niciodată ochii albaștri, 

sclipitori și fața zâmbitoare și nu-i va mai auzi chicotele. Ascultă 
neîncrezătoare ce-i spunea Hal Wallace. La câteva minute după 
ce închise telefonul, începu să tremure. 

Moartea lui Jennifer era mult mai tristă decât putea ea 
suporta, pentru că prima tinereţe a prietenei ei fusese marcată 
de tragedie. Părinţii lui Jennifer muriseră într-un accident de 
avion, când ea avea 18 ani. Deși îi jelise mult, nu fusese 
marcată pentru toată viaţa. 

— De la ea am învăţat ce înseamnă dragostea, explicase 
Elaine. O romantică incurabilă, era convinsă că-l va găsi pe Făt- 
Frumos și se întreținea lucrând ca secretară a unui impresar de 
muzică. Prima ei carte fusese o ficţiune bazată pe căsătoria 
părinţilor ei; ajunsese în topul bestsellerurilor. Succesul nu i se 
urcase la cap și își păstrase modestia și farmecul. Cu câţiva ani 
în urmă, își construise o căsuță pe plaja de la Prospect Island și 
de atunci locuise acolo, scriindu-și romanele de succes. Așadar, 
ce se întâmplase? 

Elaine fusese, timp de 10 ani, agentul literar al lui Jennifer. 
Acum, nu numai că pierduse un client, ci și un prieten de 
nădejde. Pentru ea, era un lucru neobișnuit să amestece munca 
cu plăcerea, dar ea și Jennifer deveniseră prietene încă din 
primul an în care se cunoscuseră. 

În încercarea de a-și stăpâni starea de agitaţie, Elaine se duse 
în bucătărie și își turnă un pahar cu vin. În mod ironic, vinul era 
Chablis de Gloire - favoritul lui Jennifer. Cele două femei 
băuseră o sticlă întreagă ultima oară când cinaseră împreună, 
pentru a sărbători ziua de naștere a lui Jennifer. 

După ce bău vinul, Elaine simţi nevoia să vorbească cu cineva 
care putea înţelege durerea și starea ei de confuzie. Dacă exista 
cineva care să aibă vreo idee de ce făcuse Jennifer acest gest 
fatal, acea persoană era prietena din copilărie a lui Jennifer, 
Victoria Hunt. Sună la casa de vacanţă a Victoriei, de pe plaja 
din Salford, Connecticut, dar nu răspunse nimeni, așa că formă 
numărul casei ei din Greenwich Village, în speranța că-și 
petrecea weekendul la New York. 

Victoria răspunse la al treilea apel. Era o voioșie liniștită în 
râsul ei, pentru că tocmai se întorsese de la o plimbare cu 
labradorul ei, în Washington Square Park. 

Elaine se simţea vinovată că îi va spulbera fericirea. 

— Victoria, am niște vești foarte rele. A murit Jennifer. 

— Nu se poate să vorbeşti serios... 

— S-a sinucis noaptea trecută, tăindu-și venele în baie, în 
casa de pe plajă. 

— Oh, Dumnezeule, îngăimă Victoria. Jennifer avea numai 
treizeci și opt de ani. Avea toată viaţa înainte. Ce i s-a întâmplat 
nu are sens... 

Elaine îi spuse Victoriei că era la fel de zguduită și de tristă ca 
și ea. 

— Victoria, ai vreo idee de ce s-ar fi putut sinucide? Un indiciu 
cât de mic? 

Se lupta să-și adune gândurile. 

— Ultima dată când am văzut-o pe Jennifer a fost în urmă cu 
trei săptămâni. Ne-am întâlnit aici, la New York, și am luat 
prânzul împreună. Părea deprimată, dar am pus totul pe seama 
unui blocaj de inspiraţie. Nu pot crede că s-a dus. 

Elaine își șterse o lacrimă de pe obraz. 

— Jennifer a stipulat în testament că vrea ca noi două să ne 
îngrijim de funeraliile ei. Într-o oră plec la Prospect Island. Poţi 
veni cu mine? 

— Aș vrea, spuse Victoria, dar una dintre colaboratoare m-a 
lăsat baltă și trebuie s-o înlocuiesc în după-amiaza asta și să joc 
rolul de președintă a unui juriu. Astăzi este ultima zi a filmărilor. 

— Victoria, mi-aș dori să fi știut ce era în mintea lui Jennifer. 
Mă simt ca și cum aș orbecăi în întuneric, în căutarea 
întrerupătorului. Când m-a sunat, noaptea trecută... 

— Jennifer te-a sunat noaptea trecută? 

— Mi-a spus că a luat cina cu familia Rogers. Se pare că s-a 
sinucis după ce s-a întors la casa de pe plajă. 

Victoria era uluită. 

— Încep să cred că familia Rogers aduce ghinionul pentru ea 
și pentru oamenii care vin în contact cu ea. În urmă cu patru 
ani, a fost ucis cumnatul lui Madison, Rex Fifield. 

— Jack și cu mine eram în vacanţă în China, în momentul 
acela, spuse încet Elaine. 

— S-a scris în toate ziarele, spuse Victoria. Tatăl lui Rex a 
murit de infarct înainte de a mărturisi că el a comis crima. Cum 
ţi s-a părut Jennifer când a vorbit cu tine? 

— Părea că nu are nicio grijă, răspunse Elaine. Voia să fie 
sigură că sunt bine după despărţirea de Jack. El este plecat în 
Europa, într-o vizită de afaceri. Îmi pare foarte rău că nu poţi 

veni astăzi pe Prospect Island. Am mare nevoie de sprijin, din 
punct de vedere emoţional. 

— Amândouă avem nevoie, mărturisi Victoria. Cel mai curând, 
pot ajunge acolo mâine. Sinuciderea lui Jennifer pare așa de 
bizară, așa de fără logică. Cum de nu am reușit să recunoaștem 
indiciile că ceva era în neregulă cu ea? Ești sigură că nu era 
niciun semn în dispoziția ei mintală, când ai vorbit cu ea 
noaptea trecută? 

— Avea starea ei obișnuită de fericire, insistă Elaine. Deși 
acum îmi dau seama că n-am terminat conversaţia. Venise 
cineva la ușa din spatele casei. 

— Cine? 

— Nu mi-a spus. 

Curiozitatea Victoriei fusese stârnită. 

— Acea persoană ar putea aduce lumină asupra motivului 
pentru care s-a sinucis. 

— Sau poate fi motivul pentru care s-a sinucis, adăugă Elaine, 
pe un ton jos. 

— Ce vrei să spui? 

— Nu prea știu. Era numai o idee. Elaine își dădu pe spate 
bretonul de pe faţă. Victoria, este ceva ce ar trebui să știi. 
Jennifer ţi-a lăsat totul ţie, prin testament. 

— Eşti sigură? Nu înţeleg. Niciodată nu mi-a spus... Victoria nu 
avea cuvinte. Nu vreau banii lui Jennifer. O vreau vie și 
sănătoasă, alături de mine. 

— Sunt o mulţime de lucruri pe care nici eu nu le înțeleg, 
spuse Elaine. Sper să aflu mai multe după vizita pe Prospect 
Island. 

CAPITOLUL 24 


Șofatul din New York până la Kettering Harbor nu a fost ușor 
pentru Elaine Cawthorn. Jennifer fusese în gândurile ei tot 
drumul. 

După o călătorie obișnuită cu feribotul, spre Prospect Island, 
își continuă drumul cu mașina spre South Island și o luă pe aleea 
ce ducea spre casa scriitoarei. Casa de pe plajă era din lemn, 
așezată pe piloni, ca măsură de precauţie împotriva fluxului, în 
condițiile rare de furtună. O parte din Elaine nu voia să accepte 
că prietena ei era moartă. Ar fi vrut ca Jennifer să procedeze ca 
de obicei - să audă sunetul claxonului mașinii lui Elaine, să iasă 
și să o întâmpine cu un zâmbet și o îmbrăţișare. 

Jennifer păstra o cheie ascunsă sub un teanc de scrisori, în 
cutia poștală. După ce o recuperă, Elaine își parcă mașina în 
garaj și intră în casă. 

Prima impresie a fost că înăuntru era curat și aerisit. Se 
simţea un miros de lac și de pin. Bucătăria, sufrageria și camera 
de zi erau un open space. In vitrină erau o serie de fotografii 
înrămate, cu diverși prieteni, inclusiv cu Victoria și cu ea. 
Singurul lucru care lipsea era Jennifer. 

Elaine era uluită de cât de goală și de tăcută era casa. Toată 
energia pozitivă, căldura și prietenia pe care le emanau Jennifer 
nu mai erau acolo. Rătăci pe plaja de lângă casă încercând să o 
aducă înapoi cu ajutorul amintirilor. 

Elaine evită să intre în baie. Deși vorbise la telefon cu un 
membru al echipei de securitate de pe Prospect Island, înainte 
de a pleca de la New York, și știa bine că trupul lui Jennifer 
fusese luat și dus la morga din Kettering Harbor, nu avea nicio 
dorinţă să vadă locul unde murise prietena ei. Dormitorul pentru 
musafiri avea o baie și Elaine decise să o folosească pe aceea 
pe durata șederii în casa de pe plajă. 

Mirosul subtil al parfumului lui Jennifer o învălui când intră în 
dormitorul prietenei ei. Patul dublu era plin de ursuleţi de pluș. 
Patru erau de la părinţii ei, de când fusese mică, restul îi 
cumpărase ea în decursul anilor. Elaine înțelesese, fără să fi 
întrebat, că ursuleţii făceau o legătură prețioasă cu trecutul lui 

Jennifer. Nu pricepuse niciodată de ce nu putuse să menţină 
nicio relaţie pe termen lung cu vreun bărbat. Nu că ar fi fost 
prea mulţi. Era un consens general între prietenii ei - pur și 
simplu nu întâlnise bărbatul potrivit. 

Conform avocatului lui Jennifer, Hal Wallace, poliţia din 
Kettering Harbor spusese că ea lăsase un bilet de adio pe 
laptop. Inima lui Elaine bătea mai tare când intră în camera de 
lucru. 

Biroul lui Jennifer era în faţa ferestrei, pentru că îi plăcuse să 
privească marea în pauzele de la scris. Pe birou era o vază cu 
trandafiri albi, cu petalele încă deschise. Era un obicei al lui 
Jennifer să nu scrie niciodată fără să aibă flori pe birou. 
Favoritele ei erau cele cu parfum oriental - crinul, hyacintul, 
lalelele și narcisele. Elaine avea un aranjament cu florăria locală 
din Kettering Harbor să-i furnizeze flori lui Jennifer, săptămânal, 
pentru a o inspira să scrie. Fusese un joc din partea ei, dar 
Jennifer îi fusese întotdeauna recunoscătoare. 

Porni laptopul lui Jennifer, deschise documentul cu titlul Jurnal 
și citi ultima însemnare: 


Gândul de a orbi mă terorizează. Doctorul din Canada mi-a 
spus, cu patru ani în urmă, că este inevitabil. Dar sunt o lașă și 
nu pot suporta perspectiva orbirii. Nu vreau ca prietenele să mă 
compătimească. Curând îmi voi găsi pacea. Vă rog să mă iertați 
și să nu mă uitaţi. Jennifer 


Lacrimile îi curgeau pe obraji. „Acum îmi este clar de ce s-a 
sinucis. Îmi amintesc că dormea cu lumina aprinsă pentru că 
întunericul o speria încă de când era copil. Părea așa de fericită 
când s-a întors din turul de conferinţe susținut la universităţile 
canadiene. Mă întreb de ce nu mi-a spus că fusese la doctorul 
care îi spuse că-și va pierde vederea...” 


Elaine plângea în hohote. 

După ce se calmă, merse să se plimbe pe plajă, aparent 
pentru a-și limpezi mintea, își spuse, dar ceea ce voia cu 
adevărat era să se simtă aproape de Jennifer. Răscoliseră 
adesea același petic de nisip, râzând și sporovăind despre 
lucrurile absurde ale vieţii de zi cu zi. 

Faptul că aflase motivul morţii ei nu o făcea să accepte mai 
ușor dispariţia lui Jennifer. La întoarcerea în casa de pe plajă, se 

duse la frigider și-și turnă un pahar de Pinot Grigio, înainte de a 
se duce în camera de lucru și a porni din nou laptopul. Dădu 
click pe documentul Renuntare în amurg, și începu să citească 
ultimul manuscris neterminat. Curajul și demnitatea eroinei care 
se lupta să se obișnuiască cu orbirea iminentă o făcură pe Elaine 
să plângă. A trebuit să se oprească de mai multe ori înainte de a 
putea să continue cititul. 

Oare Jennifer scrisese despre ea, apoi abandonase povestea 
pentru că pentru ea nu exista nicio speranţă de happy-end la 
orizont? Vinul pe care-l băuse o făcea să-i fie foarte foame. Se 
duse la bucătărie și-și pregăti o gustare din ce găsi în frigider. 

După ce termină de mâncat, se duse în dormitorul lui Jennifer. 
Mai devreme văzuse ceva ce i se păruse puţin cam ciudat. 
Ochelarii lui Jennifer erau așezați pe o carte, pe noptiera plină 
de obiecte. Elaine își puse ochelarii și simţi cum i se făcea părul 
măciucă. 

„Jennifer nu putea să sufere o orbire iminentă și să folosească 
lentile cu dioptrii așa de mici”. 

Elaine traversă încăperea, mergând spre bibliotecă. Simţi o 
nevoie puternică să vadă o poză a lui Jennifer și luă albumele la 
răsfoit. In cele din urmă, găsi ce căuta - fotografii din timpul 
turului de conferințe la universitățile din Canada. Jennifer era 
fericită și relaxată printre fanii ei. 

„Nu așa arată o femeie căreia i s-a spus că va orbi curând, se 
gândi Elaine. De ce a inventat Jennifer povestea asta?” 

Se uită la fotografiile pe care prietena ei le făcuse la New 
York, în noaptea dinaintea îmbarcării pentru excursia spre 
Canada. Jennifer se bucurase de concertul de debut al lui 
Luciano Garibaldi la Opera Metropolitană și apoi se dusese cu 
aparatul de fotografiat la ușa scenei; o persoană din mulţime o 
fotografiase cu marele tenor. Jennifer îi spusese lui Elaine 
despre concert, pentru că voise să reproducă fotografia pe 
coperta a patra a ultimei ei cărţi, Dorinte ascunse. 

Elaine dădu pagina. Aici era un loc gol, unde ar fi trebuit să fie 
o fotografie. Işi amintea foarte clar poza care lipsea pentru că în 
ea apărea un bărbat în vârstă cu o faţă ursuză care primea 
autograf de la marele maestru. Era un omuleţ așa de ciudat, 
încât Elaine glumise cu Jennifer că se putea aștepta ca vânzările 
ei să scadă serios, dacă ar pune pe coperta oricăreia dintre 
cărțile ei fotografia aceea. 

Elaine se întrebă dacă poza care lipsea avea de-a face cu 
moartea lui Jennifer. Cine și de ce s-o fi scos din album? 


Elaine era așa de neliniștită de descoperirile ei, încât încercă 
să-și sune prietena, pe Victoria Hunt. Îi răspunse căsuţa poștală 
și închise frustrată, fără să lase vreun mesaj. 

Inainte de a merge la culcare, deschise documentele de pe 
laptopul lui Jennifer și petrecu câteva ore citind jurnalele 
acesteia din ultimii patru ani. Nu găsi nicio menţiune despre 
orbirea ei iminentă. Elaine concluzionă că prietena ei pretinsese 
că va orbi pentru că nu dorea ca lumea să cunoască motivul real 
al sinuciderii. 

Dar dacă nu ea a scris paragraful final din jurnal? Aceasta ar 
însemna un singur lucru: cineva o omorâse pe Jennifer. 

Dar cine și de ce? 

„Jennifer nu are niciun dușman pe lumea asta, se gândi 
Elaine. Sunt o nebună să mă gândesc la o așa posibilitate. Dar, 
în cazul acesta, ideea de crimă nu este deloc mai exagerată 
decât cea a sinuciderii”. 

Gândurile acestea o îngheţară, dar era așa de intrigată de 
fotografia lipsă a bătrânului, încât căută prin casă negativul; dar 
și acesta lipsea. Negativele celorlalte fotografii erau nederanjate 
de la locul lor dintr-unul dintre sertarele biroului. 

„Dacă există o legătură între moartea lui Jennifer și fotografia 
care lipsește, voi afla, se gândi Elaine. Oricine a ucis-o, nu va 
scăpa”. 

CAPITOLUL 25 


Victoria Hunt arunca niște haine într-o mică valiză. „Nu pot să 
cred cât de mult am dormit, se gândi ea. Elaine se întreabă, 
probabil, ce mi s-a-ntâmplat. Trebuia să fi ajuns deja pe 
Prospect Island până acum”. 

Ziua anterioară fusese cea mai lungă din viaţa Victoriei Hunt. 
Filmarea durase mai mult decât plănuise și se prelungise până 
târziu în noapte. Într-un final, trecuse bine prin toate și se 
întorsese la apartamentul ei de la mansardă, din Greenwich 
Village, în jurul orei 4.00 dimineaţa. 

Deși intenționase să se trezească devreme și să pornească 
spre Prospect Island, era prea obosită și uitase să pună ceasul 
să sune. Din fericire, somnul nu îi fusese tulburat de vise cu 
Jennifer, dar acum era trează și nu-i era deloc ușor să suporte 
vestea că cea mai bună prietenă a ei era moartă. 

Ochii Victoriei se umplură de lacrimi. Ultimele două săptămâni 
fusese ocupată și se simţea vinovată că nu păstrase legătura cu 
Jennifer. Își aminti bătăile cu perne pe care ea și Jennifer le 
purtaseră cu alte fete în dormitorul de la școala mănăstirii Sf. 
Ursula. Ultimii douăzeci de ani zburaseră. De la divorțul de 
Tyler, Victoria o vizitase regulat pe Jennifer la casa de pe plajă, 
de pe Prospect Island. 

Weekendurile și le petrecuseră mergând la Kettering Harbor și 
vizitând tarabele din piaţă, plimbându-se cu scuterul lui Jennifer 
pe toată insula și căutând locuri pentru picnic. Prietena ei era 
vegetariană și încerca mereu reţete noi. Le plăcea să stea pe 
plajă și să privească apusul. Uneori, făceau un foc, beau vin și 
ascultau muzică la CD-playerul portabil al lui Jennifer. Fuseseră 
mai mult ca niște surori decât ca niște prietene și își spuseseră 
orice una celeilalte. 

Soneria telefonului o trezi din visare și o readuse la realitate. 

— Victoria, sunt Elaine. Unde ești? 

— Îmi pare rău, spuse Victoria. Sunt pe drum spre tine. Am 
dormit mult... 

— Trebuie să ajungi pe Prospect Island cât de repede posibil. 

— Este vreo problemă cu aranjamentele pentru funeralii? 

— E mult mai grav decât asta, spuse Elaine cu îndârjire. 
Jennifer a fost ucisă și am nevoie de ajutorul tău să aflu de cine. 


Mai târziu, Victoria stătea în livingul casei de pe plajă și se 
întreba: 

— Ce om cu mintea întreagă ar fi putut să o ucidă pe Jennifer? 
Era o persoană așa de bună. Nu are logică. 

Elaine spuse: 

— Mesajul de adio de pe laptopul lui Jennifer este fals. Am 
făcut ceva cercetări în dimineaţa asta și am aflat că nu doctorul 
ei a semnat certificatul de deces, pentru că este plecat în 
vacanţă. 

— Atunci cine l-a semnat? 

— Un doctor local care nu a cunoscut-o niciodată a acceptat 
mesajul de adio și ideea de suicid și a semnat certificatul de 
deces, spuse Elaine. Uite ochelarii ei pentru citit. Vreau să ţi-i 
pui la ochi. 

Victoria făcu ce-i ceru Elaine și spuse repede: 

— Cineva pe punctul să orbească ar avea nevoie de lentile 
mult mai puternice. 

— Acum mă crezi că Jennifer a fost omorâtă? 

— La cine te gândești că a făcut-o? întrebă Victoria. 

Elaine desfăcu o sticlă și turnă Pinot Grigio în pahare. 

— Cred că ar putea fi implicată familia fostului ei soț. Ei îl 
cunoșteau și pe Rex Fifield. 

— Vrei să spui că cele două crime au ceva în comun? Victoria 
luă unul dintre ursuleţii de pluș ai lui Jennifer și îl strânse în 
braţe ca să se liniștească. Ce legătură poate să fie între Jennifer 
și Rex? 

— Mi-am pus și eu aceeași întrebare, spuse Elaine. În 
dimineaţa asta am fost la arhivele morgii din Kettering Harbor și 
am citit despre uciderea lui Rex. Am recunoscut imediat o poză 
a tatălui lui dintr-un ziar. Joshua Fifield este omul din fotografia 
care lipsește din albumul lui Jennifer. A fost ucisă din cauza 
pozei care dovedește că Joshua nu-l putea omori pe Rex. 

Victoria se încruntă. 

— De unde știi că Joshua era nevinovat? 

— In noaptea crimei, el a fost la concertul de debut al lui 
Luciano Garibaldi, la Opera Metropolitană din New York. Nu 
numai că Jennifer a stat lângă el în public, dar l-a mai și 

fotografiat, la sfârșitul concertului, împreună cu cântăreţul. 
Spune asta în jurnal. Uite aici un print după jurnalul ei din ziua 
de 30 august. 

Îi dădu copia Victoriei, care citi fără grabă relatarea lui 
Jennifer. 


Luciano Garibaldi a oferit un spectacol minunat la Opera 
Metropolitană, New York, în seara aceasta. Lângă mine, în public, 
a stat un domn în vârstă pe nume Joshua. Era în New York, în 
această seară, pentru a comemora aniversarea căsătoriei lui. Mi- 
a spus că soţia lui, Rosetta, decedată, fusese un fan al lui 
Garibaldi și că decisese, fără a sta mult pe gânduri, să meargă la 
concert. La sfârșit, la sugestia mea, a venit cu mine la ușa 
scenei. L-am fotografiat, cerându-i autograf lui Garibaldi, pe o 
fotografie de la nunta sa. Păcat că era în grabă să prindă trenul 
spre casă, altfel i-aș fi cerut adresa și i-aș fi putut trimite o poză. 


Victoria simţi că-i revine culoarea în obraji. 

— Poate ai ajuns prea ușor la concluzii. Dacă Joshua și-a ucis 
fiul după ce s-a întors de la concert? 

— M-am gândit și la asta, Victoria. În după-amiaza aceasta, 
am vorbit cu un prieten de-al meu din North Island. Graham 
Abel este manager de securitate al Prospect Resort. Ca fost 
ofițer în poliţia din Kettering Harbor, mi-a putut spune multe 
lucruri despre uciderea lui Rex, pentru că a fost unul dintre 
polițiștii chemaţi la casa acestuia, în acea noapte. Rex a fost 
ucis între orele 9.00 și 11.00 noaptea. Joshua a ajuns acasă, în 
Kettering Harbor, la puţin timp după miezul nopţii. 

Victoria avea un sentiment neplăcut având în vedere locul 
unde purtau conversaţia. Se întreba, pentru a mia oară, de ce 
Jennifer îi lăsase ei banii. Nu-i voia. Ar fi dat fericită fiecare 
bănuţ pentru acţiuni de caritate, dacă Jennifer ar fi intrat în 
cameră în clipa aceea. Gata cu visarea. Dezvăluirile lui Elaine o 
făceau să se simtă de sute de ori mai rău. Se părea că singurul 
motiv pentru care moștenise averea lui Jennifer era faptul că 
cineva o omorâse cu sânge rece. 

— Vreau să mă ajuţi să găsim ucigașul, spuse Elaine pe un 
ton calm. 

— Vrei să spui că noi două ar trebui să aflăm cine a făcut 
această...? Vocea Victoriei se stinse. 

Elaine se strâmbă și spuse: 

— Știu că suntem o pereche neobișnuită de detectivi. Dar 
avem talent când e vorba de asemenea istorii. Nu am uitat cum 
ai rezolvat crima de la lansarea unuia dintre filmele tale. 

— Acolo a fost vorba de noroc, mai mult decât de orice 
altceva, spuse Victoria cu modestie. S-a întâmplat să observ un 
mic detaliu care le scăpa tuturor celorlalţi. Poliţia m-a luat în 
serios și au arestat-o pe persoana respectivă, înainte să aibă loc 
o altă crimă. 

— Îi datorăm lui Jennifer să aflăm adevărul, spuse Elaine. Mai 
devreme, avocatul meu a contactat poliţia din Kettering Harbor, 
în numele meu, și a cerut o autopsie. Ochelarii cu dioptrii mici 
sunt dovada că mesajul de adio este fals. Odată ce autopsia va 
confirma că nu urma să orbească, va fi de datoria mea să spun 
poliţiei tot ce știu. 

— Până atunci nu vorbim cu nimeni. Asta vrei? 

— Aha. Când Jennifer m-a sunat, în noaptea în care a murit, 
mi-a spus că arătase albumul ei cu fotografii familiei Rogers. 
Cred că ucigașul a venit aici, a drogat-o și apoi i-a tăiat venele. 
Am scotocit casa de sus până jos. Fotografia și negativul care 
dovedesc nevinovăția lui Joshua nu sunt nicăieri. 

— Sugerezi că Jennifer l-a șantajat pe ucigaș? Era o idee 
ridicolă și Victoria știa asta încă înainte de a termina de vorbit. 

Elaine spuse: 

— Cred că Jennifer a fost naivă și a făcut greșeala de a se afla 
la locul și momentul nepotrivit cu albumul ei de fotografii. 

— Dacă ai dreptate, adevărul se află undeva în trecut. Victoria 
se uită fix la Elaine. Ce te face să crezi că putem reuși, acolo 
unde poliţia a dat greș? 

— Cu siguranţă, familia Rogers a fost unită în timpul 
investigaţiei uciderii lui Rex. Spre deosebire de poliţie, noi avem 
imaginea din interior, pentru că îi cunoaștem pe toţi cei 
implicaţi. Cred că ar trebui să acordăm toată atenţia acestui 
aspect. 


Victoria își mușcă buzele. 

— Cred că deja știu cine este ucigașul... Mi-aș dori, pentru 
bunul Dumnezeu, să nu... Trebuie să mă crezi când îţi spun că... 
Habar n-am avut că se va ajunge la această... Se uită la 
prietena ei, implorând-o fără cuvinte. 

Elaine întrebă tăios: 

— Victoria, ce te face să crezi că știi cine l-a omorât pe Rex? 

— În ziua următoare crimei, Tyler m-a sunat și m-a rugat să-i 
furnizez un alibi. Am spus poliţiei că și-a petrecut noaptea cu 
mine, la casa de pe plaja din Salford. A sosit cu barca cu motor, 
în jurul orei 9.20, teribil de trist din cauza morţii lui Madison. M- 
am străduit cât am putut să-l consolez. M-a întrebat dacă îi pot 
împrumuta niște bani. A refuzat oferta mea de 20.000 de dolari. 
Ceea ce nu am spus poliţiei este că el a plecat pe la ora 10.00 
cu mașina. Trebuie că s-a dus la Rex acasă, în Kettering Harbor, 
și l-a ucis. 

Elaine se uita la ea, nevenindu-i să creadă. 

— Îmi spui că, până în acest moment, nu ţi-a trecut prin cap 
că fostul tău soț a recurs la crimă pentru a pune mâna pe 
averea familiei? întrebă ea cu neîncredere. 

Victoria păru uluită și supărată. 

— Nu știu ce am crezut. Am fost o proastă să mă amestec cu 
el. Tyler nu m-a mai sunat de când am minţit în fața poliţiei 
pentru el. Ca toţi ceilalţi, am presupus că Joshua era vinovatul. 
Oricum, aceasta a fost opinia presei. 

Elaine se uită la ceasul de la mână. 

— Familia Rogers m-a invitat la ceaiul de după-amiază. Sper 
că ești dornică să-ți vezi fostul soț. 

Își încrucișă braţele și-și privi prietena, pe gânduri. 

— Voi face orice este necesar pentru a te ajuta să-l găsești pe 
ucigașul lui Jennifer, promise Victoria. Mă bucur că am divorțat 
de Tyler, pentru că dacă nu o făceam, aș fi trăit cu un ucigaș. Nu 
știu cum mă voi uita în ochii lui când îl voi întâlni din nou. 

— Este interesul tău să o faci, spuse Elaine. Ești pe punctul să 
devii multimilionară din drepturile de autor ale lui Jennifer. 
Pentru a dovedi că nu ai nicio complicitate la moartea ei, trebuie 
să mă ajuţi să găsesc destule dovezi pentru a-l prinde pe 
bărbatul cu care ai fost cândva căsătorită și a-l acuza de crimă. 


Câteva minute mai târziu, cele două femei părăsiră casa de 
pe plajă, traversară dunele de nisip și o luară de-a lungul plajei, 
în direcția reședinței familiei Rogers. 

— Ţi-a spus poliţia cât va dura până au rezultatul autopsiei? 
întrebă Victoria. 

— Ar trebui să aibă rezultatul de la medicul legist mâine, zise 
Elaine. 

— Dacă rezultatul confirmă că vederea lui Jennifer era bună, 
poliţia poate susține că s-a sinucis pentru că un doctor şarlatan 
i-a spus că era pe punctul de a orbi. 

— Jurnalul ei arată că nu a fost la niciun doctor în timpul 
turului de conferinţe la universităţile din Canada, pledă Elaine. 

— Ar putea adopta ideea că a omis să scrie despre o 
experienţă tristă din viaţa ei. 

— Victoria, cât am fost eu plecată în Kettering Harbor, de 
dimineaţă, cineva a intrat în casa de pe plajă și a căutat albumul 
cu fotografii al lui Jennifer. Lăsasem o șuviţă de păr între filele 
albumului. Când m-am întors, șuvița nu mai era la locul ei. 

În vocea lui Elaine se simţi o iritare extremă și Victoria decise 
să nu mai insiste. Cele două femei părăsiră plaja și urcară pe 
aleea de la golfuleț ce ducea la casa familiei Rogers. Poteca era 
mărginită de frunziș bogat și părea mai abruptă decât își 
imaginase Victoria. Urcară în tăcere. Singurul sunet pe care-l 
auzeau era propriul lor gâfâit și foșnetul frunzelor ce se frecau 
de hainele lor. Erau aproape de vârful potecii, când auziră voci. 

Badger spunea: 

— Jennifer i-a salvat viața lui Gregory, când a făcut atac de 
cord. Moartea ei l-a întristat. Este normal că are nevoie de mai 
mult timp pentru a analiza oferta noastră. 

Tyler spuse: 

— Nu voi fi surprins dacă Gregory va folosi moartea lui 
Jennifer ca scuză să amâne procedurile. Speră, probabil, că-i 
vom oferi mai mulţi bani pe acţiunile lui. In noaptea când a 
murit Jennifer, el negocia cu lan. L-am văzut pe lan plecând de- 
aici. Șșșt...! Ce-i asta? Se aude un foșnet. 

— Cred că vine cineva pe potecă, spuse Charlene. 

Câteva momente mai târziu, străduindu-se să arate că nu le 
păsa de nimic, Elaine și Victoria își făcură apariţia pe potecă și îi 
văzură pe membrii familiei Rogers stând așezați în jurul mesei 
de pe terasă. 

— Salut, Tyler, spuse Victoria, zâmbindu-i prietenos fostului ei 
soț. Arăţi la fel de bine ca de obicei. 

Încruntarea se transformă într-un zâmbet ușor pe faţa lui 
Tyler. 

— Vorbele frumoase ale unei femei frumoase sunt 
întotdeauna apreciate. 

Victoria se gândi că nu este nimeni ca el când vrea să fie 

fermecător. 

— Arăţi minunat, o complimentă ea și pe Charlene. 

Deși sora lui Tyler era geloasă pe ea pentru că era o blondă 
naturală, Victoria tot o admira pe Charlene pentru cât de mult 
se îngrijea pentru a fi frumoasă. Rezultatul era uluitor, deși, 
cumva, artificial. 

Hotărâtă să dovedească că poate fi la fel de drăgălașă, 
Charlene ciripi: 

— Și tu arăţi absolut fabulos, Victoria. Ne faci onoarea de a 
lua ceaiul împreună cu noi? 

— Ei, este o ofertă pe care nu o pot refuza. 

Nefiind sigură de răspunsul pe care-l va primi, Victoria se 
întoarse spre Badger. 

— A trecut ceva timp, spuse el, surprinzând-o prin prietenia 
arătată. 

Victoria îi era recunoscătoare lui Tyler pentru primirea 
călduroasă. Se așteptase ca o atitudine indiferentă a fostului ei 
soț să atragă o primire la fel de rece din partea familiei lui. In 
ziare se făcuse multă publicitate în jurul ofertei de preluare a 
Rogers Enterprises și intuiţia îi spunea că familia lui Tyler era 
sătulă să tot aștepte ca Gregory să se hotărască să le vândă lor 
acţiunile. Apariţia ei neașteptată era, în mod evident, o 
întâmplare bine-venită. 

Elaine spuse: 

— Victoria a fost prietenă bună cu Jennifer. A venit de la New 
York să mă ajute la organizarea funeraliilor. A zis Jennifer, vineri 
seara, ceva care să poată aduce lumină asupra motivului pentru 
care s-a sinucis? 

— Nu, nu pot spune ceva în acest sens, zise Charlene repede. 

Victoria se întoarse spre Tyler. 

— Mi s-a spus că Jennifer a arătat tuturor fotografiile ei cu 
Luciano Garibaldi. 

— Nu-mi amintesc să fi adus vreo fotografie la cină, minţi 
Tyler. 

— Trebuie că ai memorie scurtă, îl ironiză Elaine. Jennifer mi-a 
dat telefon după cină, când a ajuns înapoi la casa de pe plajă. 
Mi-a spus că ai admirat fotografiile din albumul ei. 

Se lăsă o liniște stânjenitoare. 

— Un aspect interesant al conversaţiei mele cu Jennifer este 
că nu am apucat să o închei, continuă Elaine. Cineva a venit la 

ușa din spate a casei și ea a închis telefonul. Cumva vreunul 
dintre voi i-a adus înapoi albumul cu fotografii? 

— L-a luat cu ea când a plecat de la noi, spuse cu fermitate 
Charlene. 

— Ce oră era? 

— 9.45, spuse Tyler. Și tu ai plecat la iaht cam tot atunci, nu-i 
așa, Badger? 

Unchiul îl fulgeră cu privirea, dar nu negă. 

In acel moment, ieși din casă Gregory Fifield. Era cel mai 
chipeș și mai trist bărbat pe care-l văzuse vreodată Victoria. 
Felul lui de a se purta faţă de familia Rogers o izbi prin 
atitudinea lui explicit rezervată. 

Charlene făcu prezentările, iar Victoria murmură politicos: 

— Sunt încântată să vă cunosc. 

Toată fiinţa lui Gregory emana neprevăzutul și Victoria se 
trezi că-și ţine respiraţia, în așteptarea răspunsului lui. 

— Bine-aţi venit pe insulă. 

Profunzimea vocii lui Gregory îi provocă un frison și o încântă 
să vadă un zâmbet pe fața lui. 

Nerăbdător să evite să se mai discute despre moartea lui 
Jennifer, Tyler remarcă: 

— Pare că au revenit vremurile de altă dată, când eram cu 
toții împreună. 

— Madison întotdeauna se bucura să aibă toată familia lângă 
ea, spuse Victoria, zâmbind cu nostalgie. Mi-o aduc aminte 
spunând... 

— Aș prefera să nu vorbim despre Madison, spuse abrupt 
Gregory. Obișnuiam, ea și cu mine, să luăm ceaiul aici pe 
terasă. Este moartă de numai patru ani și pare că a trecut mult 
mai mult timp. 

Gregory se întoarse în casă, vizibil întristat. 

Se lăsă o tăcere neconfortabilă. 

Badger spuse: 

— Gregory trebuie să plece de pe insulă. Sunt prea multe 
amintiri pentru el. 

Cerul se acoperi de nori și vântul izbucni pe neașteptate. 
Charlene le sugeră să intre în casă. Una dintre roţile măsuţei de 
ceai se blocă și făcură mai multe drumuri pentru a aduce tot ce 
era pe ea în casă. 

Victoria rămase câteva momente singură cu Gregory, în 

living. Era așezat într-un fotoliu cu spătar înalt. Ea știa bine că 
nimic nu este mai rău decât să pierzi persoana pe care o iubești. 
Cuvintele îi înțepeniseră în gât și acolo ar fi rămas dacă el nu și- 
ar fi ridicat privirile la sunetul produs de brăţările ei. 

— Sper că nu v-am supărat menţionând numele soţiei. 

— Familia lui Madison nu și-a adus aminte de ea tot acest 
weekend, spuse Gregory, cu o voce neașteptat de blândă. și 
mângâia cu degetul mare de la mâna stângă verigheta pe care 
continua s-o poarte. Probabil că mă urăsc cu adevărat pentru că 
ea m-a iubit. Următoarele lui cuvinte îi lăsară Victoriei o 
impresie bună și simţi că ei doi ar putea deveni aliaţi, dacă se 
vor mai întâlni. Ne este dat puţin timp să ne bucurăm de viaţă, 
dar avem toată veșnicia să-i iubim pe cei morți... 

Victoria crezu că înţelese motivul amărăciunii lui Gregory faţă 
de familia soţiei lui. Era clar că el încă o jelea pe femeia pe care 
o iubise și îi respingea pe cei care, în mod evident, nu mai 
făceau acest lucru. 

CAPITOLUL 26 


Pe terasă, Tyler se străduia din greu să-și stăpânească furia. 

— Nu voi permite ca Gregory să-i vândă acţiunile lui lan 
Lazenby, ca să ne facă în ciudă. Ce alt motiv ar putea avea ca 
să tot tragă de timp cu negocierile? 

— Dacă Gregory ne va vinde acțiunile, va fi mulțumită 
diplomaţiei și talentului lui Charlene, spuse Badger. 

— Nerăbdarea ta începe să-l împingă pe Gregory în direcția 
greșită, avertiza Charlene. Fii calm și lasă-mă pe mine să 
vorbesc. 

Tyler o privi mânios. 

— Gregory se folosește în mod deliberat de situaţia noastră. 
Evident, nu a uitat ce a fost în trecut. Cred că vrea mai multi 
bani pentru acţiuni. 

Charlene bănuia că Tyler avea dreptate, dar nu voia ca panica 
să pună stăpânire pe ei. 

— Am promis să ne întâlnim cu lan pe iahtul lui în seara 
aceasta, spuse ea. Nu cred că ar trebui să-l lăsăm să aștepte. 


O jumătate de oră mai târziu, un membru al echipei de 
securitate al Prospect Resort îi duse cu mașina până la 
debarcaderul din North Island, unde au fost transferați într-o 
barcă cu motor și conduși la iahtul magnatului. lan Lazenby îi 
întâmpină când urcară la bord. 

Charlene îl scrută cu privirea pe lan. Se gândea în sinea ei: „A 
îmbătrânit. Părul i-a căzut și ridurile de la baza nasului i s-au 
adâncit. Cum naiba de m-am simţit atrasă de el cândva?” 
Charlene purta o brățară de aur pe care i-o dăduse mama ei ca 
talisman. 

Norii se răspândiseră în decursul serii, vântul încetase să bată 
și era o noapte caldă, înmiresmată. Pe punte ardea o pereche 
de făclii. O masă cu blatul de sticlă era frumos așezată cu 
tacâmuri de argint și pahare de cristal. lan îi invită să se așeze 
în jurul mesei. Chelnerul turnă în pahare șampanie Krug Grande 
Cuvee. 

— Aș vrea să vă mulțumesc pentru ospitalitatea de care am 

avut parte la Prospect Resort, cât timp am stat acolo, începu 
lan. 

— Suntem bucuroși că te-ai simţit bine, spuse Badger. 

lronia acestuia nu îi scăpă lui lan, care îi aruncă o privire 
tăioasă. Chelnerul le puse pe masă salată de creveţi și avocado. 

— Noi am mâncat deja, cu Gregory, anunţă Tyler cu o privire 
de oțel. 

lan se încruntă. 

— Înseamnă că trecem direct la afaceri. Îi făcut semn 
chelnerului să plece. 

Tyler zâmbi încordat. 

— Suntem interesaţi numai de afacerile cu Gregory. 

lan trase din ţigară. 

— Dacă aţi fi avut succes în încercarea voastră, aș fi aflat și 
eu. 

— În primul rând, Gregory ne este loial, insistă cu fermitate 
Tyler. 

— Nu aţi fi aici dacă aţi fi ajuns la o înțelegere cu el. 

Antipatia lui Tyler faţă de lan era așa de puternică, încât îi era 
greu să păstreze un ton calm. 

— Aici greșești, Lazenby. 

— Să cred că v-a vândut deja acţiunile lui? 

Tyler își încleștă fălcile, apoi, după o pauză, spuse: 

— Nu încă, dar ni le va vinde. Ne-a spus că oferta noastră este 
mai generoasă decâta ta. 

lan își trecu ţigara în cealaltă mână și își îndreptă manșeta 
smochingului. 

— Gregory m-a invitat mâine la el acasă. Speră, probabil, că 
îmi voi dubla oferta. Chiar intenţionez să fac acest lucru. 

Badger își drese glasul. 

— Gregory știe despre vechea rivalitate dintre tatăl tău și 
familia Rogers. Înţelege motivul pentru care îţi dorești controlul 
asupra Rogers Enterprises. 

Vocea lui lan deveni mai groasă. 

— Niciunul dintre noi nu poate controla ceea ce s-a petrecut 
între taţii noștri. Avem excelenta ocazie de a ne uni companiile. 
Gândiţi-vă ce puternici ne-ar face acest lucru. 

Badger spuse, sintetizând: 

— Dacă voiai o contopire, ar fi trebuit să sugerezi asta mai 
demult. În schimb, ai cumpărat sistematic acţiuni de la 

compania noastră. Nu vei prelua niciodată controlul asupra ei. 

Charlene și Tyler urmară exemplul unchiului lor și se ridicară 
de la masă. 

Privirile lui lan rămaseră aţintite asupra lui Charlene. 

— Am o propunere de afacere interesantă, spuse el, arătând 
remarcabil de netulburat. Nu plecaţi, încă. 

Tyler începu să vorbească: 

— Timpul tău a expirat, Lazenby. 

Charlene îl scrută pe lan. 

— Eu cred că ar trebui să rămânem. 

— Voi face companiei voastre această ofertă, numai dacă mă 
lăsaţi singur cu Charlene, spuse lan, pe un ton apăsat și 
implacabil. 

— Nu-l asculta... spuse Tyler. 

Răspunsul lui Charlene a fost admirabil: 

— Așteptaţi-mă în barcă, le spuse ea celor doi. 

Fratele și unchiul ei plecară. 

Se uită la lan și se gândi în sinea ei: „lan poartă o garoafa la 
reverul smochingului pentru că, odată, i-am spus că arată 
distins cu una la rever. Am greșit când am crezut că-mi doream 
să-mi petrec toată viaţa alături de el. A început să fumeze ţigări 
de foi numai de când l-am abandonat eu. Seamănă din ce în ce 
mai mult, la obiceiuri, cu tatăl lui”. 

— Îți mulțumesc că ai fost de acord să vorbeşti cu mine, 
singură, spuse lan, luându-i paharul de șampanie, neatins, de pe 
masă și întinzându.-i-l. 

Charlene îl luă. În ce privește sexul opus, ea nu se plângea de 
admiratori. Acum nu mai punea semnul egal între fericirea ei 
personală și găsirea unui soț bogat și maleabil, în jur de 
nouăzeci de ani, care să moară în primul lor an de căsnicie. Era 
hotărâtă să se căsătorească din dragoste. Bărbatul cu care se 
va mărita va trebui să fie bine făcut, inteligent, iubitor, romantic 
și amuzant. Spera să aibă doi copii și să ducă împreună o viaţă 
fericită și împlinită. 

— Ai spus că ai o propunere de afacere pe care vrei să mi-o 
prezinţi, spuse ea, intrând direct în subiect. 

lan o privi în ochi. 

— Înainte de a-ţi spune despre ce este vorba, este ceva ce aș 
vrea să știi. Nu am niciun fel de resentiment faţă de tine pentru 
ruperea logodnei. Niciodată nu am avut intenţia de a-mi asuma 

controlul asupra Rogers Enterprises. 

— Nu este încă prea târziu pentru a abandona oferta de 
preluare, spuse Charlene. 

— Este dificil să-i faci pe plac tatălui meu. 

— Asta vrea să însemne că nu a uitat certurile cu tatăl meu? 

lan dădu din cap, nefericit. 

— Nu contează că tatăl tău a murit. El vrea să menţină vrajba 
vie. 

Charlene nu era impresionată de spectacolul prin care fostul 
ei logodnic își arăta regretul. 

— Ar putea să renunţe dacă i te-ai opune, spuse ea. 

— Cum sănătatea tatălui meu s-a înrăutățit acum patru ani, 
eu am controlat imperiul lui Cecil Lazenby, în locul lui, spuse lan. 
Nu am dat curs niciunei provocări. Nu-i așa? 

— De ce ai continuat să-i respecţi dorințele? 

— Am greșit făcând asta. Sunt gata să procedez cum vrei tu. 

Charlene întrebă: 

— În schimbul a ce? Își ţinu respiraţia, simțind că nu-i va 
plăcea ceea ce urma să-i spună. 

— Sunt gata să-ţi dau toate acțiunile pe care le dețin în 
compania voastră. Tot ce ai de făcut este să te căsătorești cu 
mine. 

Charlene simţi cum o cuprinde un val de furie și îi venea să-i 
arunce paharul de băutură în față. 

— Nu pot să accept. 

lan spuse repede. 

— Lasa-mă cel puţin să-ţi expun condiţiile atașate la oferta 
mea... 

— Aspectele financiare, vrei să spui? Charlene își puse 
paharul cu șampanie pe masă și se uită fix la el. 

— Recompensa este un cuvânt mai potrivit. 

Pentru un moment, Charlene se simţi prea șocată pentru a 
scoate vreun cuvânt sau a se mișca. „Nu trebuie să-mi manifest 
furia. Voi face tot ce este necesar să câștig oferta de preluare și 
să merit respectul și admiraţia familiei mele”. 

— Eşti pregătit să-ţi trădezi tatăl pentru mine? Charlene nu 
era în stare să-și ascundă neîncrederea. 

— Tu ești singura femeie pe care o vreau. 

Un zâmbet vag se ivi pe buzele lui Charlene. Simţit că-i revine 
curajul. 

— Și dacă nu mă căsătoresc cu tine? întrebă ea. 

El tresări. 

— Voi rămâne loial dorințelor tatălui meu. 

Charlene își spuse că orice om așa de obsedat ca lan poate fi 
periculos. Se gândi cum să se eschiveze mai bine, fără să și-l 
facă dușman. 

EI îi întrerupse gândurile. 

— Sunt singur și mă simt pierdut fără tine. Nu ar fi trebuit să 
te las să pleci. 

— Nu sunt pregătită să accept oferta ta, spuse Charlene. Este 
timpul să plec. 

Fratele și unchiul ei o așteptau în barcă, lângă Speranța. 

— Cum a mers? întrebă Tyler. 

— Vă voi spune mai târziu. 

Charlene știa că, dacă raspunde, conducătorul va auzi și el 
noutăţile și le va transmite, în jumătate de oră, angajaţilor de la 
Prospect Resort. Era încrezătoare că luase decizia corectă. lan 
nu-i spusese că o iubea. În schimb, o privise cu ochi întunecaţi, 
de nepătruns. 

CAPITOLUL 27 


— Victoria, trebuie să stăm aproape de familia Rogers, dacă 
vrem să aflăm cine este ucigașul lui Rex și al lui Jennifer. Ce ai 
sperat să realizezi în după-amiaza aceasta, reamintind tuturor 
de Madison? _ 

Luaseră cina, iar Elaine și Victoria spălau vasele. Incordarea 
de a afla cine era ucigașul lui Jennifer pusese stăpânire pe ele și, 
fără să vrea, își puneau frustrările una pe seama celeilalte. 

— Nu am vrut să-i întristez pe toţi, și în niciun caz pe Gregory, 
protestă Victoria. Neîncrederea ta față de Tyler era evidentă. 
Trebuie să fii mai atentă când ești în preajma lui. 

— Era evident că Tyler se gândea că mă poate fermeca, așa 
cum face cu toate femeile, replică Elaine cu indignare. Nu 
aveam să-l las să scape numai pentru că este arătos. 

Victoria se gândi că Elaine ar fi putut ceda la farmecul lui 
Tyler, dacă nu era așa de suspicioasă în ce-l privea, dar se 
reținu să-i spună ce gândea, pentru a evita o ripostă tăioasă. 
Termină de șters una din farfuriile chinezești cu model de salcie 
ale lui Jennifer și o puse în dulap. 

— Nu prea ești tu însăţi de când ne-am întors, spuse Elaine, 
părând a regreta ieșirea de mai devreme. La ce te gândești? 

— Mi-am amintit de Jennifer și de mine la școala mănăstirii Sf. 
Ursula, spuse Victoria. Cea mai mare bucurie era când ne 
duceam la teatru să vedem piesele lui Sofocle. 

— Nu le am cu tragedia greacă. Ai văzut o piesă a zilelor 
noastre analogă cu uciderea lui Rex? 

Victoria se încruntă. Se uită la prietena ei și zise: 

— Da, cred că da... 

— Nu vreau să mă agăţ de tine acum. Elaine scoase dopul 
chiuvetei și își clăti mâinile cu săpun lichid de lămâie sub 
robinet. Ochii i se umplură de lacrimi, pentru că oriunde se uita 
vedea amintiri lăsate de Jennifer. Sunt atât de furioasă pentru 
ce i s-a întâmplat lui Jennifer. 

— Și tu, și eu, amândouă, spuse Victoria, cu un tremur în 
voce. 

Se lăsă o liniște încordată, în timp ce turnă pentru fiecare câte 

o ceașcă de cafea. 

Elaine își șterse lacrimile de pe obraji. 

— Nu mi-ai spus ce crezi despre Gregory. Te simţi atrasă de 
el? 

Victoriei îi trebui un moment pentru a răspunde: 

— Pot înţelege de ce s-a căsătorit Madison cu el... este așa de 
profund și de pasional și spune ce gândește. Știu din experienţă 
cum este să intri, prin căsătorie, în familia Rogers. Vieţile lor 
poleite sunt înconjurate de lustrul publicităţii media, spuse ea, și 
adăugă șoptit: Până nu l-am văzut din nou pe Tyler, nu am fost 
sigură dacă mai simt ceva pentru el. 

— Ei... și mai simţi? întrebă Elaine prompt. 

— Între noi totul s-a terminat, spuse Victoria cu fermitate, și 
vorbea serios. Prioritatea mea este să te ajut să dovedești 
vinovăția lui Tyler. L-am întrebat dacă vrea să bem împreună un 
pahar în seara asta. M-a refuzat, pentru că familia lui se 
întâlnește cu lan Lazenby la cină. 

— Vrei să spui că lan Lazenby locuiește pe insulă? întrebă 
Elaine pe un ton ascuțit. 

— lahtul lui se află pe North Island, spuse Victoria. Badger 
spunea că lan Lazenby este aici de vineri seara. 

— Este noaptea în care a murit Jennifer. Culoarea de pe faţa 
lui Elaine dispăru. Victoria, dacă Tyler este până la urmă 
nevinovat? Dacă adevăratul ucigaș este lan Lazenby? 

Victoria se simţi obligată să-și ia prietena în serios. 

— Ce motiv presupui că a avut lan Lazenby să-l ucidă pe Rex? 

— O nevastă bogată, replică Elaine. Era sătul de părinţii lui, 
care l-au ţinut sub control financiar strict toată viaţa. 

Victoria se uită la ea, neîncrezătoare. 

— De unde știi toate acestea? 

— Unul dintre clienţii mei a scris o biografie despre familia 
Lazenby. Și-au folosit toată influenţa pentru a împiedica 
publicarea cărţii. lan a avut o educaţie spartană, din punct de 
vedere emoţional. În decursul anilor, familia Lazenby a angajat 
ziariști care să le promoveze o imagine de familie americană 
respectabilă și iubitoare. 

Victoria întrebă cu un interes crescând: 

— Există ceva secrete de familie? 

— Mama lui lan a fost damă de companie, înainte de a se 
mărita cu tatăl lui. 

— Glumești! exclamă Victoria. Mulțumită de șocul provocat 
prietenei ei, Elaine continuă: Oamenii mai degrabă se tem, 
decât respectă familia Lazenby. Pasiunile lor sunt ascensiunea 
socială, să facă bani și să-i păstreze. 

Victoria spuse: 

— Tyler s-a simţit jignit când Charlene s-a logodit cu lan. A 
spus că acea căsătorie era destinată să fie cea mai mare 
mezalianţă din ultima vreme. 

— lan nu era primul bărbat care se logodea cu o femeie 
bogată, în speranţa că va pune mâna pe banii ei, spuse Elaine. 
Taţii lor erau rivali în afaceri. Mai mult de-atât, Cecil Lazenby 
amenința să-l dezmoștenească pe lan dacă se căsătorea cu 
Charlene. La scurt timp după uciderea lui Rex, Cecil Lazenby a 
suferit un atac cerebral și lan și-a asumat administrarea 
imperiului tatălui. 

Cele două femei se uitau lung una la alta, convinse că 
descoperiseră un fir valabil. Unul care părea mai plauzibil decât 
să dea vina, pentru cele două crime, pe fostul soţ al Victoriei. 

Elaine spuse: 

— După cum titrează ziarele, lan Lazenby speră să preia 
controlul asupra Rogers Enterprises. Familia Rogers ar fi bine să 
fie atentă. lan are o reputaţie formidabilă în afaceri. 

Victoria luă o decizie. 

— Intuiția îmi spune că este un moment bun să-i fac o vizită 
lui Gregory. Se pare că am atins o coardă sensibilă a înțelegerii. 
S-ar putea ca el să știe ceva care ne-ar ajuta să descoperim 
adevărul despre uciderea lui Rex și a lui Jennifer. Urează-mi 
noroc. 


Gregory stătea în camera lui de lucru și asculta Simfonia nr. 
39 de Mozart. Se gândea la acţiunile pe care i le dăduse 
Madison cadou de nuntă. Uitase cu totul de ele până când 
familia ei și lan Lazenby se încleștaseră într-o luptă amarnică 
pentru controlul asupra Rogers Enterprises. 

lan Lazenby fusese perfect credibil când îi făcuse oferta lui 
Gregory, vineri noaptea, afirmând că, astfel, prin contopirea lor, 
lanțurile de hoteluri Rogers și Lazenby vor deveni unul din cele 
mai prestigioase conglomerate din America. lan Lazenby era o 
figură enigmatică și Gregory se întreba dacă avea și un alt motiv 
pentru care voia să câștige controlul asupra Rogers Enterprises. 

După operaţia pe cord, fusese sfătuit de doctorul lui să stea 
departe de alcool, dar el își petrecea trei sferturi din zi cu sticla 
de votcă în mână. Să aibă în casă familia lui Madison se 
dovedise un stres mai mare decât se așteptase. Era evident că 
nu voiau să se afle acolo și că erau captivi într-un război cu lan 
Lazenby pentru controlul asupra Rogers Enterprises. De ceva 
timp, Gregory visa să plece de pe insulă și să-și refacă viața, în 
cele din urmă, visurile lui se apropiau de împlinire. Işi petrecuse 
weekendul negociind cu ambele tabere, în scopul de a mări 
prețul de vânzare al acțiunilor. g 

La naiba cu bătaia aceasta regulată în geam. Il enerva. Ar fi 
trebuit să taie iedera de pe zidul lateral al casei. 

Era bucuros să-i vadă pe cei rămaşi din familia lui Madison. 

Cu privirea tristă și cu felul lui de a fi taciturn, Badger era în 
mod clar nerăbdător să părăsească insula, învârtindu-se cu trei 
sticle de gin în mână, în tot atâtea zile. Împotriva voinței lui, 
Gregory se înmuiase în fața tactului și a diplomației lui Charlene 
și se simţise obligat să admită că era un negociator de primă 
mână. Poate că era urât din partea lui, dar nu-i plăcea și nutrea 
resentimente pentru faptul că Tyler se născuse cu o avere la 
picioare. 

Bătaia în geam deveni mai tare. Uluit, Gregory se duse spre 
ușa de sticlă. Miji ochii plăcut surprins când văzu cine stătea în 
faţa ușii, afară, pe terasă. 


— Nu mi-a răspuns nimeni când am sunat la ușă, explică 
Victoria. Am văzut lumină la fereastra ta. M-am gândit că ţi-ar 
prinde bine puţină companie. 

Gregory se uită uimit la ea. 

— Vrei să spui că îţi doreai să te vezi cu mine? 

— Nu mă puteam gândi la nimeni altcineva cu care să stau la 
povești. Când vorbea, Victoria avea darul minunat de a-l face pe 
cel ce o asculta să se simtă ca și cum ar fi fost unica persoană 
din lume. Pot să intru? 

— Este greu să te refuze cineva, încuviinţă Gregory, cu o notă 
de admiraţie în glas. Beam ceva. Vrei să mi te alături? 

Victoria ceru whiskey și bere cu ghimbir, apoi spuse: 

— Mă simţeam singură. 

— Dar prietena ta Elaine unde este? Credeam că staţi 
amândouă în casa de pe plajă. 

— Elaine completează manuscrisul neterminat al lui Jennifer. 
Am fost șocată când am aflat că s-a sinucis. Eu sunt 
moștenitoarea casei ei. 

— Intenţionezi să locuiești aici? 

Victoria sesiză interesul din vocea lui Gregory și bănui că era 
mai mult decât o întrebare oarecare. 

— Nu m-am hotărât, spuse ea, așezându-se în fotoliul pe care 
i-l indicase el. Crezi c-ar trebui? 

— Îți pierzi timpul dacă mă întrebi pe mine, spuse Gregory cu 
o voce deprimată. Rareori am avut dreptate în tot ce am făcut în 
viaţă. Nu sunt un tip normal. 

— Mie îmi placi așa cum ești, spuse cu căldură Victoria. 

Descoperise la el un amestec de inteligenţă, onestitate și 
reținere, care îi stârnea curiozitatea. 

— Ești foarte frumoasă, îi spuse Gregory, dându-i paharul, și 
se așeză în faţa ei. 

— Remarca pe care tocmai ai făcut-o dovedește că ești cât se 
poate de normal, spuse Victoria. Bărbatul normal vede mai mult 
decât crede. 

Umbra unui zâmbet se ivi pe buzele lui Gregory, apoi dispăru. 
Ea consideră asta nespus de atractiv. Spuse: 

— Nu a mai existat nimeni important în viața mea după 
divorțul de Tyler. Victoria roși și se întrebă de ce i se 
destăinuise. Mi s-a spus că ai iubit-o foarte mult pe soţia ta, 
adăugă ea cu blândețe. 

Gregory își înghiţi votca. 

— Madison a fost viaţa mea, spuse el. A aflat că avea cancer 
cervical înainte de a ne căsători, dar a păstrat lucrul acesta 
secret față de mine, pentru că știa ce afectat am fost când 
mama a murit de cancer ovarian. 

— Trebuie că amândouă îţi lipsesc teribil, spuse Victoria. 

Gregory se lăsă pe spătarul fotoliului și închise ochii. Era mult 
mai ameţit decât crezuse ea iniţial. Începuse să articuleze prost 
cuvintele. Victoria se uită prin cameră. Pe etajerele care decorau 
pereţii se aflau sticle conţinând numeroase modele de corăbii 
din secolul al XVIII-lea. 

— Tu ai confecționat aceste corăbii? întrebă ea. 

Deschizându-și ochii, Gregory clipi puţin și spuse: 

— Treaba asta îmi dă ceva de făcut noaptea și îmi scoate din 
minte, temporar, trecutul. Îmi petrec ore întregi construind și 

înmormântând fiecare corabie în sticla ei. 

— Eşti foarte talentat. 

Gregory scoase un sunet neîncrezător. 

— Când eram copil, aveam ambiția să proiectez clădiri 
minunate care să domine orizontul New York-ului, spuse el. 
Rogers Enterprises trecea printr-o perioadă dificilă când am 
cunoscut-o pe Madison, dar planul meu pe termen lung era să 
proiectez hoteluri care să facă lumea să rămână cu gura căscată 
de admiraţie. Am avut amândoi visuri minunate, numai că 
destinul le-a pus sfârșit la toate. Casa nu s-a schimbat de când a 
murit ea. Într-un fel, sunt bucuros, pentru că îmi aduce aminte 
de modul în care familia ei a pus mâna pe bani, când eu trebuia 
să-i am, numai că... Vocea lui Gregory tremura... a murit Rex. 

— A fost atâta rumoare în legătură cu moartea lui Rex, spuse 
Victoria. Este greu de stabilit limita dintre speculație și adevăr. 

Gregory mângăia cu degetul marginea rotundă a paharului. 

— Rex a fost ucis, spuse el. Mă bucur că a murit. Imi doresc să 
nu fi trăit niciodată. 

— Dacă ești bucuros că a murit, înseamnă că nu putea fi o 
persoană decentă, spuse Victoria, şocată de forța emoţională 
din spatele cuvintelor lui Gregory. 

— Mă crezi insensibil? 

— Ești un nonconformist, nu-i așa? îl contrazise Victoria. De ce 
pretinzi că nu ai fost întristat de moartea lui? 

Gregory spuse cu răceală: 

— Nu văd niciun motiv de întristare, pentru că a murit un 
ucigaș. Se întrerupse cu un efort vizibil și se uită fix la Victoria. 
Te-am uimit, dar acesta este adevărul. Rex a încercat să mă 
omoare. Destul de curios, el părea mai uluit decât ea. Ne-am 
bătut îngrozitor, într-un weekend. Eram furios pentru felul în 
care mă făcuse de rușine în fața familiei lui Madison. Mai târziu, 
după acea bătaie, a desprins șuruburile de la balustrada 
balconului. O altă încercare de a mă ucide a fost să pună un 
bust de marmură deasupra ușii. Era gelos pe căsătoria mea cu 
Madison și pur și simplu nu mă lăsa în pace. Eram așa de 
înnebunit, încât am încercat să-l strâng de gât... 

— Ce te-a oprit? 

— Madison făcuse un testament în care stipula că dacă, fie 
eu, fie Rex, muream, venitul de la contul discreționar pe care-l 
înființase pentru noi doi revenea, în mod automat, familiei ei. 

Moartea lui Rex m-a lăsat fără un ban. A fost o lovitură 
groaznică pentru mine. O clauză din testament îmi permite să 
locuiesc aici toată viaţa. 

— De ce crezi că și-a dorit Madison să locuiești aici? întrebă 
Victoria încet. 

— Pentru că mă iubea și știa că aceasta este cea mai bună 
casă pe care am proiectat-o vreodată. 

Ochii lui Gregory se umplură de lacrimi. 

Victoria îi respectă tristeţea și făcu o pauză, apoi întrebă: 

— Este adevărat că poliţia l-a suspectat pe tatăl vostru că l-a 
ucis pe Rex? 

— Rex îl ameninţase că-l abandonează într-un azil de bătrâni, 
spuse Gregory cu voce răgușită. După ce a sunat la poliţie, 
pentru a raporta crima, a făcut infarct și a murit. Pe arma crimei 
au fost găsite amprentele lui. Nu voi ști niciodată dacă a fost 
sau nu vinovat. 

Victoria întrebă: 

— Ce fel de om era tatăl tău? 

Gregory răspunse fără ezitare: 

— Egoist, lipsit de respect și fatalist până la exasperare. 
Înainte de pensionare, a lucrat în meteorologie. Expresia lui 
favorită era: „Nu-ţi poţi controla destinul mai mult decât poţi 
controla vremea”. Este convenabil pentru toată lumea să se 
presupună că el este ucigașul lui Rex, dar nu cred despre cineva 
că este criminal decât dacă respectivul este văzut în timp ce 
comite crima sau dacă știu eu însumi cu siguranţă. 

— Ştiai că Tyler m-a vizitat chiar în noaptea în care a fost 
omorât Rex? întrebă Victoria. M-a constrâns să spun poliţiei că a 
stat cu mine toată noaptea. 

Gregory se încruntă. 

— Vrei să spui că-l suspectezi pe fostul tău soț că l-a ucis pe 
Rex? 

— Îmi doresc ca Tyler să nu mă fi obligat să mint în fața 
poliţiei, spuse Victoria cu voce blândă. 

— Greșești bănuindu-l pe Tyler, spuse, surprinzător, Gregory. 
Nu aflasem despre vizita pe care ţi-a făcut-o, dar știu bine unde 
s-a dus după aceea. Indată ce a ajuns la vila din New York, și-a 
petrecut mare parte din noapte căutând prin hârtiile și 
documentele lui Madison. Era disperat să găsească parola de la 
contul ei de internet banking. Datora bani unui om de afaceri 

care-l amenința cu moartea. Servitorii casei aveau liber în acel 
weekend și acel du-te-vino al lui a trecut neobservat. 

Victoria își simţi pulsul accelerându-se. 

— Spui că Tyler a folosit internetul pentru a transfera ilegal 
bani din contul lui Madison în contul lui personal? 

— Ceea ce nu știa Tyler era că Madison îi transferase deja 
banii înainte de a muri... numai că nu-i spusese, zise Gregory. 
Banca l-a contactat în dimineaţa următoare ca să îl întrebe cum 
voia să primească banii. A ridicat de la bancă o jumătate de 
milion de dolari, cash, mai târziu în aceeași zi. 

— Crezi că i-a dat banii omului de afaceri? 

— Bineînţeles. Gregory arăta uluit. De ce ai fost de acord să-i 
oferi lui Tyler un alibi? 

— A fost o greșeală, spuse Victoria. Una pe care acum o 
regret. De unde știi tot ce mi-ai povestit? 

— L-am auzit pe Tyler discutând despre asta cu Charlene, 
înainte de funeraliile lui Madison. 

Victoria simţi un fior de ușurare. Ceea ce spunea Gregory 
avea mult mai mult sens decât ideea că Tyler era un ucigaș. 
Fiind o persoană nepăsătoare, care se bucurase întotdeauna de 
mult noroc, Tyler presupusese, în mod normal, că va găsi o cale 
să-și rezolve problemele fără să recurgă la crimă. 

— Ai spus asta poliţiei? întrebă Victoria fără suflu. 

— La ce-ar fi folosit? întrebă Gregory. Tyler și Charlene ar fi 
negat. Poliţia e satisfăcută de ideea că tatăl meu l-a ucis pe Rex. 
Doreau un caz închis, pentru a-i liniști pe cei din familia Rogers. 
În plus, am iubit-o pe Madison și am pierdut-o. La momentul 
acela, numai la asta mă gândeam. De atunci încoace, viaţa mea 
a fost pustie. In timp ce vorbea, Gregory își mângâia verigheta. 
Când am văzut o corabie închisă într-o sticlă, m-am văzut pe 
mine însumi în capcana în care mă aflu acum. M-am întrebat 
adesea: „Cum să scoţi corabia din sticlă fără să spargi sticla?” 
Mi-aș dori să știu. Aș da orice să mă eliberez de trecut. 

— Eu... eu sper că mă pot baza pe discreţia ta, murmură 
Victoria. Nu mi-ar plăcea să afle Tyler că ţi-am făcut confidenţe. 

Gregory zâmbi amar: 

— Greșești dacă-l suspectezi pe Tyler. Este în totalitate 
nevinovat. Nimeni nu trebuie să știe ce o să-ţi spun acum. 
Badger... el l-a ucis pe Rex... 

Victoria era stupefiată. 

— Dar dacă știai că Badger este vinovatul, de ce nu ai spus 
poliţiei? 

— Presupui că știam, în momentul acela, că el este vinovatul? 

— Îmi spui că nu? 

Gregory se uită la sticla de votcă, apoi își turnă un pahar. 

— Mai bine ai pleca. Am spus prea multe. Elaine se va 
îngrijora din cauza ta. 

CAPITOLUL 28 


Luna atârna din cer ca un felinar deasupra golfulețului pustiu. 

Pe înserate, Badger veni la țărm cu barca și cină împreună cu 
familia. Era vremea fluxului, iar Victoria și Elaine nu avură 
probleme să tragă barca înapoi la apă. 

— Sper că știi ce faci, spuse Elaine. 

— Fii fără grijă. Dacă lucrurile merg prost, le iau asupra mea. 

Victoria știa că ceea ce urmau să facă era ilegal, dar era 
hotărâtă să afle motivul uciderii lui Jennifer. După ce revenise la 
casa de pe plajă, îi povestise conversaţia pe care o avusese cu 
Gregory și, după ce întorseseră problema pe toate părțile, cele 
două femei deciseră să caute în iahtul lui Badger proba 
vinovăției lui. 

La început, Elaine fusese greu de convins. 

— Trebuie să fiu întru totul cinstită, Victoria, și să-ţi spun că 
nu-l pot vedea pe Badger ucigaș. El a fost profund traumatizat 
de moartea lui Madison. Mă îndoiesc că a fost atât de puternic 
după aceea, fizic și psihic, încât să comită o crimă așa de 
violentă. 

— Pentru Badger a fost extrem de neplăcut când l-a întâlnit 
pe Rex, argumentă Victoria. Potrivit celor spuse de Tyler, a fost 
eliberat din armată pe motive medicale. Nu ar fi singurul 
veteran din Vietnam care este incapabil să coopereze cu ceilalți, 
în timp de pace, și care a devenit fanatic. 

— Mda... s-ar putea să ai dreptate, spuse Elaine. Hai să 
presupunem, pentru moment, că Badger este ucigașul. Crezi că 
Gregory îl șantajează? 

— Nu mă aștept ca Gregory să se poarte elegant și să fie 
mulțumit. Dimpotrivă, a vorbit cu amărăciune reală. Ar fi putut 
să păstreze tăcerea din loialitate faţă de Madison, pentru că ea 
îl adora pe Badger. Sau să vrea ca toată lumea să-l acuze pe 
tatăl lui de uciderea lui Rex, pentru că o chinuise pe mama lui 
pe când era copil. 

— Un motiv ciudat pentru a păstra tăcerea, spuse Elaine. Eu 
nu aș fi putut face asta. 

— Cea mai potrivită explicaţie este că Gregory și-a dat 

seama, întâmplător, de adevăr, după ce Rex a fost ucis, când 
toate probele fizice fuseseră distruse. E posibil să se fi hotărât 
să-l lase pe Badger nepedepsit, decât să aducă iarăși la lumină 
întreaga poveste tragică. 

Cele două femei traseră paralel cu iahtul lui Badger și Elaine 
opri motorul bărcii. Călătoria durase numai câteva minute. 
Victoria legă o funie de o stinghie și urcă la bordul iahtului. Era 
la fel de nervoasă ca și Elaine, dar nu avea de gând să 
recunoască asta, ca nu cumva decizia prietenei să slăbească. 

Trapa era întredeschisă și cele două intrară în bucătăria 
vasului și aprinseră lumina, ciulind în tot acest timp urechile, în 
căutarea zgomotului vreunui vas care s-ar fi apropiat: Avură un 
sentiment de ușurare că singurul sunet pe care-l auzeau era cel 
al valurilor care se loveau de coca iahtului. In ciuda faptului că 
scotociră sistematic vasul de sus până jos, nu găsiră nicio urmă 
a fotografiei sau a negativului care dispăruseră din casa de pe 
plajă. 

Deja optimismul Victoriei pălea. Deschise ușa dulăpiorului de 
lângă soba de gaz. Raftul de jos era plin cu sticle de gin goale. 
Pe raftul de deasupra era o cutie de carton cu hârtii, inclusiv o 
copie a testamentului lui Madison și actele de proprietate ale 
iahtului, pe numele lui Badger. 

— Asta este interesant, spuse Victoria, cu vocea schimbată. 

Este o scrisoare de la o firmă de contabili publici acreditaţi. 
Este datată cu câteva săptămâni înainte de uciderea lui Rex. 
Victoria citi scrisoarea cu voce tare. 


Stimate domnule Bridges, 

Ca urmare a  recentei scăderi a valorii acțiunilor 
dumneavoastră la bursă, nu vă puteţi plăti datoriile, ceea ce 
înseamnă că sunteţi în insolvenţă. 

In situaţia în care nu reușiţi să strângeţi banii sau să ajungeţi 
la o înțelegere cu creditorii dumneavoastră, ar fi prudent să 
solicitați declararea falimentului. 

Vă rog să mă informaţi imediat cu privire la planurile pe care 
le aveţi. 


Al dumneavoastră, 
Sam L. Kramer 


— Tocmai mi-am amintit ceva, spuse Elaine. Când Madison s- 

a întors din luna de miere, Badger demisionase de la companie. 
Nu putea înțelege de ce își vânduse apartamentul din Brooklyn 
și își cumpărase un iaht la mâna a doua. Trebuie că deja avea 
probleme financiare. 

— De ce nu i-a cerut ei ajutorul? întrebă Victoria. 

— Din mândrie, cred. El dezaproba faptul că ea moștenise 
Rogers Enterprises. De asemenea, criticase deschis căsătoria ei 
și probabil că se gândise că ea ar fi refuzat să-l ajute. 

— Acum crezi că Badger este ucigașul? întrebă Victoria. 

— Scrisoarea asta îi dă un motiv mai serios pentru a-l ucide 
pe Rex decât credeam noi, dar nu prea poate fi o dovadă 
convingătoare, spuse Elaine. 

— Ce credeai că vei găsi? Vocea Victoriei era plină de 
sarcasm. O mărturisire semnată? 

Elaine ezită, apoi spuse repede: 

— Grăbește-te și pune scrisoarea la loc unde-ai găsit-o. După 
ce li s-a întâmplat lui Rex și lui Jennifer, nu cred că vom scăpa 
vii de aici, dacă Badger află că suntem pe urmele lui. 

Cele două lăsară lucrurile exact așa cum le găsiseră, urcară în 
bărcuța cu care veniseră și se îndepărtară. La puţin timp, Elaine 
opri motorul și simţiră fundul bărcii frecându-se de țărm. Săriră 
din barcă și o traseră pe uscat. 

Elaine spuse gâfâind: 

— Victoria, crezi că acesta este locul exact în care am găsit 
barca? Mie îmi este greu să spun, din cauza fluxului. 

— Așa pare, spuse ea. 

Intrarea spre aleea ce ducea de la golf la casa familiei Rogers 
era marcată cu o baliză luminoasă. Badger le văzuse apărând 
din întuneric și intrând în conul de lumină al acesteia. Părea trist 
și singur, pentru că tocmai avusese o ceartă aprinsă cu familia, 
după întoarcerea de pe iahtul lui Lazenby. Tyler și Charlene îl 
acuzaseră că bea prea mult și nu face destul pentru salvarea 
companiei. 

— Nu am vrut să vă sperii, stimate doamne. 

— Victoria și cu mine ne-am gândit să facem o plimbare 
înainte de a merge la culcare, spuse Elaine. Fluxul v-a deplasat 
barca. Am tras-o noi pe uscat, să fie în siguranţă. 

Badger se uită ciudat la ele. 

— Prea multă băutură strică. 

— Vă gândiţi la regrete din trecut? spuse Victoria pe un ton 

blând. 

— Nu mi-am făcut datoria înainte de moartea lui Madison, 
spuse Badger. Nu contează ce spune lumea. Am fost prea 
indulgent în ultima vreme. Am decis, în seara aceasta, în 
deplinătatea facultăţilor mintale, să renunţ. Când voi ajunge pe 
iaht, voi arunca sticla de gin peste bord. Eram singura persoană 
care o putea slava, în dimineața aceea. Nu mai era nicio 
ambarcaţiune în golf, cu excepţia unui iaht pe care îl ancoraseră 
doi marinari, în noaptea dinainte. Dar era cu mai mult de 300 de 
metri mai departe decât al meu. Am încercat s-o salvez, dar m- 
am împiedicat în plasa de pescuit și harponul mi-a căzut peste 
bord. Madison nu a mai avut nicio șansă după aceea. Era acolo 
și în clipa următoare nu mai era, apoi suprafaţa apei s-a înroșit 
de sângele ei. Am văzut coada rechinului trecând prin fumul 
provenit de la iahtul meu și afundându-se în apele adânci. Nu 
trece o zi fără să-mi aduc aminte... 

Badger tremura. Izbucnirea lui le surprinse pe cele două femei 
care se întrebau dacă era o formă de exorcism sau o justificare 
a propriilor fapte. 

— A fost un șoc teribil pentru dumneavoastră, spuse Victoria. 

— Lucrurile ar fi stat cu totul altfel dacă ea ar fi trăit. Numai 
eu sunt de vină pentru ce s-a întâmplat. 

— Ce vreţi să spuneţi prin asta? întrebă Elaine. 

Badger păru că nu dorește să mai continue. După câteva clipe 
se adună, spuse noapte bună și plecă. Sunetul motorului 
reverberă ușor, în aerul cald al nopţii, mult timp după ce barca 
dispăruse în întuneric. 


O jumătate de oră mai târziu, Elaine și Victoria stăteau în fața 
lui Graham Abel, în biroul acestuia din Prospect Resort din North 
Island. Responsabilul cu securitatea era un bărbat solid, cu o 
mustață pe oală, ceea ce-i dădea un aer de onestitate, macho și 
obiectivitate. 

— Nu voi spune nimănui că ați fost pe iahtul lui Badger, le 
liniști el. V-aș putea acuza de încălcare a proprietăţii și intrare 
prin efracţie. 

Orice satisfacţie cu privire la activităţile lor nocturne 
dispăruse pentru cele două femei. Se simțeau frustrate, știind că 
ucigașul era încă în libertate; erau îngrijorate cu privire la ce vor 
face în continuare și neliniștite în ce privește rezultatele 

investigaţiilor lor. 

Așezat în fața unui șir de monitoare care arătau mișcările 
oaspeților în interiorul resortului, Graham Abel remarcă: 

— După cum știți, am fost ofițer în cadrul poliției din Kettering 
Harbor. Nu am nicio obiecţie în a discuta despre cazul lui Rex 
Fifield cu dumneavoastră, atâta timp cât uciderea lui Jennifer 
pare a avea legătură cu el. 

— Aţi cunoscut-o pe Jennifer? întrebă Victoria curioasă. 

— Nu foarte bine. Dar eram prieteni. Ea avea o personalitate 
spumoasă care nu se potrivește deloc cu teoria că era pe 
punctul să orbească. Cred că Elaine a avut dreptate să ceară 
poliţiei din Kettering Harbor să se facă autopsia. 

— De ce aţi plecat din poliţie? continuă Victoria cu întrebările. 
Sunteţi încă tânăr. 

— Am patruzeci și trei de ani, confirmă Graham Abel. În urmă 
cu douăsprezece luni, un rottweiler mi-a rupt tendonul de la 
mâna stângă, într-un raid al poliţiei, la un depozit. Cariera mea 
s-a încheiat împotriva voinţei mele. Șefii mă puteau trimite la o 
muncă de birou. Faulkner spune că a pus o vorbă bună pentru 
mine, dar eu știu bine că nu a făcut-o. L-am criticat din cauza 
modului în care a condus cazul Fifield și vorbele mele au ajuns 
la urechile lui. 

— Ești supărat? 

Graham Abel dădu din cap. 

— Sunt mult mai mulțumit acum. Stresul muncii în poliție a 
lăsat urme. Acum am o relaţie cu o chelneriță de pe insulă. 
Pentru mine, înseamnă foarte mult să mă căsătoresc și să-mi 
fac o familie. Nu vreau să ajung ca Faulkner, care nu are viaţă 
personală. El s-a însurat cu meseria, de ani buni. Tot ce va avea 
înaintea lui, când va fi la pensie, va fi să se îngrijească de 
grădină și să joace darts la bar. 

Victoria întrebă: 

— Te-ai certat cu Faulkner în legătură cu uciderea lui Rex? 

— Faulkner era... este, trebuie să spun... un bun ofițer. 
Perspicace și sârguincios. Ar fi trebuit să depună mai mult efort 
să afle adevărul. Mult timp m-am gândit că ucigașul este încă în 
libertate. 

Elaine îl privea gânditoare pe Graham Abel. 

— Ai fost de acord să ne ajuţi pentru că vrei să-i dai o lecţie 
lui Faulkner? 

— Sau îţi pasă de adevăr? interveni Victoria. 

— Amândouă motivele sunt destul de bune pentru mine. 

— De ce crezi că Rex a fost ucis de altă persoană decât tatăl 
lui? întrebă Victoria. 

— Joshua era prea bătrân pentru un atac atât de feroce, 
spuse Graham Abel. Faulkner a fost dirijat de superiori să spună 
că el era vinovat și să închidă cazul. 

— Așadar... Joshua a devenit autorul crimei, spuse Elaine, fără 
să fie impresionată. 

— Morţii nu pot să lupte pentru nevinovăția lor, spuse Graham 
Abel. A fost o soluţie convenabilă. Familia Rogers obține 
întotdeauna ce vrea. 

Răspunzând la o întrebare pusă de Victoria, Graham Abel 
descrise în detaliu scena crimei, apoi concluzionă că medicul 
legist spusese că Rex fusese lovit cu securea de cel puţin 
douăzeci de ori. 

Elaine își încrucișă braţele. 

— Cu siguranţă nu a fost nevoie de atâtea lovituri pentru a-l 
ucide. 

— Primele două-trei lovituri i-au provocat moartea. Medicul 
legist, care este renumit pentru umorul lui negru, a spus că nici 
cartofii pentru piure nu pot fi terciuiţi așa de bine cum fusese 
pisată jumătatea de jos a torsului lui Rex. 

Elaine făcu o grimasă și întrebă: 

— Toţi medicii legiști au un asemenea umor negru? 

_ — Să fii medic legist este o meserie grea, spuse Graham Abel. 
Incearcă să îţi imaginezi și îţi vei da seama. Inventează diverse 
mecanisme de apărare care să-i ajute să reziste. Cazul a fost 
prea ciudat pentru gustul meu. Criminalul părea a fi dat atacul 
într-o criză de furie sângeroasă, cu toate că, la sfârșit, a curăţat 
perfect și a șters cu meticulozitate orice urmă de amprente din 
casă. 

— Geamul spart de la ușa din spate arată că ucigașul era 
străin, spuse Elaine. 

Graham Abel avea alte idei. 

— Poate că Joshua plecase în weekend fără cheie. Geamul era 
subţire. Trebuie că l-a spart, a băgat mâna și a răsucit cheia, 
descuind ușa ca să intre în casă. 

— Dacă Joshua ar fi bătut la ușa din spate, Rex i-ar fi deschis 
să intre în casă? întrebă Elaine. 

Graham Abel își mângâie mustața. 

— Depinde. Rex ar fi putut să nu-l audă. Putea să fie deja 
mort. Cred că menajera a sintetizat foarte bine situaţia când a 
spus că lui Rex îi păsa mai mult de colecţia lui de discuri cu 
muzică din anii șaizeci decât de tatăl lui. Rex se aștepta ca 
Joshua să joace cum îi cânta el, fie că-i plăcea, fie că nu. 

— A obiectat vreodată față de comportamentul dominator al 
lui Rex? întrebă Victoria. 

— Este ciudat ce spuneți, pentru că, cu două săptămâni 
înainte de crimă, s-au certat pentru că Joshua ascunsese 
securea în garaj. El i-a spus menajerei că se temea să nu calce 
pe ea. Rex era furios, pentru că o folosea să taie mărunt 
lemnele pentru foc, în lunile mai reci. A adus înapoi securea 
lângă căminul din bucătărie și a ţinut garajul încuiat după 
aceea. 

— Pentru ce? 

Întrebarea lui Elaine primi o ridicare din umeri din partea lui 
Graham Abel, care spuse: 

— Rex era de meserie dulgher și sudor. Nu-i plăcea ca tatăl lui 
să-i umble prin lucruri. De fapt, l-a ameninţat pe Joshua cu un 
cuțit și i-a spus să stea la distanţă de garaj. A fost nevoit să facă 
ce i s-a spus, pentru că Rex deţinea controlul finanţelor lor. 

Elaine ridică din sprâncene. 

— Cum și-a putut permite Joshua să plece la Bostock, în 
weekendul în care a avut loc crima? 

— Rex s-a lăudat față de colegii lui de pe șantierul de 
construcţii că el i-a dat bani tatălui său să meargă la Bostock. 
Aparent, Rex și-a petrecut weekendul acasă, singur, uitându-se 
la televizor. DVD-ul fusese setat să înregistreze vreo două 
evenimente sportive, în ziua de duminică. Unul după-amiază, 
altul în noaptea aceea. Că făcuse acest lucru pentru că aștepta 
un vizitator sau pentru că voia, pur și simplu, să revadă 
înregistrările sportive, nu știu. Casa este situată pe un intrând 
retras al estuarului, ceea ce a permis ucigașului să vină și să 
plece fără să fie văzut. Presupunând că ucigașul este Badger, ce 
plănuiţi să faceţi în continuare? 

Elaine oftă. 

— Acţiunea logică ar fi să găsim destule probe pentru ca 
Badger să fie condamnat pentru omor, spuse ea. Presupunând, 
bineînțeles, că este vinovat. Eu nu sunt sigură de asta. 

— De ce nu așteptați? sugeră Graham Abel. Dacă rezultatul 
autopsiei lui Jennifer vă confirmă suspiciunile, poliția va 
redeschide curând cazul. 

— Nu putem sta așa și să nu facem nimic, spuse Victoria. 
Jennifer a fost prietena noastră. Elaine, cum poţi să te îndoiești 
de faptul că Badger este vinovat, după ce l-am ascultat cum 
vorbește despre trecut? 

— Este numai un presentiment, spuse Elaine. Sunt conștientă 
că aș putea greși și că Badger ar putea fi vinovat. Știind cât de 
mult l-a iubit Madison, eu... eu, cumva, nu mă pot obişnui cu 
ideea că el este un ucigaș. Imi doresc să existe o altă explicaţie. 

Graham Abel spuse: 

— Sfatul meu pentru amândouă este să lăsaţi lucrurile așa 
cum sunt. Victoria, ești sigură că ai înţeles ce a spus Gregory? 

Victoria era de neclintit. 

— Jur că Gregory a spus: „A fost Badger... el l-a ucis pe Rex...” 

— Atunci, de ce nu s-a dus la poliţie? întrebă Graham Abel. 

— Eu m-aș gândi că răspunsul este evident, spuse Victoria. El 
nu are încredere în poliţie. Acest lucru pare straniu pentru 
dumneavoastră și pentru mine, dar să nu uităm că poliţia l-a 
acuzat pe tatăl lui pentru uciderea lui Rex. 

— Gregory era cufundat într-o sticlă cu votcă când am vorbit 
cu el, îi reaminti Elaine Victoriei. Este posibil că a văzut sau a 
auzit ceva după uciderea lui Rex, ceea ce l-a condus să adune 
doi și cu doi și suma obţinută să fie cinci. 

Victoria scutură din cap cu încăpățânare. 

— Gregory era așa de sigur. Sunt convinsă că el crede sincer 
că Badger l-a ucis pe Rex. Noi, pur și simplu, nu știm încă ce 
anume a văzut sau a auzit. 

Graham Abel le privi meditativ, câteva momente. 

— Dacă sunteţi în căutarea unui fir, aţi putea încerca la Spike 
Jones. Este un tip excentric care locuiește aici, în North Island. 
Poliţia l-a interogat, după uciderea lui Rex, dar nu a fost de 
niciun ajutor. Recent, a sugerat că știe ceva, apoi a dat înapoi. 
Este dificil, dar aţi putea încerca să aflaţi despre ce este vorba. 

— A existat ceva la locul crimei care să vă impresioneze? 
întrebă Victoria. 

Graham Abel replică: 

— Decedatul a făcut un duș rece înainte de a muri. 

Cele două femei se uitară la el surprinse. 

— Un duș rece? repetă întrebător Victoria. 

— De ce ar fi făcut Rex un duș rece? întrebă Elaine. Nu are 
niciun sens. Graham Abel ridică din umeri. 

— Mă tem că nu vă pot ajuta. 

Victoria sugeră, căzută pe gânduri: 

— Probabil deoarece privim cazul dintr-o perspectivă greșită... 


VP - 189 


CAPITOLUL 29 


A doua zi, în jurul prânzului, Elaine Cawthorn și Victoria Hunt 
plecară în căutarea lui Spike Jones. 

Rămânând treze până târziu în noaptea anterioară, pentru că 
discutaseră despre caz și își împărtășiseră amintiri despre 
Jennifer, cele două femei erau nerăbdătoare să facă alte 
progrese și stabiliră o strategie pentru a se descurca cu Spike 
Jones, în eventualitatea în care acesta ar fi fost într-una dintre 
stările lui mai dificile. 

Spike Jones locuia într-o casă de plajă din lemn maro, cu 
acoperiș din tablă ondulată, așezată de-a lungul plajei la 200 de 
metri de debarcaderul pentru feribotul de mașini, care aducea 
vizitatorii la o distanţă scurtă faţă de Prospect Resort. De 
verandă atârna o pancartă care anunţa că Spike Jones închiriază 
biciclete, la fel ca și câteva nuci de cocos gravate manual cu 
fețe pictate strălucitor, cu rânjete maniacale și cu porecle 
potrivite, cum ar fi Mad Myrtle (Veselul nebun), Screaming Lizzie 
(Lizzie plângăcioasa), Bill-a Bong Billy și Sugar Daddy (Tăticul de 
zahăr). 

— Vreţi să cumpăraţi o nucă de cocos? întrebă un bărbat slab 
cu faţa osoasă, dinţii îngălbeniţi de tutun, care stătea pe 
verandă și descojea o portocală. Mai am destule înăuntru. 
Permiteţi-mi să vă arăt. 

Se ridică greoi și le conduse într-o încăpere murdară, ticsită 
cu nuci de cocos, căni pictate și unelte pentru pescuit. Sprijinite 
de perete, se aflau câteva biciclete disponibile pentru închiriere. 

— Bună ziua. Dumneavoastră sunteţi Spike Jones? 

— Sunt sigur că nu sunt, în niciun caz, altcineva. 

Elaine intră direct în subiect. 

— Ce știți despre uciderea lui Rex Fifield? 

Spike Jones își ţinu respiraţia. 

— Cine spune că știu ceva? 

— Suntem prietenele lui Graham Abel, spuse Elaine. l-aţi 
sugerat că știți ceva. Vrem să ne spuneţi despre ce este vorba. 

— A auzit greșit. Mie nu-mi plac femeile băgăreţe. 

— Vă rog s-o scuzați pe prietena mea, interveni Victoria. Așa 

este ea, băgăreaţă. 

Elaine se repezi la prietena ei, făcând pe indignata. 

— Victoria, eu nu sunt o băgăreaţă! 

Aceasta o fulgeră cu privirea. 

— Nu aveai niciun drept să-mi asculţi discurile cu Beatles fără 
să-mi ceri voie! leri, Elaine a lăsat un disc în mașină. S-a topit la 
soare. Eu numesc asta lipsă de respect, sunteţi de acord cu 
mine? 

Cele două aflaseră de la Graham Abel că Spike Jones 
colecționa discurile Beatles. 

— Sunteţi fan Beatles? întrebă el cu interes. 

Victoria dădu din cap. 

— Sub conducerea lui Brian Epstein, Beatles și-au făcut prima 
apariţie majoră pe scena Empire Theatre din Liverpool, în 
Anglia, în octombrie 1962, într-un proiect condus de Little 
Richard. Am primul lor album Please Me. Pe clapetă, am 
autografele celor patru Beatles. 

— Mă omori! 

Victoria scoase albumul dintr-o pungă neagră de hârtie; era 
din colecţia pe care i-o lăsase, prin testament, Jennifer. Pe faţa 
lui Spike Jones apăru o expresie de uimire, dar se adună rapid. 

— Nu sunt interesat să-l cumpăr. 

Victoria nu era dezamăgită de felul lui nonșalant de a fi. 

— Sunt gata să ţi-l dau pe degeaba, doar dacă îmi răspunzi la 
niște întrebări. Ce știi despre uciderea lui Rex Fifield? 

— Nu este treaba mea. Cumpăraţi o nucă de cocos și plecați. 

Victoria era stupefiată de perechile de fălci care atârnau pe 
pereţi. 

— Aţi prins singur toate astea? 

Privirea lui Spike Jones căpătă o lucire de plăcere sadică. 

— Tata le-a prins. A navigat peste tot în lume, el le-a prins. Mi- 
au rămas mie, după ce a murit, în urmă cu doi ani. Vezi fălcile 
acelea de deasupra capului tău? 

Provin de la un rechin alb. Lung de 4 metri. Tata l-a capturat 
lângă Cape Town. Cel mai mare rechin pe care l-a prins a avut 
5,5 metri. Printre pescari, este o zicală: Mulţi oameni ar vrea să 
cumpere aceste fălci, ca amintire, dar eu îi refuz dacă nu-mi 
plac ochii lor. Așa era tatăl meu. Cu doi ani înainte de a muri, a 
vândut o pereche unuia care pretindea că vânase unul de 3,5 
metri. Nu pot spune dacă tata l-a crezut sau nu, dar s-a asigurat 

că cumpărătorul s-a despărţit, de asemenea, de albumul 
Yesterday... and Today al lui Beatles, cu acea copertă rarisimă a 
lui Butcher. Mulţi ar vrea să aibă unul dintre aceste trofee. Le-ar 
plăcea să-și impresioneze prietenii spunând că ei le-au prins. 

Elaine smulse discul din mâinile Victoriei. 

— Domnule Jones, dacă nu-mi spui ce vreau să știu, prietena 
mea îţi va da acest disc și coperta lui în bucăţi. 

— Elaine, nu fi egoistă, spuse Victoria, prefăcându-se că o 
crede. Mă tem că prietena mea chiar vorbește serios. Elaine, 
promite-i lui Spike că nu strici discul și nici coperta lui. 

Bătrânul Jones îi aruncă o privire lui Elaine. 

— Am văzut ceva în noaptea când a fost ucis Fifield. Nu voi 
spune ce anume, decât dacă nu veți mai spune nimănui. Numai 
să nu vă ţineţi gura și ale mele sunteți. 

— Promitem, minţi Elaine. 

Victoria luă discul și coperta de la Elaine și se uită în 
așteptare la informatorul lor. 

— Badger Bridges a plecat de pe insulă cu feribotul pentru 
mașini, spuse Jones. Autoturismul avea husa pe ea, dar știu că 
era el, pentru că este singura mașină verde de pe insulă. 

— La ce oră s-a întâmplat asta? întrebă Victoria. 

— Nu știu. Înainte de a se întuneca. Am aţipit ascultând la 
radio, pe verandă. Când am deschis ochii, l-am văzut plecând și 
m-am întrebat unde se ducea. Mi s-a părut ceva ciudat în 
momentul acela. 

— Badger a spus poliţiei că și-a petrecut noaptea în casa 
familiei Rogers din South Island, spuse Elaine. 

— Și-a lăsat mașina parcată în North Island. Avea obiceiul să 
meargă la cumpărături în Kettering Harbor în fiecare weekend. 

— L-ai văzut întorcându-se pe insulă în noaptea aceea? 
întrebă Elaine. 

— Nu. Am aţipit din nou. Dar trebuie să se fi întors, pentru că 
i-am văzut mașina în parcare în dimineaţa următoare. 

— De ce n-ai spus asta poliţiei? întrebă Elaine. 

— Nu mă amestec eu cu bogătanii. Asta-i tot ce știu. Acum, 
valea. 

Convinsă că ar fi inutil să-l mai preseze pe Spike Jones, 
Victoria îi dădu discul și coperta, îi mulțumi pentru ajutor, apoi 
plecă împreună cu Elaine. 

— Ce om enervant! exclamă Elaine. Ce să faci cu el? 

— Nu este idealul meu de soţ, replică Victoria. Intenţionez să 
rămân deschisă pentru orice variantă. Pentru că, ce este cel mai 
rău, eu cred că spune adevărul. 

Elaine dădu din cap. 

— Și eu la fel. Graham Abel spune că poliţia i-a interogat pe 
cei doi muncitori de la feribot. Aceștia au spus că niciun 
membru al familiei Rogers nu a folosit feribotul în noaptea 
aceea. Dacă Badger este vinovat, trebuie că i-a plătit bine. 

— Cu siguranţă, așa pare. Victoria era ezitantă și nesigură. 

— Ce ţi-a venit? Noaptea trecută erai convinsă că Badger este 
vinovat. 

Victoria era îngrijorată. 

— Dacă poliţia îl caută pe Badger pentru interogatoriu, 
Gregory ar putea vinde acţiunile lui lan Lazenby. Nu vreau să se 
întâmple asta, de dragul lui Tyler. Este disperat să recapete 
controlul asupra Rogers Enterprises. 

Elaine o privi surprinsă. 

— Credeam că nu mai ai niciun fel de sentimente pentru 
fostul tău soț. 

— Așa este... nu mai am. 

— Atunci ce propui să facem? 

— Nimic... cel puţin pentru moment, spuse Victoria. 


— Nu voi pierde timpul cu introducerea, spuse Gregory. Sunt 
sigur că veţi scăpa cu toţii de griji. 

Gregory se afla pe terasa casei, în faţa membrilor familiei 
Rogers și a lui lan Lazenby. Cele două părți, care se luptaseră 
public pentru controlul asupra Rogers Enterprises și se certaseră 
atât de rău în privat, erau pe punctul să afle care ofertă va fi 
acceptată de Gregory. Tensiunea era mare în ambele tabere. 

— Ca să n-o mai luăm pe ocolite, nu voi accepta oferta ta 
pentru acţiunile mele, Lazenby. 

lan era vizibil șocat. 

— Dacă ţi s-a făcut o ofertă mai bună, sunt gata să... 

— Sunt alte aspecte, în afara banilor, pe care a trebuit să le 
iau în consideraţie. 

— Sper că ruperea logodnei mele cu Charlene nu ţi-a 
influenţat decizia, pentru că, dacă... lan se întrerupse cu o 
privire disperată în ochi, recunoscând că făcuse o greșeală 
tactică. 

— Uitasem de logodna voastră, spuse Gregory. Nu că ar 
conta, pentru că asta este o chestiune separată. Am întors 
spatele la o mulțime de oameni după moartea lui Madison, 
pentru că nu am putut să mă descurc cu toată suferința. In 
dimineața asta, Charlene mi-a amintit că lucrul cel mai 
important din viaţă este familia. Banii care mi s-au oferit în 
schimbul acțiunilor mele îmi vor permite să o iau din nou de la 
capăt. Vreau să le dau cea mai bună utilizare. Madison ar vrea 
să-mi continui viața. 

— Sunt sigur de asta, Gregory... 

— Poţi să pleci, Lazenby. Dacă nu cumva vrei să rămâi să 
sărbătorim la un pahar de șampanie. 

lan zâmbi, încordat. 

— Vreau să știi că îţi respect decizia. Am însă mai multe 
treburi de rezolvat la întoarcerea pe iaht. 

După ce dădu mâna cu Gregory și îl felicită pe Tyler, lan 
plecă. Charlene făcu un semn și servitorii oferiră șampanie 
Bollinger și apetitive. Au fost felicitări, zâmbete, îmbrăţișări și 
strângeri de mână. 

Elaine și Victoria intrară de pe o latură a casei. 

— Am sosit la timp pentru sărbătorire? 

— Cu siguranţă, așa pare, spuse Elaine și continuă: lan arăta 
cam șifonat când a plecat. Să fi fost de la ceva ce a mâncat? 

— Nu, i-am refuzat oferta pe care mi-o făcuse pentru a-mi 
cumpăra acțiunile. 

Gregory părea la fel de încântat ca și familia Rogers să le 
vadă pe cele două femei. 

Râdeau toţi, erau veseli că aveau un motiv pentru a-și 
exprima deschis bucuria în faţa lui Gregory. 

— Am aprecia dacă ai semna un contract cât mai curând 
posibil, îi spuse Tyler lui Gregory. 

— li voi trimite avocatului meu o copie a contractului, pe fax, 
promise Gregory. Ar trebui să aveţi semnătura mea mâine- 
dimineaţă cel mai târziu. 

Charlene era adânc emoţionată că negocierile ei avuseseră ca 
rezultat câștigarea acţiunilor de preluare. Ea propuse un toast, 
fapt pentru care ridicară cu toţii paharele în sănătatea lui 
Gregory și pentru viitorul companiei Rogers Enterprises. 

CAPITOLUL 30 


Elaine și Victoria plecară de la vila familiei Rogers în jur de ora 
5.00. Nu se putuseră întoarce în casa de pe plajă a lui Jennifer, 
pentru că, în absenţa lor, fusese împrejmuită cu un cordon, fiind 
considerată loc al crimei. 

La cererea poliţiei, cele două femei merseră în North Island și 
rezervară o cameră în Prospect Resort. Locotenentul Faulkner 
sosi mai târziu. 

— Rezultatele autopsiei arată că nu era nimic în neregulă cu 
vederea lui Jennifer, spuse el. Era drogată puternic și 
inconștientă când ucigașul i-a tăiat venele. 

Cu toate că acesta era rezultatul pe care-l așteptau, cele două 
femei erau încă șocate și triste. Făcându-și curaj, îi spuseră 
polițistului tot ce știau, inclusiv despre conversaţia avută cu 
Spike Jones. 

Locotenentul Faulkner le ascultă cu o privire lipsită de orice 
expresie, care nu lăsa să se vadă nimic din ce gândea. Când, 
două ore mai târziu, polițistul plecă, se simțeau secătuite 
emoțional, pentru că răspunseseră la multe întrebări. 

La scurt timp după aceea, au fost vizitate de Graham Abel. 
Responsabilul pentru supraveghere auzise de rezultatul 
autopsiei lui Jennifer la radio, pe canalul care funcționa foarte 
bine pe insulă, și voia să-și exprime compasiunea și să le ofere 
sprijin moral. 

— Am pus câteva întrebări de când am vorbit ultima oară, 
spuse el. Badger Bridges nu și-a folosit mașina personală în 
noaptea crimei asupra lui Rex. O pană de motor a lăsat echipa 
de supraveghere fără un Land Rover, așa că au împrumutat 
jeepul lui Badger. Avea obiceiul să lase cheia fostului șef al 
supravegherii, ca să nu riște să o piardă. Unul dintre băieții 
noștri a mers cu jeepul lui Bridges până în Kettering Harbor și l-a 
adus pe lan Lazenby înapoi la vila familiei Rogers din South 
Island. E 

— Asta explică totul, spuse Elaine ușurată. Incepusem să cred 
că mă înșelasem în privinţa lui Badger și că, în cele din urmă, 
era vinovat. 


VP - 195 


— Spike Jones a văzut jeepul de la o distanţă de 200 de metri, 
sublinie Victoria. Avea husa pe el și a presupus că la volan era 
Badger. 

Graham Abel stătea pe gânduri. 

_ — Tocmai mi-am amintit ceva despre noaptea uciderii lui Rex. 
In declaraţia iniţială făcută poliţiei de lan Lazenby, acesta a spus 
că a plecat de pe Prospect Island cu elicopterul și a dus-o pe 
Charlene acasă la părinţii lui, în New York. Soții Lazenby au 
susținut povestea fiului lor. Charlene nu. Mai târziu, ea a făcut o 
declarație în faţa unui om al lui Faulkner, în care a spus că și-a 
petrecut noaptea aici, pe Prospect Island. Poliţia a aflat că 
părinţii lui Lazenby au cinat la restaurantul lor favorit din New 
York, ceea ce înseamnă că lan nu are alibi... 

— Așadar, a fost corect să suspectez că lan Lazenby este 
ucigașul! exclamă Elaine. El plănuise să se căsătorească cu 
Charlene pentru bani. 

Graham Abel își mângâie mustața. 

— În orice investigaţie de omucidere, există întotdeauna o 
piesă vitală între dovezile care structurează cazul. Dacă nu 
găsim veriga care lipsește, lan Lazenby va scăpa de acuzarea 
pentru comiterea a doua crime. 

Victoria tăcea. 

— N-am mâncat nimic toată ziua, spuse Elaine. Să comandăm 
ceva la room-service și să ne continuăm discuţia, nu? 

Graham Abel aprobă, dând din cap. 

— Bună idee. 

— Nu contaţi pe mine, oftă Victoria. Eu mă simt obosită. Cred 
că voi face o baie. 

Se duse în baie și imediat își simţi mușchii relaxându-se în 
apa caldă. Era convinsă că veriga lipsă va fi găsită. Numai dacă 
ar putea să-și dea seama de semnificaţia unor lucruri care i se 
spuseseră... 


— lan, ești un tâmpit! Ne-ai implicat pe mama ta și pe mine în 
uciderea lui Rex Fifield! 

— Despre ce vorbești? 

— Poliţia a descoperit că alibiul pe care ţi l-am dat ţie și lui 
Charlene este fără valoare, pentru că, în seara aceea, noi am 
fost la restaurantul lui Sardi, la cină. 

— Trebuie să le spui că te-ai înșelat cu privire la ziua când aţi 

făcut asta. 
— Dacă mama ta și cu mine suntem acuzați de 
obstrucționarea poliţiei, te voi dezmoșteni. Auzi ce-ţi spun, lan? 


lan Lazenby se făcu ghem când își aminti conversaţia pe care 
o purtase tatăl lui cu el după ce poliţia declanșase o investigaţie 
pentru a afla cine îl ucisese pe Rex în duș. 

„Uciderea lui Rex mi-a provocat mai multe complicaţii decât 
mi-am putut imagina vreodată, se gândea lan. Ar fi trebuit s-o 
consult pe Charlene, înainte de a spune poliției că și-a petrecut 
seara cu familia mea. M-am gândit că, dacă am minţit pentru a 
o proteja, legătura dintre noi va deveni mai puternică și ea își va 
da seama cât de mult o iubeam. Nu puteam face o greșeală mai 
mare”. 

lan luă cina singur, pe iaht. Ulcerul i se agravase și era furios 
că pierduse licitaţia. 

„Nu trebuia să spun despre ruperea logodnei cu Charlene. 
Numai asta l-a readus pe Gregory la realitate. Trebuie că familia 
ei s-a bucurat în fiecare secundă a înfrângerii mele. Cel puţin, 
Gregory mi-a comunicat cu tact vestea”. 

Strateg din naștere, instinctul îi spunea lui lan că actul de 
vânzare dintre cele două părţi nu fusese încă semnat, altfel 
familia Rogers nu ar fi arătat atât de surprinsă când Gregory 
anunţase că le va vinde lor acțiunile. Probabil, el va avea nevoie 
de încă douăzeci și patru de ore pentru ca actele să fie 
redactate și legalizate de avocaţii lui. 

„Trebuie să fiu calm, se gândea lan. Există măcar o șansă ca 
Gregory să se răzgândească și să-mi vândă mie acţiunile, dacă îi 
trece prin gând că familia Rogers nu îi este destul de 
recunoscătoare. Încă mai este timp să răstorn situaţia în 
favoarea mea și să-mi asigur controlul companiei Rogers 
Enterprises...” 

Un servitor îi puse în față un platou cu salată Caesar. 

— Salata asta arată groaznic, izbucni el. la-o de-aici, imediat. 

— Sigur, domnule. 

lan bău încă puţin vin, în așteptarea felului principal, și 
continuă să se gândească la evenimentele petrecute cu câteva 
ore în urmă. Poliţia venise pe iaht fără să-l anunţe în prealabil. 


— Sunt locotenentul Faulkner. Poate aţi auzit că investighez 

uciderea lui Jennifer Anderson. Sunt curios să știu dacă vi s-au 
intersectat vreodată cărările, domnule Lazenby. 

— Locotenente, nu este nici urmă de adevăr în sugestia 
dumneavoastră. 

— Îmi cer scuze că v-am deranjat. Este important pentru mine 
să elimin cât mai multe persoane din lista posibililor ucigași. 

Trăgând din ţigară, lan își spunea în sinea lui că fusese 
înțelept că ascunsese raportul lui cu femeia moartă. Exista o 
singură persoană care știa că fusese la casa de pe plajă în 
noaptea crimei, și acea persoană era victima însăși - Jennifer 
Anderson. 

lan îl apelă pe căpitan pe punte. 

— Pregătește barca, îi ordonă el. Trebuie să merg la 
magazinul din Prospect Resort și să iau ceva pentru ulcerul meu. 
Mă supără din nou. După aceea, îi voi face o vizită lui Gregory 
Fifield, la casa din South Island. Sună la Prospect Resort și 
închiriază un jeep care să mă ducă acolo. 

Câteva minute mai târziu, căpitanul îl sunase pe lan să-i 
spună: 

— Barca este pregătită pentru îmbarcare, domnule Lazenby. 

lan își strecură un pistol placat cu aur în buzunarul de la piept 
al hainei și urcă pe punte. 


Barca lăsa o dâră de spumă în urmă, în timp ce se îndrepta cu 
viteză spre Prospect Island. Gândurile îl duseră înapoi la noaptea 
uciderii lui Jennifer. 

După ce îl vizitase pe Gregory în camera lui de lucru, lan 
plecase satisfăcut de modul în care mergeau negocierile pentru 
vânzarea acţiunilor. Își aprinsese o ţigară și începuse s-o fumeze 
stând în picioare la capătul terasei. Ferestrele erau deschise și 
auzise familia Rogers vorbind: 

— Nu ar fi trebuit să o lași pe Jennifer să plece cu albumul... 

— Fotografiile dovedesc că nu Joshua l-a ucis pe Rex. Trebuie 
să o împiedicăm să i le arate lui Gregory, altfel ar putea refuza 
să ne vândă nouă acţiunile... 

Jennifer nu fusese deloc bănuitoare când lan apăruse lângă 
casa de pe plajă, imediat după aceea. 

— Permiteţi-mi să mă prezint. Sunt lan Lazenby... 

— Știu deja cine sunteți. Jennifer era toată numai amabilitate 
și zâmbete. Toată lumea de pe insulă vă admiră iahtul. 

— Mama este un mare fan de-al dumneavoastră, doamnă 
Anderson. Mă întrebam dacă aș putea primi un autograf pe un 
exemplar din cărțile dumneavoastră. 

— Desigur. Tocmai am facut cafea. Nu aţi vrea una? lan o 
făcuse să vorbească despre ea însăși, în timp ce dădea 
autograful pe un exemplar din Dragostea schimbă totul, notând: 
„Cele mai bune urări doamnei Lazenby, de la Jennifer 
Anderson”. 

Pe la jumătatea conversaţiei, lan auzise un Land Rover 
trăgând lângă casă. Apoi o bătaie în ușa din spate și Jennifer se 
dusese să deschidă. Impietrise la gândul că Jennifer l-ar putea 
invita pe musafirul ei în living. De afară, sunetul de voci 
prietenoase ajunsese până la el. Nu putuse identifica vocea 
bărbatului care venise în vizită la ea. 

Jennifer se întorsese după câteva minute cu un homar uriaș. 

— Nu-i așa că este fabulos? Mă înțeleg bine cu un tip de la 
serviciul de pază, de aici, de pe insulă. Nu a fost amabil că s-a 
gândit la mine și mi-a adus asta? 

lan auzise Land Roverul îndepărtându-se, în timp ce Jennifer 
punea homarul în frigider. Cu puţin noroc, nu va mai avea și alți 
vizitatori. Era vremea să treacă la treabă. 

lan spusese cu voce amabilă: 

— Familia Rogers mi-a zis că le-aţi arătat albumul 
dumneavoastră cu fotografii, mai devreme. 

— Sunt fan Luciano Garibaldi. Jennifer se așezase pe canapea 
și începuse să bea din ceașca de cafea pe jumătate plină, pe 
care o lăsase pe masa din faţa lui lan. Am făcut niște fotografii 
cu el la intrarea în scenă, la Opera Metropolitană din New York. 

— Ce coincidenţă! Și eu sunt un mare fan al lui, doamnă 
Jennifer. V-ar deranja să văd și eu pozele cu Luciano Garibaldi? 

Jennifer căscase. 

— Nu este momentul potrivit. Se face târziu... 

— Am o idee grozavă! exclamase deodată lan. De ce nu iei 
prânzul cu mine pe iahtul meu luxos mâine? Poţi aduce atunci 
albumul cu fotografii. Îţi voi face un tur al iahtului. Va fi un bun 
subiect pentru una dintre viitoarele tale povestiri minunate. 

— Pare o idee grozavă. 

— Vei aduce albumul de fotografii? insistase lan. 

Jennifer aprobase dând din cap, fără șovăială. 

— Este stabilit, avem întâlnire. 

lan zâmbise larg. 
— Splendid. Bea-ţi cafeaua cât mai este caldă. Este prea bună 
pentru a fi irosită. 


În timp ce barca acosta de-a lungul debarcaderului din North 
Island și lan cobora pe țărm, își aduse aminte că lăsase cartea 
pe care Jennifer îi dăduse autograf pentru mama lui pe masa din 
living. 

„Să fie acesta principalul motiv pentru care locotenentul 
Faulkner m-a vizitat astăzi?” 


Victoria se ridică din cadă simțindu-se revigorată după baie. 
În ochi avea o sclipire ciudată. 

Prietenii ei mâncau sandvișuri încălzite la toaster și împărțeau 
o sticlă de Muscadet aduse de room-service. 

— Știu cum a murit Rex, spuse ea. 

Uluit de expresia Victoriei, Graham Abel întrebă: 

— Ai descoperit veriga lipsă? 

Victoria dădu din cap: 

— Ai vorbit despre colecţia de discuri din anii '60 a lui Rex, 
spuse ea. Despre care anume? 

Graham Abel se încruntă făcând eforturi să-și amintească. 

— Beatles și Rolling Stones. Nu-mi pot aminti alte nume. 

— Când a făcut Badger operaţia de cataractă? întrebă 
Victoria. 

— La șase luni după uciderea lui Rex, răspunse Elaine. 

Victoria dădu din cap cu satisfacţie. 

— Toată lumea a insistat, în permanenţă, că Rex a ieșit din 
închisoare cu intenţia de a distruge căsătoria lui Gregory. Mi-ar 
plăcea să știu dacă Tyler se află în spatele accidentelor atribuite 
lui Rex. 

Graham Abel întrebă: 

— Ce te face să crezi că Tyler era responsabil? 

— Lui Tyler îi displăcea că Madison moștenise Rogers 
Enterprises, spuse Elaine. Probabil speră să o detroneze din 
funcţia de președinte. 

Fruntea Victoriei se lumină. 

— Nu cred că Tyler trebuie acuzat pentru acele accidente, 
spuse ea. Am vrut pur și simplu să văd reacţia voastră. 

— Victoria, cum poţi fi sigură că ai găsit veriga lipsă? întrebă 

Elaine tăios. 

— Nu mi-am dat seama imediat, dar ceva ce spunea Antigona 
într-una dintre piesele tebane m-a condus la adevăr. Victoria se 
întoarse spre Graham Abel. Crezi că poţi vorbi cu locotenentul 
Faulkner pentru mine? 

— Faulkner are multe pe cap în perioada aceasta, spuse 
Graham Abel. Sâmbătă, un iaht din partea locului s-a ciocnit de 
un vas de pescuit, la 32 km de aici. Șeful de la Kettering Harbor 
raportează că un al doilea a fost găsit pe fundul oceanului. 
Faulkner va ști mai multe mâine, după ce echipa de salvare va 
analiza mai îndeaproape situaţia. Vrea să aibă dovezi puternice 
înainte de a-l aresta pe lan Lazenby sub acuzaţia de omor. Tu ce 
dovadă ai? 

— Tot ce am, pentru moment, este o teorie care se bazează 
pe fiecare fapt știut deja, anunţă Victoria, încruntată. 

— Ce ne lipsește este o mărturisire, zise Elaine. 

Graham Abel zise: 

— Singura cale de a obține o mărturisire este să-i întindem 
ucigașului o cursă. 

Victoria spuse pe ton liniștit: 

— Este exact ceea ce sper să fac, cu sprijinul vostru. Înainte 
de asta, este ceva ce ar trebui să știți... 


O oră și jumătate mai târziu, Graham Abel termină apelul 
făcut de pe telefonul mobil și se întoarse spre Victoria. 

— Poliţiștii sunt ascunși în zonă. Ne vom pune planul în 
practică sub instrucţiunile poliţiei, când se întoarce Elaine. 

Cei doi se aflau în camera de deasupra hangarului pentru 
bărci al familiei Rogers, din South Island. Încăperea era plină cu 
vechituri. În principal, obiecte casnice aruncate, inclusiv un 
dulap, un divan mare, un covor rulat și un paravan japonez. 
Printr-o ușă din peretele din spate, se trecea într-o încăpere 
goala. Cei mai buni doi ofițeri ai lui Graham Abel, Luscardi și 
Tucket, stăteau aproape, pregătiţi să primească ordine. 

Victoria spuse: 

— Ai făcut o treabă excelentă convingându-l pe Faulkner să 
colaboreze cu noi. 

Graham Abel îi simţi nervozitatea și zise: 

— Ştie să facă mai multe decât să se certe cu mine, când sunt 
hotărât. Ceea ce i-ai spus este logic. Se întrerupse și răspunse la 

telefonul mobil. 

După ce termină de vorbit, zise: 

— Era Martin, unul dintre ofițerii de pază. A fost la casa de pe 
plajă în noaptea în care a murit Jennifer. 

Ochii Victoriei se măriră de surpriză. 

— Ce făcea acolo? întrebă ea. 

— A trecut pe-acolo pentru a-i da un homar. Nu l-a invitat în 
casă, dar ușa din spate era deschisă și a văzut cine era în living. 
lan Lazenby. 

În momentul în care intră Elaine, toţi înţepeniră, pentru o 
clipă. Abia putea să respire, pentru că alergase de la casa 
familiei Rogers. 

Victoria o întrebă: 

— Cum a primit familia Rogers vestea că Jennifer a fost ucisă? 

Elaine făcu o grimasă și răspunse: 

— Au fost prea șocați pentru a ști ce să creadă. Oricum, asta 
este impresia pe care mi-au făcut-o. N-au fost deloc fericiți când 
poliţia le-a cerut să rămână pe insulă încă douăzeci și patru de 
ore. 

— Ce căuta lan Lazenby la ei acasă? întrebă Graham Abel. 

Elaine răspunse: 

— Făcea o ultimă încercare să cumpere el acţiunile. 

Graham Abel îi spuse lui Elaine: 

— Tocmai am identificat un martor care l-a văzut pe lan 
Lazenby în casa de pe plajă înainte de uciderea lui Jennifer. 

— La ce oră a fost asta? întrebă Elaine. 

— La ora 10.00. 

După câteva discuţii, Graham Abel le ceru să tacă, în timp ce 
tasta pe mobilul lui numărul de telefon al ucigașului. Apăsă 
tasta pentru apelare și îi dădu Victoriei mobilul. 

— Salut, sunt Victoria, spuse ea, recunoscând vocea familiară 
care răspunsese. Ceva în legătură cu moartea lui Jennifer nu se 
potrivește... Sunt sigură că nu știi nici tu, dar vreau să vorbim, 
înainte de a mă duce la poliţie... Ne întâlnim în zece minute în 
camera de deasupra hangarului pentru bărci... 


lan Lazenby termină conversaţia și-și închise telefonul mobil. 
Se foi pe scaun și tuși ca să-și curețe gâtul. 

— Scuze pentru întrerupere, spuse el. A fost greșeală. 

Unde rămăsesem? 

— Îţi pierzi timpul, Lazenby, spuse Gregory cu o voce 
plictisită. Am promis deja familiei soţiei mele... 

— La dracu' cu ce le-ai promis lor. Vreau aceste acțiuni și nu- 
mi pasă cât plătesc pentru ele. 

Cei doi bărbaţi erau singuri în biblioteca din casa familiei 
Rogers. 

— Așa, de curiozitate, cât de departe ești pregătit să mergi? 
întrebă Gregory. 

lan scoase din buzunar pistolul placat cu aur și apăsă pe 
trăgaci. O flacără portocalie ţâșni din ţeava acestuia. Își aprinse 
o ţigară și trase un fum adânc în piept. 

— Care este preţul tău, spuse el, expirând un nor de fum chiar 
în faţa lui Gregory. Am ajuns prea departe, pentru a mă refuza 
acum tu, nenorocitule, care te crezi corectitudinea în persoană. 

— Norocul tău tocmai s-a dus pe apa sâmbetei, spuse 
Gregory, savurând expresia de uluire de pe faţa lui lan. Am 
semnat contractele cu familia lui Madison mai devreme, în 
această seară. 


Afară, în hol, inima lui Tyler o luase la goană. Se uita lung la 
telefon și rememora cuvintele Victoriei: „Ceva în legătură cu 
moartea lui Jennifer nu se potrivește... Sunt sigură că nu știi nici 
tu, dar vreau să vorbim, înainte de a mă duce la poliţie...” 

Fusese o zi cu emoţii contradictorii pentru el - euforie nebună 
la primirea acţiunilor, urmată de șoc și neîncredere când poliția 
dezvăluise că sinuciderea lui Jennifer era, în realitate, crimă. 
Câteva minute mai târziu, răspunsese la telefon și împietrise la 
solicitarea Victoriei de a se întâlni. 

Abia închise telefonul, că Gregory îl luă prin surprindere, 
făcându-și apariţia din camera lui de lucru cu o sticlă de votcă în 
mână. Tyler se prefăcu că citește ziarul care zăcea pe masa din 
hol. Gregory se uită o clipă la el, cu curiozitate, apoi traversă 
holul și intră în bibliotecă, unde lan aștepta să mai bea un 
pahar. 

Tyler respiră ușurat. Trebuie că Victoria îl sunase de la 
hangarul pentru bărci. 

Era evident că știa deja prea multe. 

Avea Victoria intenţia să-l șantajeze? Sau plănuia să spună 
poliţiei tot ce știa? 

Indiferent ce planuri are, își spuse Tyler cu înverșunare, nu 

mă va mai ţine mult timp în întuneric... 

Când ieși din casă fu izbit de vântul puternic. Se uită discret în 
spate, pentru a se asigura că plecarea lui nu fusese observată, 
apoi aprinse lanterna pe care o luase dintr-un sertar de la biroul 
lui Gregory și se grăbi să traverseze peluza spre poteca ce 
ducea la golfuleț... 


„Ce dracu' a fost asta?” 

Toţi cei din încăperea de deasupra hangarului îngheţțară. 

Victoria făcu schimb de priviri, neliniștită, cu Elaine. „Cineva a 
închis ușa de jos”. 

Graham Abel făcu un gest brusc și toţi se ascunseră repede. 

Numai Victoria rămase în picioare, singură, în mijlocul 
încăperii. Auzi pași urcând scările. Privirea îi era aţintită pe trapa 
care se deschise cu o izbitură și căzu, făcându-se țăndări pe 
podea. 

Tyler intră cu pași mari. Expresia de pe faţa lui era dură și 
hotărâtă. Victoria își aminti că văzuse aceeași privire în noaptea 
în care Rex murise, sub duș. Tyler nu-i mulțumise niciodată 
pentru că minţise în favoarea lui în faţa poliţiei, oferindu-i un 
alibi fals. 

— Ce naiba crezi că faci? întrebă el. Șantajul este un joc 
nebunesc. 

Victoriei i se uscase gâtul. 

— Nu este vorba despre șantaj, spuse ea. Ci despre dreptate 
pentru cel mort. Jennifer a fost ucisă și din albumul ei lipsește 
fotografia lui Joshua. 

— Tyler, ce cauţi aici? 

Tyler se întoarse, revenindu-și repede din surpriză, în timp ce 
toți ceilalţi ieșeau din locurile în care se ascunseseră. 

Ca răspuns la întrebarea lui Elaine, el zise: 

— Am auzit apelul Victoriei la telefonul de acasă și am tras cu 
urechea. 

Cei doi ofițeri, Luscardi și Tucket, păreau bucuroși să-l vadă 
pe Tyler. Era evident că se așteptaseră la necazuri și se simțeau 
mai bine cu încă un bărbat alături, în eventualitatea în care ceva 
nu ar merge bine. 

— Ce se întâmplă? întrebă Tyler. 

— Avem nevoie de tine să cooperezi cu noi, spuse Graham 
Abel. 


VP - 204 


— Când ai fost ultima oară la casa de pe plajă? 

Intrebarea Victoriei îl surprinse pe Tyler, dar spuse exact cum 
stăteau lucrurile: 

— leri-dimineaţă... la două zile după ce a fost ucisă Jennifer. 
Am căutat albumul, dar fotografia nu era la locul ei. Cum ai 
ghicit...? A 

— Elaine a fost cu un pas înaintea ta, spuse Victoria. Inainte 
de a merge în Kettering Harbor, a pus o șuviţă de păr între 
paginile albumului. Când s-a întors, șuvița dispăruse. 

— De unde știai că aș fi căutat albumul? întrebă uluit Tyler. 

— Era genul de lucru pe care l-ai face, vorbi Victoria cu 
siguranţa confortabilă a unei foste soţii care își cunoaște bine 
soţul. 

— Am trăit șocul vieții mele când am auzit că Jennifer a fost 
ucisă, spuse Tyler. 

— Sunt pe punctul să-l determin pe ucigaș să mărturisească, 
anunţă Victoria. 

— Ești tare, zise Tyler. 

Zgândărită de admiraţia evidentă a lui Tyler faţă de Victoria, 
Elaine spuse: 

— Nu prea este momentul pentru complimente în situaţia de 
faţă. 

Privirea lui Tyler se îndreptă spre ea și se mai îmblânzi, în 
clipa aceea, Victoria știu că cei doi se simțeau atrași unul de 
celălalt. Nu era chiar o surpriză, pentru că, probabil în 
subconștient, întotdeauna știuse că cei doi se plăceau, numai că 
nu făcuseră nimic în acest sens, pentru că, la vremea aceea, 
fiecare avea un alt partener de viaţă. 

— Tyler, este ceva ce nu înțelegem, spuse Victoria. Noi am 
descoperit că lan Lazenby a fost la casa de pe plajă în jurul orei 
zece, în noaptea în care a fost ucisă Jennifer. Ştii ceva despre 
asta? 

— Este nou pentru mine ceea ce spui, replică Tyler. Doar nu 
crezi că... 

Victoria dădu din cap: 

— Jennifer era vie după ce a plecat lan, pentru că a sunat-o 
pe Elaine la 10.40. 

Elaine trăgea cu ochiul afară, prin spaţiul dintre draperii. 

— Șșșșttt...! șopti ea. Ascundeţi-vă! Vine cineva. 

Luscardi și Tucket dispărură în camera alăturată și închiseră 

ușa. Elaine se opri să-i spună „Noroc” Victoriei, apoi dispăru din 
peisaj, ascunzându-se împreună cu Tyler după divan. Graham 
Abel făcu un semn de încurajare înspre Victoria și se ascunse 
din nou, în spatele paravanului japonez. 

Victoria respiră îndelung. Ușa se izbi din cauza vântului de 
peretele lateral al hangarului pentru bărci și, de această dată, 
scările se auziră scârțâind sub greutatea ucigașului. 

CAPITOLUL 31 


În timp ce aștepta apariţia ucigașului, Victoriei îi veneau 
lacrimi în ochi. Se gândea la Jennifer și la cum îi fusese scurtată 
viaţa. „Nu trebuie s-o abandonez. Voi obţine o confesiune de la 
ucigașul ei, altfel nu mi-o voi ierta niciodată”. 

Inima începu să-i bubuie când acesta intră în încăpere prin 
trapă. 

— Păreai îngrijorată la telefon. Ai venit singură aici? 

— Da, trebuie să vorbesc singură cu tine, spuse Victoria. Au 
venit rezultatele autopsiei lui Jennifer. Nu era în pericol să 
orbească. Era drogată puternic când i-au fost tăiate venele. Asta 
nu poate însemna decât un singur lucru. 

— Crimă. 

— Da... de unde știi? 

Se încruntă. 

— Mai devreme a venit poliția și a pus întrebări. Mă tem că nu 
le-am putut spune nimic care să le fie de ajutor. De ce m-ai 
chemat aici? 

— Contabilul lui Jennifer spune că a lăsat multe datorii, spuse 
Victoria. Moștenirea mea nu are nicio valoare. Am sperat că m- 
ai putea ajuta. 

— Nu prea cred. 

Interlocutorul Victoriei părea acum plictisit. 

— În noaptea uciderii lui Jennifer, ai avut destule probleme 
până ai reușit să furi poza lui Joshua din albumul ei cu fotografii, 
spuse ea. Ceea ce nu ai știut este că Jennifer a lăsat un jurnal. In 
el povestește cum a stat lângă Joshua la Opera Metropolitană, 
urmărind concertul, exact în intervalul în care se presupunea că 
se afla în Kettering Harbor și îl omora pe Rex. 

O privi îngrijorat pe Victoria. 

— De ce-mi spui mie povestea asta? 

— Dacă plătești, îți dau jurnalul lui Jennifer, veni Victoria cu o 
ofertă. 

— Unde este acum jurnalul? 

Vocea Victoriei deveni dură. 

— Am vorbit cu avocatul lui Jennifer. Are instrucţiuni să dea 


VP - 207 


jurnalul poliției, dacă se întâmplă ceva cu mine. Cineva care a 
comis o crimă rareori se reține de la a mai face încă una. Nu 
intenţionez să fiu următoarea ta victimă. 

— De ce ai fi tu o ameninţare pentru mine? 

— Se întâmplă să știu că prima ta victimă a fost Madison. 

— Eşti nebună? 

Gregory Fifield se uita la Victoria uluit, apoi îl cuprinse furia. 
Ea observă cât de încordaţi îi erau umerii și gâtul. 

— Madison a fost ucisă de un rechin, spuse el. 

— Asta a fost planul tău, nu-i așa? zise Victoria. A fost așa de 
ieșit din comun de inteligent încât nimeni nu a bănuit ce ai 
făcut. 

— N-aș fi putut niciodată să o ucid pe Madison. Am iubit-o. 

În vocea lui Gregory se simţea o notă de panică. 

— Te-ai căsătorit cu ea pentru bani. Rex era complicele tău și 
la fel de lacom ca și tine. 

— Nu am nici cea mai vagă idee... 

— Despre ce vorbesc? Oh, eu cred că ai, Gregory. Permite-mi 
să-ți reîmprospătez memoria, vrei? Madison avea obiceiul să se 
ducă înot până la iahtul lui Badger, în fiecare dimineaţă. Rex 
făcea scuba-diving. Când Madison s-a apropiat de iaht, Rex a 
ucis-o cu un harpon. De harpon era legată o frânghie și el l-a 
tras la fund, ascunzându-l vederii. Tu manevrai un motor 
submersibil care avea montate deasupra două aripi dorsale 
false de rechin. Oamenii de pe plajă erau convinși că văzuseră 
un rechin atacând-o pe Madison. 

— Ce te face să crezi că Rex a împușcat-o? 

— Mă provoci făcând pe surprinsul, replică Victoria. Are sens 
ca Rex să fi făcut asta, de vreme ce el era fratele dominator. Tu 
mi-ai spus că Rex era un ucigaș. Că nu crezi niciodată că un om 
este ucigaș până nu e surprins asupra faptei sau dacă nu știi tu 
cu siguranţă că este. Ții minte? 

Gregory trase adânc aer în piept. 

— Rex și cu mine eram captivi într-un război amar. 

— Existau între voi destule resentimente, după ce a ieșit din 
pușcărie. Ceea ce nu a înţeles Madison a fost că Rex și cu tine 
făceaţi tărăboi de ochii lumii. Până la urmă, vă iertați unul pe 
celălalt, dar aveaţi grijă să nu spuneţi nimănui, din cauza 
testamentului lui Madison. i 

Gregory își mângâia verigheta cu degetul mare. li era prea 

strâmtă pe deget. De ceva timp se gândea s-o taie ca să o 
scoată de pe deget. 

— Ceea ce a declanșat uciderea lui Madison a fost boala ei în 
fază terminală și presiunea pusă de familie asupra ei pentru a-și 
schimba testamentul, spuse Victoria. Când soția ta ţi-a spus de 
stadiul bolii ei, a sperat să fii alături de ea, dar trauma lăsată de 
moartea mamei tale din cauza cancerului ovarian te-a făcut să 
nu poți trece din nou printr-un chin asemănător. 

Ochii lui Gregory o fulgerară. 

— Madison nu merită să fie comparată cu mama mea. A fost o 
manipulatoare. Nu era fericită până nu făcea toată lumea cum 
voia ea. Chiar și Rex a spus asta. A fost foarte încântat când 
avocatul ei i-a trimis o copie după testament. 

— Ah... așadar, voi doi eraţi în termeni buni dacă vorbeaţi 
unul cu altul, spuse Victoria. Pariez că Madison nu știa asta. Mă 
întreb cum a făcut Rex pace cu tine? Am dreptate când mă 
gândesc că el a transferat responsabilitatea pentru accidentele 
pe care le-ai avut pe umerii lui Tyler? 

Gregory reuși un zâmbet palid. 

— Rex susținea că motivul lui Tyler era să recupereze averea 
de la Madison, pentru că aceasta îi luase pe nedrept moștenirea, 
dar, adânc în sufletul meu, am știut că el era vinovatul. Nu m- 
am supărat, pentru că am meritat toate lucrurile pe care mi le-a 
făcut. Aș fi procedat exact la fel, dacă aș fi ajuns la închisoare. 

— După ce aţi terminat cu vrajba, Rex te-a convins să o ucizi 
pe Madison, înainte ca ea să dea curs cererilor familiei și să vă 
scoată pe amândoi din testament. A cui a fost ideea cu atacul 
rechinului? 

— Rex a venit cu ea și am stabilit împreună detaliile. l-am 
fraierit pe toţi lăsându-i să creadă că dușmănia noastră era încă 
vie. 

Victoria spuse: 

— Ai făcut o treabă excelentă prostind pe toată lumea, 
inclusiv pe Madison. Am o variantă bună despre ce ai făcut 
împreună cu Rex în noaptea dinaintea crimei. Permite-mi să-ţi 
dezvălui teoria mea. Poţi să mă corectezi dacă greșesc pe 
undeva. Aţi vâslit amândoi până la insulă și aţi ancorat în golf. 
Tu ai traversat pe sub apă, până la iahtul lui Badger și ai fixat 
dispozitivul tăios de fundul stâncos al mării. Pun pariu că Rex 
cumpărase o pereche de fălci de la tatăl lui Spike Jones, în 

schimbul unor bani și al albumului Yesterday... and Today, al 
Beatleșilor, cu coperta rară a lui Butcher. Fălcile au fost tăiate 
pe jumătate de la încheietură și dispozitivul tăios a fost adaptat 
să le închidă cu putere. 

— Cum de ești așa de sigură că Rex a cumpărat fălcile? 
întrebă Gregory. Aș fi putut, foarte ușor, să fiu eu cumpărătorul. 

— Căsătoria ta cu Madison a avut parte de prea multă 
publicitate în presă, replică Victoria. Tatăl lui Spike Jones te-ar fi 
putut recunoaște. In plus, ţie îți place muzica clasică. Era mult 
mai bine ca Rex să negocieze cu el, de vreme ce el era un străin 
și un fan Beatles. 

— Dispozitivul tăios, cum numești tu arma crimei, a fost făcut 
în întregime din fier forjat, spuse Gregory. Fălcile de rechin 
ascuțite ca niște lame pe care Rex le-a cumpărat de la Spike 
Jones au fost fixate pe dispozitiv. Era expert în sudură. Eu l-am 
ajutat făcând proiectul. După ce am stabilit dispozitivul tăios pe 
fundul mării, dedesubtul iahtului lui Badger, i-am pus droguri în 
alcool. Plănuisem să-l drogăm și să-l ţinem deoparte când avea 
loc atacul. 

— Badger nu și-a băut paharul obișnuit de dinainte de 
culcare, pentru că era îngrijorat că avea o problemă cu băutura, 
spuse Victoria. La întoarcerea pe iaht, a aruncat sticla cu gin 
peste bord. In dimineaţa următoare, a crezut că era martor la 
atacul unui rechin. A încercat să o salveze pe Madison, luându-și 
harponul, dar a făcut un pas greșit. Arma a căzut peste bord, 
lansând, în mod accidental, harponul, în apa întunecată. Rex a 
fost lovit de harpon și, mai târziu, a murit, nu-i așa? 

— Badger este un bătrân idiot care și-a băgat nasul! spuse 
Gregory cu furie. A fost o întâmplare teribilă. Una pe care nu o 
putusem prevedea. Cu câteva momente înainte ca Rex să o 
împuște pe Madison cu harponul lui și să o tragă sub apă, a 
primit șocul vieţii lui când a fost lovit de harponul lui Badger. În 
ciuda durerii, și-a scos harponul dintre coaste și a tras trupul 
inconștient al lui Madison pe fundul mării și l-a tăiat în două. 

— Badger nu s-a îndoit nicio clipă că atacul rechinului nu a 
fost real, continuă Victoria. Auzul lui este prost și vederea îi era 
împăienjenită din cauza cataractei la vremea aceea. Pentru că 
fusese meteorolog, tatăl tău știa totul despre vreme și despre 
maree. Partea superioară a torsului lui Madison a fost adusă la 
mal de flux. Aceasta le-a permis autorităților să folosească 

amprenta ei dentară pentru identificarea cadavrului. Altfel, 
legea spune că, în absenţa unui cadavru, trebuie să treacă o 
perioadă de șapte ani pentru ca o persoană dispărută să fie 
declarată, în mod legal, decedată. Ceva ce Rex și cu tine nu 
voiaţi să se întâmple. Eraţi amândoi nerăbdători să revendicațţi 
bunurile lui Madison, cât de repede posibil. 

Gregory spuse: 

— Ai dreptate în tot ce spui... Numele submersibilului era C- 
Quester, un submarin cu un singur loc. A costat 128.000 de 
dolari și a fost adus printr-un intermediar care habar n-avea că 
urma să-l folosim pentru a comite crima perfectă. Era prevăzut 
cu un cadru special proiectat, care să susţină aripioarele dorsale 
false... exact cum ai presupus tu. După ce a ucis-o pe Madison, 
Rex a legat dispozitivul tăios de spatele C-Quester, astfel încât 
eu să pot să-l trag departe de la locul crimei. A revenit pe iahtul 
nostru cu partea inferioară a torsului lui Madison și a demarat 
spre larg. L-am urmat cam 30 km, apoi am ieșit la suprafaţă și 
am urcat și eu pe iaht. 

Aripioarele dorsale false au fost ascunse în cabină. Cu trupul 
lui Madison. Apoi, am tăiat ţevile de scurgere, am deschis valva 
de umplere, am încuiat trapele și am lăsat peste bord bărcuța 
cu motor pe care o ascunsese Rex acolo. Am privit iahtul cu 
încărcătura lui înspăimântătoare coborând în mormântul de apă. 
Rex chiar că dăduse lovitura cu asta, pentru că închiriase iahtul 
cu un card de credit furat. C-Quester împreună cu dispozitivul 
tăios au fost scufundate la scurtă distanță în larg. 

— Timpul se împuţina pentru Rex. 

— Mă aștept să știi deja ce s-a-ntâmplat după aceea, spuse 
Gregory. Ne-am întors la debarcaderul din spatele grădinii lui 
Rex. Niciunul dintre noi nu și-a dat seama că rana de la ficat îi 
provoca o hemoragie internă care a dus la moartea lui, câteva 
ore mai târziu. La început ne-am gândit că a mâncat ceva 
otrăvit. Am ascultat la radio știrea că Madison fusese ucisă de 
un rechin. Eram fericiţi că reușiserăm să-i înșelăm pe toţi. În jur 
de ora șapte, în acea seară, mi-am dat seama pentru prima oară 
că starea lui Rex ar putea fi serioasă. 

Atitudinea calmă a Victoriei nu dădea niciun indiciu despre 
oroarea și dezgustul pe care le simţea. 

— Ţi-ai luat măsura de a suna la familia soţiei de pe telefonul 
mobil, spunând că ai auzit la radio groaznica veste a morţii lui 

Madison. l-ai lăsat să înţeleagă că ești în drum spre Prospect 
Island, cu barca cea nouă, pe care o cumpăraseși pentru 
aniversarea zilei ei de naștere. Toţi au crezut că ai ancorat la 
Deacon Bay pentru a înnopta acolo, deoarece erai prea 
înnebunit de durere pentru a continua călătoria. 

— L-am îngrijit pe Rex cât de bine am putut, spuse Gregory cu 
glas răgușit. Starea lui s-a înrăutățit treptat, dar a refuzat să 
meargă la doctor. Nu l-am putut ajuta. A insistat să facă un duș 
rece pentru că avea călduri și era transpirat. După ce s-a dus 
sub duș, a leșinat. Știa că va muri. Ultimele lui cuvinte au fost: 
„Suntem fraţi de sânge pe veci”, șia murit... 

Gregory se opri din vorbit. Tremura de emoție. 

Victoria își înăbuși replica arogantă care îi veni pe buze: 

— Trebuie că erai înnebunit. Dacă nu te mișcai repede, 
uciderea lui Madison se putea încă să-ţi fie atribuită. 

— Am ascuns imediat rana provocată de harpon, măcelărind 
torsul lui Rex cu securea. Atâta timp cât lumea credea că a fost 
ucis, știam că voi fi în siguranţă, pentru că nu aveam motive să-l 
omor eu însumi. Moartea neașteptată a lui Rex avea ca rezultat 
trecerea venitului de la contul discreționar la Tyler, Charlene și 
Badger. Eu rămâneam fără niciun șfanţ. Am avut norocul ca tata 
să vină acasă mai devreme și să se autoincrimineze luând 
securea în mână. În ziua următoare, am sosit la Prospect Island 
în rolul soțului îndurerat. M-am prefăcut a fi oripilat să descopăr 
că fratele meu a fost ucis. Mi-am jucat rolul așa de bine, încât 
familia lui Madison a crezut că-i bănuiam pe ei. 

Victoria întrebă: 

— Am dreptate să cred că dispozitivul tăios și aripioarele 
dorsale au fost confecţionate în garajul lui Rex? 

— Da, de ce întrebi? 

— Asta explică de ce Rex l-a ameninţat pe tatăl vostru cu un 
cuţit și i-a spus să stea departe de garaj, zise Victoria. Ai pus 
ceasul lui Tyler în bucătărie, ca poliţia să-l considere suspect? 

— Nu. Rex furase ceasul când a fost la Prospect Island, pentru 
prima dată, să cunoască familia lui Madison. Avea pasiunea de a 
șterpeli mărunţișuri. Dacă tu nu i-ai fi oferit un alibi lui Tyler, 
poliţia l-ar fi putut aresta pentru uciderea lui Rex. 

Victoria nu-și putu ascunde dezgustul pe care-l simţea față de 
Gregory. 

— Cum te-ai simţit când Jennifer ţi-a arătat fotografia pe care 

i-o făcuse tatălui tău? întrebă ea. Trebuie că ai avut un șoc, 
târâtoare ce ești. 

Gregory pufni, apoi spuse cu voce joasă: 

— Am luat prânzul împreună săptămâna trecută. Nu știa nimic 
despre semnificația fotografiei. l-am sugerat să aducă albumul 
la cină. 

— Știind că aceasta va arunca suspiciunea asupra familiei lui 
Madison, presupun, încheie Victoria. 

Gregory aprobă, dând din cap. 

— Jennifer era moartă la 7.30. Nu ar fi trebuit să duc până la 
capăt omorul... nu după ce ea îmi salvase viaţa când am făcut 
infarct. 

— Atunci, cum ai putut? 

Gregory ridică din umeri. 

— Nu-mi plac mărunțișurile. Am vrut să plec demult de pe 
insulă, dar mi-au lipsit banii ca s-o fac. Inainte de a suferi 
operaţia de bypass, nu-mi păsa dacă trăiesc. Dar acum, totul se 
schimbase. Încercarea de preluare a companiei Rogers 
Enterprises îmi permitea să-mi vând acțiunile familiei lui 
Madison pentru o sumă exorbitantă. 

— Trei persoane au murit din cauza ta, spuse Victoria. Patru... 
dacă-l număr și pe tatăl tău. 

— Numără cinci. Gregory își scoase cureaua, își înfășură 
capetele ei pe mâini și se apropie de Victoria. Ai fost nebună să 
vii aici singură. 

— Aici greșești, se auzi vocea lui Tyler, ai cărui ochi ardeau de 
furie, în timp ce toți ceilalți ieșeau din ascunzișurile lor. 

Uluit, Gregory aruncă cureaua. 

— Asta-i capătul drumului, începu Graham Abel. 

— Atenţie! strigă Tyler, în timp ce Gregory scoase un pistol 
din buzunar și o imobiliză pe Victoria. 

Ea își pierdu respiraţia din cauza șocului, când simţi la gât 
gura rece a pistolului. 

— Înapoi, altfel o omor! mârâi Gregory. A cui este barca aceea 
cu motor de la capătul debarcaderului? 

— Aparține zonei Prospect Resort, răspunse Graham Abel. 

— Daţi-i cheia lui Elaine sau apăs pe trăgaci. 

— Faceţi cum spune, strigă Elaine. 

Graham Abel se supuse rapid. Gregory îi ordonă lui Elaine să 
iasă afară și să pornească barca. Ea alergă, albă ca varul din 

cauza șocului. 

— Jos la podea, acum! le ordonă Gregory celor rămași. 

La mai puţin de un minut, auziră motorul bărcii. 

— Dacă vreunul dintre voi ne urmărește, Victoria moare. 

Gregory o târî afară. Mâna lui încleștată ca o menghină pe 
braţul ei îi provoca durere și inima îi bătea cu putere. Era 
înțepenită din cauza tensiunii și respira greu. 

Elaine îi aștepta în barcă, la capătul debarcaderului. Sclipirea 
de frică din ochii ei atinse o coardă sensibilă în inima Victoriei, 
care se uita la ea neputincioasă. Tot ce avea de făcut acum era 
să se urce la bord și să le lase pe cele două femei în urmă. Dar 
era oare atât de sănătos la cap, încât să facă un asemenea act 
rațional? Era posibil să le ia ostatice. De asemenea, putea să 
prefere să apese pe trăgaci și să le șteargă de pe fața 
pământului pentru totdeauna. Nu aveau de ce să se aștepte la 
milă de la el. 

Gregory îi aplică Victoriei o lovitură între omoplaţi și ea căzu. 
Suprafaţa dură și rece a debarcaderului se clătină sub ea. 
Victoria căzu, lovindu-se la coșul pieptului și gemu din cauza 
loviturii. Părul îi veni pe faţă și nu o mai putu vedea pe Elaine. 

— Sari în apă! 

Ordinul răspicat al lui Gregory a fost urmat de un plescăit 
zgomotos. În mod evident, Elaine sărise în apă, preferând asta 
decât să-și riște viaţa. Victoria voia să se roage pentru 
amândouă, dar era incapabilă să-și amintească cuvintele 
vreunei rugăciuni pe care o învățase în copilărie. 

— Predă-te! Victoria era uimită să se audă stăruind pe lângă 
el. Se uită în sus și îl văzu stând dominator deasupra ei, cu o 
expresie plină de ură pe față. Niciodată nu vei scăpa de trecut. 

— Taci din gură! 

Victoria se ghemui când Gregory îndreptă pistolul spre ea. 
Pentru scurt timp, în faţa ochilor ei văzu niște puncte roșii, dar, 
din motive pe care niciodată nu le-a înţeles, el nu a apăsat pe 
trăgaci. Ş 

Barca ţâșni înainte, controlată de Gregory. Il trecu un fior 
asemănător cu o ușurare triumfătoare. Nodul din gât avea totuși 
gustul amar al înfrângerii. 

Privind peste umăr, văzu debarcaderul care se distanța. 
Ceilalţi ieșiseră din hangarul pentru bărci și le ajutau pe Elaine și 
pe Victoria. Poliţiştii alergaseră și ei din ascunzători, dar prea 

târziu pentru a pune mâna pe el. 

Gregory își puse în aplicare planul de scăpare. „Este fără 
greșeală. Nimeni nu mă poate prinde”. Lăsă să-i cadă pistolul pe 
punte. Nu va mai avea nevoie de el de-acum. Văzu că se 
scurgea benzină din carburator. „Ar fi periculos dacă cineva ar 
aprinde un chibrit și l-ar arunca acolo”. 

„Nu pot crede că toate visele mele s-au spulberat”. Se simţi 
tulburat și amorțit. Era bucuros că cerul acoperit cu nori nu-i 
permitea să vadă numele mamei lui scris cu stele; îi era prea 
rușine de el însuși. „Nu asta și-a dorit mama pentru mine”. Ochii 
i se umplură de lacrimi. Nu mai suporta să își amintească de ea. 
Era mai sigur să se gândească la tatăl lui, pentru că întotdeauna 
îl urâse pe Joshua. Işi aducea aminte cum era să fii un copil fără 
apărare, cu un tată care îi freca cearșafurile pe faţă pentru că le 
udase în somn. 

Gregory avea încredere în calculele lui. Șaua Diavolului se afla 
la 70 de metri în faţa lui, pe latura dinspre port. Fluxul atinsese 
punctul culminant și știa că aflorimentul periculos era sub apă. 
Potrivit unui articol publicat recent în ziar, un pescar se trezise 
cu o gaură în barcă. Putea să vadă iahtul lui Badger, Guiding 
Light, care era la încă 90 de metri mai departe, în largul mării. 

Frica lui se transformă într-o disperare furibundă când 
ambarcaţiunea căpităniei din Kettering Harbor veni pe lângă 
extremitatea sud-estică a insulei pentru a-i tăia drumul. Din cer, 
venea un zgomot asurzitor care creștea în intensitate. Un 
elicopter al poliţiei se apropia de el, orbindu-l cu reflectorul fixat 
asupra lui. Curentul de aer de la lamele rotorului făcea marea 
încă și mai agitată. Pentru câteva clipe, scăpă din mână cârma 
și barca se înclină prea mult spre babord. 

Ambarcaţiunea căpităniei din Kettering Harbor se apropia de 
barca lui Gregory, pe partea tribordului. O parte din el se simţea 
abandonat și îngrozit; cealaltă era neîndurătoare și hotărâtă. 
„Nu voi merge la închisoare”. Își aminti cuvintele Victoriei: „Nu 
vei scăpa de trecut”. 

Existaseră multe momente în care Gregory și-ar fi vândut cu 
bucurie sufletul ca să facă exact acest lucru. Acum, se gândea 
triumfător: „Voi, nenorociţilor, nu veţi pune mâna pe mine viu”. 

Simţi o zguduitură puternică când barca se izbi de Șaua 
Diavolului. Ancora a fost aruncată afară din apă când stânca 
intră în carenă, apoi barca explodă provocând o minge de foc 

spectaculoasă care lumină cerul nopţii pe o arie de mai mulţi 
kilometri. 

CAPITOLUL 32 


Mai târziu în seara aceea, Victoria se afla împreună cu 
prietenii ei în jurul unei sticle cu vin, în livingul casei familiei 
Rogers. Se considera norocoasă că era vie și era bucuroasă că 
Elaine și ceilalți nu păţiseră nimic. Moartea lui Gregory îi 
oripilase, dar nimeni nu putea să spună că simţea vreo tristeţe. 

Graham Abel lipsea. Victoria își închipuia că ajuta poliţia să 
pună împreună toate piesele cazului. Îi era recunoscătoare 
pentru ajutorul pe care i-l dăduse, deși era conștientă că el se 
condamna că nu reușise să-l dea pe Gregory pe mâna poliţiei. 

— Contribuabilii din America au pierdut un proces scump, îi 
spusese Victoria, și simţise, după lucirea din ochii lui, că vorbele 
ei nu-i aduceau nicio mângâiere. Oricum, ofiţerul de securitate 
mai cârpise prietenia lui cu locotenentul Faulkner. Acesta din 
urmă venise pe insulă cu elicopterul, împărtășea tristețea lui 
Graham Abel de a-i fi fost refuzată șansa de a-l vedea pe 
Gregory în faţa judecătorilor pentru uciderea lui Madison și a lui 
Jennifer. 

— Cine și-ar fi închipuit că Gregory era un criminal? spuse 
Tyler. Mie încă nu-mi vine să cred... cu toate că am auzit 
mărturisirea pe care a făcut-o în faţa ta! 

— Când l-am cunoscut, am fost impresionată de aura de 
tristețe care-l înconjura, spuse Victoria. Dar mi-a venit repede 
ideea că nu era soţul iubitor și îndurerat care afirma că este. In 
mod deliberat, arunca vina pe familia voastră, pentru că voia să- 
i faceţi o ofertă mai bună pentru acţiunile lui. 

— Nu prea văd cum puteai ști lucrul acesta cu siguranță, 
spuse Tyler. 

— La un moment dat, Gregory a folosit un citat dintr-una din 
tragediile lui Sofocle, spuse Victoria. „Avem puţin timp să ne 
bucurăm de viaţă, dar avem eternitatea să-i iubim pe cei morți”. 

— Gregory și-a bătut joc de o mulţime de oameni, remarcă 
Charlene. Victoria, ce te-a făcut să-l suspectezi de uciderea lui 
Madison? 

— Suspiciunile mele au apărut după ce mi-a spus Badger: 
„Acum era acolo și în clipa următoare dispăruse, apoi toată 

suprafața apei s-a înroșit de sângele ei”. Două atacuri de rechini 
nu seamănă niciodată - cu excepţia unui singur aspect: când își 
apucă victima între fălci, își scutură prada dintr-o parte într-alta 
pentru a o rupe. Nimeni nu a zărit, de fapt, rechinul - martorii au 
văzut, pur și simplu, ceea ce părea a fi aripioara dorsală a unui 
rechin. După ce am văzut colecţia de fălci a lui Spike Jones, am 
ajuns la concluzia că urmele de dinţi de pe corpul lui Madison se 
putea, foarte ușor, să fi fost false. 

Cei mai mulți ucigași nu sunt chiar atât de complicaţi pe cât 
par. In acest caz, o moștenitoare bogată a murit imediat după 
semnarea unui testament care îi favoriza pe soţul și cumnatul 
ei. In mod nesurprinzător, Rex și Gregory nu aveau alibi pentru 
intervalul în care s-a produs atacul rechinului. După săptămâni 
întregi în care, practic, și-a înfometat tatăl, Rex i-a dat lui Joshua 
bani să plece la Bostock în weekend. DVD-ul lui era programat 
să înregistreze două evenimente sportive de la televizor, dar nu 
a apărut niciun martor care să certifice că el a stat acasă toată 
ziua. Gregory a afirmat că a fost la vila din New York și a lucrat 
la niște planuri de arhitectură pentru care avea termen imediat. 
Servitorii nu au putut confirma acest lucru, pentru că fuseseră 
liberi în acel weekend. 

Nu a durat mult să aflu care dintre fraţi a împușcat-o pe 
Madison cu harponul. Gregory a spus despre Rex: „Nu văd 
niciun motiv să fiu trist, pentru că a murit un ucigaș”. Remarca 
lui extrem de indiscretă mi-a oferit cheia misterului. „Badger... 
el l-a ucis pe Rex...” La început, am crezut că Gregory îl acuza 
pe Badger că era ucigașul. Asta ar fi fost o ironie - un ucigaș 
care să omoare un alt ucigaș, pentru o avere enormă. Dar, nu o 
dată, mi se spusese că Badger era așa de traumatizat de 
moartea lui Madison, încât era puţin probabil să fi avut suficient 
de multă forţă să ridice securea împotriva lui Rex. 

Atacul părea să fi fost făcut într-o criză de furie sângeroasă. 
Dar, la sfârșit, criminalul a făcut, metodic, curăţenie, după ce a 
șters toată casa ca să nu rămână nicio amprentă. Partea 
inferioară a corpului lui Rex fusese lovită de douăzeci de ori sau 
mai mult cu securea. Și totuși, se considerase că numai două 
sau trei lovituri ar fi fost suficiente pentru a-l ucide. 

Era împotriva logicii ca Badger - sau oricare alt membru al 
familiei - să fi făcut ca un accident să pară crimă atacând corpul 
lui Rex cu securea. Singura armă pe care Badger pusese mâna 

în acea zi a fost harponul. Toate informaţiile s-au așezat fiecare 
la locul ei când mi-am dat seama că Rex trebuie să fi fost rănit 
atunci când Badger a scăpat din mână harponul, care a căzut 
peste bordul iahtului și arma s-a declanșat în apă. 

— Mă bucur că Rex a fost împușcat de afurisitul de harpon, 
spuse Badger. A primit ce a meritat. 

Victoria putea spune că, pentru Badger era o mare ușurare să 
știe că familia lui nu-l mai acuza că nu reușise s-o salveze pe 
Madison de atacul rechinului. 

— Nu a fost dificil să-mi imaginez ce s-a întâmplat cu Rex 
după aceea, continuă Victoria. Cineva cu rană la ficat, care are 
hemoragie internă și refuză ajutorul medical, preferă să atribuie 
durerea din ce în ce mai mare și disconfortul mâncării otrăvite. 
Cum starea i se deteriorează și temperatura îi crește, în mod 
normal, persoana respectivă simte nevoia să facă un duș rece. 
Singurul care avea de câștigat din moartea accidentală a lui 
Rex, făcută să pară crimă, era Gregory. S-a gândit chiar să 
spargă geamul de la ușa din spate, pentru a lăsa impresia că 
atacul cu securea fusese opera unui străin. 

Elaine spuse cu tremur în glas: 

— Imi doresc să nu o fi ajutat pe Madison să se căsătorească 
cu Gregory în secret. 

— Tu de unde puteai să știi? spuse Tyler, mângâindu-i mâna 
pentru a o liniști. 

Charlene se înfioră. 

— Se poate spune că oricine poate fi atât de rău. Victoria, 
cine crezi că era fratele dominator? 

— Rex, fără urmă de îndoială, răspunse Victoria. Cea mai 
mare greșeală pe care a făcut-o Gregory a fost să-i fie loial, 
respectând dorința mamei lor. Idolatrizându-i în asemenea 
măsură amintirea, Gregory și-a construit standarde nerealiste 
pentru femei. Rex a distrus cele câteva relaţii pe care le 
avusese Gregory cu diverse femei sau el însuși le pusese capăt 
când își dăduse seama că fratelui său nu-i plăceau. Gregory a 
încercat să-și creeze o viaţă independentă, plecând din casa din 
Kettering Harbor, dar dominaţia lui Rex asupra lui a fost, în cele 
din urmă, prea puternică. 

Tyler își puse braţele în jurul umerilor lui Elaine și spuse: 

— Victoria, ai făcut o treabă nemaipomenită descoperind 
adevărul. Familia mea îţi este foarte recunoscătoare. 

— Lui Madison și Jennifer li s-a făcut dreptate, spuse Victoria 
încet. Asta contează cel mai mult pentru mine, acum. 

Se uită la Tyler și la Elaine și zâmbi. Îşi luase revanșa faţă de 
Tyler, pentru divorţul dureros, când îi oferise alibi în noaptea 
morții lui Rex. Ceea ce voia era un bărbat care să trateze viața 
ca pe o aventură și care să o ajute să descopere misterele 
universului. Tyler era concentrat pe Rogers Enterprises și avea 
nevoie de o soție hotărâtă, care să-l adore și care să-i ordoneze 
viaţa. 

„Tyler are nevoie de Elaine, se gândea Victoria cu afecțiune. 
Ea îi apreciază inteligenţa și mărinimia. l-ar plăcea să-l ajute să 
facă din viaţa lui un succes. De asemenea, el o va învăţa să râdă 
mai mult”. 

Victoria privi împrejur, prin încăpere, înspre prietenii săi și 
simţi un val de recunoștință pentru dragostea și sprijinul lor. 

— Îmi doresc să fi putut să-l împiedicăm pe Gregory să scape 
de judecată, spuse Charlene cu tristeţe. 

— A uitat de Șaua Diavolului, spuse Elaine. Norocul l-a părăsit 
când a intrat în coliziune cu stânca. 

— Da? spuse Victoria pe gânduri. Norocul l-a părăsit cu mult 
timp în urmă. Nu cred că Gregory a încercat să scape de justiţie. 
Seara trecută îmi spusese: „Când văd o corabie captivă într-o 
sticlă, asta îmi arată cum sunt eu prins în capcană. Adesea mă 
întreb cum să scot corabia din sticlă fără să o sparg”. Cred că la 
asta se gândea când a spus că ar face orice pentru a scăpa de 
obsesia trecutului. În ce ne privește pe noi ceilalţi, este vremea 
să ne uităm înainte spre viitor cu dragoste și speranță în 
suflete... 


Astăzi s-au făcut alte descoperiri în legătură cu moștenitoarea 
Madison Rogers, care a fost ucisă cu patru ani în urmă. Soțul și 
cumnatul ei, Gregory și Rex Fifield, au ucis-o înscenând atacul 
unui rechin. Cu o săptămână în urmă, o echipă de salvare din 
Kettering Harbor a făcut o descoperire sinistră, când a examinat 
epava scufundată a unui iaht găsit la 1,5 km spre est de Prospect 
Island. Experții au confirmat că resturile părţii inferioare a 
scheletului găsite în interiorul iahtului sunt aproape sigur ale lui 
Madison Fifield. De asemenea, s-a descoperit o aripioară dorsală 
de rechin confecţionată din fibră de sticlă... 


— Victoria, ai aflat ultimele noutăți? întrebă Elaine într-o 

doară. 

— După cum aud, Tyler și cu tine sunteți subiect de presă, 
zise Victoria pe un ton calm. Să cred ce se spune? 

Blonda planturoasă suna din Grecia. || lăsase pe vărul ei să 
aibă grijă de agenţia ei de film și televiziune din New York și-și 
petrecuse ultimele trei luni călătorind prin Europa, pentru a nu 
împiedica povestea romantică dintre Tyler și Elaine. 

— Tyler m-a invitat la cină în seara asta, spuse cu nervozitate 
în glas Elaine. În ultima vreme, a făcut ceva aluzii. Cred că are 
de gând să-mi ceară să ne căsătorim... 

Victoria se bucura sincer pentru cei doi. 

— Tyler este unul dintre cei mai vânaţi burlaci din America, îi 
aminti ea lui Elaine. Nu uita să stabilești regulile prin contract 
prenuptial, înainte de a-ţi pune pirostriile. 

De când moștenise averea lui Jennifer, Victoria, care era un 
spirit liber, avea bani să facă orice-și dorea. Trăia un sentiment 
minunat și știa că trebuia să fie mai recunoscătoare decât era, 
dar gratitudinea și fericirea nu merg întotdeauna mână-n mână. 
Îl căuta încă pe bărbatul visurilor ei; era convinsă că el era pe 
undeva pe-aproape. Nu era îngrijorată că nu-l găsise încă, de 
vreme ce considera viaţa o călătorie, nu o destinaţie. 

Elaine spuse cu o notă de surpriză în glas: 

— Victoria, nu pot crede că primești vestea aceasta cu atâta 
calm. 

Victoria râse: 

— Vă potriviţi atât de bine și meriţi să fii fericită... 

În noaptea aceea, ochii de un verde intens ai lui Tyler 
scânteiară când Elaine intră în restaurantul Hudson Piaza Sky. 
Ea se gândea ce bine îi stătea lui Tyler în smoching. El o sărută 
și îi oferi un singur trandafir. 

— Eşti cea mai frumoasă femeie din restaurant în seara 
aceasta... îi spuse el. 

Elaine era așa de agitată, de parcă niște pui de elefanţi jucau 
tontoroiul în stomacul ei. „Dar dacă mă înșel și el nu mă va cere 
în căsătorie? Nu... nu trebuie să gândesc în acest fel. Nu voi face 
decât să mă simt prost”. 

Tyler remarcase neliniștea ei. Era un iubit extraordinar care, 
în mod constant, pregătea momente speciale pentru ea și îi 
spunea ce frumoasă e. Se simţea așa de fericită, de parcă 
picioarele ei nu mai atinseseră pământul de secole. 

— Nu mă pot obișnui cu faptul că suntem așezați în mijlocul 
restaurantului și nimeni nu se uită la noi, spuse Elaine. 

Tyler ridică din umeri. 

— Probabil că oamenii s-au săturat să tot citească despre noi 
în ziare. 

Chelnerii se agitau în jur cu șampanie Cristal și caviar Beluga. 
Tyler și Elaine erau așa de emoţionaţi, încât mâncară foarte 
puţin din farfuriile puse înaintea lor. Imaginea uluitoare a New 
York-ului luminat îi lăsa rece, conversaţia pe care o purtau era 
înnebunitor de dezlânată și totuși nu se puteau abţine să nu se 
uite unul la celălalt și să nu zâmbească. 

„De ce se joacă Tyler cu emoţiile mele? se întrebă Elaine. De 
ce nu mă cere pur și simplu?” 

După ce a fost servit lichiorul, Tyler scoase o cutiuță din 
buzunar. Ridică încet capacul și cel mai frumos aranjament de 
safire pe care-l văzuse ea vreodată îi sclipi în faţa ochilor. 
Cuvintele pe care le aștepta sunară magic în urechile ei: 

— Vrei să te căsătorești cu mine? El o privea cu adoraţie, 
foarte sigur de răspunsul ei. 

— Da, da, da! spuse ea și îl îmbrăţișă. 

Spre surpriza ei, toţi cei din restaurant se ridicară în picioare 
și îi aplaudară. 

— Ce se întâmplă? întrebă Elaine. 

— Am rezervat restaurantul și am închiriat oaspeţii prin 
agenţia de recrutare a Victoriei. 

— Cred că Victoria are un amestec în asta! 

— Am vrut să fie un moment intim, departe de paparazzi și de 
privirile publicului! adăugă Tyler. Un singur lucru am uitat să te 
întreb. Îţi plac câinii? Mie îmi plac, în special dalmaţienii. 

— Poţi să ai cât de mulţi vrei. Dar, în mod sigur, nu au voie în 
dormitor. 

Spre uimirea lui Elaine, o trupă începu să cânte, însoţită de 
oaspeții care intonară Tonight I Celebrate My Love For You. Tyler 
o conduse pe Elaine pe ringul de dans. 

— Ești nebun de legat, râse ea. 

— Nebun după tine, spuse el surâzând. 


SFÂRȘIT 


VP - 222 


Un thriter pe urmele 
> Agathei Christie 


ă 


viffual 


-Project euy 


virtual-project.eu 


violin 


VP - 223 


